緇 門 警 訓

栢菴性聰 集註 編

奉善寺 沙彌 玄眞 標點 入力

♠ 緇門警訓序

盡大地人, 誰無佛性, 誰無信心. 然, 不遇聖敎, 則不發無上菩提之心, 長沈苦海, 頭出頭沒, 虛生浪死, 實可憫也. 是以, 佛祖聖賢, 作不請友, 行無緣慈, 爲說種種方便, 敎化調伏, 令其生淨信心, 成就無上佛果□菩提. 佛果□菩提, 豈異事乎! 正是當人本覺心也.《大經》亦云: □欲知如來大涅槃者, 當須了知根本自性.□ 若人深信此語, 忽然反顧, 則卽知自心, 無量妙義□百千三昧, 本自具足, 分毫不謬, 此是正信心也. 三世聖賢, 出現於世, 無言語中而起言說, 正謂此耳. <太古>南游求法時, 幸遇斯《警訓》, 將歸本土, 意欲廣宣流布, 利國利人, 有年矣. 今有勝士<明會>與<道庵>, 發大誓願, 廣化檀緣, 鏤板印施, □國人一見一聞, 皆結勝因, 畢竟, 同成無上正覺. 此, 斯《警訓》之大義歟!

戊午正月初吉, <三韓國尊><小雪山><利雄尊者>謹序.

♠ 序

蓋, 衆生之根欲性, 殊. 若, 一以論之, 恐非得旨也. 故, 丈夫自有衝天志, 不向如來行□處行, 是也; 非佛之言□不言, 非佛之行□不行, 亦是也. 等空法界焉有□是□不是□, 而言□是□不是□乃是妄想的分別, 旣有此分別, 自有是非的說話. 觀那古之明心見性的祖師, 擧皆博學大家, <曹溪>之不識文字云者, 不似今時禪客之根銀不識者; 又觀那執□搖松之高座, 盡是宗說兼通, <泰沼>之不聽半□云者, 何如今之講家水乳不辨者乎! 此書自<支那>而<朝鮮>而行于緇門之中者, 久矣. 於古則三券, 猶謂之略, 今則爲繁而略之爲一券, 學之者又謂之爲繁, 而又略之必矣. 若如是, 則將見此書未生前之時節, 亦不遠. 雖得不立文字之旨, 有乖受持讀誦之訓, 致使卽心卽佛之妙密旨趣, 反爲撥無因果者之口實. 高德頌云: □深嗟末法實悲傷, 佛法無人得主張. 未解讀文先坐講, 不曾行脚便陞堂. 將錢討院如狂狗, 空復高心似啞羊.□ 彼果是能知未來劫事之聖者歟? 何其寫得末法今日之事情, 如此其深且切哉! <震湖>講伯善巧方便, 觀根逗機, 略之爲一券而懸吐之, 至於註中亦懸吐, 於孟浪處則筆削之, 庶使不惱其惱而輒易解之, 可謂老婆心切矣. 請余校之, 遂不揆不才, 敢妄閱之, 不覺於藏識中, 引起衆生根欲性, 殊之感. 書之於此, 庶幾不至略之又略, 至于無略, 而爲流通之一助云哉.

丙子春, <法輪寺><雪□山人>□<草牛堂><卞榮世>謹識.

♠ □註緇門警訓

<釋>敎東漸, 每多註疏, 如《金剛》□《楞嚴》, 動輒百十, 其餘紀述, 亦或二三,《警訓》獨無解, 何哉? 豈海外□邦, 未及聞見耶! 抑亦無事解釋也耶? 叢林中傳習旣久, 大略皆日用切近之誨, 不過□浮情□誡邪業, 以軌乎正道, 是學佛之發□, 迪蒙之慈訓也. 凡爲<釋>子者, 不可不誦習依行, 正如爲山九□, 必□乎一□, 行詣千里, 實昉乎初步, 捨一□初步, 望九□論千里, 雖三尺亦知其無能爲也. 此書雖曰入道初門, 矯矯群賢, 各出手眼, 多有引用, 若不博涉, 固難遊刃. 或根銀莫辨, 名義俱錯, 余每臨講授, 終不□然, 僭越秉筆, 略爲箋釋, 行住必俱, 稽檢備忘, 祇堪自悅, 不可持贈他人也. 客曰: □近有一種禪流, □□高見, 但言□心卽是經, 何更□□?□, 或復抹却疑團, 淨土諸門, 一皆掃除, 樂于放逸, 耽于閒寂, 自便己私. 子何沾沾以一竇自多, 從事於斯? 無乃見大笑耶?□ 答: □余卑卑雌伏, 言不出群, 乏應世之全才, 蔑□邪之慧力. □奈一<齊>而衆<楚>之, 何? 是, 日夕扼腕而疾首者也. 且在余之志, 爲道不爲名, 爲法不爲身. 譬如以鳥鳴春, 以雷鳴夏, 以蟲鳴秋, 以風冽冽鳴乎其冬, 蓋出於自然而不能已也. □敢灑同雲之潤, 以公見聞也? 聊私以示余之役而已. 至於曲註蔓解, 以抹幽奧之旨者, 亦解則無解, 豈能體古人無事解釋之意! 庶可以助一□初步.□云爾.

時, <康熙>乙亥仲秋日, <栢庵>沙門<性聰>識.

緇門警訓註卷上

海東 釋性聰註

□ □山大圓禪師警策[1]

. 안진호강백 현토본《치문경훈》과 겹치는 부분은 생략. 각 원문제목에 부가는 숫자는 현토본의 목차에 의한 숫자임.

夫業[2]繫受身,[3] 未免形累, □父母之遺□,[4] 假衆緣[5]而共成.[6] 雖乃四大扶持, 常相違背,[7] 無常老病,[8] 不與人期, 朝存夕亡,[9] 刹那異世.[10] 譬如春霜曉露, □忽卽無, 岸樹井藤, 豈能長久. 念念迅速, 一刹那間, 轉息卽是來生, 何乃晏然空過. 父母不供甘旨,[11] 六親[12]固以棄離, 不能安國治邦,[13] 家業頓捐繼嗣, 緬離鄕黨,[14] 剃髮□師,[15] 內勤剋念之功, 外弘不諍之德,[16] 逈脫塵世, 冀期出離, 何乃□登戒品,[17] 便言□我是比丘□,[18] 檀越所須,[19] 喫用常住,[20] 不解忖思來處,[21] 謂言□法爾合供□, 喫了聚頭喧喧, 但說人間雜話. 然卽一期□樂, 不知樂是苦因.[22] □[23]劫[24]徇塵, 未嘗返省, 時光淹沒, 歲月蹉□, 受用殷[25]繁, 施利濃厚, 動經年載, 不擬棄離, 積聚滋多, 保持幻質. 導師有勅, 戒□比丘: □進道嚴身, 三常不足.□[26] 人多於此, 貪味不休, 日往月來, 颯然白首.[27] 後學未聞旨趣,[28] 應須博問先知, 將謂出家, 貴求衣食? 佛先制律, 啓創發蒙,[29] 軌則威儀,[30] 淨如氷雪. 止持作犯,[31] 束斂[32]初心, 微細條章,[33] 革諸猥弊,[34] 毘尼[35]法席,[36] 曾未□[37]陪, 了義上乘, 豈能甄別?[38] 可惜! 一生空過, 後悔難追, 敎理未嘗措懷, 玄道無因契悟.[39] 及至年高臘長,[40] 空腹高心, 不肯親附良朋, 惟知倨傲, 未□法律, □斂全無.[41] 或大語高聲, 出言無度,[42] 不敬上中下座,[43] 婆羅門[44]聚會, 無殊. 椀鉢作聲,[45] 食畢先起, 去就[46]乖角,[47] 僧□全無. 起坐□諸,[48] 動他心念, 不存些些軌則□小小威儀, 將何束斂? 後昆新學,[49] 無因倣□. □相覺察, 便言□我是山僧□, 未聞佛敎行持, 一向情存□□.[50] 如斯之見, 盖爲初心□惰, □□[51]因循,[52] 荏苒[53]人間, 遂成疎野, 不覺□踵老朽,[54] 觸事面墻.[55] 後學咨詢, 無言接引, 縱有談說, 不涉典章.[56] 或被輕言, 便責後生無禮, 嗔心忿起, 言語該人, 一朝臥疾, 在牀衆苦, 榮纏逼迫, 曉夕思忖, 心裡□惶,[57] 前路茫茫, 未知何往. 從玆, 始知悔過, 臨渴掘井, 奚爲! 自恨早不預修, 年晩多諸過咎, 臨行[58]揮□,[59] □怖□惶.[60] □穿雀飛.[61] 識心隨業, 如人負債, 强者先牽, 心緖多端, 重處偏墜. 無常殺鬼, 念念不停, 命不可延, 時不可待, 人天三有, 應未免之. 如是受身, 非論劫數,[62] 感傷嘆訝,[63] 哀哉切心, 豈可緘言, 遞相警策.[64] 所恨, 同生像季,[65] 去聖時遙, 佛法生疎, 人多懈怠, 略伸管見,[66] 以曉後來. 若不□[67]矜, 誠難輪□.[68]

【1】<□山><靈祐禪師>, <福州><趙>氏子, 嗣<百丈>, <代宗>勅諡<大圓>.

【2】前因.

【3】今果.

【4】父精, 母血.

【5】乳哺, 洗浴, 衣食等.

【6】凡受身者, 皆有四相, 上卽生相.

【7】《智論》云: □四大爲身, 常相惱害, 一一大中, 百一病起. 冷病有二百二, 水風起故; 熱病有二百二, 地火起故.□

【8】中間二相.

【9】死相.

【10】《仁王經》云: □一念中有九十刹那, 一刹那中, 經九百生滅.□ 言極少時也.

【11】旨卽美也. 飮食之美者, 必以旨言.

【12】《善見論》云: □父六親, 伯叔兄弟兒孫; 母六親, 舅姨兄弟兒孫.□

【13】大曰國, 小曰邦.

【14】《禮》云: □五家爲隣, 二十五家爲里, 五百家爲黨, 萬二千五百家爲鄕.□

【15】初, 比丘於<如來>善來言下, 鬚髮自落, 袈裟披體, 成道十一年, 始以寶刀, 剪剃鬚髮, 又囑□陣如等, 遍於天下, 爲諸沙彌受戒, 是剃髮受戒之始.

【16】成而不朽者□功, 周而不□者□德也. 又德, 得也, 有自生而得之於天, 有躬行而得之於心, 此言躬行也.

【17】品者, 類也. 比丘二百五十戒, 束爲八類, 故云戒品.

【18】比丘, 此云乞士, 內乞法, 以資慧命, 外乞食, 以資色身. 又有四義故, 存<梵>不譯.

【19】檀, 施也, 施之以財; 越, 越貧窮海. 言所須, 謂施財者欲邀福懺罪也.

【20】《□》云: □僧物有四種常住: 一, 常住常住, 謂衆所用什物, 體局當處, 不通餘界, 但得受用, 不許分賣故, 重云常住; 二, 十方常住, 寺中飮食等物, 體通十方, 唯局本處, 食旣熟已, 乃打鼓鍾, 盖明十方僧, 俱有分也. 上二, 名僧祇物. 三, 現前常住, 中有二, 一□物現前, 二□僧中現前, 謂此僧得多施物, 惟施此處現前僧衆故; 四, 十方現前常住, 謂亡僧遺物也, 體同十方, 唯本處現在僧得分故. 此二, 名現前僧物. 今詳分亡僧物, 十方來僧, 在□磨數前, 卽得, □磨後來者, 不得也.□

【21】來處者, 此一鉢之食, 出於作者一鉢之汗血也, 又施者所求也.

【22】不知今生受用快樂, 卽爲來世得苦果之因.

【23】昔也.

【24】時也.

【25】多也, 盛也.

【26】三常, 衣服□飮食□睡眠. 若圖取足, 何能行道?

【27】颯然, 風聲發貌.

【28】旨□意向也, 意之所歸爲趣.

【29】創始啓導, 擊發蒙昧.

【30】威可畏也, 儀可象也.

【31】攝善法戒, 止善爲犯, 作善爲持; 攝律儀戒, 止惡爲持, 作惡爲犯.

【32】拘束收斂.

【33】三千威儀□八萬細行, 一一各有條陳章句, 如木之有枝條, 故曰條章.

【34】鄙猥愚弊.

【35】此云調伏, 調鍊三業, 制伏過非. 又□滅, 謂滅惑滅業, 得滅果也.

【36】凡說法之處, 必□筵設席, 故云法席.

【37】猥濫也.

【38】甄明, 陳別.

【39】凡爲比丘, 五載學律, 又五歲通經然後, 稱爲大師, 且復參學禪道.

【40】律中, 以七月十六日, 是比丘五分法身生來之歲, 則十五日, 是臘除也. 比丘出俗, 不以俗年爲計, 乃數夏臘耳.

【41】虧身業.

【42】虧口業.

【43】虧意業.

【44】此云淨行, 劫初種族, 山野自閑故, 人以淨行稱之. 肇云其種, 別有經書, 世世相承, 以道學爲業, 或在家或出家, 多恃見道術我慢人也, 惟五天有□餘國無, 諸經中<梵志>卽同此名. 其人種類, 自云梵天口生.

【45】椀, 小盂; 鉢, <梵>語具云□鉢多羅□, 此云應器. <唐>□<梵>雙擧. 食時若作聲, 餓鬼咽中火起.

【46】進退作爲.

【47】角亦乖也.

【48】□, 心動也, 又驚也.

【49】昆, 同也□咸也, 又後也.

【50】□與粗同.

【51】獸名, 羊身人面, 目在腋, 虎齒人爪, 音如□兒. 性貪□, 食之無厭, 遂害其身. <縉雲氏>有不才子, 貪于飮食□冒于貨賄, 故謂之<□□>. <舜>投諸四裔.

【52】無所作爲也.

【53】展轉也.

【54】□踵, 小兒行貌.

【55】<孔子>謂<伯魚>曰: □人而不學《周南》□《召南》, 猶面墻而立也歟, 言物無所見, 一步不可行也.□

【56】典□法也, 五帝書也; 章□文也, 言成事文也. <孟浪>之談, 取笑傍觀, 發言輕率, 曰□孟浪□.

【57】□, 昏亂貌; 惶, 卽惑也, 又恐也.

【58】大去之行也.

【59】揮□, 振動也. 業重者, 臨終手忙脚亂, 振動周章也.

【60】皆恐懼貌.

【61】《七賢女經》□有雀飛入甁中, 以□覆其甁口, 旣已穿破飛去.□ 雀比識心, 甁比身, □紗也.

【62】劫, <梵>語具云□劫波□, 此云時分, 不論長時短時□大時小時, 皆曰劫.

【63】訝, 驚怪也.

【64】豈可緘口而不言哉!

【65】佛滅後, 正法一千年, 像法一千年, 末法一萬年, 然後法滅. 像□似也, 似正法時也; 季□末也.

【66】古人云: □管中窺豹, 時見一班.□ 自謙小見也.

【67】除也.

【68】□□逃也, 未能逃脫輪廻三界也. 上敍出家人過咎, 以警覺, 下說出家人行履, 使其勉勵而策進也.

夫出家者,[1] 發足超方,[2] 心形異俗, 紹隆聖種, 震□魔軍,[3] 用報四恩, 拔濟三有. 若不如此, 濫厠僧倫,[4] 言行荒疎,[5] 虛霑信施, 昔年行處, 寸步不移, 恍惚一生, 將何憑恃? □乃堂堂僧相, 容貌可觀,[6] 皆是宿植善根, 感斯異報, 便擬端然拱手, 不貴寸陰,[7] 事業不勤, 功果[8]無因克就. 豈可一生空過! 抑亦來業無裨. 辭親決志被緇, 意欲等超何所? 曉夕思忖, 豈可遷延過時! 心期佛法棟樑,[9] 用作後來龜鏡,[10] 常以如此, 未能少分相應. 出言須涉於典章, 談說乃傍於稽古,[11] 形儀挺特,[12] 意氣高閒. 遠行要假良朋,[13] 數數淸於耳目, 住持必須擇伴, 時時聞於未聞. 故云: □生我者, 父母; 成我者, 朋友.□ 親附善者, 如霧露中行, 雖不濕衣, 時時有潤; 狎習惡者, 長惡知見, 曉夕造惡,[14] 卽目交報, 沒後沈淪.[15] 一失人身, 萬劫不復, 忠言逆耳,[16] 豈不銘心者哉![17] 便能□心育德,[18] 晦迹□名,[19] 蘊素精神,[20] 喧□止絶.[21] 若欲參禪學道, 頓超方便之門, 心契玄津, 硏[22]幾[23]精妙, 決擇深奧,[24] 啓悟眞源, 博問先知, 親近善友. 此宗難得其妙, 切須仔細用心. 可中[25]頓悟正因,[26] 便是出塵階漸,[27] 此則破三界二十五有.[28] 內外諸法,[29] 盡知不實, 從心變起, 悉是假名, 不用將心湊泊.[30] 但情不附物, 物豈□人? 任他法性周流, 莫斷莫續.[31] 聞聲見色, 盖是尋常, 遮邊那邊, 應用不闕. 如斯行止, 實不枉被法服, 亦乃酬報四恩, 拔濟三有, 生生若能不退, 佛階決定可期. 往來, 三界之賓; 出沒, 爲他作則.[32] 此之一學, 最妙最玄, 但辦肯心, 必不相□. 若有中流之士, 未能頓超, 且於敎法留心, 溫尋貝葉,[33] 精搜義理, 傳唱敷揚, 接引後來, 報佛恩德, 時光亦不虛棄. 必須以此扶持, 住止威儀, 便是僧中法器. 豈不見? 倚松之葛, 上聳千尋, 附託勝因,[34] 方能廣益, 懇修齋戒,[35] 莫□虧踰.[36] 世世生生, 殊妙因果, 不可等閒過日□兀兀度時, 可惜光陰. 不求升進, 徒消十方信施, 亦乃孤負四恩, 積累轉深, 心塵易壅, 觸途成滯, 人所輕欺. 古云: □彼旣丈夫, 我亦爾, 不應自輕而退屈.□[37] 若不如此, 徒在緇門, 荏苒一生, 殊無所益. 伏望, 興決烈之志, 開特達之懷, 擧措,[38] 看他上流, 莫擅隨於庸鄙. 今生便須決斷, 想料不由別人, 息意忘緣, 不與諸塵作對. 心空境寂, 只爲久滯不通, 熟覽斯文, 時時警策, 强作主宰,[39] 莫徇人情. 業果所牽, 誠難逃避.[40] 聲和響順, 形直影端, 因果歷然, 豈無憂懼. 故,《經》云:[41] □假使百千劫, 所作業不亡, 因緣會遇時, 果報還自受.□ 故知! 三界刑罰, □絆殺人, 努力勤修, 莫空過日. 深知過患,[42] 方乃相勸行持, 願百劫千生, 處處同爲法侶. 乃爲銘曰:

幻身夢宅, 空中物色.[43]	前際無窮, 後際寧剋.

出此沒彼, 昇沈疲極,	未免三輪, 何時休息.[44]

貪戀世間, 陰緣成質.[45]	從生至老, 一無所得,

根本無明, 因玆被惑.	光陰可惜, 刹那不測,

今生空過, 來世窒塞.[46]	從迷至迷, 皆因六賊,

六道往還, 三界匍匐.	早訪明師, 親近高德,

決擇身心, 去其荊棘.[47]	世自浮虛, 衆緣豈逼.

硏窮法理, 以悟爲則,	心境俱捐, 莫記莫憶.

六根怡然, 行住寂默,	一心不生, 萬法俱息.

【1】出家有三: 一, 辭親, 出世俗家; 二, 悟道, 出五蘊家; 三, 證果, 出三界家. 此卽初也.

【2】世間曰方, 發步而超出方之外.

【3】古譯經論, 魔字皆從石, 自<梁><武>以來, 謂魔能惱人, 字宜從鬼.

【4】《魏書》□無一人間厠其間.□ 註, 厠□雜也, 濫厠言泛雜也.

【5】言乃行之實, 行乃言之表, 謂言疎□□行荒弊者也.

【6】堂堂, 自高貌, 又容貌之盛, 言□務外而自高, 不可輔而爲仁.□

【7】<大禹>聖人, 不棄寸陰; 衆人, 當惜分陰.

【8】積功獲果.

【9】期作法門棟樑.

【10】龜所以決猶豫, 鏡所以辨姸□.

【11】《禹謨》云: □無稽之言, 勿聽.□ 註云, 無考, 無信驗也. 十口所傳, 爲古.

【12】挺然而特立也.

【13】律中, 比丘出行, 須假三人.

【14】《付法藏經》云: □佛言, 一切衆生, 志性無定, 近惡則惡, 近善則善. 昔, 王有惡象, 罪人當死者, 繫投象前, □踐殺之. 象廐失火, 移象近寺累日, 後不殺人. 王怪問之, 智臣對曰: □在寺中, 聞善言故然耳.□ 又移置屠肆中, 其惡如前. 獸旣如是, 人而不親近善友者乎!□

【15】報有三種, 謂順現□順生□順後. 卽今目前, 相交其報, 卽順現; 死後淪墮, 卽順生□順後二報也.

【16】《家語》□忠言逆耳, 利於行; 良藥苦口, 利於病.□

【17】存心不忘, 如刻金石.

【18】洗滌心塵, 保育德業.

【19】隱晦其跡而和光同塵, 不市其名而去華就實.

【20】蘊□積也, 蓄也; 素□皎也, 潔也. 精者人之元氣, 氣之伸者曰神, 言藏蓄而潔白其神氣也.

【21】止息斷絶乎喧煩紛□之心跡也.

【22】究也.

【23】盡也.

【24】奧者, 室之西南隅. 得入門者, 必見其奧; 若未窺其奧者, 不入其門.

【25】可, 與箇通用, 箇中謂此中也. 又說話, 云猶□云萬一也.

【26】謂自心體性, 是正因也.

【27】階級漸次也.

【28】三界者: 一, 欲界, 欲有三種, 飮食□睡眠□淫欲也, 於此三事, 希求名欲, 下自風輪, 上至他化天皆欲界攝; 二, 色界, 形質淸淨, 身相殊勝, 未出色籠, 故名色界; 三, 無色界, 於彼界, 非有色故. 亦名三有, 各有業報故. 別分則二十五有, 荊溪頌, 曰: □四州四惡趣, 六欲□梵天, 四禪四空處, 無想及那含.□

【29】約身心則心爲內□身爲外, 約心境則身心爲內□境界爲外, 一切諸法, 不出色心故.

【30】如來藏心, 與無明合爲賴耶, 變起諸識□諸境, 皆是虛假, 但有其名, 都無實狀, 安用其心, 攀緣彼境.

【31】卽此眞心, 與諸法爲性, 無處不在, 豈可斷續.

【32】衆生輪廻三界之內, 永無出期, 諸佛菩薩示現受生, 皆爲利濟群品.

【33】溫亦尋也, 習也. 佛滅後, <阿難>等結集經律, 書貝多羅樹葉.

【34】經敎.

【35】齋者, 過中不食爲名, 戒者, 防非止惡爲義.

【36】虧缺律行, 踰越敎戒.

【37】佛誡<羅□羅>偈也.

【38】擧者, 處置動作, 措者, 安布施爲.

【39】主□國主, 宰□宰相, 主則自在, 宰則割斷. 言我爲法王, 則於法自在, 不爲係滯而能制斷矣.

【40】《書》云: □天作孼, 猶可違, 自作孼, 不可□.□ □猶亡也.

【41】《一切有部經》

【42】五欲生死爲過患.《止觀》明五欲過患: 色如熱金丸, 執之則燒; 聲如塗毒鼓, 聞之則死; 香如□龍氣, 嗅之則病; 味如蜜塗刀, □之則傷; 觸如獅子臥, 近之則□. □音別, 嗔也.

【43】物色空華, 根身器界, 虛幻不實, 如空華也.

【44】永捨爲休暫廢爲息.

【45】衆生形質, 從五陰十二因緣而成.

【46】盡未來際, 無出頭期.

【47】荊, 楚木也, 亦棘屬. <許氏>曰: □棘, 如棗而多刺, 木堅赤色叢生. 大曰棗, 小曰棘, 棗性喬, 棘則底矣, 故□束爲棘.□ 此比煩惱也.

□ 明敎嵩禪師尊僧篇[1]13-1

敎必尊僧, 何謂也? 僧也者, 以佛爲姓, 以如來爲家, 以法爲身, 以慧爲命, 以禪悅[2]爲食故, 不恃俗氏, 不營世家, 不修形骸, 不貪生□不懼死, 不□乎五味.[3] 其防身有戒, 攝心有定, 辨明有慧. 語其戒也, 潔淸三惑[4]而畢身不汚; 語其定也, 恬思慮正神明而終日不亂; 語其慧也, 崇德辨惑[5]而必然. 以此, 修之之爲因; 以此, 成之之爲果. 其於物也, 有慈有悲, 有大誓有大惠. 慈也者, 常欲安萬物; 悲也者, 常欲拯衆苦; 誓也者, 誓與天下見眞諦; 惠也者, 惠群生以正法. 神而通之, 天地不能掩; 密而行之, 鬼神不能測. 其演法也, 辯說不滯; 其護法也, 奮不顧身, 能忍人之不可忍, 能行人之不能行; 其正命也,[6] □食而食, 而不爲□; 其寡欲也, 糞衣[7]綴鉢[8]而不爲貧; 其無爭也, 可辱而不可輕; 其無怨也, 可同而不可損. 以實相待物, 以至慈修己, 故其於天下也, 能必和□能普敬. 其語無妄故, 其爲信也至; 其法無我故, 其爲讓也誠. 有威可敬,[9] 有儀可則, 天人望而儼然, 能福於世, 能導於俗. 其忘形也, 委禽獸而不□; 其讀誦也, 冒寒暑而不廢; 以法而出也, 遊人間□聚落,[10] 視名若谷響, 視利若遊塵, 視物色若陽艶.[11] 煦□貧病,[12] 瓦合輿擡而不爲卑.[13] 以道而處也, 雖深山窮谷, 草其衣□木其食, 晏然自得. 不可以利誘, 不可以勢屈, 謝[14]天子□諸侯而不爲高. 其獨立也, 以道自勝, 雖形影相弔而不爲孤; 其群居也, 以法爲屬, 會四海之人而不爲混;[15] 其可學也, 雖三藏十二部□百家異道之書, 無不知也, 他方殊俗之言, 無不通也. 祖述[16]其法則有文□有章也,[17] 行其中道則不空□不有也. 其絶學也, 離念淸淨, 純眞一如, 不復有所分別也. 僧乎! 其爲人至, 爲其心博,[18] 其爲德備, 其爲道大, 其爲賢非世之所謂賢也, 爲其聖非世之所謂聖也, 出世殊勝之賢聖也. 僧也如此, 可不尊乎?

【1】師諱<契嵩>, <□津><李>氏子, 嗣<洞山><曉聰禪師>. 作《原敎論》十萬言, 以抗<韓愈>排佛之說, <仁宗>皇帝覽而嘉之, □入大藏流行, 賜號<明敎大師>.

【2】禪定資神, 輕安適悅, 爲禪悅.

【3】《禮記》云: □飮食不□.□ 注: 恣縱食味爲□, □之言, 欲也.

【4】殺□盜□□.

【5】尊崇道德, 辨明疑惑. 又凡人若能知所當爲而無爲利之心, 其德自此而愈高, 不然而少有利欲之心, 德不崇矣. 惑之甚者, 必起於微細, 能辨之於早則不至於大惑矣. 故, 懲忿所以辨惑也.

【6】知時乞食, 不以邪命, 是爲正命.

【7】<南山>云: □人之所棄, 無復堪用, 義同糞掃, 體是賤物. 離自貪着, 必不爲王賊所害, 得資身長道也.□

【8】世尊, 成道三十八年, 赴<王舍城>國王請. 食訖, 令<羅>云□洗滌□, 失手{박}鉢, 以爲五片, 佛言: □我滅後, 初五百年, 諸惡比丘分毘尼藏爲五部.□ 因以綴之, 故云綴鉢. {박}音朴, 擊聲也.

【9】或作警.

【10】《善見》云: □無市曰村, 有市曰聚落.□ 聚□衆也, 落□居也.

【11】陽焰同. 陽焰, 風塵與日光交者也. 或云遊絲.

【12】《禮記》註云: □天以氣煦之, 地以形□之, 天覆煦而地□育.□ 此言, 憐愍貧病, 若天地之覆育萬物也. 又煦者, 陽氣和於萬物; □者, 婆心撫乎兒孫.

【13】《禮記》□毁方而爲瓦合.□ 註云: □陶瓦之事, 其初則圓, 剖而四, 其形則方, 毁其圓以爲方, 合其方而爲圓. 盖於函容之中, 未嘗無分辨也.□《左史》曰: □天有十日, 人有十等.□ 註云: □王臣曰公, 公臣曰大夫, 大夫臣曰士, 士臣曰包, 包臣曰輿, 輿臣曰隸, 隸臣曰僚, 僚臣曰僕, 僕臣曰擡.□

【14】棄也, 絶也.

【15】雜也.

【16】<仲尼>祖述<堯>□<舜>. 註: 祖, 本也. 又遠祖諸古, 近述諸今.

【17】五色綿而成文, 黑白合而成章. 又粲然有文, 蔚然有章.

【18】與普同, 廣也, 大也.

□ 孤山圓法師示學徒[1] 3-1

於戱! 大法下衰, 去聖逾遠, 披緇雖衆, 謀道尤稀. 競聲利[2]爲己能, 示流通[3]爲兒戱, 遂使法門罕闢, 敎網將頹. 實賴後昆, 克何斯道, 汝曹虛心聽法, 潔己依師, 近期於立身揚名, 遠冀於革凡成聖. 發揮像法, 捨子而誰? 故須修身踐言,[4] 愼終如始. 勤爾學問, 謹爾行藏,[5] 避惡友如避虎狼, 事良朋如事父母. 奉師盡禮, 爲法忘軀, 有善無自矜, 起過務速改. 守仁義而確乎不拔, 處貧賤則樂以忘憂, 自然與禍斯違□與福斯會, 豈假相形問命, 諂求榮達之期, 擇日選時, 苟免否屯之運.[6] 此豈沙門之遠識, 實唯俗子之妄情. 宜乎見賢思齊, 當仁不讓, 慕<雪山>之求法, 學善財之尋師.[7] 名利不足動於懷, 死生不足憂其慮. □功成而事遂, 必自邇而陟遐,[8] 不沽名而名自揚, 不召衆而衆自至. 智足以照惑, 慈足以攝人. 窮則獨善其身, 達則兼善天下,[9] 使眞風息而再振, 慧炬滅而復明, 可謂大丈夫焉, 可謂如來使矣. 豈得身捿講肆,[10] 跡混常徒, 在穢惡則無所間然, 於行解則不見可畏,[11] 以至積習成性, 自滅其身! 始敎慕彼上賢, 終見淪於下惡, 如斯之輩, 誠可悲哉!《詩》云: □靡不有初, 鮮克有終.□[12] 斯之謂矣. 中人以上, 可不誡歟![13] 抑又戒慧分宗,[14] 大小異學, 悉自佛心而派出, 意存法界以同歸.[15] 旣而未曉大猷, 於是各權所據,[16] 習經論則以戒學爲棄物,[17] 宗律部則以經論爲憑虛,[18] 習大法者則滅沒小乘, 聽小乘者則輕毁大法, 但見人師偏讚, 遂執之而互相是非, 豈知佛意常融. 苟達之而不見彼此, 應當互相成濟, 共熟機緣. 其猶萬派朝宗, 無非到海,[19] 百官□事, 咸曰勤王.[20] 未見護一派而擬塞衆流, 守一官而欲廢庶績. 原夫法王之垂化也, 統攝群品, 各有司存, 小律比禮刑之權,[21] 大乘類鈞衡之任,[22] 營福如司於漕輓,[23] 製撰若掌於王言.[24] 在國家之百吏咸修, 類我敎之群宗競演, 果明此旨, 豈執異端. 當須量己才能,[25] 隨力演布, 性敏則兼學爲善, 識淺則□[26]門是宜. 若然者, 雖各播風猷[27]而共成慈濟, 同歸和合之海, 共坐解脫之床,[28] 夫如是則眞迷途之指南,[29] 敎門之木鐸也.[30] 居乎師位, 諒無慙德, 趣乎佛果, 決定不疑. 汝無矜伐小小見知,[31] 樹立大大我慢, 輕侮先覺, 熒惑後生. 雖云聽尋, 未補過咎,[32] 言或有中, 汝曹思之.

【1】<智圓法師>, 字<無外>, <錢塘><徐>氏子. 居<杭州><孤山寺>, 學者歸之如市. 自號<中庸子>.

【2】取名曰聲, 厚己曰利.

【3】不壞正法曰流, 無所壅滯曰通.

【4】《記》曰: □修身踐言, 謂之善行.□ 註: 修治其身, 踐行其言, 是爲善行也.

【5】《語》曰: □用之則行, 捨之則藏.□

【6】否, 閉塞也, 天地不交而萬物不通也. 以一人言之, 則陰陽不合, 氣血不通, 表裡失度也, 物不可以終通也. 屯, 難也, 剛柔始交而難生, 萬物始生, 屈而未申之象也.

【7】佛, 昔爲雪山童子, 求法而行, 天帝化爲羅刹, 說半偈, 又欲畢聞下半, 忘身而求. 見《涅槃經》. 善財童子, 初從文殊發心, 遂南行百城, 參五十三善知識. 見《華嚴經》.

【8】《書》云: □若升高, 必自下; 陟遐, 必自邇.□ 註云: 行遠必自邇, 登高必自卑, 進德修業, 得如此也.

【9】獨善不失其身, 兼善不失其望.

【10】講道之所, 衆集如市肆, 故云講肆.《肇論》云: □學處, 陳列書史如市中陳列貨物也.□ <後漢><張楷>, 字<公超>, 學徒隨之, 所居如市, 故今講學處, 稱肆焉.

【11】若有正解高行則人皆畏而敬之, 言無一可畏之解行也.

【12】詩,《大雅》蕩之篇; 靡, 無也; 鮮, 小也; 克, 能也; 有始無終, 乃人之常情也.

【13】上善不待敎, 中人聞語而改, 下愚聞不遷. 故, 指中人, 一以誡之也.

【14】律詮於戒, 論詮於慧, 律□論分其宗.

【15】《華嚴》云: □無不從此法界流, 無不還歸此法界.□ 是同歸法界也.

【16】權, 執也.

【17】律制: 比丘, 五夏以前專精律部, 然後學經論. 今但習經論者, 以律學爲棄物也.

【18】比丘戒爲行本, 不能由之而但尙經論之學故, 謂爲憑虛.

【19】《傳》曰: □<江>□<漢>朝宗于海.□ 謂<江>□<漢>之勢, 奔趨於海, 若諸候之朝宗於王也. 春見曰朝, 夏見曰宗, 言諸宗融會於心海也.

【20】勤王如《詩》云□□掌王事□. 王事, 靡□之類是也; □掌, 失容也. 言王事煩勞, 不假爲儀容也. □音固, 不堅也, 言王事不可不堅固也.

【21】如禮部□刑部, 所執之權柄也.

【22】鈞, 陶鈞也. 陶家謂轉者爲鈞, 盖取周回均調之義. 言宰相法天而統百官馭萬民, 亦猶陶人轉鈞也. 衡, 阿衡, 號伊尹曰阿衡. 阿□倚也, 衡□平也, 言依倚而取平也.

【23】舟運曰漕, 車運曰輓.

【24】如左史知製誥典翰之類, 掌記王言也.

【25】能, 獸名, 形色似熊, 其足似鹿, 爲物堅中而力强故, 人之有賢才者, 皆爲之能也.

【26】專同.

【27】猷□道也, 風□聲也, 王者聲敎, 亦謂之風敎. 又化也, 萬物以風動□以風化, 今言風猷者, 謂化道聲敎也.

【28】出纏名解, 離障名脫.

【29】<周>時<越裳>入貢, 迷其去路, <周公>作指南車, 載之而歸.

【30】木鐸者, 金口木舌, 施政敎時, 所振以警衆者. 若金鐸則金口金舌. 春用木, 秋用金, 文用木, 武用金, 時與事之不同也. 或木鐸所以循于道路, 言天使夫子失位, 周流四方, 以行其敎, 如木鐸之循于道路也.

【31】伐者如伐木之伐, 凡人矜誇其能, 乃所以自伐其身. 故謂矜爲伐也.

【32】古云: 聽經尋論未補道□未除過.

□ 勉學上 幷序 2-1

中人之性, 知務學而或惰於學, 乃作勉學.

嗚呼![1] 學不可須臾怠, 道不可須臾離. 道由學而明,[2] 學可怠乎? 聖賢之域,[3] 由道而至, 道可離乎? 肆[4]凡民之學不怠, 可以至於賢, 賢人之學不怠, 可以至於聖. <□求>[5]之學, 可以至於<顔淵>而不逮具體者,[6] 中心怠耳. 故曰: □非不悅<子>[7]之道, 力不足也.□ <子>曰: □患力不足者□中道廢, 今汝□.□[8] <顔淵>之學, 可以至於夫子, 以不齊於聖師者, 短命死耳.[9] 如不死, 安知其不如[10]<仲尼>哉! 以其學之不怠也. 故曰: □有<顔氏>子好學, 不幸短命死矣, 今也則亡.□[11] 或問: □聖人學耶?□ 曰: □是何言歟? 是何言歟? 凡民與賢猶知學, 豈聖人怠於學耶! 夫天之剛也而能學柔於地故, 不干四時焉;[12] 地之柔也而能學剛於天故, 能出金石焉; 陽之發生也而亦學肅殺於陰故, 靡草死焉;[13] 陰之肅殺也而亦學發生於陽故, 薺麥生焉.[14]□ 夫爲天乎□地乎□陽乎□陰乎, 交相學而不怠, 所以成萬物, 天不學柔則無以覆, 地不學剛則無以載, 陽不學陰則無以啓, 陰不學陽則無以閉.[15] 聖人無他也, 則天地陰陽而行者, 四者學不怠, 聖人惡乎怠! 或者避席曰: □予之孤陋也![16] 幸子發其蒙, 願聞聖人之學.□ <中庸子>曰: □復坐! 吾語汝.《書》不云乎? □惟狂, 剋念作聖; 惟聖, 罔念作狂.□[17]□ 是故, 聖人造次顚沛,[18] 未嘗不念正道而學之也. 夫子大聖人也, 拔乎其萃, 出乎其類,[19] 自生民以來, 未有如夫子者. 入<太廟>,[20] 每事問, 則是學於廟人也; 三人行, 擇其善者而從之,[21] 則是學於偕行也; 入<周>則問禮於<老子>, 則是學於<柱史>也.[22] 豈<仲尼>之聖, 不若廟人□行人□柱史也? 盖聖人懼夫不念正道而學之則至於狂也矣. 故曰: □必有如<丘>之忠信焉, 不如<丘>之好學也.□ 曰: □聖人生而知之, 何必學爲?□ 曰: □知而學, 聖人也; 學而知, 常人也.□ 雖聖人□常人, 莫有不由於學焉. <孔子>曰: □君子[23]不可不學.□ <子路>曰: □南山有竹, 不柔[24]自直, 斬而用之, 達乎犀革.[25] 以此言之, 何學之有?□ <孔子>曰: □括而羽之, 鏃而礪之, 其入之不亦深乎?□ <子路>再拜曰:[26] □敬受敎矣.□ 噫! 聖人之學, 無乃括羽鏃礪□使深入乎? 豈生而知之者, 兀然不學耶!

【1】烏見異則□, 故以爲烏呼, 歎所異也. 本作烏, 後人加口於傍, 非也.

【2】在天者, 莫明於日月, 故以日月作明字.

【3】靈明洞鑑曰聖. 又聖猶正也, 以正敎誨人也. 超凡亞聖曰賢.

【4】承上起下之辭, 猶言遂也, 又故今也. 見《詩》注.

【5】<孔子>弟子, 字<子有>, 以政事著名.

【6】《傳》曰: □具體而微.□ 注云: 具有聖人之全體, 但未若聖人之大而化之無限量, 故云微.

【7】謂夫子也.

【8】如□地以自限, 謂自足而止也. 又截止也.

【9】<顔回>, 字<子淵>, <孔夫子>稱其好學. 二十九髮白, 三十二夭.

【10】《詩》註: 不如者, 如也.

【11】<季康子>問: □弟子中, 孰爲好學?□ <子>曰□有<顔氏>子□云云, <顔輅>之子.

【12】《左傳》□天爲剛德, 猶不干時.□ 注云: 寒暑相順也, 猶不干犯四時之序.

【13】草之枝葉靡細者屬陰, 陽盛則死. 秋者, 百穀成熟之期, 於此時, 雖夏麥卽秋, 故云麥秋. 註曰: 凡物盛陽而生者, 柔而靡, 謂之靡草. 卽至陰之所生, 故不勝陽而死焉, 又所謂夏枯草也. 其形類水荏蕙子, 好生平原莎土.

【14】薺, 甘草.《詩》□其甘如薺.□《淮南子》□薺, 水菜. 冬水而生, 夏土而死.□ 麥, 秋種夏熟, 繼絶續乏之穀也.《春秋》□於他穀則不書, 至無麥則書之.□

【15】《左傳》云: □凡分至啓閉, 必書雲物.□ 註云: 分, 春分□秋分也; 至, 冬至□夏至也; 啓, 立春□立夏; 閉, 立秋□立冬也. 雲物, 氣色以大變也.

【16】《學記》云: □獨學而無友則孤陋而寡聞.□

【17】剋念者, 改過遷善之謂也. 聖, 通明之稱. 言: 狂愚, 剋念則爲聖, 雖聖, 而罔念則爲狂矣.

【18】造次, 急遽苟且之時; 顚沛, 傾覆流離之際.

【19】如草木拔出乎叢林之萃, 聖人特立乎衆庶之類.

【20】<魯><周公>廟也.

【21】《論語》□三人行, 必有我師, 擇其善者而從之, 不善者而改之.□

【22】<老子>, 姓<李>名<耳>, 字<伯陽>. 鶴髮龍顔, 又長耳, 故立諡曰<聃>. 其母夢見日精落入口, 因以有娠, 七十二歲而生, 或曰八十載而生, 故號<老子>. 嘗爲柱下史, 守藏書之官. <孔子>, 諱<丘>, 字<仲尼>. <周><靈王>庚戊二十一年十二月初四日, 生於<魯國><□州><鄒邑><平昌闕里>. 父先娶<施>氏, 生子<孟皮>, 後娶<顔>氏女, 生<孔子>. 爲字言<仲>者, 次於<孟皮>也. 禱<尼丘山>而生, 故名<丘>字<尼>也.

【23】上敬尊長, 如臣事君, 下恤萬民, 如父育子, 故曰君子.

【24】與□同

【25】古者, 以犀革爲甲, 取堅而箭難穿破, 故謂兵甲爲兵革也.

【26】《荀子》曰: □平衡曰拜.□ 註: 平衡, 謂磬折而首與腰平也.

□ 勉學下 2-1

夫聖且賢, 必務於學, 聖賢以下, 安有不學而成人哉. 學猶飮食□衣服也. 人有聖乎□賢乎□衆庶乎, 雖三者異而飢索食□渴索飮□寒索衣則不異矣, 學也豈得異乎! 惟禽獸土木, 不必學也. 嗚呼! 愚夫嗜飮食而不怠, 冒[1]貨利而不休, 及就于學, 朝學而夕怠者有矣夫, 有春學而冬怠者有矣夫. 苟如嗜飮食□冒貨利之不知怠者, 何患於不爲博聞乎□不爲君子乎! 曰: □世有至愚者, 不辨菽麥之異,[2] 不知寒暑之變, 豈令學耶? 豈可敎耶?□ 曰: □至愚, 由不敎也, 由不學也. 苟師敎之不倦, 彼心之不怠者, 聖域可□而陞乎! 何憂菽麥之不辨乎? 且愚者, 渴而知飮, 飢而知食, 寒而知衣. 旣知斯三者, 則與草木殊矣, 惡乎不可學也□不可敎也! 人之至愚, 豈不能日記一言耶? 積日至月則記三十言矣, 積月至年則記三百六十言矣, 積之數年而不怠者, 亦幾於博聞乎? 又日取一小善而學行之, 積日至月則身有三十善矣, 積月至年則身有三百六十善矣, 積之數年而不怠者, 不亦幾於君子乎? 爲愚爲小人而不變者, 由不學耳.□ <中庸子>□然嘆曰: □吾嘗見恥智之不逮□才之不敏而輟於學者, 未見恥飮食不如他人之多而輟飮食者. 輟飮食則殞其命, 何必恥於不多耶; 輟學問則同夫禽獸土木, 何必恥才智之不如他人耶! 苟恥才智不如而不學, 則亦應恥飮食不如他人則廢飮食. 以是觀之, 豈不大誤乎! 吾亦至愚也, 每□才與智, 不逮他人者遠矣, 由知飮食之不可輟而不敢怠於學也. 行年四十有四矣, 雖病且困而手未嘗釋卷,[3] 所以懼同於土木禽獸耳, 非敢求臻聖域也, 亦非求乎聞達也. 雖或彷□[4]戶庭, 夷猶[5]原野, 以暫□養,[6] 目觀心思, 亦未嘗敢廢於學也. 由是, 登山則思學其高, 臨水則思學其淸, 坐石則思學其堅, 看松則思學其貞, 對月則思學其明. 萬境森列, 各有所長, 吾悉得師而學之.[7] 萬境無言而尙可學, □人之能言! 雖萬惡, 必有一善也, 師一善而學之, 其誰曰不然乎!□ <中庸子>曰: □世有求之而或不得者也, 世有求之而必得者也. 求之而或不得者, 利也; 求之而必得者, 道也. 小人之於利也, 雖或萬求而萬不得, 而求之彌勇; 君子之於道也, 求之必得, 而望途懷□, 自念力不足者, 此求利小人之罪耳.[8]□ <仲尼>曰: □仁遠乎哉? 我欲仁, 斯仁至矣.□ 言求之而必得也.

【1】貪也, 干也.

【2】《左傳》□<周公>有兄而不慧, 不能辨菽麥, 故不可立.□ 註: 菽, 大豆也. 豆麥殊形易別, 以爲癡者之候. 不慧, 世所謂白癡也.

【3】師早□□□, 而講道撰述, 未嘗休息, 傍助法化焉.

【4】《楚辭》□聊彷□而逍遙.□ 註: 徙倚貌, 又徘徊也.

【5】盤桓也.

【6】□神養性也, □亦養也. 動於下, 應於上, 上下咀物, 以養人者也. 禪家齋後, 有小時經行, 以□養精性也.

【7】若志存學道, 則觸目萬物, 無非所學也.

【8】君子怠於求道, 小人勤於求利, 以勤怠言之, 則君子而不如小人矣. 是, 君子得罪於小人矣, 如所謂五伯三王之罪人也.

□ 姑蘇景德寺雲法師務學十門 幷序 2-2[1]

玉不琢, 不成器, 人不學, 不知道.[2] 余十有五而志于學, 荏苒光景, □忽老至, 歲月旣深, 粗知其趣. □歎疇昔, 殊失斯旨, 限迫桑楡,[3] 學不可逮. 因述十門, 垂裕[4]後昆,[5] □務學而成功, 助弘敎而復顯云爾.

【1】師名<法雲>, 字<天瑞>, 自稱<無機子>. 五歲出家, 後賜號<普潤大師>.

【2】二句, 出《禮記□學記》

【3】桑楡, 晩也, 或云日入處.《淮南子》□西日垂影, 在樹端曰桑楡.□ 言晩暮也.

【4】饒也, 寬也, 容也.

【5】昆亦後也.

□ 不修學, 無以成.[1]

《涅槃經》云: □凡有心者, 皆當得成阿□多羅三□三菩提.□ 何以故? 盖爲一切衆生,[2] 皆有佛性. 此性虛通, 靈明常寂, 若謂之有, 無狀無名, 若謂之無, 聖以之靈.[3] 群生無始, 不覺自迷, 煩惱[4]覆蔽, 遺此本明, 能生諸緣, 枉入六趣. 由是, 大覺憫物迷盲, 設戒□定□慧三學之法. 其道恢弘, 示從眞以起妄, 軌範群品, 令息妄以歸眞, 若能信受佛語, 隨順師學, 乃駕苦海之迅航, 則登聖道之梯鄧.[5] 誰能出不由戶, 何莫由斯道焉![6]

【1】不修戒定慧三學, 無以成菩提, 戒定慧三, 通言學者, 所以□神達思, 怡情怡性, 聖人之上務也. 學猶飾也, 器不飾則無以爲美觀, 人不學則無以有懿德.

【2】□一切□二字, 六經無出.《史記》云: □一切皆<高祖>功臣.□《惠帝記》云: □一切滿秩.□ 註云: 如刀切物. 苟取外面整齊, 不稽內之長短巨細也. 佛經用此二字, 意義同此.

【3】聖通明也

【4】憂煎爲煩, 迷亂爲惱.

【5】梯木階也, 鄧又梯也.

【6】<洪氏>曰: □人知出必由戶而不知行必由道, 道非遠人, 人自遠爾.□ <朱子>曰: □不合理處, 便是不由道.□

□ 不折我, 無以學.

《說文》云: □我, 施身自謂也.□《華嚴》云: □凡夫無智, 執着於我.□《法華》云: □我慢自矜高, 諂曲心不實.□[1] 由執我見, □慢貢高, 不愧無智, 妄自尊大, 見善不從, 罔受敎誨, 於賢不親, 去道甚遠. 欲求法者, 當折我心, 恭默思道, 屈節[2]卑禮,[3] 以敬事長, 尊師重道, 見賢思齊. <鳩摩羅什>[4]初學小敎, 頂禮<盤頭達多>,[5] 此下敬上, 謂之貴尊; <盤頭達多>晩求大法, 復禮<鳩摩羅什>, 此上敬下, 謂之尊賢.[6] 故,《周易》曰: □謙, 德之柄也.□《書》云: □汝惟不矜,[7] 天下莫與汝爭能; 汝惟不伐, 天下莫與汝爭功.□[8] <晏子>曰: □夫爵[9]益高者, 意益下; 官益大者, 心益小; 祿益厚者, 施益博.□ <子夏>曰: □敬而無失, 恭而有禮,[10] 四海之內, 皆兄弟也.□[11]

【1】諂曲者, 罔冒於他, 曲順時宜, 矯設異議, 或藏己失.

【2】屈折, 肢節以服事也.

【3】卑辭敬禮

【4】此云<童壽>, 其祖<印>土人. 父以聰敏見稱, <龜玆>王聞之, 以女妻之而生<什>. 七歲出家, 日誦千偈, 亦通義旨. 母生<什>後, 亦出家爲尼, 得第三果也.

【5】<□賓國>人, 未詳<華>言.

【6】<達多>晩求大乘, 禮<什>爲師曰: □和尙是我大乘師, 我是和尙小乘師.□

【7】自賢曰矜.

【8】<舜>誡<禹>之辭. <老子>曰: □不自伐故有功, 不自矜故爲長; 自伐者無功, 自矜者不長.□

【9】爵, 鳥名. 象其形爲酌器, 取其能飛而不溺於酒.《說文》取其鳴節節, 足足也. <陸佃>云: □一升曰爵, 亦取其鳴節節, 以誡荒淫. 大夫以上, 與燕享後賜爵, 以彰有德, 故因謂命秩. 爲爵祿爵位, 命秩曰爵, 守取曰官.□

【10】心多貌小曰敬, 貌多心小曰恭; 又形虔曰恭, 心重曰敬.

【11】《論語》<司馬牛>曰: □人皆有兄弟, 我獨亡.□ <子夏>答之.

□ 不擇師, 無以法.

鳥之將息, 必擇其林, 人之求學, 當選於師. 師乃人之模範, 模不模□範不範, 古今多矣.[1] 爲模範者, 世有二焉: 上則智慧博達, 行業堅貞, 猶密室燈, 光徹窓隙; 次乃解雖洞曉, 行亦藏瑕, 如犯罪人, 持燈照道. 斯二高座,[2] 皆蘊師法, 其如寡德適時, 名而不高,[3] 望風依附, 畢世荒唐.[4] <東晋><安師>, 十二出家, 貌黑形陋, 師輕視之, □役田舍. 執勞三年, 方求師敎, 授《辨意經》, 執卷入田, 因息就覽, 暮歸還師, 經已闇誦, 師方驚歎, 乃爲剃髮.[5] 至受具戒,[6] 恣其遊學, 投<佛圖澄>,[7] 見以奇之: □異哉! 小童. 眞世良驥, 不遇靑眼, 困駕鹽車. 自非<伯樂>, 奚彰千里之駿.□[8] 故, 出家者, 愼宜詳擇, 察有匠成之能, 方具資□之禮. 故, <南山>云: □眞誠出家者, 怖四怨[9]之多苦, 厭三界之無常, 辭六親之至愛, 捨五慾之深着.□ 能如是者, 名眞出家. 則可紹隆三寶, 度脫四生, 利益甚深, 功德無量. 比, 眞敎凌遲,[10] 慧風掩扇, 俗懷侮慢, 道出非法, □由師無率誘之心, 資缺奉行之志.[11] 二彼相捨, 妄流鄙境, 欲令道光, 焉可得乎!

【1】模範者, 以木曰模, 以竹曰範, 皆鑄器之式也. <楊子>曰: □務學不如務求師. 師者, 人之模範, 模不模□範不範, 爲不少矣.□ 模又木名. 昔, 模木生於<周公>塚上, 其葉春靑□夏赤□秋白□冬黑, 以色得其正也; 楷木生於<孔子>塚上, 其幹枝□以不屈, 以質得其直也. 若正與直, 可爲法則, 況在<周>□<孔>之塚乎! 見《淮南子》.

【2】上側行解俱圓, 次則有解無行也. <尸黎密多羅><天竺國>王子, 讓位出俗, 至<建康>, 王導<庾亮>□<周□>等一時名公, 皆造門結友, 號爲高座, 高座之號始此.

【3】<梁>《高僧傳》云: □實行潛光則高而不名, 寡德適時則名而不高.□

【4】虛而不實, 無所憑據.

【5】<道安>, 家世英儒, 早失覆蔭, 爲表兄所養. 七歲讀書, 一覽能記. 十二出家, 神雖聰敏, 形貌甚陋, 不爲師所重, 驅役執勞, 曾無怨色. 方啓師求經, 授《辯意長者經》一卷, 僅五千言, 入田因息而覽, 暮歸以經還師, 更求餘者, 師曰: □昨經未讀, 今更求也?□ 答: □已暗誦.□ 師雖異而未信, 復授《光明經》, 可九千言, 暮歸復還, 師執經覆之, 不差一字, 師大驚異. 以貌黑故, 時人謂之<黑頭陀>, 又謂<漆道人>.

【6】佛在<羅閱城>, 有群童子, 大者年十七□小者十二, 欲出家, 比丘卽度受大戒, 不堪一食, 夜啼. 佛制年滿二十, 方受大戒, 依年受具, 是也.

【7】神異不測. 腹傍有一孔, 常以絮塞之, 夜乃拔之, 光照一室. 晝至流泉, 從孔中引出腸胃, 洗訖還內腹中.

【8】《祖庭錄》云: □<李伯樂>, 字<孫陽>, 善相馬. 行至<虞山>之坂, 有一駿馬至而其人不識, 用駕□車, 遙見<伯樂>乃鳴, 以坐下馬易之, 日行千里. 有人, 詩云: 花有梅花鳥有鶯, 早開先□悅人情, 可憐孤竹□車馬, 不遇知音負一生.□

【9】四魔也.

【10】凋敗也.

【11】<老子>曰: □善人, 不善人之師, 不善人, 善人之資.□ 說者曰: □善人有不善人然後, 善救之功著, 故曰資.□

□ 不習誦, 無以記.

記諸善言,[1] 諷[2]而誦之. <迦葉>□<阿難>, 具足住持[3]八萬法藏, <西域>□<東夏>高德, 出家幼年始習, 皆學誦持. <竺><佛圖澄>, 能誦佛經數百萬言; <佛陀跋陀>, 此云<覺賢>,[4] 同學數人, 習誦爲業, 餘人一月工誦, <覺賢>一日能記, 其師歎曰: □一日之學, 敵三十夫.□ 然, 人之至愚, 豈不日記一言! 以日繫月, 以月繫年,[5] 積工必廣, 累課亦深. 其道, 自微而生, 何患無所立矣!

【1】《祖庭》云: □《魯論》二十篇, 皆<孔子>弟子記諸善言也.□

【2】讀也.

【3】<潛子>云: □籍人持其法, 使之永住而不泯也. 夫戒□定□慧, 持法之具也; 僧園物務, 持法之資也; 法者, 大聖人之道也.□

【4】此乃<甘露飯王>之裔, 大乘三果人. 早失□恃, 從祖悼其孤露, 度爲沙彌. 至年十七, 與同學數人, 習誦爲業, 來<神州>, 與<什>相見, <什>所有疑者, 多就咨決.

【5】《左傳》云: □記事者, 以事繫日, 以日繫月, 以月繫時, 以時繫年, 所以記遠近□別同異也.□ 註: 時者, 三月爲一時; 繫者, 以下綴上之辭. 書其日有事, 卽以事綴於日, 紀年月之遠近, 分事物之同異.

□ 不工書, 無以傳.

書者, 如也, □事如人之意.[1] 防現生之忘失, 須繕寫而編錄,[2] 欲後代以流傳, 宜躬書以成集. 則使敎風不墜, 道久彌芳. 故, <釋氏>經律, 結集貝多,[3] <孔子>詩書, 刪定竹簡,[4] 若不工書, 事難成就. □思<智者>無□之辯,[5] 但益時機, 自非<章安>[6]秉筆之力, 豈流今日! 故, <□賓>高德<槃頭達多>, 從旦至中, 手寫千偈, 從中至暮, 口誦千偈. 但當遵佛, 能寫名字, 愼勿□世, 精草隸焉.[7]

【1】書者, 亦庶也, 記庶物也. 又如也, 寫其言如其意也.

【2】繕, 補也, 緝也. 綴緝文字, 謂之繕寫也.

【3】貝多羅, 此云岸形.《西域記》<南印度><建那國>北有多羅樹, 距三十里, 其葉長廣, 其色光潤, 諸國書寫, 莫不採用. 故, <阿難>等, 結集三藏, 皆書此葉也.

【4】簡, 竹片也. 古者無紙, 有事, 書之於簡. 單執一札曰簡, 連編諸簡曰策. 謂刪詩書, 定禮樂, 書之於簡策也.

【5】師諱<智□>□字<德安>, <華容><陳>氏子. 七歲入寺, 聞僧誦《法華》, 忽自憶七卷之文, 宛如夙習, 位居十信前五品弟子位. 辯才無□, <隋><文帝>賜<智者>之號.

【6】<灌頂法師>, 字<法雲>, <章安>人, 慧解天縱. <智者>命爲侍者, 記其所說, 垂之未來, 殆與<慶喜>結集, 同功而比德. 微<章安>, <智者>之道, 將絶聞於今日也.

【7】<吳>君<張芝>, 字<伯英>, 善草書. 氣脈通連, 隔行不斷, 謂之一草書. <周>太史<□>始制大篆, <秦><李斯>又爲小篆. <秦><下□>人<程邈>爲獄吏, 得罪繫獄, 覃思十年, 易小篆爲隸書三千字, <秦始皇>喜而免其罪, 用爲御使, 謂徒隸所造也.

□ 不學詩, 無以言.

言善, 則千里之外應之; 言不善, 則千里之外違之.[1]《詩》陳褒貶,[2] 語順聲律,[3]《國風》敦厚,[4]《雅□頌》溫柔,[5] 才華氣淸, 詞富彬蔚.[6] 久習卽語論[7]自秀, □誦乃含吐不俗. 彼稱□四海, <習鑿齒>□, 此對□彌天, <釋道安>□.[8] <陳留><阮瞻>, 時忽嘲曰: □<大晋>龍興, 天下爲家, 沙門何不全髮膚□去袈裟□釋梵服□被綾紗?□ <孝龍>[9]對曰: □抱一逍遙, 唯寂以致誠. 剪髮毁容, 改服變形, 彼謂我辱, 我棄彼榮. 故, 無心於貴而愈貴, 無心於足而愈足.□ 此乃氣蘊蘭芳,[10] 言吐風采,[11] 雖不近乎聾俗, 而可接於淸才.[12] 佛法旣委王臣,[13] 弘道須習文翰.[14] <支遁>投書<北闕>,[15] <道安>方逸<東山>,[16] 自非高才, 豈感君主![17] 宜省狂簡之言, 徒虛語耳.[18]

【1】《易□繫辭》□君子居其室, 出其言善, 則千里之外應之, □其邇者乎! 君子居其室, 出其言不善, 則千里之外違之, □其邇者乎!□

【2】褒, 揚美也; 貶, 抑挫也. 善者可以感發人之善心, 惡者可以懲創人之逸志也. 創, 亦懲也. 詩三百, 褒揚其善, 貶抑其惡也.

【3】聲, 五音也; 律, 六律也. □於聲律, 故歌詩以鼓琴瑟. 聲屬陽, 律屬陰. <楊子>曰: □聲生於日, 律生於辰也.□

【4】十五國風俗歌謠, 敦大而重厚也. 風是民庶之作也.《詩》序云: □上以風化下, 下以風刺上.□ 刺, 譏切也. 又如物因風之動以有聲, 而其聲又足以動物也.

【5】《雅》, 大小二《雅》;《頌》, <周>□<商>□<魯>三《頌》.《雅》是朝延之詩,《頌》是宗廟之詩, 皆溫和而柔順也.

【6】彬, 文采炳朗也; 蔚, 文華深密貌.《易》曰: □其文蔚也.□

【7】以言告人曰語, 對人難辨曰論.

【8】<襄陽>高士<習鑿齒>先聞<安>重名, 致書通好, <安>自<陸渾山>至<壇溪寺>. <習>聞<安>至, 詣<安>旣坐, 自稱□四海, <習鑿齒>□, <安>曰□彌天, <釋道安>□. 時人, 以爲名對.

【9】《高僧傳》云: □沙門<支孝龍>, <淮陽>人. 少以風姿見重, 加以高論適時, <陳留><阮瞻>等, □結知音之交, 時人號爲八達.

【10】蘭生幽谷, 淸香遠聞. <黃山谷>曰: □一□一花而香有餘者, 蘭; 一□數花而香不足者, 蕙也.□ 蕙亦蘭屬也.

【11】風流文采.

【12】雖見棄於聾□無知之俗, 可以敵對於淸新才藝之士.

【13】佛於<靈山>付囑國王□大臣, 使其外護也.

【14】翰, 文詞也.

【15】<晋><哀帝>時, <竺潛>辭闕而歸<剡>, 詔<支遁>繼講於禁中, <遁>乃抗表還山. <北闕>卽<玄武門>也. <未央殿>前雖南向, 而上書奏事謁見之徒, 皆詣北闕, 然則<北闕>爲正門.

【16】<東晋><孝武>聞<安>高名, 有詔曰: □法師以道德照臨天下, 使大法流行, 蒼生依賴. 故, 宜日食王公祿.□ 以時資給, <安>因不受, 遂隱<東山>, 山在<魯>境. 逸, 逃遁也.

【17】二師非有盛德高才, 豈帝王之所感動哉!

【18】子曰: □吾黨之小子狂簡, 斐然成章.□ 適時狂簡, 志大而略於事也. 志大, 狂也; 略於事, 簡也. 斐然, 文貌; 成章, 言其文理成就有可觀者. 須省察而勿聽乎文章, 是狂簡之說, 非其實言也. 欲弘斯道, 可以傍閱詩編耳也.

□ 不博覽, 無以據.[1]

《高僧傳》云: □非博則語無所據.□ 當知今古之興亡, 須識<華>□<梵>之名義.[2] 游三藏之敎海, 玩六經之詞林,[3] 言不妄談, 語有典據. 故, <習鑿齒>讚<安師>曰: □理懷簡衷,[4] 多所博涉, 內外群書,[5] 略皆遍覩, 陰陽算數, 悉亦能通, 佛經妙義, 故所游刃.□[6] <眞宗皇帝>詔<李侍讀>飮,[7] <仲容>起固辭曰: □告官家, 徹巨器.□ 上問: □何故, 謂天子爲官家?□ 對曰: □臣嘗記<蔣濟>《萬機論》言□三皇官天下, 五帝家天下□,[8] 兼三五之德, 故曰官家.□ 上喜曰: □眞所謂君臣千載一遇.□ 此由學問藏身, 多識[9]前言, 無所累矣.[10]

【1】《高僧傳》云: □唱導所貴有四: 非聲則無以警衆, 非辯則無以適時, 非才則無言可採, 非博則語無依據.□《事□》云□博學爲濟貧□, 謂濟識見之貧也.

【2】<法雲法師>之自述名義集. 云□名義□者, 能詮曰名, 所詮曰義.

【3】六經, <詩>□<書>□<易>□<春秋>□<周禮>□<禮記>.

【4】理, 治也; 懷, 中情; 簡, 不煩也; 衷, 正也. 言自治其心情, 不煩而且正也.

【5】儒以九經爲內, 以諸家雜書爲外.

【6】<習>與謝<安>書云: 來此見<釋道安>, 無變化伎術可以惑常人之耳目, 無重威大勢可以整群小之參差, 而師徒肅肅, 自相尊敬, 乃是吾由來素未見其人. 若<安>者, 非常勝士, 恨公不一見. □丁解牛, 恢恢乎其游刃有餘地矣.

【7】<宋>侍讀<李仲容>善飮, 號<李萬回>, <眞宗>飮無敵, 飮則必召<仲容>.

【8】《史》□五帝官天下, 三皇家天下.□ 官以傳聖賢, 家以傳子孫也.

【9】音志記也.

【10】《易》曰: □君子多識前言往行, 以蓄其德.□ <符堅>於藍田得一古鼎, 容二十七斛. 朝士皆無知者, 以問<安>, <安>曰: □<魯><襄公>所鑄也.□ 腹有篆文, 果信. <堅>勅諸學士, 皆師於<安>, 國人語曰: □學不師<安>, 義不禁難.□

□ 不歷事, 無以識.

子曰: □吾非聖人, 經事久矣.□ □入太廟, 每事問者, 儆戒無虞, 罔失法度.[1] 羅漢雖聖, 赤鹽不知,[2] <方朔>雖賢, □灰罔辨,[3] 多見而識之, 未見而昧矣. <李後主>得畵牛一軸, 晝則出於欄外,[4] 夜乃歸於欄中,[5] 持貢闕下, <太宗>張後苑, 以示群臣, 俱無知者, 惟僧錄<贊寧>曰: □南<倭>海水或減則灘□微露, <倭>人拾方諸,[6] 蚌□中有餘淚數滴者得之, 和色着物則晝隱而夜顯; <沃焦山>,[7] 時或風燒[8]飄擊, 忽有石落海岸, 得之, 滴水磨色染物則晝顯而夜晦.□ 諸學士皆以爲無稽,[9] <寧>曰: □見<張騫>《海外異記》.□[10] 後, <杜鎬>檢三□書目,[11] 果見於六朝[12]舊本書中. 此乃博聞强識, 見幾而作也.

【1】儆, 與警同; 虞, 度也; 罔, 勿也; 法度, 法則制度也. 言當無可虞度之時, 法度易至廢弛故, 戒其失墮也.

【2】<法預>婆羅門, 將赤□問羅漢, 不知.《山海經》□大州南極有七大井, 晝夜煮而爲□, 其色赤. 此, 天下之毒物, 塗之門則諸鬼不能入, 塗之木則諸禽不能止.□

【3】<東方朔>, 生三日父母俱亡, 後遊澤中, 黃眉翁指<朔>曰: □此, 吾兒也. 服氣三千年一返髓, 三千年一剝皮伐毛也. 吾生已三洗髓□三伐毛.□ 從知<朔>是非常人也. <漢><武帝>欲伐<昆明國>, 其國在水中, 鑿池<終南山>下三百里, 敎水戰, 號<昆明池>, 池低得異灰, 問<朔>, <朔>曰: □非臣所知.□ 後人問胡僧, 曰: □世界壞時, 劫火燒盡器界. 此, □燒之灰也.□

【4】中圈曰欄.

【5】<江南><徐知□>得之, 與<南唐>主<李煜>, 獻<太宗>.

【6】方石諸珠也.

【7】《山海經》有<沃焦山>, 沃焦者, 謂隨沃隨焦也.

【8】他本作撓.

【9】考也.

【10】異記者, <漢><武帝>令<張騫>尋<黃河>水源, 乘□而直上<崑崙山>, 復上至<銀河>, 得天女支機石而來. 其往來時, 所記者也.

【11】<宋><太宗>於<龍門>東北□立三□, 至<太平興國>三年三□成, 賜名<崇文院>, 遷西□書貯焉, 凡八萬卷. 三□, <昭文□>□<集賢□>□<史□>, 總名<崇文院>.

【12】<晋>□<宋>□<齊>□<梁>□<陳>□<隋>也.

□ 不求友, 無以成.

生我者父母, 成我者朋友. 故, 君子以朋友講習, 以文會友, 以友輔仁.[1] 品藻人物,[2] 商□同異,[3] 如切如磋, 如琢如磨.[4] <劉孝標>[5]云: □組織仁義,[6] 琢磨道德, 歡其愉樂,[7] 恤其陵夷,[8] 寄通靈臺之下,[9] 遺跡江湖之上,[10] 風雨急而不輟其音, 雪霜零而不□其色.[11]□ 斯乃賢達之素交, 歷萬古而一遇. <東晋><道安>未受戒時, 會沙彌僧<光>於逆旅,[12] 共陳志慕, 神氣慷慨, 臨別相謂曰: □若俱長大, 勿忘同遊.□ 後, <光>學通經論, 隱<飛龍山>,[13] <安>後復從之, 相會所喜, 謂昔誓始從. 因共披文屬思, 新悟尤多. <安>曰: □先舊格義, 於理多違.□ <光>曰: □且當分析逍遙, 何容是非先達?□ <安>曰: □弘贊理敎, 宜令允□, 法鼓競鳴, 何先何後!□ 時僧<道護>亦隱<飛龍>,[14] 乃共言曰: □居靜離俗, 每欲匡正大法, 豈可獨步山門, 使法輪輟軫![15] 宜各隨力所被, 以報佛恩.□ 衆僉[16]曰:□善!□ 遂各行化.

【1】講學以會友, 則其道益明; 取善以輔仁, 則其德日進.

【2】《漢書》註云: 品其差次, 藻飾文質也.

【3】商量□擧乎人物之同異也, 又搜求義理之當否也.

【4】治骨角者, 旣切而復磋之, 治玉石者, 旣琢而復磨之, 言其治之有緖而益致其精也. 朋友之道, 亦如是也.

【5】名<峻>.

【6】組亦織也. 組織作布帛之總名, 行仁喩義, 如織布帛之有經緯也.

【7】愉亦樂也, 顔色和悅之貌.

【8】夷□平也, 言人之頹替不振, 如丘陵之漸平.

【9】靈臺, 心也. <莊周>曰: □萬惡不可內於靈臺.□ <司馬彪>曰: □心爲神靈之臺.□ 選註云: 寄神通於心府之下.

【10】<嚴子陵>隱富春江, 有<嚴陵釣臺>.

【11】輟□止也, □□變也.《詩》云□風雨如晦, 鷄鳴不已.□ 言不失時也. 子曰: □歲寒然後, 知松栢之後凋.□ 言不變色也. 君子之交, 以貴賤得失, 不易時改節也.

【12】客店.

【13】僧<光>, <冀州>人, <常山><淵公>弟子. 後, 受戒勵行, 値<石氏>之亂, 隱<飛龍山>.

【14】<護>亦<冀州>人, 貞節有慧解, 又隱<飛龍>.

【15】軫, 車後橫木, 又動也.

【16】亦衆也, 又皆也.

不觀心, 無以通.

《維摩》云: □諸佛解脫, 當依衆生心行中求.□ 何以故? <晋>《華嚴》[1]云: □心如工畵師, 造種種五陰, 一切世間中, 無不從心造. 如心, 佛亦爾,[2] 如佛, 衆生然.[3] 心□佛及衆生, 是三無差別.□ 旣爲生佛之母, 亦爲依正之源. 故,《楞嚴》云: □諸法所生, 唯心所現, 一切因果[4]□世界微塵,[5] 因心成體.□ 欲言心有, 如空□聲, 求不可見; 欲言其無, 如空□聲, 彈之亦響.[6] 不有不無, 妙在其中. 故,《般舟》[7]云: □諸佛從心得解脫, 心者淸淨名無垢, 五道鮮潔不受色,[8] 有解此者大道成.□

【1】<佛陀跋多>所譯, 六十卷經.

【2】以心例佛也. 謂如世五蘊從心而造, 諸佛五蘊亦然.

【3】如佛五蘊, 餘一切衆生亦然, 皆從心造也.

【4】正報.

【5】依報.

【6】空□者, 盖<空國>之侯所作也. <師涓>爲<晋><平公>鼓焉, <桓譚>曰: □鄙人謂狐爲狸, 以瑟爲空□. 此, 非徒不知狐與瑟, 乃不知狸與空□也.□

【7】《般舟三昧經》, 一切十方現在佛悉在前立定經, 此經三卷.

【8】五色譬五道: 黑喩地獄, 由黑業所感故; 靑喩餓鬼, 鬼面靑故; 赤喩畜生, 由□血故; 黃喩人道, 居天獄之中故; 白喩天道, 純善業所感故. 言五道空則五色亦不有也.

遵此十門, 上行下效, 不倦終之, 則吾佛之敎可延于後世, 苟謂不然, 祖道必喪. 傾望後裔, 覽而警焉.

□ 上封佛心才禪師坐禪儀[1]

夫坐禪者, 端心正意, 潔己虛心, 疊足跏趺,[2] 收視反聽,[3] 惺惺不昧, □掉永離, 縱憶事來, 盡情抛棄, 向靜定處, 正念諦觀, 知坐是心, 及返照是心, 知有無中邊內外者, 心也, 此心虛而知寂而照, 圓明了了, 不墮斷常, 靈覺昭昭, 揀非虛妄, 今見學家力坐不悟者, 病由依計,[4] 情附偏邪, 迷背正因, 枉隨止作,[5] 不悟之失, 其在斯焉, 若也□澄一念, 密契無生, 智鑑廓然, 心華頓發, 無邊計執, 直下消磨, 積劫不明, 一時豁現, 如忘忽記, 如病頓□, 內生歡喜心, 自知當作佛, 卽知自心外無別佛然後, 順悟增修, 因修而證, 證悟之源, 是三無別, 名爲一解一行三昧,[6] 亦云無功用道, 便能轉物, 不離根塵, 信手拈來, 互分主伴, 乾坤眼淨, 今古更陳,[7] □體神機, 自然符契, 所以維摩詰曰, 不起寂滅定, 而現諸威儀, 是爲宴坐也, 然當知水澄月現, 鏡淨光全, 學道之人, 坐禪爲要, 苟不爾者, 脩道[8]輪轉, 汨沒四生,[9] 酸鼻痛心, 難以自默, 聊書大□, 助發眞源, 果不廢修, 卽同參契.

【1】佛心本才禪師, 嗣靈源惟淸禪師.

【2】跏趺有五利: 一, 最安穩; 二, 心不散; 三, 魔王怖; 四, 異外道; 五, 心易正.

【3】皆難塵復性也.

【4】依, 依化妄境; 計, 遍計妄心.

【5】作止任滅四病之二.

【6】一解, 解一法界; 一行, 行一法界. 卽一法界解, 一法界行也. 又云: 法界一相, 繫緣法界, 卽不動法界也.

【7】乾坤眼淨, 大千無隔碍處, 今古更陳, 遠劫一念一念遠劫.

【8】三途也.

【9】列子云: 與齎俱入, 與汨俱出, 註齎, 水臍也. 從上八下而沒, 汨, 水泡也. 從下泛上而出, 故云汨沒.

□ 長蘆慈覺□禪師坐禪儀[1]

學般若菩薩, 先當起大悲心, 發弘誓願, 精修三昧, 誓度衆生, 不爲一身獨求解脫. 爾乃放捨諸緣, 休息萬事; 身心一如, 動靜無間; 量其飮食, 不多不小; 調其睡眠,[2] 不節不恣.[3] 欲坐禪時, 於閒靜處,[4] 厚敷坐物, 寬繫衣帶, 令威儀齊整然後, 結跏趺坐, 先以右足安左□[5]上, 左足安右□[6]上. 或半跏趺亦可, 但以左足壓右足而已. 次以右手安左足上, 左掌安右掌上, 以兩手大拇指面相□, 徐徐擧身前向. 復左右搖振, 乃正身端坐, 不得左傾右側□前躬後仰, 令腰脊頭項骨節相□, 狀如浮屠.[7] 又不得聳身太過, 令人氣急不安; 要令耳與肩對,[8] 鼻與臍對;[9] 舌□上□, 唇齒相着; 目須微開, 免致昏睡. 若得禪定, 其力最勝. 古有習定高僧, 坐常開目. 向, <法雲><圓通禪師>[10]亦訶人閉目坐禪, 以爲黑山鬼窟,[11] 盖有深旨, 達者知焉. 身相旣定, 氣息旣調然後, 寬放臍腹, 一切善惡, 都莫思量. 念起卽覺, 覺之卽失. 久久忘緣, 自成一片, 此坐禪之要術也. 竊爲坐禪, 乃安樂法門, 而人多致疾者, 盖不善用心故也. 若善得此意則自然四大輕安, 精神爽利, 正念分明, 法味資神, 寂然淸樂. 若已有發明者, 可謂如龍得水, 似虎□山; 若未有發明者, 亦乃因風吹火, 用力不多. 但辦肯心, 必不相□. 然而道高魔盛, 逆順萬端, 但能正念現前, 一切不能留□.[12] 如《楞嚴經》□《天台止觀》□《圭峰修證儀》, 具明魔事, 預備不虞者, 不可不知也. 若欲出定, 徐徐動身, 安詳而起, 不得卒暴;[13] 出定之後, 一切時中, 常依方便,[14] 護持定力, 如護□兒,[15] 卽定力易成矣. 夫禪定一門, 最爲急務, 若不安禪靜慮, 到遮裡, 總須茫然. 所以, 探珠宜靜浪, 動水取應難; 定水澄淸, 心珠自現. 故,《圓覺經》云: □無□淸淨慧, 皆依禪定生.□《法華經》云: □在於閒處, 修攝其心, 安住不動, 如<須彌山>.□ 是知! 超凡越聖,[16] 必假靜緣; 坐脫立亡, 須憑定力.[17] 一生取辦, 尙恐蹉□, □乃遷延, 將何敵業? 故, 古人云: □若無定力, 甘伏死門, 掩目空歸, 宛然[18]流浪.□ 幸諸禪友, 三復斯文, 自利利他, 同成正覺.

【1】<眞州><長蘆><慈覺宗□禪師>, <洛州><孫>氏子, 嗣<長蘆><應天禪師>.

【2】意識昏迷曰睡, 五情暗冥曰眠.

【3】坐禪須調五事: 調心, 不沈不浮; 調身, 不緩不急; 調息, 不澁不滑; 調眠, 不節不恣; 調食, 不飢不飽. 今卽有二.

【4】無喧雜處名閑, 無□鬧處名靜.

【5】□.

【6】□.

【7】此云聚相, 安聚骨相.

【8】釋上不得前躬後仰.

【9】釋上不得左傾右側.

【10】<法雲><圓通法秀禪師>, 嗣<天衣><義懷禪師>.

【11】《四行論》□閉目入禪定, 是謂鬼魅心.□ <大鐵圍山>□<小鐵圍山>中間, 日月光明不到處爲黑山, 群鬼咸萃焉. 言合眼而有坐馳之心故, 名黑山鬼窟.

【12】一切魔事, 無奈我何.

【13】急也, 又卒起貌.

【14】坐禪方法便宜.

【15】人之胸前曰□, 以小兒置之胸前, 以乳養之故, 曰□兒.

【16】超脫凡情聖解.

【17】坐化者無數而立亡者亦多, <鄧隱峯>倒立而化, 若非禪定之力, 能如是乎?

【18】宛然猶依然也.

□ 勸參禪文 9-3

夫! 解須圓解, 還他明眼宗師; 修必圓修, 分付叢林道伴.[1] 初心薄福, 不善親依, 見解偏枯, 修行懶惰. 或高推聖境, 孤負己靈, 寧知德相神通, 不信凡夫悟道. 或自恃天眞, 撥無因果, 但向胸襟流出, 不依地位修行. 所以, □解法師, 不通敎眼; 虛頭禪客, 不貴行門. 此, 偏枯之罪也. 或則渾身破碎,[2] 滿面風埃,[3] 三千細行全無, 八萬威儀總缺.[4] 或卽追陪人事, 緝理門徒, 身遊市井之間,[5] 心染閭閻之態.[6] 所以, 山野常僧, 未免農夫[7]之□; 城隍[8]釋子, 反爲儒士之羞. 此, 懶惰之罪也. 何不再離煩惱之家□重割塵勞之網? 飮淸風而訪道流, 探微言而尋知己, 澄神祖域, 息意宗乘, 靜室虛堂, 斂禪衣而宴坐, 靑山綠水, 携錫杖以經行. 忽若心光透漏, 凝滯氷消, 直下分明. 豈昧三祇之極果,[9] 本來具足, 何妨萬行之因華?[10] 由是, 宗說兼通,[11] 若□日[12]麗虛空之界,[13] 心身俱靜, 如琉璃合寶月之光. 可謂蓬生麻中, 不扶自直, 衆流入海, 總號天池.[14] 反觀前非, 方知大錯. 忠言逆耳, 敢冀銘心, 此世他生, 同爲法侶.

【1】叢林, 乃衆僧捿身行道之所也. 草不亂生曰叢, 木不亂長曰林, 言其內有規矩法度也. 又《大論》云: □衆多比丘, 一處和合, 是名僧伽, 譬如大樹叢聚成林. 一樹不名爲林, 一比丘不名爲僧, 諸比丘和合叢聚處, 得名叢林.□

【2】言全無戒行檢束也.

【3】言奔走風塵也.

【4】三聚各有一千, 幷三千; 貪□嗔□癡, 等分各二萬一千, 或八萬四千.

【5】市, 恃也, 養贍老小, 恃而不□. <祝融>作市, 又<神農>所作. 市, 交易之處; 井, 共汲之所. 古者, 朝聚汲水處, 將貨物於井邊買賣故, 曰市井.

【6】閭閻, 皆里門名也, 謂染於俗態也.

【7】<□山氏>有子, 曰<農>, 能植百穀故, 後世因名耕田氓爲農.

【8】隍,《說文》: 城池. 有水曰池, 無水曰隍.

【9】佛佛皆修因於三阿僧祇劫, 以成佛果.

【10】諸菩薩皆修萬行, 以爲成佛之因.

【11】<淸凉>云: □宗通自修行, 說通示未悟.□

【12】日在木下曰杳, 日在木中曰東, 日在木上曰□.

【13】《易》□日月麗乎天, 百穀草木麗乎土.□ 麗音離, 附也, 著也.

【14】南溟也.

□ 自警文

神心洞照, 聖默爲宗,[1] 旣啓三緘,[2] 宜遵四實.[3] 事關聖說, 理合金文, 方能輔翼敎乘□光揚祖道, 利他自利, 功不浪施. 若乃竊議朝廷政事,[4] 私評郡縣官僚, 講[5]國土之豊凶, 論風俗之美惡,[6] 以至工商細務□市井閑談□邊鄙[7]兵戈□中原寇賊[8]□文章技藝[9]□衣食貨財, 自恃己長, 隱他好事, 揄揚顯過, 指摘[10]微瑕, 旣乖福業, 無益道心. 如此游言, □傷實德, 坐消信施, 仰愧龍天. 罪始濫觴,[11] 禍終滅頂, 何也? 衆生苦火, 四面俱焚, 豈可晏然, 坐談無義![12]

【1】聖默: 佛於<摩竭>, 掩關七日; <淨名>, 杜口<毘耶>; <達摩>, <少林>面壁九載之類也.

【2】《家語》□<孔子>觀<周>, 遂入<太祖><后稷>之廟, 堂右階之前有金人焉, 三緘其口, 而銘其背曰□古之愼言人也□□.

【3】如語, 實語, 不妄語, 不異語也.

【4】紀綱法度曰政, 動作云爲曰事. 又在君爲政, 在臣爲事. 又大曰政, 小曰事.

【5】論也.

【6】上所說曰風, 下所習曰俗.

【7】《周禮》□四里爲□, 五□爲鄙, 五百家也.□ 又邊也, 或云都鄙. 都者, 君子之居; 鄙者, 野人之居. 故, 古者謂野爲鄙, 謂都爲美.

【8】劫奪曰寇, 殺人曰賊.

【9】<杜>詩: 文章, 一小技.

【10】挑發也.

【11】《書》□三江濫觴.□ 註言: 泉始流, 不過杯水, 泛溢而漸, 至于橫流也.

【12】身則生老病死, 心則生住異滅. 此無常苦火, 一時而四面俱起也. 全篇切戒口業也.

□ 龍門佛眼遠禪師坐禪銘[1]

心光虛暎,  體絶偏圓,[2]	金波□□,[3] 動寂常禪,

念起念滅,  不用止絶,	任運滔滔,  何曾起滅,

起滅寂滅,  現大迦葉,[4]	坐臥經行,  未嘗間歇,

禪何不坐,  坐何不禪,	了得如是,  始號坐禪,

坐者何人,  禪是何物,	而欲坐之,  用佛覓佛,

佛不用覓,  覓之轉失,	坐不我觀,[5] 禪非外術,[6]

初心鬧亂,  未免廻換,	所以多方,  敎渠靜觀,

端坐收神,  初則紛□,	久久恬□,  虛閑六門,

六門稍歇,  於中分別,[7]	分別□生,  已成起滅,

起滅轉變,  從自心現,	還用自心,  反觀一遍,

一反不再,  圓光頂戴,	靈焰騰輝,  心心無□,

橫該竪入,  生死永息,	一粒還丹,[8] 點金成汁,

身心客塵,  透漏無門,	迷悟且說,  逆順休論,

細思昔日,  冷坐尋覓,	雖然不別,  也大狼藉,[9]

刹那凡聖,  無人能信,	□地忙忙,  大須謹愼,

如其不知,  端坐思惟,	一日築着,  伏惟伏惟.

【1】舒州龍門山佛眼淸遠禪師, 臨□李氏子, 嗣五祖法演禪師. 龍門山在東郡之西界, 山高五千□而有三級, 其水流注於下, 赤色鯉魚, 每於春時, 會此山下. 逆水而上, 若有分者, 登過龍門, 自有天火燒尾, 得化爲龍. 若不登者, 自有紅朱點額, 曝□於下. 呂氏春秋云: 龍門未開, 河水於孟門東大溢, 是謂洪水, 禹鑿龍門, 始南流.

【2】偏, 用也; 圓, 體也.

【3】杜詩註, 月印秋水爲金波, 比涵慧月之定水也. □□, 周遍也.

【4】迦葉尊者, 入羅迦大定, 在□足山, 以待慈氏下生, 言大迦葉謂大定也.

【5】非獨坐時是觀, 行住四威儀, 皆是禪觀.

【6】禪定非假, 跏趺宴默等外儀方便, 唯心寂靜, 是禪也.

【7】六根門頭, □念旣息, 又有微細分別, 起滅不停.

【8】說文, 丹, 巴越之赤石, 又朱砂也. 還者, 燒丹成水銀, 燒水銀成丹, 故曰還丹.

【9】狼性善顧, 多貪其所止處, 蹂□其草, 使之離披雜亂, 故曰狼藉. 蹂□音有吝, 車踏也. 此言大用離披也.

【10】□地, 大地也. 大地之人, 皆奔忙馳逐也.

□ 三自省察

是身壽命,  如駒過隙,	何暇閑情,  妄爲雜事,

旣隆釋種,  須紹門風,	諦審先宗,  是何標格.[1]

道業未辦,  去聖時遙,	善友師敎,  誠不可捨,

自生勉勵,  念報佛恩,	惟己自知,  大心莫退.

報緣[2]虛幻, 不可强爲,[3]	浮世幾何,  隨家□儉,

苦樂逆順,  道在其中,	動靜寒溫,  自愧自悔.

【1】標, 擧也. 又立木爲表, 繫綵於上爲標記也. 格, 法則也. 又樹高長枝爲格, 言標擧格式.

【2】身也.

【3】治也.

□ 鵝湖大義禪師坐禪銘[1]

□禪學道幾般樣,	要在當人能擇上,

莫只忘形與死心,	此箇難醫病最深,

直須坐究探淵源,	此道古今天下傳,

正坐端然如泰山,	巍巍不要守空閒,

直須提起吹毛利,	要剖西來□一義,

□却眼兮剔起眉,	反覆看渠渠是誰,

還如捉賊須見贓,	不□賊埋深處藏,

有智捉獲刹那頃,	無智經年不見影,

深嗟兀坐常如死,	千年萬歲只如此,

若將此等當禪宗,	拈花微笑喪家風,

黑山下坐死水□,	大地漫漫如何禁,

若是鐵眼銅睛漢,	把手心頭能自判,

直須着到悟爲期,	哮吼一聲獅子兒,

君不見磨□作鏡喩有由,	車不行兮在打牛,

又不見巖前湛水萬丈淸,	□□寂寂杳無聲,

一朝魚龍來攪動,	波□浪湧眞堪重,

譬如靜坐不用工,	何年及□悟心空,

急下手兮高着眼,	管取今生敎了辦,

若還默默恣如愚,	知君未解做工夫,

□□精神着意看,	無形無影悟不難,

此是十分眞用意,	勇猛丈夫却須記,

切莫聽道不須□,	古聖孜孜爲指南,

雖然舊閣閑田地,	一度羸來得也未,

要識坐禪不動尊,	風行草偃悉皆論,

而今四海淸如鏡,	頭頭物物皆吾聽,

長短方圓只自知,	從來絲髮不曾移,

若問坐禪成底事,	日出東方夜落西.

【1】嗣馬祖.

□ □ 廬山東林混融禪師示衆 10-1

避萬乘尊榮, 受六年飢凍, 不離草座, 成等正覺, 度無量衆. 此, 黃面老爺, 出家樣子, 後輩忘本, 反爲口體. 不務耕桑, 見成利養爲便, 不奉君親, 免事征役爲安, 假名服竊世緣, 以鬪諍作佛事,[1] 老不知悔, 死爲園菌,[2] 良可悲夫! 汝輩出家, 當思齊草座之前, 自省園菌之下, 可爾.

【1】佛法中, 多有諍論. 且如西天大□小乘, 分河飮水, 大乘之內, 性相殊, 小乘之中, 二十部異, 各皆自是他非. 爰及此方, □免諍競.

【2】有長者, 名<梵摩淨德>. 園中有樹生大耳, 其味甚美, 惟長者及第二子取以食之, 自餘親屬, 皆不能見. 十五祖<迦羅提婆>, 知比丘之宿因, 問長者: □年多少?□ 曰: □七十九.□ 尊子曰: □汝年八十一, 此樹不生耳.□

□ □ 藍谷信法師自鏡錄序 7-1

余九歲出家, 于今過六十矣, 至於逍遙廣厦, 顧步芳除.[1] 體安輕軟, 身居閑逸, 星光未旦, 十利之精饌已陳,[2] 日彩方中,[3] 三德[4]之珍羞總萃, 不知耕穫[5]之頓弊, 不識鼎□[6]之□勞, 長六尺之軀, 全百年之命者, 是誰所致乎? 卽我本師之願力也. 余且約計五十之年, 朝[7]中[8]飮食盖費三百餘碩矣,[9] 寒署衣藥盖費二十餘萬矣.[10] 爾其高門邃宇□碧□丹楹□軒乘[11]僕竪之流, 机案牀褥之類, 所費又無涯矣; 或復無明暗起□邪見橫生, 非法妄用□非時飮□, 所費又難量矣. 此皆出自他力, 資成我用, 與夫汲汲之位,[12] 豈得同年而較其苦樂哉? 是知! 大慈之敎至矣, 大悲之力深矣. □十號調御, 以我爲子而覆之; 八部天龍, 以我爲師而奉之! 皇王雖貴, 不敢以臣禮畜之, 則其貴可知也; 尊親雖重, 不敢以子義瞻之, 則其尊可知也. 若乃悠悠四俗,[13] 茫茫九土,[14] 誰家非我之倉儲? 何人非我之子弟? 所以, 提盂入室, 緘封之膳遽開,[15] 振錫登衢,[16] 施慢之容肅敬.[17] 古人, 以一飡之惠, 猶能效[18]節,[19] 一言之顧, 尙或亡軀,[20] □從頂至踵, 皆如來之養乎; 從生至死, 皆如來之蔭乎! 向使不遇佛法, 不遇出家, 方將曉夕犯霜露, 晨昏勤□畝, 馳驟萬端, 逼迫[21]千計. □□塵絮,[22] 或不足以盖形, 藿[23]茹[24]饌食, 或不能以充口, 何暇□衡[25]廣宇, 策杖閑庭, 曳履淸談, 披襟閒謔, 避寒署□擇甘辛, 呵斥童稚, 徵求捧汲, 縱意馬之害群, 任情猿之矯樹也.[26] 但, 三障[27]雲聳, 十纏[28]□結, 癡愛亂心, 狂愚患惱; 自悔自責, 經瞬息而已遷, 悲之恨之, 歷旬朔而俄變. 或復升堂致禮, 恥尊儀而雨泣, 對格披文, 慙聖敎而垂淚. 或□衣[29]犬食,[30] 困辱而治之, 損財去友, 孤窮而苦之,[31] 竟不能屈慢山□淸欲火, 捨□弊之聲色, 免□湯之深誅. 豈不痛哉! 豈不痛哉! 所以, 常慘常啼,[32] 酸辛而不拯, <空藏>□<地藏>, 救接而無方. 余又反覆求己, 周旋自撫, 形容耳目, 不減於常流, 識悟神淸, 參差於名輩. 何福而生中國, 何善而預出家, 何罪而戒檢多違,[33] 何□而剛强難化. 所以, □紆日□, 佇歎中宵, 莫識救之之方, 未辨革之之術. 然, 幼蒙庭訓,[34] 早霑<釋>敎, 頗聞長者之遺言, 屢謁名僧之高論, 三思之士,[35] 假韋絃以是資,[36] 九折之賓, 待箴銘而作訓.[37] 故, 乃詳求列代, 披閱群編, 採同病之下流, 訪迷津之野客. 其有蔑聖言□輕業累□縱逸無恥□頑疎不檢, 可爲懲勸者, □集而錄之, 仍簡十科, 分爲三軸, 朝夕觀覽, 庶裨萬一. 若乃坐[38]成龍報, 立[39]驗蛇身,[40] 牛泣登坡, 駝鳴□寺. 或杖楚[41]交至, 遍體火燃; 或戈戟去來, 應時流血; 或舌銷眉落; 或失性發狂; 或取把菜而作奴;[42] 或侵束柴而燃足;[43] 寄神園木, 割肉酬施主之恩;[44] 托跡□扉, 變骨受謗人之罰.[45] 昔不見而今見, 先不知而始知. 號天叩地, 莫以追, 破膽□肝, 非所及. 當此時也, 父母百身而無贖, 親賓四馳而不救, 貨賂委積[46]而空陳, 左右撫膺而奚補. 向之歡娛美樂, 爲何在乎? 向之朋流眷屬, 爲何恃乎? 烏呼! 朝爲盛德, 唱息於長廊, 夕爲傷子, 哀慟於幽房. 匪斯人之獨有, 念余身兮或當, □百年而一遇, 將□悔兮何央,[47] 可不愴乎? 可不懼乎? 故, 編其終始, 備之左右, 佇勖書紳之誡,[48] 將期戰勝之功.[49] 其有名賢雅誥,[50] 哲人殊迹, 道化之□[51]隆, 時事之臧[52]否,[53] 亦附而錄之, 以寄通識. 古人云: □百年影□, 千載心在.□ 實望千載之後, 知余心之所在焉.

【1】除階□也.

【2】《四分》云: □明相出時, 食粥. 或出已久後, 或未出時, 卽是非時.□《僧祇》云: □佛因<難陀>母施衆僧粥, 說偈云: □持戒淸淨人所奉, 供敬隨時以粥施, 十利饒益於行者, 是名良藥佛所說.□□ 十利者: 資色, 增力, 益壽, 安樂, 辯說, 風除, 消宿食, 詞淸, 消飢, 消渴. 詞淸, 謂訓釋言辭; 辯說, 謂言出無礎.

【3】《毘羅三昧經》云: □佛告<法惠菩薩>, 食有四種: 早起, 諸天食; 日中, 諸佛食; 日西, 畜生食; 日暮, 鬼神食. 佛制, 斷六道因, 同三世佛故, 令中食.□

【4】淸淨如法柔軟.

【5】春耕秋穫.

【6】熟食.

【7】粥.

【8】齋食.

【9】米也.

【10】錢也.

【11】車上有盖曰軒乘.

【12】汲汲, 不暫休息之意.

【13】四俗, 士農工商; 悠悠, 言四俗之多.

【14】茫茫, 曠蕩貌, 言九州之廣也.

【15】釋上倉儲句.

【16】《根本雜事》云: □比丘乞食, 入長者房, 遂招譏謗, 比丘白佛, 佛言: □可作聲警覺.□ 卽訶呵作聲, 喧鬧招毁. 佛復制以拳打門, 家人怪問: □何故, 打破我門?□ 比丘默爾無對. 佛言: □應作錫杖, 令杖頭安環子, 搖振作聲而爲警覺, 動可二三, 無人問時, 卽須行也.□□

【17】釋上子弟句.

【18】致也又獻也.

【19】□桑餓人靈輒事也.

【20】雪山童子事.

【21】任重無替曰逼, 强力所使曰迫.

【22】衣之弊前者曰□.《說文》: 絮, 弊綿也. 繰餘爲絮, 不繰爲緬. 繰, 繹繭爲絲也. 又□之別名, 精曰綿, □曰絮.

【23】豆葉.

【24】菜之總名.

【25】《左太沖賦》□□衡而誥.□ 註: □, 張目也, 眉上曰衡, 謂擧眉揚目也. 誥, 告也.

【26】《呂氏春秋》云: □<楚>王有神白猿, 王自射之則矯樹而嬉. 使群臣各射而未能中之, 又使<養由基>射之, 始調弓擧矢, 猿擁樹而號, <由基>發箭能中之.□ 矯, 詐也; 矯樹, 如搏樹而嬉也. 搏, 抱也.

【27】或障業障報障.

【28】纏有五纏八纏十纏, 皆數數增盛, 纏繞一切觀行者之心. 又纏縛身心故, 名.

【29】<子夏>家貧, 衣若懸□.

【30】□食也.

【31】無友曰孤, 無所依也; 無財曰窮, 無所資也.

【32】常慘, 未詳. 薩陀波崙, 此云常啼, 求佛法故, 憂愁啼哭, 七日七夜, 因是號常啼. 具如《大般若經》.

【33】檢束也, 以戒律檢束身心故, 曰戒檢也.

【34】夫子嘗獨坐, <鯉>趨而過庭, 子曰: □學詩乎?□ 曰: □不學詩.□ 子曰: □不學詩, 無而言.□ <鯉>退而學詩. 他日, <鯉>又趨而過庭, 子曰: □學禮乎?□ 曰: □不學禮.□ 子曰: □不學禮, 無以立.□ <鯉>退而學禮. 出雜記. 後人, 學於其親者, 謂之庭訓.

【35】<季文子>, 每事三思而後行.

【36】<韓非子>曰: □<西門豹>, 性急故佩韋; <董安于>, 性緩故佩弦.□ 註: 韋, 皮繩, 喩緩; 弦, 弓弦, 喩急. <劉□>曰: □韋絃, 非能言之物, 而古人引而自匡, 臣願比於韋絃.□

【37】<王陽>爲<益州>刺史, 至<九折坂>歎曰: □身體髮膚, 受之父母, 無敢毁傷.□ 仍以不赴. 此, 以孝子作箴也. 後, <王遵>爲<益州>至此, 戒從驅策進曰: □此豈<王陽>所畏乎? 志士不忘喪其元, 勇士不忘棄溝壑.□ 此, 以忠臣作訓也.

【38】忽也.

【39】卽也.

【40】坐成龍報: <梁><武帝><□皇后>性妬忌, 帝初立, 未及冊命, 因憤怒, 忽投殿前井, 衆趨救之, 已化爲毒龍, 莫敢近之. 立驗蛇身:《自鏡錄》云: □高麗有<大興輪寺>, 有一比丘, 厥名<道安>, 善講說, 恒居此寺, 評量衆僧, 呵斥童兒, 大行嗔□. 後因抱疾, 生變蛇身, 經出林野, 長十丈餘.□

【41】大曰杖, 小曰楚.

【42】錄又云: □昔有一人, 春月夜, 乘興遊友人之家, 隱取一把之菜, 死作厥家之奴也.□

【43】又云: □昔, <朗州>有<金鎰>者, 先富後貧, 終無眷屬. 時値雪不勝寒苦, 於隣家竊一束之柴, 死後遭燃足之患也.□

【44】園菌見上.

【45】地獄之制, 以象斗星, 墻曰□墻, 扉曰□扉, 總以名之曰□土. 今言□扉, 謂地下之獄.

【46】金玉曰貨. 賂, 遺贈也. 委音畏, 積音恣, 皆蓄積也. 小曰委, 多曰積. 凡指所聚之物而言之則音畏恣, 指聚物而積累之則如字也.

【47】及也.

【48】《論語》, <子張>願聞一言, 書諸紳. 紳, 大帶也.

【49】《韓非子》云: □<子夏>始□而後肥, 有問之者, 曰: □吾戰勝.□ 問: □何爲戰勝?□ 曰: □吾入見夫子之義而榮之, 出見富貴又榮之. 二者戰於胸中, 故□, 今見夫子之義勝, 故肥.□□

【50】雅, 正也; 誥, 上之警下之言也.

【51】□音□, 汚下之地, 濁水不流處也.

【52】善也.

【53】不善也.

□ 釋難文 13-2

<希顔首座>, 字<聖徒>, 性剛果,[1] 通內外學,[2] 以風節自持. 遊歷罷, 歸隱故廬, 跡不入俗, 常閉門宴坐, 非行誼[3]高潔者, 莫與友也. 名公貴人, 累以諸刹[4]招之, 堅不答. 時有童行, 名<參己>, 欲爲僧, 侍左右, <顔>識其非器, 作《釋難文》以却之曰:[5] □知子莫若父, 知父莫若子, 若予之<參己>, 非爲僧器. 盖出家爲僧, 豈細事乎? 非求安逸也, 非求溫飽也, 非求蝸角利名也.[6] 爲生死也, 爲衆生也, 爲斷煩惱, 出三界海, 續佛慧命也. 去聖時遙, 佛法大壞, 汝敢望爲爾?《寶梁經》云: □比丘不修比丘法, 大千無唾處.□[7]《通慧錄》云: □爲僧不預十科, 事佛徒勞百載.□ 爲之不難, 得乎?[8] 以是觀之, 予濫厠僧倫, 有□於佛, □汝爲之耶? 然, 出家爲僧, 苟不知三乘十二分敎□<周公>□<孔子>之道, 不明因果, 不達己性, 不知稼穡艱難,[9] 不念信施難消, 徒飮酒食肉, 破齋犯戒, 行商坐賈,[10] 偸姦博奕,[11] □□院舍,[12] 車盖出入, 奉養一己而已. 悲夫! 有六尺之身而無智慧, 佛謂之痴僧; 有三寸舌而不能說法, 佛謂之啞羊僧;[13] 似僧非僧, 似俗非俗, 佛謂之鳥鼠僧,[14] 亦曰禿居士.[15]《楞嚴經》曰: □云何賊人, 假我衣服, 裨販如來, 造種種業?□[16] 非濟世舟航也, 地獄種子爾. 縱饒<彌勒>下生, 出得頭來? 身已陷鐵圍, 百刑之痛, 非一朝一夕也. 若今爲之者, 或百或千, 至千萬計, 形服而已, 篤論其中, 何有哉? 所謂□翰而鳳鳴也,[17] 碌碌之石非玉也, 蕭敷艾榮[18]非雪山忍草也.[19] 國家度僧, 本爲祈福, 今反責以丁錢,[20] 示民於僧不然, 使吾徒, 不足待之之至也. 只如前日, <育王璉>[21]□<永安嵩>[22]□<龍井淨>[23]□<靈芝照>,[24] 一狐之腋, 自餘, 千羊之皮, 何足道哉. 於戱! 佛海穢滓, 未有今日之甚也, 可與智者道, 難與俗人言.[25]□

【1】剛毅果斷.

【2】<釋>氏, 以佛經□禪策爲內, 以儒道□諸家爲外.

【3】與義同.

【4】《垂裕記》云: □盖取莊嚴差別, 名之爲刹.□ 此, 通指國土名刹也. 又伽藍, 號梵刹者,《輔行》云: □西天以樹表刹, 示所居處也.□《阿含》云: □若沙門於佛法中, 勤苦得一法者, 便當竪幡刹, 以告四遠也.□

【5】上, 卽編集者所敍.

【6】<蠻>與<觸>二國, 在蝸兩角上, 日以戰爭, 伏尸盈溝. 言名利之不實.

【7】比丘若無戒行, 五百大鬼從後掃其跡, 然則無容身之地. 無唾處者, 斯之謂矣.

【8】僧錄<贊寧>, 字<通遠>, <錢塘><高>氏子. 太宗賜號<通惠大師>. 嘗撰《大宋高僧傳》, 其後序云: □爲僧不預十科□云云.

【9】《書》云: □知稼穡艱難, 乃逸, 則知小民之所依.□ 註: 以勤爲逸也, 不知稼穡之艱難, 乃逸, 註以逸爲逸也.(무슨 말인지?)

【10】行販曰商, 坐賣曰賈.

【11】博, 卽六博, 雙六也. 又投瓊曰博, 瓊卽今□子也. 奕, 圍碁也. □音投. 博與奕, 皆姦巧之事也.

【12】《漢書》註云: □音冀, 幸也. □, 欲也, 謂幸得其所欲也. 言幸得盛刹, 欲以榮身逸志.

【13】雖不破齋, 根鈍無慧, 不分好惡輕重, 不知有罪無罪, 若有僧事, 二人共爭, 不能決斷, 默然無言. 如啞羊, 人殺之, 不能作聲. 又各喩二意, 啞, 無說法之能, 羊, 無聽法之用也.

【14】《正法念經》云: □□□, 人捕鳥時, 入穴爲鼠, 人捕鼠時, 出穴爲鳥. 避僧避俗曰鳥鼠, 佛取之爲喩也.□

【15】僧形俗行曰禿居士.

【16】裨, 附也. 裨附佛敎中, 以佛貪販利養也.

【17】《楊子法言》□鳳鳴而□翰.□ 註: 凡鳥之勇□獸之猛悍者, 皆曰鷲. 又猛擊鳥也.

【18】蕭, 草名, 白葉莖□, 科生香氣, 祭則□以報氣也. 艾,《說文》□氷臺□也.《博物志》□削氷令圓, 擧以向日, 以艾承其影得火, 故號氷臺.□

【19】香草也.

【20】出家功德, 至大至重, 設若度人爲僧, 國祚綿長, 是古制也. 今則懲以丁年差役軍夫之錢, 蔑視吾徒之至也.

【21】<育王寺><懷璉禪師>.

【22】<永安寺><戒嵩禪師>.

【23】<南山><龍井寺><元淨禪師>.

【24】<靈芝寺><元照律師>.

【25】<師古>曰: 狐, 腋下之皮, 輕柔難得.

□ 梁高僧□法主遺誡小師 3-3[1]

塵世匪堅, 浮生不久. 我光陰以謝, 汝齒髮[2]漸高, 無以世利下其身, 無以虛名苟其利. 莫輕仁賤義, 莫嫉善妬才,[3] 莫抑□無辜, 莫沈埋有德. 莫疎□人事, 莫懶惰焚修, 莫耽□睡眠,[4] 莫强知他事. 莫空腹高心, 莫營私利己, 莫恃强欺弱, 莫利己損他. 無以長而慢後生, 無以少而欺老宿, 無以財華下視物, 無以意氣高揖人.[5] 無以不善苦相親, 無以善而却憎惡, 無以片能稱我是, 無以少解道他非. 無以在客慢主人, 無以爲主輕旅客, 無以在事失綱紀,[6] 無以拗衆[7]破條章, 無以誹謗怪他人, 無以穿鑿覓他過. 好向佛法中用意, 多於塵境上除情. 袈裟下失却人身, 實爲苦也, 捺落裡受諸異報, 可謂屈焉.[8] □端拱無爲, 安閑不役, 徐行金地, 高坐華堂, 足不履泥, 手不彈水, 身上衣而口中食, 豈易消乎? 圓却頂而方却袍, 爲何事也? 其或剛柔得所,[9] 進退含容,[10] 堪行卽行,[11] 可止須止,[12] 無貪眼下, 數省時中, 一點相當, 萬金消得. 予以千□萬囑, 苦口甘言,[13] 依予言者, 來世相逢, 若不依予言者, 擬向何處出頭! 珍重珍重.

【1】□稱同. 受具而未滿十歲, 猶稱小師.

【2】年臘也.

【3】害賢曰嫉, 忌才曰妬. 又徇自名利, 不耐他榮曰嫉妬.

【4】睡眠之魔, 雖氷床雪被, 不覺中來, 令人無力. □厚敷茵席□伸脚大臥則安能却之. 所以熟眠沈溺, 猶如死人, 不知夜之旦□日之暮, 何暇攝心做工乎? 故, 戒莫沈□耳. □有五過: 一, 多有惡夢; 二, 諸天不護; 三, 心不入法; 四, 不思明相; 五, 喜出精. □音勉.

【5】長揖者, 擧兩手而揖, 高揖者, 但擧一手而揖, 謂倨傲也.

【6】綱□張也, 紀□理也. 大綱小紀, 所以張理上下, 整齊衆僧也.

【7】拗拗同, 音了, 固相違也.

【8】捺落, 具云捺落迦, 此□不可量, 又云極苦處, 苦具在地之下故, 稱地獄也. 異報者, 異之言多也, 受種種諸苦報也.

【9】《素書》云: □剛有所施, 柔有所設.□ 註云: 不妄設也. 如處女, 柔有所設也; 如脫兎, 剛有所施也.

【10】含容謂包函也. 進退行止, 可以寬裕, 少無刻急也.

【11】進也.

【12】退也.

【13】言之悅於耳者曰甘言.

□ 右街寧僧錄勉通外學 2-5

夫學不厭博,[1] 有所不知, 盖闕如也.[2] 吾宗致遠, 以三乘法而運載焉. 然, 或魔障相陵, 必須禦侮, 禦侮之術, 莫若知彼敵情. 敵情者, 西國則韋陀, 東夏則經籍矣. 故, <祇桓寺>中有<四韋陀院>,[3] 外道以爲宗極, 又有書院, 大千界內所有不同文書□集其中. 佛俱許讀之, 爲伏外道而不許依其見也. 此土古德高僧, 能□伏異宗者, 率由博學之故. 譬如夷狄之人, 言語不通, 飮食不同, 孰能達其志□通其欲? 其或微解胡語, 立便馴和矣.[4] 是以, <習鑿齒>, <道安>以□諧而伏之;[5] <宗□雷>之輩, <慧遠>以《詩》□《禮》而誘之;[6] <權無二>,[7] <復禮>以《辨惑》而誘之; <陸鴻漸>, <皎然>以《詩式》而友之.[8] 此皆不施他術, 唯通外學耳. □乎儒□道二敎, 義理玄邈, 釋子旣精本業, 何妨鑽極?[9] 以廣見聞, 勿滯於一方也.

【1】《高僧傳》云: □學不厭博, 博則通矣.□ <孔子>曰: □君子博學於文, 約之以禮, 亦可以不畔矣.□ 言不違反於道也.

【2】<孔子>謂<子夏>曰: □君子於其所不知, 盖闕如也.□ 謂不知必闕, 問於知者, 盖不以己所見爲是也. 此言闕如義, 謂無也.

【3】韋陀, 此云智論, 知此生智, 卽邪智論. 韋陀有四: 一, 阿由, 此云方命亦曰壽, 謂養生繕性; 二, 殊夜, 謂祭祀祈禱; 三, 婆磨, 謂禮儀占卜兵法軍陣; 四, 阿達婆, 技藝禁呪醫方. 又云四明: 一, 聲明, 謂聲敎明了世間文子釋語訓字; 二, 工巧明, 技術陰陽曆數; 三, 醫方明, 謂禁呪針藥醫治方法; 四, 因明, 因卽萬法生起之因. 種種言論圖印等, 一一硏□眞僞, 五明中除內明.

【4】此, <嚴尤>《凶奴論》全文也.

【5】□諧, 嘲謔也. 以□彌天, <釋道安>□對□四海, <習鑿齒>□者, 是也. 或, 兩人同行, <安>前<習>後, <習>忽嘲曰□箕而□之, 糟糠先去□, <安>卽對曰□淘而汰之, 沙石後來□語句.

【6】太子舍人<宗炳>□散騎常侍<雷次宗>, 皆<遠公>蓮社中客, 以《詩》□《書》□《禮記》誘致之也.

【7】<唐>文人.

【8】道士<陸羽>, 字<鴻漸>, 嘗著《茶經》. 詩僧<淸晝>, 字<皎然>, <謝康樂>十世孫. 得詩人之奧旨, 傳乃祖之菁華, 詞多芳澤, 律尙淸壯, 一時詞人, 莫不楷模.

【9】《補行》云: □讀《春秋》誦《左傳》, 終朝心遊戰陣, 口演詐謀, 助佛法者遠矣. 如<老>□<莊>□<孔>□<孟>之書, 文弘仁義故, 爲新學入道之門, 亦可時覽.《毘奈耶》中, 佛聽比丘一日三分, 初中二分讀佛經, 晩讀外著.《列仙傳》云: □有人入山求道, 老君與鐵杵使鑽石, 石厚五尺, 此若能穿, 便當得道. 晝夜鑽之, 積四十日, 石穿得仙丹, 遂爲仙, 曰<鑽極>.□

□ 晋支遁禪師座右銘[1]

勤之勤之,  至道非孜,	奚爲淹滯,  弱喪神奇,[2]

茫茫三界,  渺渺長□,[3]	煩惱外湊,  冥心內馳,

殉赴[4]欽渴,[5] 緬邈忘疲,	人生一世,  涓若露垂,

我身非我,  云云誰施,	達人懷德,  知安必危,

寂寥淸擧,  潔累禪池,	謹守明禁,  雅說玄規,

綏心神道,  抗[6]志無爲,	遼朗三蔽,  融冶六疵,

空洞五陰,  虛豁四支,	非指喩指,  絶而莫離,[7]

妙覺旣陳,  又玄其知,	婉轉平任,  與物推移,[8]

過此以往,  勿思勿議.

【1】支遁, 字道林, 於越之剡山, 立寺行道, 衆僧□學, 時有惰者, 遂作銘以□之.

【2】《莊子》□弱喪而不知□□, 謂弱年而去其鄕也. 此言自昔, 喪其神妙奇特之道也.

【3】茫茫, 曠蕩也, 渺渺, 悠遠也, 謂曠□三界之中, 久遠□□也.

【4】殉, 從也. 以身殉道, 烈士殉名, 又營也, 求也. 商書云, 敢有殉于貨色, 此謂從求利名而奔□也.

【5】欽慕渴□印乎名聞財利也. 或云飮字之誤, 謂追逐聲色, 如渴鹿求飮陽焰之水, 非也.

【6】擧也.

【7】與罹同, □也.

【8】婉, 美也. 婉轉, 好爲圓轉也. 平, 易, 保, 任也, 言不爲一切聲色之所拘碍, 平易其心而保任之也. 與物推移者, 卽和光同塵之義.

周京師大中興寺道安法師遺誡九章 3-2

<周>京師[1]<大中興寺><道安法師>遺誡九章以訓門人, 其詞曰:[2] 敬謝諸弟子等.[3] 夫出家爲道至重至難, 不可自輕, 不可自易. 所謂重者, 荷道佩德, □仁負義, 奉持淨戒, 死而有已; 所謂難者, 絶世離俗, 永割親愛, 廻情易性, 不同於衆. 行人所不能行, 割人所不能割, 忍苦受辱, 捐棄軀命, 謂之難者, 名曰道人. 道人者, 導人也, 行必可履, 言必可法, 被服出家, 動爲法則, 不貪不諍, 不讒不慝, 學問高遠, 志在玄默, 是爲名稱.[4] 參位三尊,[5] 出賢入聖, 滌除精魂.[6] 故得君主不望其報, 父母不望其力, 普天之人莫不歸攝, 捐妻減養, 供奉衣食, 屈身俯仰, 不辭勞恨者, 以其志行淸潔, 通於神明, □泊[7]虛白,[8] 可奇可貴. 自獲荒流, 道法遂替, 新學之人, 未體法則, 着邪棄正, 忘其眞實, 以小□爲智, 以小恭爲足, 飽食終日, 無所用心, 退自推觀, 良亦可悲. 計今出家, 或有年歲, 經業未通, 文字不決, 徒喪一世, 無所成名. 如此之事, 可不深思? 無常之限, 非旦卽夕, 三塗[9]苦痛, 無强無弱. 師徒義深, 故以伸示, 有情之流, 可爲永誡.

其一曰: 卿已出家, 永違所生, 剃髮毁容, 法服加形. 辭親之日, 上下涕零, 割愛崇道, 意凌太淸. 當遵此志, 經道修明, 如何無心, 故存色聲? 悠悠竟日, 經業不成, 德行日損, 穢積遂盈. 師友慙恥, 凡俗所輕, 如是出家, 徒自辱名. 今故誨勵, 宜當專精.

其二曰: 卿已出家, 棄俗辭君, 應自誨勵, 志果靑雲. 財色不顧, 與世不群, 金玉不貴, 惟道爲珍. 約己守節, 甘苦樂貧, 進德自度, 又能度人. 如何改操, 趨走風塵, 坐不暖席, 馳□東西? 劇如□役, 縣官所牽, 經道不通, 戒德不全. 朋友蚩弄, 同學棄捐, 如是出家, 徒喪天年. 今故誨勵, 宜各自憐.

其三曰: 卿已出家, 永辭宗族, 無親無疎,[10] 淸淨無欲. 吉則不歡, 凶則不□, 超然縱容, 豁然離俗. 志存玄妙, 軌眞守樸, 得度廣濟, 普蒙福祿. 如何無心, 仍着染觸? 空諍長短, 銖兩升斛,[11] 與世爭利, 何異□僕. 經道不明, 德行不足, 如是出家, 徒自毁辱. 今故誨示, 宜自洗浴.

其四曰: 卿已出家, 號曰道人, 父母不敬, 君帝不臣. 普天同奉, 事之如神, 稽首致敬, 不計富貧. 尙其淸修, 自利利人, 減割之重, 一米七斤. 如何怠慢, 不能報恩, 倚縱遊逸, 身意虛煩? 無戒食施, 死入泰山, 燒鐵爲食, 融銅灌咽, 如斯之痛,《法句》所陳. 今故誨約, 宜改自新.[12]

其五曰: 卿已出家, 號曰息心, 穢雜不着, 惟道是欽, 志參淸潔, 如玉如氷. 當修經戒, 以濟精神, 衆生蒙祐, 幷度所親. 如何無心, 隨俗浮沈, 縱其四大, 恣其五根. 道德遂淺, 世事更深, 如是出家, 與世同塵. 今故誡約, 幸自開神.

其六曰: 卿已出家, 捐世形軀, 當務竭情, 泥洹合符. 如何擾動, 不樂閒居, 經道損耗, 世事有餘, 淸白不履, 反入泥途? 過影之命, 或在須臾, 地獄之痛, 難可具書. 今故戒勵, 宜崇典謨.[13]

其七曰: 卿已出家, 不可自寬. 形雖鄙陋, 使行可觀, 衣服雖□, 坐起令端, 飮食雖疎, 出言可餐. 夏則忍熱, 冬則忍寒, 能自守節, 不飮<盜泉>,[14] 不肖之供, 足不妄前, 久處私室, 如臨至尊, 學雖不多, 可齊上賢. 如是出家, 足報二親, 宗親知識,[15] 一切蒙恩. 今故誡汝, 宜各自敦.

其八曰: 卿已出家, 性有昏明, 學無多少, 要在修精. 上士坐禪, 中士誦經, 下士堪能塔寺經營,[16] 豈可終日, 一無所成. 立身無聞, 可謂徒生. 今故誨汝, 宜自端情.

其九曰: 卿已出家, 永違二親, 道法革性, 俗服離身. 辭親之日, 乍悲乍欣, 邈爾絶俗, 超出埃塵, 當修經道, 制己履眞, 如何無心, 更染俗因. 經道已薄, 行無毛分, 言非可貴, 德非可珍, 師友致累, □恨日殷, 如是出家, 損法辱身. 思之念之, 好自將身.

【1】京□大也, 師□衆也, 天子所居, 必以衆大言之也.

【2】<晋><道安>, 姓<魏>, 此師姓<姚>氏.

【3】<淨名>□云: □師之<謙光>, 處資如弟子.□ 則捨父從師, 如子事父. 又學從師後曰弟, 解從師生曰子.

【4】外聞之聲曰名, □於內實曰稱.

【5】位參僧寶.

【6】洗滌掃除心識也.

【7】□泊一作澹泊也, 恬靜爲□.

【8】虛白,《莊子》虛室生白.

【9】三塗者,《四解脫經》以三塗對三毒: 一, 火塗瞋忿; 二, 刀塗□貪; 三, 血塗愚癡也.

【10】愛而近之曰親, 惡而遠之曰疎. 言無愛惡之念, 平等持心也.

【11】《律歷志》云: □權者, 所以知輕重, 本起於黃鍾.□ 黃鍾一□, 容千二百黍, 重十二銖: 二十四銖爲一兩, 十六兩爲一斤, 三十斤爲一鈞, 四鈞爲一石. 量者, □□合□升□斛也: 千二百黍爲□, □十爲合, 合十爲升, 升十爲斗, 斗十爲斛.

【12】日新又日新.

【13】□典□主記事故, <堯>□<舜>皆載其實; □謨□主記言故, <禹>□<皐陶>則載其謨. 此言兩字通爲法則.

【14】<廣州>有水, 名曰<盜泉>, 一□懷千金, 如西國痴水也.

【15】流派所出爲宗, 姻眷爲親, 見面爲知, 聞名爲識.

【16】《無爲經》云: □沙門有三輩, 坐禪爲上, 誦經爲中, 助衆爲下.□《瑜伽論》云: □無二利行者, 下士; 有自利無利他行者, 中士; 有二利行者, 名上士.□ 經營者, 經□謀爲也, 營□量度也. 又縱橫爲經, 回施爲營也.

大唐慈恩法師出家箴 4-1[1]

捨家出家何所以,	稽首空王求出離.[2]

三師七證定初機,[3]	剃髮染衣發弘誓.

去貪嗔除鄙□,	十二時中常謹愼.

鍊磨眞性若虛空,	自然戰退魔軍陣.

勤學習尋師匠,	說與同人堪倚仗,

莫敎心地亂如麻,	百歲光陰等閒喪.

踵前賢斅先聖,[4]	盡假聞思修[5]得證,

行住坐臥要精專,	念念無差始相應.

佛眞經十二部,	縱橫[6]指示菩提路,

不習不聽不依行,	問君何日心開悟.

速須究似頭燃,	莫待明年與後年.

一息不來卽後世,	誰人保得此身堅.

不蠶衣不田食,	織女耕夫汗血力.

爲成道業施將來,	道業未成爭消得.

哀哀夫哀哀母,	嚥苦吐甘大辛苦,

就濕回乾養育成,	要襲門風繼先祖.

一旦辭親求剃落,	八十九十無依托.

若不超凡越聖流,	向此因循全大錯.

福田衣[7]降龍鉢,[8]	受用一生求解脫,

若因小利繫心懷,	彼岸涅槃爭得達.

善男子汝須知!	遭逢難得似今時,

旣遇出家披縷褐,[9]	猶如浮木値盲龜.[10]

大丈夫須猛利,	緊束身心莫容易.

□能行願力相扶,	決定龍華親授記.[11]

【1】師諱<窺基>, 近衛將軍尉遲<敬宗>之子也. <玄□法師>□之而令出家. 群書過目成誦, 著論百部, 時稱<百部論師>. 然, 性豪俊, 每出必治三車, 備經書食饌, 亦號<三車法師>. <高宗>, 在春宮日, 爲母<文德皇后>建<慈恩寺>凡十餘院千八百九十七間, 以師入居, 參譯諸經, 因居之, 人稱曰<慈恩法師>. 又<南山律師>, 持律精嚴, 常感天供, 聞師<三車>之號, 心竊薄之. 一日, 師訪律師, 過午天供不至, 師辭去, 天供乃至, 律師責以過時, 天曰: □大乘菩薩在此, 翊衛甚嚴, 無自而入.□ 律師聞之, 遂大警而懺謝.

【2】稽首者,《周禮》有九拜: 一曰稽首, 謂下首至地, 稽留乃起; 二, 頓首, 謂下首至地, 卽起, 又下首叩地; 三, 空首, 謂頭至手, 所謂拜手; 四, 振動, 謂恐悚迫蹙而下手; 五, 吉拜, 謂雍容而下手; 六, 凶拜, <鄭玄>曰: □拜而後稽□□吉拜, 稽□而後拜□凶拜□; 七, 奇拜, 奇□不偶也, 謂禮簡不再拜; 八, 褒拜, 謂答拜也, 古文, 報亦作褒; 九, 肅拜, 謂直身肅容而微下手, 如今婦人拜也.

【3】三師, 和尙□□磨□敎授也. 和尙, 此云近讀, 謂親近承事, 受讀經法, 又力生, 由師之力, 生長法身. □磨, 此云辦事, 由玆能成辦比丘□比丘尼事故, 卽受戒師. 敎授, 卽受戒時敎威儀者.《□》云: □阿□梨, 此云正行, 能糾正弟子行故.《四分》明五種□梨: 一, 出家阿□梨, 所依得出家者; 二, 受戒阿□梨, 受戒作□磨者; 三, 敎授阿□梨, 敎授威儀者; 四, 受經阿□梨, 所從受經乃至一四句偈; 五, 依止阿□梨乃至依住一宿者. 五中第二, □磨師; 第三, 敎授師; 四及五, 和尙師. 七證者, 受戒時證戒師七人. 若邊國則但三人作證.

【4】《商書》□斅于民.□ 斅音效, 敎也, 又法效也.

【5】三慧也.

【6】縱說橫說.

【7】袈裟是無上大福田衣, 作者受者皆生無量福故. 又像彼溝□畦町, 以制條葉, 故曰田衣. □音升, 稻田畦畔也.

【8】<迦葉>三兄弟初事火龍, 佛欲度之, 往火龍窟, 火龍見佛而嗔, 先放毒火, 佛亦放三昧火, 毒龍熱惱竄身無地, 投佛鉢水中, 佛爲說法得度三<迦葉>故, 謂之降龍鉢.

【9】褐, 毛布, 賤者所服也.

【10】<須彌山>下香水海中有一盲龜, 其壽無量劫, 百年一回出水. 又有一孔木頭, 漂流海浪, 若或相値, 龜卽休止, 不得相遇, 卽能沈沒. 衆生亦如是, 漂溺五趣之苦海, 得人身難, 復甚於此. □得人身, 其易出家乎?

【11】龍華, 樹名, 其華如龍故名.《彌勒下生經》云: □<慈氏>下生於<翅頭末城>中大波羅門妙梵家, 出家日卽成正覺, 身長六十丈, 具八萬四千相好. 坐此樹下, 三會說法, 度盡<釋迦>遺法中, 乃至一稱佛名者.□

南岳法輪寺省行堂記 6-1      超然居士趙令衿撰[1]

嘗謂: 諸苦之中, 病苦爲深, 作福之中, 省病爲最.[2] 是故, 古人以有病爲善知識, 曉人以看病爲福田, 所以叢林爲老病之設. 今叢林聚衆凡有病, 使歸<省行堂>, 不惟修省改行以退病, 亦欲人散夜靜□孤燈獨照之際, 求索大事,[3] 豈徒然哉! 旣命知堂, 以司藥餌,[4] 又戒[5]常住, 以足供須. 此, 先佛之規制也, 近世不然. 堂名<延壽>, 鄙俚[6]不經. 病者不自省咎, 補躬乖方, 湯藥妄投, 返成沈痼.[7] 至有酷疾, 不參堂以務疎逸者,[8] 大失建堂命名之意也. 知堂, 名存實廢, 或同路人;[9] 常住, 急於日用, 殊不存撫, 又復失<優婆>待老病之意也.[10] 由是, 病人呻吟痛楚, 日益增極, 過在彼此, 非如來咎.[11] 縱有親故問病, 率皆鄕曲故舊,[12] 心旣不普, 事忽有差. 今法輪病所, 奐然一新,[13] 盖有本分人, 是事色色成辦. 無可論者, 惟有病人, 宜如何哉? 省躬念罪, 世之有識者皆能達此, 衲僧分上, 直截[14]機緣. 當於頭痛額熱之時, 薦取掉動底, 於聲寃叫苦之際, 領略徹困之心. 密密究思, 是誰受病; 人旣不見, 病從何來; 人病雙亡, 復是何物? 直饒見得分明, 正好爲他將息.

【1】字<表之>, 嗣<圓悟禪師>.

【2】八福田中, 給事病人, 其福甚大.

【3】《法華》, 以佛知見爲大事;《涅槃》, 以佛性爲大事;《維摩》, 以不思議爲大事;《華嚴》, 以法界爲大事;《宗門》, 以一着子爲大事. 名雖有別, 其義則一也.

【4】餌亦藥也.

【5】備也, 理也.

【6】俚亦鄙也, 又俗也.

【7】久固之疾.

【8】頑疎放逸.

【9】視其病僧, 如同行路之人也.

【10】<優婆離沙陀>, 持律行故, 於佛會中, 看待老病, 如今之知堂也.

【11】不順先佛明誨之過, 在乎病者及知堂, 豈吾佛制法之咎哉!

【12】鄕里曰曲. 又曲者, 里之曲也.

【13】奐□大也, 又文彩粲明貌, 言居室之美也.

【14】無有分別, 不饒病人故, 曰直截.

周渭濱沙門亡名法師息心銘 4-3[1]

法界有如意寶人焉,	久緘其身,

銘其膺曰□古之攝心人也□,	誡之哉誡之哉!

無多慮,	無多知.

多知多事,	不如息意,	多慮多失,	不如守一.

慮多志散,	知多心亂,	心亂生惱,	志散妨道.

勿謂何傷,	其苦悠長,[2]	勿言何畏,	其禍鼎沸.

滴水不停,	四海將盈,	纖塵不拂,	五嶽將成.

防末在本,	雖小不輕.

關爾七竅,	閉爾六情,[3]	莫窺於色,	莫聽於聲.

聞聲者聾,	見色者盲.

一文一藝,	空中小□,[4]	一技一能,	日下孤燈.

英賢才藝,	是爲愚□.

捨其淳樸,	耽溺淫麗,	識馬易奔,	心猿難制.

神旣勞役,	形必損斃,	邪逕終迷,	修途[5]永泥.[6]

英賢才能,	是曰□□,	□拙羨巧,	其德不弘,

名厚行薄,	其高速崩,	塗舒□卷,[7]	其用不恒.

內懷□伐,	外致怨憎.

或談於口,	或書於手,	要人令譽,	亦孔之醜.

凡謂之吉,	聖謂之咎,	賞翫暫時,	悲憂長久.

畏影畏迹,	逾走逾劇,	端坐樹陰,	迹滅影沈.[8]

厭生患老,	隨思隨造,	心想若滅,	生死長絶.[9]

不死不生,	無相無名,	一道虛寂,	萬物齊平,

何勝何劣,	何重何輕,	何貴何賤,	何辱何榮.

澄天愧淨,	□日慙明.

安夫岱嶺,[10]	固彼金城.

敬貽賢哲,	斯道利貞.

【1】師<南陽>人. <梁><竟陵王>爲友, 曾不婚娶, <梁>敗, 師出家, 號<亡名>.

【2】<周><武王>楹銘曰: □毋曰何害, 其禍將大; 毋曰胡傷, 其禍將長.□

【3】六根也.

【4】《荀子》曰: □醯酸而□聚.□ 一名□□, 一名 醯鷄也.

【5】卽三惡道, 人間六十劫, 泥犁爲一晝夜, 如是經無量劫也. 三惡道, 皆經無量無數劫則可謂長遠之途矣.

【6】音例, 滯陷不通也.

【7】《高僧傳》, 塗作隆□汗作汚. 言隆盛之時, 暫能舒展, 汚下之日, 卽復卷却, 謂其用無常而不恒一也.

【8】人有畏影惡迹, 去而走者, 擧足逾數而迹愈多, 走愈疾而影不離身, 不知處陰而休影, 處靜而息迹, 愚亦甚矣. 起厭患心, 欲捨生死, 亦復如是也.

【9】所謂, 揚湯止沸不如釜底抽薪.

【10】岱, 岳在<恒州>, 爲山衆之長.

洞山和尙規戒[1]

夫沙門釋子,[2] 高上爲宗, 旣絶攀緣, 宜從淡薄, 割父母之恩愛, 捨君臣之禮義, 剃髮染衣, 持巾捧鉢, 履出塵之徑路, 登入聖之階梯, 潔白如霜, 淸淨若雪, 龍神欽敬, 鬼魅歸降,[3] 專心用意, 報佛深恩, 父母生身, 方霑利益, 豈許結託門徒, 追隨朋友, 事持筆硯, 馳騁文章,[4] 區區[5]名利, 役役[6]□塵, 不思戒律, 破却威儀, 取一生之容易, 爲萬劫之艱辛, 若學如斯, 徒稱釋子.

【1】師諱良介, 會稽兪氏子, 嗣雲巖. ◆規爲圓之器, 規戒者, 規正叢林警誡之辭也.

【2】顯性錄云: 一是沙門非釋子, 出家外道婆羅門; 二是釋子非沙門, 在家釋種; 三是沙門是釋子, 兩土之僧; 四非沙門非釋子, 兩土之俗. 什師云: 佛法及外道中, 凡出家者, 皆名沙門. 肇云: 出家之都名也.

【3】魅者, 精怪之物, 人面鬼身四足, 好惑人, 山林異氣所生也.

【4】疾驅曰馳, 直馳曰騁. 言馳心役慮於文章也.

【5】苟且之意.

【6】奔走之狀.

慈雲式懺主書紳[1] 1-6

知白! 汝知日之所爲, 害善之法, 偏宜遠之, 損惡之道, 益其用之. 口無自伐, 心無自欺, 勿抱內□, 勿揚外儀. 欲人之譽, 畜己之私, 殺義之始, 陷禍之基. 自恃其德, 必有餘譏, 自矜其達, 必有餘非. 眷屬集樹,[2] 汝宜遠之, 利養[3]毛繩,[4] 汝宜畏之, 擇而思之. 懲惡之餘, 何則是宜? 淸香一炷, 紅蓮數枝, 口勿輟誦, 意勿他思. 安禪禮像, 其則勿虧, 量衣節食, 其志勿移. 造世文筆, 如佛戒之, 說人長短, 如法愼之. 縱對賓侶, 口勿多辭, 頻驚光影, 坐勿消時. 芭蕉虛質, 非汝久期,[5] 蓮花淨土, 是汝眞歸, □夜作晝, 勤而行之.[6]

【1】師諱<遵式>, 字<知白>, <台州><葉>氏子. 傳<台敎>, 以禮懺爲業, 故名.

【2】《遺敎經》云: □若樂衆者, 卽受衆惱. 譬如大樹衆鳥集之, 則有枯折之患.□

【3】財之所欲曰利, 利之所樂曰養.

【4】言小而不切也.

【5】<山谷>詩云□芭蕉自觀身□, 又云□忍持芭蕉身□. 注云,《維摩經》云: □是身如芭蕉, 中無有堅固.□ <陸佃>云: □蕉不落葉, 一葉舒則一葉焦故, 謂之蕉.□ 俗謂乾物爲巴, 巴亦焦義也.

【6】師臨終, 預期十日, 使徒衆, 誦《阿彌陀經》以證其終.

願文

願我此身,  安穩修道,	離諸緣障,  正法無難,

國土□樂,	常居林野,  樂獨寂靜,

衲衣菜食,  隨分知足,	常畏信施,  如禦强敵,

常離眷屬,  如遠大怨,	常保禪慧,  如護珍寶,

常□諸惡,  如去弊疾,	法衣錫杖,  禦魔甲兵,

繩床香灌,  資道調具,	捨此之外,  更無所貪,

習俗生常,  願莫相近,	嗜慾名利,  永非我徒,

毁讚虛嚮,  猶風過耳,	安忍違從,  志全道業.

圭峰密禪師座右銘 4-2[1]

寅起可辦事,[2]	省語終寡尤.

身安勤戒定,	事簡疎交遊.

他非不足辦,	己過當自修.

百歲旣有限,	世事何時休.

落髮墮僧數,	應須□上流,

胡爲逐世變,	志慮尙□浮.

四恩重山岳,	□銖未能酬,[3]

蚩蚩[4]居大厦,	汲汲將焉求.

死生在呼吸,[5]	起滅若浮□,

無令方服下,	飜作阿鼻由.[6]

【1】師諱<宗密>, <果州><西充><何>氏子, 嗣<道圓和尙>.

【2】<孔子>有三契圖: 一生之契, 幼而不學, 老無所知; 一年之契, 春而不耕, 秋無所穫; 一日之契, 寅若不起, 日無所辦.

【3】八絲爲銖, 八銖爲□, 二十四銖爲一兩. 言四恩至重, 未能少分報答也.

【4】《楊子》云: □六國蚩蚩.□ 註云: 無知貌.《詩》云: □民之蚩蚩.□ 註: 愚也, 又輕侮也.

【5】《四十二章經》云: □佛問一沙門: □人命在幾間?□ 對曰: □呼吸間.□ 佛言: □善哉! 子知道矣.□□

【6】阿鼻, 此云無間, 卽最下地獄也. 所受苦報, 無有間歇故.

白楊順禪師示衆[1]

染緣易就, 道業難成, 不了目前萬緣差別, 只見境風浩浩, 凋殘功德之林, 心火炎炎, 燒盡菩提之種, 道念若同情, 念成佛多時, 爲衆如爲己身, 彼此事辦, 不見他非我是, 自然上敬下恭, 佛法時時現前, 煩惱塵塵解脫.

【1】撫州白楊法順禪師, 綿州文氏子, 嗣佛眼遠禪師.

永明智覺壽禪師垂誡 1-3[1]

學道之門, 別無奇特, 只要洗滌根塵下無量劫來業識種子. 汝等, 但能消除情念, 斷絶妄緣, 對世間一切愛欲境界, 心如木石相似, 直饒未明道眼, 自然成就淨身.[2] 若逢眞正導師, 切須勤心親近! 假使參而未徹□學而未成, 歷在耳根, 永爲道種, 世世不落惡趣, 生生不失人身, □出頭來, 一聞千悟. 須信道, 眞善知識,[3] 爲人中最大因緣, 能化衆生, 得見佛性. 深嗟! 末世□說一禪, 只學虛頭, 全無實解, 步步行有, 口口談空, 自不責業力所牽, 更敎人撥無因果, 便說飮酒食肉不□菩提□行盜行□無妨般若, 生遭王法,[4] 死陷阿鼻, 受得地獄業消, 又入畜生[5]□餓鬼, 百千萬劫, 無有出期. 除非一念回光, 立卽□邪爲正, 若不自懺自悔□[6]自度自修, 諸佛出來也無救□處. 若割心肝, 如木石相似, 便可食肉; 若喫酒, 如喫屎尿相似, 便可飮酒; 若見端正男女, 如死尸相似, 便可行□; 若見己財他財, 如糞土相似, 便可侵盜. 饒□鍊得到此田地, 亦未可順汝意在, 直待證無量聖身, 始可行世間逆順事. 古聖施設, 豈有他心! 只爲末法僧尼, 少持禁戒, 恐□他向善俗子, 多退道心, 所以廣行遮護. 千經所說□萬論所陳: 若不去□, 斷一切淸淨種; 若不去酒, 斷一切智慧種; 若不去盜, 斷一切福德種; 若不去肉, 斷一切慈悲種. 三世諸佛, 同口敷宣, 天下禪宗, 一音演暢, 如何後學, 略不聽從, 自毁正因, 反行魔說? 只爲宿熏業種, 生遇邪師, 善力易消, 惡根難拔. 豈不見? 古聖道: □見一魔事, 如萬箭□心, 聞一魔聲, 如千錐箚耳.□ 速須遠離, 不可見聞, 各自究心, 愼莫容易.

【1】<抗州><永明><智覺禪師>, 諱<延壽>, <餘杭><王>氏子. 七歲誦《法華》, 群羊□聽. 年二十八歲出家, 嗣<天台><德韶國師>, 世傳阿彌陀佛後身.

【2】有說淨身, 淸淨法身者, 非也. 豈有未明道眼而先能成就法身也? 但自淨身業之謂也.

【3】善知識有三: 一, 外護.《止觀》云□不揀黑白, 但能如母養兒, 調理得所. 輔行, 自己身心爲內, 望他身心爲外, 爲外所護, 名外護善知識.□ 二, 同行.《止觀》云□更相策發, 不昏不散, 日有其新. 輔行云, 己他遞相策發, 人異行同, 名同行善知識.□ 三, 敎授.《止觀》云□內外通塞, 皆能決了, 善巧說法. 輔行云, 宣傳聖言, 名之爲敎, 訓誨於我, 名之爲授, 名敎授善知識.□

【4】佛告比丘: □若人作賊, 偸盜他物, 爲主所繫縛, 送付於王, 治其盜罪. 王卽遣人, 閉着牢獄, 或截手足, 或時鋸解, 如是種種, 苦切殺之. 命終之後, 生地獄中, 受無量苦, 地獄罪畢, 生畜生中象馬牛羊等, 經百千歲, 以償他力, 飢渴苦勞, 不可具言, 經百千歲, 受如是苦也.□

【5】《婆沙論》云: □謂彼橫生, 稟性愚痴, 不能自立, 爲人畜養而生故, 曰畜生.□

【6】自懺自悔者, <華><梵>兩存. 懺名白法, 悔名黑法, 白法須尙, 黑法須捨. 又懺名披陳衆失, 悔名斷相續念.

八溢聖解脫門 1-3[1]

禮佛者, 敬佛之德也; 念佛者, 感佛之恩也; 持戒者, 行佛之行也; 看經者, 明佛之理也; 坐禪者, 達佛之境也; 參禪者, 合佛之心也; 得悟者, 證佛之道也; 說法者, 滿佛之願也. 實際理地, 不受一塵, 佛事門中, 不捨一法. 然, 此八事, 猶如四方四隅, 闕一不可. 前聖後聖, 其揆一也, 六波羅蜜, 亦須兼行. <六祖>云: □執空之人, 滯在一隅, 謂不立文字. 自迷猶可, 又謗佛經, 罪障深重, 可不戒哉!□

【1】溢, 滿也. 若八事滿足, 則得解脫聖道.

大智照律師比丘正名[1]

梵語苾□,[2] 華言乞士, 內則乞法以治性, 外則□食以資身, 父母人之至親, 最先割捨, 鬚髮世之所重, 盡以剃除, 富溢七珍, 棄之猶同於草芥, 貴尊一品, 視之何□於煙雲, 極厭無常, 深窮有本, 欲高其志, 必降其身, 執錫有類於枯藜, 擎鉢何殊於破器, 肩披壞服,[3] 卽是弊袍, □串絡囊,[4] 便同席袋, 淸淨活命, 已沾八聖道中,[5] 儉約修身, 卽預四依行內,[6] 九州[7]四海,[8] 都爲游處之方, 樹下塚間, 悉是棲遲之處, 攀三乘之逸駕, 蹈諸佛之遺□, □聖敎以無違, 眞佛弟子, 遇世緣而不易, 實大丈夫, 可以戰退魔軍, 揮開塵網, 受萬金[9]之勝供, 諒亦堪消, 爲四生之福田,[10] 信非虛托, 乞士爲義其斯之謂乎.

【1】諱元照, 字湛然. 餘杭唐氏子. 以律爲宗, 南山一宗, 蔚然大興, 常被布伽黎, 杖錫持鉢, 乞食于市. 楊無爲居士贊之曰: 持鉢去持鉢歸, 佛言長在四威儀, 初入廛□時人不識, 虛空當有思神知.

【2】苾□, 西域草名, 有五義. 一, 體性柔軟, 喩出家人, 能折伏身語□□故. 二, 引蔓傍布, 踰傳法度人, 連延不絶. 三, 馨香遠聞, 喩戒德芬馥, 爲衆所聞. 四, 能療疼痛, 喩能斷煩惱毒害. 五, 不背日光, 喩出家人, 常向佛日.

【3】經云, 壞色衣. 壞本白色, 違愛心, 故業□云: 聽以刀截, 成沙門衣, 故云壞服.

【4】四分云: 有比丘羸老, 不能無絡囊盛鉢而行故, 佛聽老比丘畜絡囊, 如今之囊□也.

【5】正見, 正語, 正業, 正思惟, 正命, 正精進, 正念, 正定. 見者明見四諦, 業者淸淨身業, 命者除五邪命也.

【6】四依者: 一, 常行乞食; 二, 着糞掃衣; 三, 樹下塚間; 四, 有病以腐爛藥治之也. 陳腐爛壞之藥, 以治病, 言少價而不貴者也.

【7】冀州, 豫州, 雍州, 荊州, 楊州, □州, 徐州, 幽州, 靑州.

【8】爾雅: 九夷, 八狄, 七戎, 六蠻, 謂之四海. 海者, 晦也. 取其荒遠, 冥昧之稱.

【9】秦以一鎰爲一金, 漢一斤爲一金, 萬金卽萬斤也. 鎰二十兩也.

【10】僧名良福田. 報恩經云: 衆僧者, 出三界之福田, 謂比丘具有戒體, 戒爲萬善之根, 是故世人歸信供養種福如沃壤之田, 能生嘉苗, 故號良福田.

捨緣銘

追遠報恩,[1] 棄儒從釋,	刮磨舊習,  洗滌世緣,

截斷衆流,  壁立千□,	文章筆硯,  盡把焚除,

雪月風花,  無勞嘲詠,	酒□財色,  更莫回頭,

聲利榮華,  直須着眼,	末流狂妄,  正法□□,

但欲變形,  何嘗涉道,	雖云捨俗,  俗習不除,

盡說出塵,  塵緣不斷,	□親講肆,  擬作□黎,

未入叢林,  望爲長老,[2]	避溺投火,  豈覺盲痴,

却步求前,[3] 實爲顚倒,[4]	釋心儒服,  代不乏人,

釋服儒心,  世途目擊,	律防□暴,  禪息妄緣,

深究苦空,  常思厭離,	邪師惡友,  畏若豺狼,

善□良朋,  親如父母,	低心似地,  緘口如愚,

□挫我人,  消停意氣,	端居靜室,  課念遣時,

送想樂邦,  一心待盡,	若能如此,  吾復何憂,

厥或不然,  子當裁酌.[5]

【1】曾子曰: 愼終追遠, 民德歸厚也. 註: 愼終者, 喪盡其禮也; 追遠者, 祭盡其誠也; 遠者, 人之所易忘也, 而能追之, 則有厚之, 道也, 釋則不忘其遠而出家修道, 欲報其恩也.

【2】阿含有三長老. 一謂耆年長老, 年老臘多故; 二法長老, 了達法性, 內有智德; 三作長老, 假號之者.

【3】孔子在衛, □求謂季孫曰: 國有聖人, 而不能用, 欲以求治, 是猶却步而求前, 不可得也.

【4】顚者, 頂也. 顚倒則不正而與草木爲類也.

【5】裁度而酌量之也.

座右銘

四體不勤,  百事無闕,	端坐受用,  寧知所來,

但養穢軀,  鮮營淨福,	縱懷□恥,  尙恐難堪,

□處學庠,[1] 濫□聽敎,	求人長短,  壞彼規繩,

假託他緣,  閃避衆法,	輕凌先覺,  營惑後生,[2]

規度[3]利名, 結構朋黨,	不遭惡疾,  必有餘殃,

虛費精神,  終無成結,	昇□由己,  善惡無門,[4]

福謝禍來,  雖悔何及,	斯言非妄,  汝曹思之.

【1】庠者, 周之學名也. 說文曰: 庠者, 養也, 又詳也. 於以考禮詳事, 而養人才者也.

【2】營當作熒, 燈燭之光, 又聽熒, 謂聽之而疑惑也.

【3】□也, 又求計也. 左傳: 規求法度.

【4】左傳: 禍福無門, 惟人所召.

規繩後跋[1]

咨爾學衆, 聽吾直言, 父母生身, 義當侍養, 師長受度, 理合供承, 而乃遠別鄕閭, 躬捿講肆, 是宜親仁擇善, 建志立身, 討論不棄於寸陰, 持守無忘於□步,[2] 若乃縱無明之逸馬, 任意識之野猿, 見善不遷, 作惡無恥, 或遭責罰, 或被□治, 豈不負累宗親, 恥辱師傅, 濫他淨衆, 枉彼施心, 號無□人, 遭不如意, 且依律檢, □示條章, 來學同遵, 令法久住.

【1】規繩者, 立綱陳記, 統束叢林, 救時之弊者也. 律歷志曰: 權與物均而生衡, 衡運生規, 規圓生矩, 矩方生繩, 繩直生準, 準正則平衡而均權, 是爲五也. □雅云: 蠅好交其前, 足有紋繩之象, 故繩之象, 故繩之爲字, 從蠅省鷹之搏□, 不能無失, 獨□爲有準, 故每發必中, 準生於□, 繩生於蠅, 其義一也.

【2】一擧足曰□, □三尺兩擧足曰步, 步六尺.

□ 撫州永安禪院僧堂記 6-2

古之學道之士, 灰心泯志於深山幽谷之間, 穴土以爲廬, □[1]草以爲衣, □溪而飮, 煮藜而食, 虎豹之與隣, 猿狙[2]之與親, 不得已而聲名腥□[3]□文彩發露, 則枯槁同志之士, 不遠千里□粮□□,[4] 來從之遊. 道人深拒而不受也, 則爲之樵蘇,[5] 爲之□炊, 爲之灑掃, 爲之刈植, 爲之給侍奔走. 凡所以效勞, 苦致精一, 積月累歲, 不自疲厭,[6] □師見而愍之, 賜以一言之益而超越死生之岸. 烏有今日, 所謂堂殿宮室之華, 床榻臥具之安, 氈幄之溫, □席之凉, 窓□之明, 巾單之潔, 飮食之盛, 金錢之饒, 所須而具, 所求而獲也哉? 嗚乎! 古之人, 吾不得而見之矣, 因<永安禪院>之新其僧堂也, 得以發吾之緖言. <元祐>[7]六年冬十一月, 吾行郡過<臨川>, 聞<永安>主僧老病物故,[8] 以兜率<從悅>[9]之徒<了常>繼之, <常>陞座說法, 有<陳氏子>,[10] 一歷耳根, 生大欣慰, 謂<常>曰: □諦觀師誨, 前此未聞. 當有淨侶雲集而僧堂狹陋, 何以待之? 願出家□百萬,[11] 爲衆更造.□ 明年堂成, 高廣宏曠,[12] 殆甲<江>右.[13] <常>遣人來求文曰: □公迫<常>於山而及此也,[14] 幸卒成之.□[15] 吾使謂<常>: □擊鼓集衆, 以吾之意而告之曰: 汝比丘, 此堂旣成, 坐臥經行, 惟汝之適. 汝能於此, 帶刀而眠, 離諸夢想則百丈卽汝, 汝卽百丈; 若不然者, 昏沈睡眠, 毒蛇[16]伏心, 暗冥無知, 晝入幽壤.[17] 汝能於此, 跏趺宴坐, 深入禪定則空生卽汝, 汝卽空生; 若不然者, □□[18]在檻, 外覩□栗,[19] 雜想變亂, 坐化異類.[20] 汝能於此, 橫經而誦, 硏味聖意, 因漸入頓, 因頓入圓則三藏卽汝, 汝卽三藏; 若不然者, 春禽晝啼, 秋蟲夜鳴, 風氣所使, 曾無意謂. 汝能於此, 閱古人話, 一見千悟, 入紅塵裡,[21] 轉大法輪[22]則諸祖卽汝, 汝則諸祖; 若不然者, 狗□枯骨, □啄腐鼠, 鼓喙□唇, 重增飢火. 是故, 析爲垢淨, 列爲因果, 判爲情想, 感爲苦樂, 漂流汨溺, 極未來際. 然則, 作此堂者有損有益, 居此堂者有利有害, 汝等比丘, 宜知之! 汝能斷毘盧□,[23] 截觀音臂,[24] □文殊目,[25] 折普賢脛,[26] 碎<維摩>座,[27] 焚<迦葉>衣.[28] 如是受者, 黃金爲瓦, 白銀爲壁, 汝尙堪任, 何□一堂! 戒之勉之, 吾說不虛.□ <了常>諮參悅老十餘年, 盡得其末後大事, 盖古德所謂金剛王寶劍云.

<元祐>七年十二月十日, <南康><赤烏觀>, 雪夜擁爐, 書以爲記.

【1】《禮》□□針請補綴□, 以線貫針爲□, 又□蘭爲佩.

【2】猿長臂, 善攀援樹枝. 狙□猿屬, 又□□, 音但, 似狼, 赤眉鼠目狗頭, 以猿爲雌.

【3】生肉曰腥, 穀氣曰□.《禮□內則》□鷄膏, 腥; 犬膏, □; 牛膏, □; 羊膏, □.□ 然則□非穀氣也. 言名聲有聞於外人也.

【4】□□蹈也, 着□履也. □音覺,《廣韻》□草履□. 又麻曰{갹}, 木曰□.《史》□馮驩□□□, 見《孟嘗君傳》.

【5】採薪曰樵, 刈草曰蘇.

【6】身不疲, 心不厭.

【7】<宋><哲宗>年號.

【8】物故者, 死也, 言其同於鬼物而故也. 一說, 不欲斥死, 但云其所服用之物已故耳. 又<高堂隆>曰: □物□無也, 故□事也, 言死者無復所能於事也.□

【9】<戇州><熊>氏子, 嗣<眞淨><克文禪師>.

【10】<臨川><陳宗愈>.

【11】錢百萬貫.

【12】空也, 洞也, 大也.

【13】甲爲十干之首, 言爲江右首也.

【14】言及此山也.

【15】卒, 畢也, 言幸而畢成其堂也.

【16】毒蛇者,《搜神記》云: □<嶺南><蒙岫山>中有蛇, 見人輒呼, 爲片片花塊, 行人不知, 捉其一塊則皆合而□人. 又北地有蛇, 能呼人名, 人苟應之則夜來食人腦.□ 言: 沈□昏睡, 如蛇處窟穴中, 冥然睡痴而已.

【17】黑暗地獄.

【18】<陸佃>云: □此獸無脾, 以行消食.□ 盖猿之德, 靜而緩, □之德, 躁而□.

【19】□, 果屬, 似梨而酸.

【20】畜生.

【21】以朱土□散於九陌上, 塵飛於車轍馬蹄之間, 故曰紅塵. □音玆, 撒土大道上也. 一云塵本不紅, 以言其染也. 此言紅塵者, 通言世間也.

【22】輪有二義: 一, 圓滿義, 具穀輻輞軸等, 體用周遍; 二, □輾義, □輾煩惱, 如□未降也. 流演圓通之謂輪, 自我之彼謂轉.

【23】□表中道, 謂中道不須安也.

【24】觀音有千手臂, 謂不求大悲接引也.

【25】目表文殊大智. □, 括去也, 又剖也.

【26】脛, 脚也, 言不依普賢萬行也.

【27】淨名於十笏方丈, 容八萬四千獅子座, 言不用其不思議神通也.

【28】<迦葉>奉<釋迦>金□裟, 於<鷄足山>中入定, 以待慈氏下生, 言不須傳衣也.

□ 禪月大師大隱龜鑑[1]

在塵出塵,  如何處身,	見善努力,  聞惡莫親,

縱居暗室,  如對大賓,	樂情養性,  逢危守貧,

如愚不愚,  修仁得仁,	謙讓爲本,  孤高作隣,

少出爲貴,  少語最珍,	學無廢日,  時習知新,

榮辱愼動,  是非勿詢,	常切責己,  切勿尤人,[2]

抱璞□足,[3] 興文厄陳,[4]	古聖尙爾,  吾徒奚伸,

安聞世俗,  自任天眞,	奇哉快哉,  坦蕩怡神.[5]

【1】貫休, 姓姜, 唐天復間入蜀, 蜀主賜號禪月大師. 嘗□羅漢, 畢十五身, 忽從禪定起自寫本身, 足之□十六身是也. 古詩云: 大隱隱朝市, 小隱隱丘焚.

【2】孟子: 君子不怨天, 不尤人.

【3】卞和楚之野民, 得玉石, 獻武王, 王使玉工相之, 言石, 王以爲欺□, □其一足. 文王立, 又獻之, 王曰昔日欺我先君, 今又欺我, 又□一足. 成王立, 和又泣獻之, 王使剖之, 中果有美玉, 遂封陵陽侯, 和不受焉.

【4】孔子欲興文治, 於陳蔡間, 絶粮七日.

【5】君子坦蕩蕩, 小人長□□. 坦, 平也; 蕩, 寬廣□.

□ 右街寧僧錄三敎總論 13-7[1]

問曰: □略僧史,[2] 求事端,[3] 其故何也?□ 答曰: □欲中興佛道, 令正法久住也.□[4] 曰: □方今天子重佛道, 崇玄門, 行儒術, 致太平, 已中興矣. 一介比丘, 力輪何轉而言中興佛道耶?□ 答曰: □更欲助其中興耳. 苟<釋氏>子不知法, 不修行, 不勤學科,[5] 不明本起,[6] 豈能副帝王之興乎?□ 或曰: □子有何力, 令正法久住乎?□ 答曰: □佛言: 知法□知摩夷,[7] 護持攝受,[8] 可令法不斷也.□ 又曰: □諸師已廣著述, 何待子之爲耶?□ 答曰: □古人著述, 用則闕如. 曾不知三敎循環, 終而復始, 一人在上, 高而不危.[9] 有一人故, 奉三敎之興, 有三敎故, 助一人之理. 且夫! 儒也者, 三王以降則宣用而合宜; 道也者, 五帝之前則冥符於不宰.[10] 昔者, <馬>《史》□道,[11] 在九流之上,[12] <班>《書》拔儒, 冠藝文之初.[13] <子長>欲返其朴而還其淳, 尙帝道也; <孟堅>思本其仁而祖其義, 行王道焉. 自<夏>□<商>□<周>至于今, 凡幾百千齡矣. 若用<黃>□<老>而治, 則急病服其緩藥矣. 由此, 仁義薄, 禮刑生, 越其禮而逾其刑則儒氏拱手矣. <釋氏>之門, 周其施用, 以慈悲變暴惡, 以喜捨變□貪, 以平等變□親, 以忍辱變瞋□, 知人死而神明不滅, 知趣到而受業還生. 賞之以天堂, 罰之以地獄, 如範脫土, 若模鑄金. 邪範漏模寫[14]物, 定成其寢陋, 好模嘉範傳形, 必告其端嚴, 事匪口談, 人皆目擊. 是以, 帝王奉信, 群下歸心, 草上之風,[15] 翕然[16]而偃. 而能旁憑老氏, 兼假儒家, 成智猶待於三愚,[17] 爲邦合遵於衆聖. 成天下之□□,[18] 復[19]終日之乾乾,[20] 之於御物也, 如臂使手, 如手運指, 或擒或縱, 何往不臧邪?[21] 夫如是則, 三敎是一家之物,[22] 萬乘是一家之君, 視家不宜偏愛, 偏愛則競生, 競生則損敎. 己在其內, 自然不安, 及己不安則毁損其敎, 不欲損敎則莫若無偏, 三敎旣和故法得久住也.[23] 且如<秦><始>焚坑儒術,[24] 事出<李斯>; <後魏>[25]誅戮沙門, 職由<寇謙之>□<崔浩>; <周><武>廢佛道二敎□矜衒己之聰明, 盖朝無正人; <唐><武宗>毁除寺像, 道士<趙歸眞>率<劉玄靖>同力謗誣[26]□<李朱崖>影助,[27] 此四君諸公之報驗, 何太速乎![28] 奉勸吾曺, 相警互防, 勿罹愆失. 帝王不容, 法從何立? □道學□守寶, 不爲天下先□,[29] 沙門何妨饒禮而和之? 當合佛言一切恭信. 信于<老君>, 先聖也; 信于<孔子>, 先師也. 非此二聖, 曷能顯揚<釋>敎, 相與齊行, 致君於<羲>□<黃>之上乎? 苟□[30]斯言, 譬: 無賴子弟, 無端鬪競, 累其父母, 破産遭刑. 然則, 損三敎之大猷, 乃一時之小失,[31] 日月食過, 何損於明?[32] 君不見? <秦>焚百家之書, 聖人預已藏諸屋壁,[33] 坑之令剿絶, <楊>□<馬>二戴[34]相次而生, 何曾無□類耶?[35] <梁><武>捨道,[36] <後魏>勃興; <拓跋>誅僧,[37] 子孫重振;[38] <後周>毁二敎, <隋><堅>復之;[39] <武宗>陷釋門, 去未旋踵, <宣宗>十倍興之.[40] 側掌, 豈能截<河>□<漢>之流? 張拳, 不可暴虎□之猛.[41] □爲僧莫若<道安>, <安>與<習鑿齒>交遊, 崇儒也; 爲僧莫若<慧遠>, <遠>送<陸修靜>, 過<虎溪>, 重道也. 余慕二高僧, 好儒重道, 釋子猶或非之, 我旣重他, 他豈輕我? 請信<安>□<遠>行事, 其可法也.《詩》曰: □伐柯伐柯, 其則不遠.□ 子曰: □天時不如地利, 地利不如人和.□ 斯之謂歟.□

【1】<眞宗><咸平>元年, 奉詔入職右街僧錄, 尋遷左街.

【2】《僧史略□自序》云: □以<太平興國>初, 勅居東寺, 披覽多暇. 遂樹立門題, 搜求事類, 始于佛生, 敎法流衍, 至于三寶住持諸務事始, 一皆□□, 約成三卷, 盖取<裵子野>《宋略》爲目耳.□

【3】旣略其僧史, 又何能求事故之多端而總論三敎乎?

【4】《祖庭》云: □非我失之, 自我復之爲中興, 如王中否而再興. <周>之<宣王>□<漢>之<光武>是也. 吾道東漸, 經三<武>破壞, 有德業盛大之宗師綱領斯道, 佛法中興耳.□

【5】十科之學.

【6】佛法根本始起之因由也.

【7】《華嚴□玄談》云: □摩夷, 此云行母, 依論藏成行故, 是行之母.□ 又《四分》云: □知法□知律□知摩夷: 知法者, 善持修多羅藏, 如<阿難>等; 知律者, 善持毘尼藏, 如<優婆離>等; 知摩夷者, 善於訓導, 宰任玄綱, 如<迦葉>等.□

【8】憐憫濟溺曰攝, 存約眷想曰受.

【9】若三敎幷行不悖, 則雖一人居高而奈何其殆哉坂乎? 坂, 危也.

【10】<老子>曰: □長而不宰, 是謂玄德.□ 註: 宰, 主也. 長養萬物而不作主也. 五帝之前, 帝王皆以無爲自然之道, 以治天下.

【11】<司馬遷>, 字<子長>, 作《史記列傳》.《詩》云□君子攸□□, □, 言登也.

【12】九流者: 一, 儒流, 祖述<堯>□<舜>, 憲章<文>□<武>, 宗仰<仲尼>者也; 二, 道流, 淸虛自守, 卑弱自持, 此人君南面之述, 合堯之克讓□易之謙謙者; 三, 陰陽流, 敬順昊天曆象日月, 以授民時者也; 四, 法流, 信賞必罰, 以補禮制矣; 五, 名流, 名位不同, 禮亦異數, 正名列位, 以成事矣; 六, 墨流, 推兼愛之意, 養老惠施也; 七, 縱橫流, 言其當權受制, 宜受命而不受詞也; 八, 雜流, 兼儒□墨, 合名□法, 知國大體, 事無不貫矣; 九, 農流, 播百穀, 勸耗桑, 以足衣食也.

【13】<班固>, 字<孟堅>, 作《漢書□藝文志》.

【14】傾也, 輪也.

【15】《論語》□君子之德, 風; 小人之德, 草也. 草上之風, 必偃.□ 註: 上, 與尙同, 加也.

【16】翕如鳥羽翼會聚也.

【17】古語, 三愚成一智.

【18】《易》云: □成天下之□□.□ 注云: 不倦之意也.

【19】返也.

【20】又云: □君子終日乾乾.□ 註: 天道自强不息貌.

【21】臧, 否也.《詩》□卜云其吉, 終焉永臧.□

【22】局喩.

【23】結答子有何力, 令正法久住之問.

【24】術, 經術,《詩》□《書》也. 言焚術坑儒也.

【25】<拓跋燾>.

【26】謗法, 誣僧.

【27】如影從形而佐助也.

【28】<崔浩>信重<寇謙之>, 奉其道. <浩>不喜佛, 言於<魏>主而廢之, <謙之>先得惡疾而死, <浩>繼以暴揚國惡被誅, <崔>□<寇>二家悉夷五族. <燾>廢敎誅僧, <曇始>入王宮門, <燾>令斬之, 斫無所傷, 又□檻虎, 虎伏不起. <燾>悔過, <始>爲說法, 明辨因果, <燾>大生愧懼, 遂感□疾, 以其過由於二人, 卽族兩家. <周><武>性甚猜忌曰: □儒□道二敎, 此國奉遵, 佛敎後來, 朕欲不立.□ 令道士<張賓之>與沙門<知炫>, 辨優劣, <賓之>不勝, 遂兼道敎罷之, 旣已, □疾作, 尋卒. 其滅佛法受罪報, 見冥報記. <唐><武宗>, 自幼不喜<釋氏>, 卽位, 召道士<趙歸眞>等, 於禁內受仙□. 又召<衡山>道士<劉玄靖>, 爲光祿大夫, 充<崇玄□>, 學士<鄧元超>等排毁<釋氏>, 帝遂廢除寺像, 未幾, 金丹發藥而□. 諸道士等報驗, 具載別錄焉.

【29】<老子>有三寶: 一, 慈; 二, 儉; 三, 不爲天下先.

【30】戾也, 違也.

【31】雖暫被毁斥, 乃三敎之小失, 實爲損謗者之大害.《四十二章經》云: □有人罵佛, 佛默不對, 罵止, 問曰: □子以禮從人, 其人不納, 禮歸子乎?□ 對曰: □歸矣.□ 佛言: □今子罵我, 我今不納, 子自持禍, 歸子身矣.□□

【32】《語》曰: □君子之過也, 如日月之食焉. 過也, 人皆見之; 更也, 人皆仰之.□

【33】《書□序》云: □<魯公><王餘>, <景帝>子也. 好治宮室, 壞<孔子>舊宅, 以廣其居, 壁中得經書. <孔子>十三代孫<襄>, 好經書博學, 畏<秦>法峻急, 乃壁藏《家語》□《孝經》□《尙書》□《論語》於<孔子>舊宅壁中, <餘>壞宅, 得之, 悉歸于<襄>孫子國.□

【34】<楊雄>□<司馬遷>戴德□戴聖, 二戴, 世所稱大戴□小戴也.

【35】《漢書》□<襄城>無□類.□ 言: 無復有活而□食者. 音初, □也.

【36】<梁><武>有捨道事佛詔也.

【37】<拓跋>, <後魏>姓. 北人謂土爲□拓□, 謂辰爲□跋□, <魏>之先出於<黃帝>, 以土德王, 故爲<拓跋>.

【38】<燾>□作而卒, 孫<文成帝><濬>立, 重興<釋>敎.

【39】<周><武>以惡疾□, <靜帝>立, <楊堅>修政十三月, 封爲<隋國公>, 卽復二敎.

【40】<宣宗>卽<武宗>叔也. <武宗>忌憚之, 沈于宮厠, 宦者<仇公武>□□髮爲僧. 嘗參鹽官<齊安>, <安>, 一日預誡知事曰: □當有異人至此, 禁雜語, 止橫事, 恐累佛法.□ 明日, 行脚數人來禮, <安>令<維那>高位安置, 禮殊他等, 因語帝曰: □時至矣, 無滯泥蟠.□ 囑令佛法後事. 去爲<江陵>少尹, <武宗>崩, 宰臣迎立之, 大興佛敎焉.

【41】子謂<子路>曰: □暴虎馮<河>, 死而無悔, 吾不與.□ 注: 徒搏曰暴, 徒涉曰馮, 如馮□然. □, 野牛, 靑色一角.

□ 傳禪觀法 9-1

禪法濫觴,[1] 自於<秦>世<僧叡法師>序<關中>出禪經,[2] 其文則明心達理之趣也. 然, 譬若始有其方, 未能修合, 弗聞療疾, 徒曰醫書. □以大敎旣敷, 群英分講, 註之者矜其辭義, 科之者逞其區分,[3] 執□搖松,[4] 但尙其乘機應變, 解紛挫銳,[5] 唯觀其智刃辭鋒. 都忘所詮, 不求出離, <江表><遠公>,[6] 慨禪法未敷, 於是苦求而得也.[7] 菩提<達磨祖師>, 觀此土之根緣, 對一期之繁紊[8]而宣言曰: □不立文字, 遣其執文滯迹也; 直指人心, 明其頓了無生也.□ 其機峻, 其理圓故, 不免漸修之徒篤加□謗. 傳禪法者, 自<達磨>爲始焉, 直下相繼, 六代傳衣, 橫枝而出, 不可勝紀, 如《曹溪寶林傳》所明也.[9]

【1】《書》云: □三江浩浩, 其源濫觴.□ 濫, 但可泛一盃而已, 又泛溢於盃觴也, 言其源則小而漸成<江>□<漢>之浩瀚. 禪法之傳, 亦如是也.

【2】<達磨>未來中土時, <晋><遠公>先譯其禪經二卷, 藏<秦><關中>, <僧叡>出<關中>所藏禪經, 作序流布.

【3】逞者, 矜而自呈也; 區分者, 區別分限也. 言分別乎序正流通等之區局也.

【4】鹿之大者爲□, 群鹿隨之, 皆視□尾所轉爲準, 古之談者, 揮之良有以也. 搖松者, <惠朗禪師>得法於<石頭>, 常執松枝爲人禪話, 後人以爲談柄松. 又<生公>□在<虎丘山>, 執松枝爲談柄故,《詩》云: □聽徒千箇石, 談柄一枝松□云也.

【5】<魯><仲連>遊<趙>, 言<秦>稱帝之害, <秦>將聞之, 却五十里, <平原君>欲封之, <連>笑曰: □所貴乎天下士者, 爲人排難解紛而無取也, 有所取者, 是<商賈>之事也.□ <江淹>祭戰亡文: □巨醜挫銳□, 注: 巨醜, 强胡也. 挫□折也, 銳□利也. 此言解釋其紛亂之心, 折挫其惠利之志.

【6】<盧山>在<□陽><九江>之外, 故云<江表>. <遠公>居之.

【7】《定祖圖》云: □<秦>僧<智儼>, <□賓國>, 懇請<佛陀跋多>, 偕來中夏, 初至<長安>, 後至<廬山>, 遂出禪經, 與<遠公>同譯而藏<秦><關中>焉.□

【8】音問, 亂也.

【9】<唐><儀鳳>中, <曹叔良>建閣於<雙峰>□<大溪>之間, 六祖居之, 因名<曹溪>. <貞元>中, <金陵>沙門<慧炬>, 將祖偈, 往<曹溪>, 同西天勝持<三藏>, 重共參校□<唐>初以來傳法宗師機緣, 集成《寶林傳》.

□ 洪州寶峯禪院選佛堂記      丞相張商英撰 6-3

<崇寧>, 天子[1]賜<馬祖>塔號<慈應>, 諡曰<祖印>, 歲度僧一人以奉香火. 住山老<福深>, 卽祖殿後建<天書閣>, 承閣爲堂, 以<選佛>名之, 使其徒請記於余, 余三辭而請益堅, 余謂之曰: □古人謂選佛而及第者, 涉乎名言爾, 子以名堂, 余又記之, 無乃不可. 憐子之勤, □爲之記. 夫選者, 選擇之謂也, 有去有取, 有優有劣, 施之於科擧, 用之於人才. 此, 先王所以勵世磨鈍之具,[2] 非所以選佛也. 使佛而可選也, 取六根乎? 取六塵乎? 取六識乎? 取三六則, 一切凡夫, 皆可以作佛; 去三六則, 無量佛法, 誰修誰證. 取四諦六度□七覺八正□九定十無畏乃至十八不共法□三十七助道品乎? 取之則有法也; 去四諦六度乃至三十七助道品乎? 去之則無法也. 去取有無, 渺然如絲之留于心中, □然如埃之入乎胸次. 此在修多羅藏, 或謂之二障, 或謂之四病, 或謂之不了義, 或謂之戱論, 或謂之遍計邪見, 或謂之微細流注. 取之非佛也, 去之非佛也, 不去不取亦非佛也, 佛果可以選乎?□ 曰: □先生之論, 相宗也; 吾祖之論, 禪宗也. 凡與吾選者, 心空而已矣. 弟子造堂而有問, 宗師踞座而有答: 或示之以玄要, 或示之以料揀, 或示之以法鏡三昧, 或示之以道眼因緣, 或示之以向上一路, 或示之以末後一句, 或示之以當頭, 或示之以平實, 或揚眉瞬目, 或擧拂敲床, 或畵圓相, 或劃一劃, 或拍掌, 或作舞. 契吾機者, 知其心之空也, 知其心之空則佛果可以選矣.□ 余曰: □世尊擧花, <迦葉>微笑, 正法眼藏, 如斯而已矣. 後世宗師之所指示, 何其粉粉之多乎? 吾恐<釋氏>之敎, 中衰於此矣. <深>, <河東>人也. 甘□□[3]□耐辛苦, 久從<關西><眞淨>遊, 孤硬卓立, 必能宏其敎. 盖<釋氏>之敎, 枯槁以遺其形, 寂寞以灰其慮. 戒定密行, 鬼神所莫窺; 慈悲妙用, 幽顯所同仰. 迫而後應則, 五衆[4]喪其伴侶; 不得已而後言則, 六聚亡其畛域. 生死之變, 人之所畏也, 吾未嘗有生, 安得有死, 則奚畏之有; 利害之境, 人之所擇也, 吾未嘗有利, 安得有害, 則奚擇之爲. 夫如是則, 不空於外而內自空, 不空於境而心自空, 不空於事而理自空, 不空於相而性自空, 不空於空而空自空. 空則等, 等則大, 大則圓, 圓則妙, 妙則佛. 嗟呼! 吾以此望子, 子尙無忽哉!

【1】<徽宗>年號.

【2】<梅福>云: □爵祿束帛者, 天下之砥石也, <高祖>所以勵世磨鈍也.□ 勵世者, 有修飾振起之意.

【3】粟一石, 得米六斗爲□; □米一石, □爲八斗爲鑿. 與鑿同, 精也.

【4】五衆者, <漢>末, 飜爲五陰, 僧<叡>, 改爲五衆, <唐><三藏>, 改爲五蘊.《法華》一如, 註五趣生滅之衆, 此言五蘊和合之衆皆喪亡也.

□ 三祖鏡智禪師信心銘[1]

至道無難,  唯嫌揀擇,	但莫憎愛,  洞然明白,

豪釐有差,  天地懸隔,	欲得現前,  莫存順逆,

違順相爭,  是爲心病,	不識玄旨,  徒勞念靜,

圓同太虛,  無欠無餘,	良由取捨,  所以不如,

莫逐有緣,  勿住空忍,	一種平懷,  泯然自盡,

止動歸止,  止更彌動,	唯滯兩邊,  寧知一種,

一種不通,  兩處失功,	遣有沒有,  從空背空,

多言多慮,  轉不相應,	絶言絶慮,  無處不通,

歸根得旨,  隨照失宗,	須臾返照,  勝却前空,

前空轉變,  皆由妄見,	不用求眞,  唯須息見,

二見不住,  愼莫追尋,	□有是非,  紛然失心,

二由一有,  一亦莫守,	一心不生,  萬法無咎,

無咎無法,  不生不心,	能隨境滅,  境逐能□,

境由能境,  能由境能,	欲知兩段,  元是一空,

一空同兩,  齊含萬象,	不見精□,  寧有偏黨,

大道體寬,  無易無難,	小見狐疑,[2] 轉急轉遲,

執之失度,  必入邪路,	放之自然,  體無去住,

任性合道,  逍遙絶惱,	繫念乖眞,  昏□不好,

不好勞神,  何用□親,	欲取一乘,  勿惡六塵,

六塵不惡,  還同正覺,	智者無爲,  愚人自縛,

法無異法,  妄自愛着,	將心用心,  豈非大錯,

迷生寂亂,  悟無好惡,	一切二邊,  浪由斟酌,

夢幻虛華,  何勞把捉,	得失是非,  一時放却,

眼若不睡,  諸夢自餘,	心若不異,  萬法一如,

一如體玄,  兀爾忘緣,	萬法齊觀,  歸復自然,

泯其所以,  不可方比,	止動無動,  動止無止,

兩旣不成,  一何有爾,	究竟窮極,  不存軌則,

契心平等,  所作俱息,	狐疑盡淨,  正信調直,

一切不留,  無可記憶,	虛明自照,  不勞心力,

非思量處,  識情難測,	眞如法界,  無他無自,

要急相應,  唯言不二,	不二皆同,  無不包容,

十方智者,  皆入此宗,	宗非促延,  一念萬年,

無在不在,  十方目前,	極小同大,  忘絶境界,

極大同小,  不見邊表,	有卽是無,  無卽是有,

若不如此,  必不須守,	一卽一切,  一切卽一,

但能如是,  何慮不畢,	信心不二,  不二信心,

言語道斷,  非去來今.

【1】諱僧粲, 唐玄宗賜謚鏡智禪師. 宋侍郞査道, 求證心法於瑯瑯覺禪師, 師云但熟讀三祖信心銘, 自有箇理趣, 査寫讀甚誠, 未有所得, 遂往叩云, 某寫讀非不誠, 未有所入, 師云此後將第一句大字寫, 次一句作註文小字寫, 更熟味之, 査如所敎未久, 得入歡喜境界. 中峯云, 信其廣大心體, 與諸佛平等無間, 必欲其自信而入, 不暇修證, 一入信位, 決定不退也. 又信之一言, 全該悟證, 非信行之信也. 三祖自頌云, 我初成正覺, 號曰婆羅王, 中間當十七, 今作第三人, 韜光亦晦迹, 重入祖門中, 稔氏其爲號, 終居趙邑東.

【2】狐多疑獸, 河氷始合, 狐欲渡必帖耳, 先聽水無聲而後過, 因謂多疑者, 爲狐疑.

□ 戒定慧三學[1]

資持云, 一切佛法, 不出三學, 以衆生, 迷心爲惑, 動慮成業, 由業感報, 生死無窮, 欲脫苦果, 要除苦因, 故先以戒治其業, 次以定慧澄其惑, 業分善惡故, 止作兩行以相□, 惑唯昏散故, 定慧二法而對破, 病因藥差, 機籍(藉??)敎修然後, 業盡惑除, 情亡性顯, 敎門雖廣, 豈越於斯.

【1】錢塘靈芝元照律師, 嘗曰化當世, 莫若講說, 垂將來莫若著書, 撰資持行, 宗等律文. ◆自此以下, 集者, 纂諸文要語, 故未見述者之名.

□ 釋法四依[1]

依法不依人者, 人唯情有, 法乃軌模, 性空正理,[2] 體離非妄, 卽用此法爲正法依, 涅槃極敎, 盛明斯轍,[3] 若能返彼俗心, 憑準聖量, 隱心行務, 知非性空, 乘持此心, 以爲道路, 一分知非, 明順空理, 一分觀厭, 明違有事, 如此安心, 分名修趣, 法性眞道.

依義不依語者, 語是言說, 止是張筌, 義爲達理, 化物之道,[4] 證解已後, 絶慮杜言, 法尙應捨, 何□非法, 故經有捨筏之喩, 人懷目擊之談,[5] 豈不以言詮意表, 得意息言, 月喩妙指無宜不曉,[6] 今謂得義, 義乃是言, 眞行道者, 常觀常破, 常觀依語, 常破隨義, 謂言隨義, 還是誦言.[7]

依智不依識者, 識謂現行, 隨塵分見, 眼色耳聲, 耽迷不覺, 與牛羊而等度, 同邪凡而共行,[8] 大聖示敎, 境是自心, 下愚氷執, 塵爲識外, 所以化導, 無由捨之, 是知滯歸凡識, 倒遣聖心, 愚迷履歷, 常淪三倒, 勇勵特達, 念動卽知, 知倒難淸, 名爲依識, 知流須返, 名隨分智, 如是加功, 漸增明大, 後見塵境, 知非外來, 境非心外, 是自心相, 安有愚迷, 生憎生愛, 思擇不已, 解異牛羊.

依了義經不依不了義經者, 此之兩經□聖言量, 凡入道者, 率先曉之, 則無壅不通, 有疑皆決, 但爲群生, 性識深淺, 利鈍不同, 致令大聖, 隨情別說, 然據至道, 但是自心, 故經云: 三界上下法, 我說唯是心, 此就世界依報, 以明心也. 又云: 如如與眞際, 涅槃及法界種種意生身, 佛說唯心量, 此據出世法體, 以明心也. 終窮至實, 畢到斯源, 隨流赴感, 還宗了義.

【1】則見祖懷, 究竟指歸, 唯在了義.

【2】性空通大小也.

【3】涅槃云, 依法者卽是法性, 不依人者, 卽是聲聞緣覺

【4】化猶變也.

【5】莊子云, 目擊而道存.

【6】上明義假語顯見義捨語也.

【7】上謂得義忘言, 仍須遣義無有也.

【8】上明六識妄念, 人畜共依, 故有淪墜, 已下令依佛智, 卽唯識觀令損過漸明也.

□ 戒唯佛制不通餘人

行宗云, 大千界內, 佛爲法王, 律是佛勅, 唯聖制立, 自餘下位, 但可依承, 良以如來, 行果極圓, 窮盡衆生, 輕重業性, 等覺已下猶非所堪, □餘小聖, 輒敢擬議, 有如國家, 賞罰號令, 必從王出, 臣下□越, 庶人失信, 亡敗無日, 佛法亦爾, 若容他說, 群生不奉, 法不久住故也.

撮□諸文以歎戒法

資持引標宗云, 是汝大師, 以能軌物也.[1] 或云人足, 能有所至也.[2] 或云大地, 生成住持也.[3] 道品樓柱, 聖道所依也.[4] 禪定城郭, 定慧所憑也,[5] 乃至如池[6]如鏡,[7] 如纓絡[8]如頭[9]如器,[10] 又智論中如重寶[11]如命,[12] 如船[13]如鳥翅等,[14] 尋之可知, 又篇聚中,[15] 先明戒護, 具列八喩, 如王小子, 如月光, 如如意珠, 女王一子, 如人一目, 如貧資糧, 如王好國, 如病良藥,[16] 又戒大序, 如海無涯,[17] 如寶無厭,[18] 僧祗戒本, 如猿□鎖, 如馬□勒,[19] 廣在經律, 不復繁引, 良以戒德高廣故, 非一物可喩, 偏擧諸像, 各得一端, 不能全似.

【1】此戒是衆等大師, 能爲軌範, 可生物解.

【2】如人有足, 則至其所至, 有此戒德者, 能至菩提.

【3】比如大地, 生成萬物, 住持萬物, 戒亦如是, 生成一切無量佛法, 住持一切無量佛法.

【4】菩薩修三十七助道品, 戒如樓閣之有樑柱, 爲聖道諸品之所依也.

【5】修乎選定, 如城郭, 爲人民兵卒之有所憑依也.

【6】洗滌如池.

【7】照惑如鏡.

【8】在頭曰纓, 在身曰絡, 纓以繫冠, 絡以持身.

【9】戒爲定慧之首故如頭.

【10】戒器完固, 定水淸, 慧月現.

【11】獲法財如如意.

【12】不斷慧命如人壽命.

【13】越生死海.

【14】能有所至.

【15】六篇七聚. 六篇者: 婆羅夷, 僧殘, 婆逸提, 提舍尼, 突吉羅, 偸蘭遮; 七聚者: 捐□, 僧殘, 醜惡卽偸蘭遮也, 捨墮, 可呵, 惡作, 惡說. 又五篇, 除偸蘭遮也.

【16】皆可易知.

【17】戒爲福海, 無有邊際.

【18】如如意珠, 隨人所欲, 能出種種樂具故, 求之不厭, 尸羅皎潔, 出生諸善, 應念而得如彼珠玉, 求者無厭.

【19】智論云: 大惡病中, 戒爲良藥, 大怖畏中, 戒爲守護, 死暗冥中, 戒爲明燈, 三惡途中, 戒爲橋樑, 五怖海中, 戒爲船筏, 又禁情欲, 如猿帶鎖, 檢三業如馬着□.

【20】

佛在世時偏弘戒法[1]

又云雖談衆典, 然於毘尼, 最所留意, 故篇聚云, 世尊處世, 深達物機, 凡所施爲, 必以威儀爲主是也, 又經通餘人所說, 律唯金口親宣, 大權影響, 但知祗奉, □餘小聖, 安敢措詞, 又復諸經, 說有時限, 律則通於始終, 義□云, 始於鹿苑, 終至鶴林, 隨根制戒, 乃有萬差等, 具斯三意, 永異餘經, 偏弘之言, 想無昧矣.

【1】義□云: 南山律師作拾毘尼義□.

示僧尼戒相廣略

□[1]云, 問律中僧列二百五十戒, 戒本具之,[2] 尼則五百, 此言虛實,[3] 答兩列定數, 約[4]指爲言, 故諸部通言不必依數, 論其戒體, 唯一無作,[5] 約境明相,[6] 乃量塵沙, 且指二百五十, 以爲持犯蹊徑耳,[7] 律中尼有三百四十八戒,[8] 可得指此而爲所防, 今準智論, 云尼受戒法, 略則五百, 廣則八萬, 僧則略有二百五十, 廣亦同尼律儀.

【1】義□.

【2】比丘二百五十戒者, 四婆羅夷, 此云棄, 犯者, 永□佛法之外, 十三僧伽婆尸沙, 此云僧殘, 犯者, 如人被他斫, 殘命雖未盡, 形已殘壞, 少有可救之理, 衆爲作法, 除此等罪, 二不定法, 謂此罪體, 無有定相, 容有多罪, 不可指定故, 三十尼薩耆, 此云捨, 婆逸提, 此云墮, 謂因財物, 起貪慢心, 令捨入僧用故, 墮者, 謂不捨則當墮地獄, 此中墮罪, 與後九十墮同, 其九十事, 無物可捨, 以斯爲異, 九十波逸提, 亦墮落義, 墮在地獄, 四波羅提提捨尼, 此云可呵, 又□向彼悔, 僧祇云, 此罪應對衆發露, 一百應當學法, 卽突吉羅, 此云惡作, 身口所作之惡也. 又云應當學者, 此戒, 難持易犯, 常須念學此戒故, 不列罪名, 但云應當學, 七滅諍法, 謂比丘有諍事起, 當以此七法, 如法而除滅之.

【3】五百之言, 乃出智論, 與律不同, 故問決之.

【4】與略同.

【5】無作卽無表, 著作爲而持其戒也. 有作無作, 舊譯也. 有表無表, 新譯也. 長水云, 體卽無作, 從作戒生, 非色非心, 爲戒所依, 持之卽肥, 犯之側羸, 故云無作戒體, 毘尼法中, 有性罪遮罪, 性罪者, 縱使不受戒人, 于世法中, 亦自有罪, 如殺生□偸盜□邪□□妄語□惡口等是也. 遮罪者, 佛爲出家弟子, 護惜譏嫌, 遮令莫作, 若違佛制, 則便得罪, 又如釋云, 戒有性遮, 體具無作, 其無作體性, 從受戒時, 得得此性已, 任運止惡, 任運行善, 不俟再作, 故云無作.

【6】約煩惱事境明其戒相.

【7】蹊先行無路, 初爲徑路之名.

【8】三百四十八者, 八波羅夷, 十七僧伽婆尸沙, 三十尼薩耆波逸提, 一百七十八波逸提, 八波羅提提舍尼, 一百應當學法, 七滅諍法, 諸部俱無二不定法, 止三百四十八戒, 此出四部廣律, 僧祇律, 止有二百七十七戒.

度尼敎意[1]

業□云, 女人機發,[2] 深厭生死, 求佛出家, 以無弘道遠化益故, 抑而不許, 後還舍衛, 便自剃髮披衣, 倚僧坊立, 祈聽受戒, 時爲三請, 便授敬法, 必具依行, 卽感具戒, 記云, 女性鄙弱, 人少敬信, 故無弘化之益, 反更毁辱, 正法減半, 由佛不許, 却還城中, 輒自變形, 復至祗桓, 倚門而住, 阿難代請, 佛令傳敎, 能行八敬, 卽與出家, 愛道等, 聞卽發具戒, □又云, 二十衆受者, 爲明女報, 惑深智淺, 喜生慢怠, 必欲受具, 僧尼各十, 方發勝心, 又云若依神州,[3] 自宋已前, 究勘僧史, 尼一衆受,[4] 如諸律中, 八敬受者, 但專愛道, 餘五百尼十一衆受,[5] 故求那跋摩,[6] 聖者言, 若無二衆, 但一衆受, 如愛道之緣者得也,[7] 何以知然, 及論本法, 止前方便,[8] 未有可成還, 約僧中□摩,[9] 方感, 後師子國鐵索羅等十一尼, 學宋語通, 方二衆受.[10]

【1】佛往迦維羅城未至, 止尼拘類樹下, 淨飯王出迎禮足, 却坐一面, 佛爲說法得果, 且求出家, 佛知王出家, 更無所得, 白言莫放逸, 當得妙法, 於是受三□五戒, 王還宮唱言, 欲出家者聽許, 大愛道聞王三唱, 卽與五百釋女, 同往佛所三請出家, 佛皆不許, 愛道便大號哭, 佛從此城, 遊行人間, 愛道等自剃着袈裟, 啼泣隨後, 佛漸到舍衛, 住於祇桓, 五百女人, 涕泣在門, 阿難出問, 愛道等願乞啓白, 阿難三請, 佛傳授八不可越法, 卽便出家, 得具足戒, 愛道令阿難白佛, 五百女云, 何受具戒, 佛卽聽愛道比丘尼, 爲作和尙, 在比丘十衆中, 一時受具戒.

【2】舊註, 律中佛姨母大愛道尼同五百女人求佛出家.

【3】音頁玉云, 崑崙東南五千里, 謂之神州, 帝王之宅, 聖人所居, 義苑云, 東土邃古, 已前未有人民, 唯鬼神所居, 故名神州.

【4】謂從大僧, 一衆邊受.

【5】十比丘一衆邊受.

【6】此□功德鎧.

【7】愛道之緣, 卽五百女人也. 但比丘一衆, 得受具戒, 如今亦一衆受者, 未爲不可.

【8】前方便卽二十衆也.

【9】尼受具時, 雖具僧尼二十衆, 然以大僧爲□摩, 而方得成辦其事.

【10】高僧傳云, 影福寺尼惠果淨音等, 共請跋摩云, 頃有師子國八尼至京, 云宋地先未有尼, 那得二衆受戒, 恐戒品不全, 跋摩云, 戒法本在大僧衆發設, 不本事無妨, 得戒如愛道之緣可也. 諸尼若欲更受, 摩云善哉, 苟欲增明, 甚助隨喜, 但西尼年臘未登, 又十人不滿, 且令學宋語, 別因西域居士, 更請外國尼, 足滿十數, 未幾摩化去, 諸尼悲泣望斷, 後鐵索羅等三人至都, 衆請僧伽跋摩, 爲師而重受.

尼八敬法[1]

事□,[2] 尼衆篇云, 善見, 佛初不度女人出家, 爲滅正法五百年, 後爲說八敬, 聽出家, 依敎行故, 還得千年, 今時不行, 隨處法滅, 會正記云,[3] 佛成道後十四年, 姨母[4]求出家, 佛不許度, 阿難爲陳三請, 佛令慶喜, 傳八敬向說, 若能行者, 聽汝出家, 彼云頂戴持, 言八敬者, 一者百歲比丘尼, 見初受戒比丘, 當起迎逆,[5] 禮拜問訊,[6] 請令坐, 二者比丘尼不得罵謗比丘, 三者不得擧比丘罪, 說其過失, 比丘得說尼過, 四者式叉摩那,[7] 已學於戒,[8] 應從衆僧, 求受大戒, 五者尼犯僧殘,[9] 應半月在二部僧中,[10] 行摩那□,[11] 六者尼半月內, 當於僧中, 求敎授人, 七者不應在無比丘處夏安居, 八者夏訖當詣僧中, 求自恣人,[12] 如此八法應尊重恭敬讚歎, 盡形不應違.

【1】毘尼母論云, 僧殘者, 如人爲他所斫, 殘有咽喉, 故名爲殘, 理須早救故.

【2】行事□二卷, 南山律師所作.

【3】允堪律師所著.

【4】天臂城中善覺長者有女八人, □一卽摩耶, 第八卽愛道, 淨飯王俱娶爲妻妾故, 愛道是佛之姨母, 卽難陀之生母也. 母之□妹曰姨, 卽叔母也.

【5】亦迎也, □也.

【6】訊, 亦問也, 古之重語也. 又執言曰問, 通問曰訊. 訊, 辭也.

【7】此云學法女.

【8】四分云, 十八童女, 應二歲學其六法及比丘尼威儀, 二歲練身也. 可知有胎無胎六法練心也. 六法者, 謂染心相觸, 盜人四錢, 斷畜生命, 小妄語, 非時食, 飮酒.

【9】僧殘罪名, 有少可懺之理, 若欲淸淨大衆爲懺, 此罪可除, 殘有少在, 故名僧殘也.

【10】會玄記云, 二部者, 大僧二十衆, 大尼二十衆也.

【11】此云折伏貢高, 卽誓受罰之義也. 又□意喜, 六夜行斯行時, 罪得淸淨, 自心歡喜, 亦令衆僧歡喜.

【12】以三語自恣, 自宣己罪, 恣僧學過, 三語者, 見聞疑也.

出家超世

業□云, 橫約諸有, 無由(思??)離染, 故樹出家, 樂處閑靜, 若有貪着, 終成金鎖, 引出方便, 唯斯一道, 如華手經云, 有四法, 轉身卽在善來比丘, 蓮華化生, 現增壽命, 一者自樂出家, 亦勸助人, 令欣出家, 二者求法無倦, 亦勸他人, 三者自行和忍, 亦勸他行, 四者習行方便, 深發大願, 又出家功德經云, 若能放人, 出家受戒, 功德無邊, 譬如四天下滿衆羅漢, 百年供養, 不如有人爲涅槃故, 於一日夜, 出家受戒, 謂猶前施雖多有竭, 是欲界繫, 爲法出家, 非三界業, 故說過前, 又云縱起寶塔, 至□利天亦劣, 出家功德者, 一時欣出, 雖未可數, 然其積微, 是高勝本.

沙彌五德[1]

□引福田經云, 一者發心出家, 懷佩道故, 二者毁其形好, 應法服故, 三者委棄身命, 遵崇道故, 四者永割親愛, 無適莫故,[2] 五者志求大乘爲度人, 故記云, 此之五德, 出家大要, 五衆齊奉, 不唯小衆,[3] 終身行之, 不唯初受,[4] 又業□云, 斯德始終, 通於五衆, 俱堪物養, 人天師範, 故使誦持, 無經受體, 及形服也.[5]

【1】沙彌此云息慈, 謂息惡行慈, 又□爲求寂, □下七歲至年十三者, 皆名驅烏沙彌, 若年十四至十九, 名應法沙彌, 若年二十已上, 皆號名字沙彌.

【2】適, 可也, 莫, 不可, 言無親□憎愛也.

【3】橫約五衆而言.

【4】竪約一人而言.

【5】道宗□云, 儀則沙門相, 削髮染衣是也, 體則沙門性, 無表戒法是也.

三衣興意[1]

□引薩婆多云, 欲現未曾有法故, 一切九十六種外道,[2] 無此三名, 爲異外道故, 分別功德論, 爲三時故,[3] 制有三衣, 冬則着重, 夏則着輕, 春則着中,[4] 亦爲諸□故,[5] 智論云, 佛聖弟子, 住於中道, 故着三衣, 外道裸身無□, 白衣多貪重着也,[6] 十誦爲異外道故, 便以刀截, 知是□愧人衣, 雜阿含經云, 修四無量者,[7] □剃鬚髮, 服三法衣, 出家也, 準此而名, 則慈悲者之服, 華嚴云, 着袈裟者, 捨離三毒等, 四分云, 懷抱於結使,[8] 不應着袈裟, 薩婆多五意制三衣也, 一衣不能障寒, 三衣能障故, 二不能有□愧, 三不中入聚落, 四乃至道行不生善, 五威儀不淸淨, 故制令畜三, 便具上義, 僧祗云, 三衣者, 賢聖沙門標幟, 鉢是出家人器, 非俗人所爲, 應執持三衣瓦鉢, 卽是少欲少事等, 當宗外部, 多爲寒, 故制三, 四分又云, 三世如來, □着如是衣, 故業□云, 如律中說, 如來因諸比丘, 畜長不自節約, 是以初夜, 着一衣, 乃至後夜, 着第三, 明旦因制, 如衣法初.

【1】三衣者: 一安陀會, 此云下衣, 五條, 一長一短; 二鬱多羅僧, 此云上着衣, 七條, 二長一短; 三僧伽黎, 此云重複衣, 總有九品, 自九條至二十五條. 以色稱之, □名袈裟, 作三名者, 表三轉法輪故, 斷三毒故, 出三界故, 度三有故.

【2】外道六師, 各有十六種所學法, 一法自行, 餘十五法, 各敎十五弟子, 師徒合論故, 有九十六種也.

【3】西天歲分三時, 正月十六日至五月十五日, 熱時也; 五月十六日至九月十五日, 雨時也; 九月十六日至正月十五日, 寒時也.

【4】多寒國土, 佛聽百一助身物, 薩婆多云, 百一之物, 令得畜一. 又云一衣不能障寒, 此言冬則着重之意. 又云大寒總着三衣, 可以禦之.

【5】觀佛三昧經云, 身內一切筋□大腸小腸中生諸□, 其數有八萬戶, 戶有九億, 諸小□等, 遊戱之時, 走入小腸, 皆有四口, 張口向上大□遊戱, 入大場中, 出復入胃中, 復生四□, 如四蛇合同時□食, 滓盡汁出, 入眼爲淚, 入鼻爲涕, 聚口成唾, 放口成涎, 皮筋諸□, 悉生諸□, 細於秋毫, 其數甚多, 不可具說. 大婆沙中, 說人身皮肉, □是□聚, □頭在內, 食人所食, □尾在外, □作人皮故, □, 音片.

【6】智論具云, 行者少欲知足, 衣趣盖形, 不多不少, 佛之弟子, 捨二邊, 處中道, 故受三衣, 或有外道苦行故, 裸形無□, 白衣求藥故, 多畜種種衣, 北山云, □陳如弊服五錢, 須菩提華房百寶, 俱聖人也. 衡岳終身一衲玄景每暑更衣, 俱高僧也. 克佛克在乎我, 可不可亦不在乎物也.

【7】慈以無嗔爲體, 與樂爲用, 悲以不害爲體, 拔苦爲用. 喜令彼歡喜, 捨使我離念, 此四心緣, 罔極境界, 故名無量, 又云無量者, 從境得名, 以所緣衆生無量故, 能緣之心, 亦隨境無量故, 悉受無量心名, 上三可知捨者, 若緣於他, 無憎愛之心, 名爲捨.

【8】九結十使, 皆惑名.

引示袈裟功能[1]

又引大悲經云, 但使性是沙門, 汚沙門行, 形是沙門,[2] 披着袈裟者, 於彌勒, 乃至樓至佛所, 得入涅槃, 無有遺餘, 悲華經云, 如來於寶藏佛所發願, 成佛時, 我袈裟有五功德, 一者入我法中, 或犯重邪見第, 四衆於一念, 敬心尊重, 必於三乘受記, 二者天龍人鬼, 若能恭敬, 此人袈裟少分, 卽得三乘不退, 三者若有鬼神諸人得袈裟, 乃至四寸, 飮食充足, 四者若衆生, 共相違反, 念袈裟力, 尋生悲心, 五者若在兵陣, 持此小分, 恭敬尊重, 常得勝他, 若我袈裟, 無此五力, 則欺十方諸佛濟緣,[3] 引賢愚經云, 佛告阿難, 古昔無量阿僧祗劫, 此閻浮提, 於山林中, 有一師子, 名足茶迦羅毘,[4] 軀體金色, 光相明顯, 時獵師, 剃頭着袈裟, 內佩弓箭, 以毒箭射之, 師子驚覺, 卽欲馳害, 見着袈裟, 念言此人不久, 必得解脫, 所以者何, 此染衣者, 三世聖人標相, 我若害之, 則爲惡心, 向三世聖賢.

【1】袈裟梵語, 此云不正色, 卽壞色染衣也, 本作加沙, 至梁葛洪撰字苑下添衣, 一名無垢衣, 一名離塵服, 一名忍辱鎧, 一名消瘦衣, 一名稻畦□, 一名福田衣.

【2】性是沙門者, 不待佛制, 性是善, 故名爲性, 大論云, 受禁戒, 是其性, 剃髮染衣, 是其相.

【3】金藏集具引云, 我袈裟, 不能成就如是五事聖功德者, 卽爲欺□十方世界, 現在諸佛, 於未來世, 不成菩提作佛事也.

【4】秦言堅誓.

緇門警訓註卷中

大敎永斷繒綿皮物[1]

□又引央掘經, 繒綿皮物, 若展轉來離殺者手, 施持戒人, 不應受者, 是比丘法, 若受者, 非悲, 不破戒,[2] 涅槃云, 皮革[3]履□, □奢耶衣, 如是衣服, 悉皆不畜,[4] 是正經律, 今有一方禪衆, 皆着艾布, 豈非順敎. 記云, 已前律制,[5] 但據蠶家, 大敎轉來, 不許受用, 乃知聲聞行劣, 但取離非,[6] 菩薩慈深, 遠推來處, 雖離殺手, 無非殺來, 足踏[]7身披,[8] 皆霑業分, 非大士可忍, 豈比丘所宜, 請考經文, 少懷信仰, 廣□利害, 見章服儀, 離殺手者, 非蠶家故, 不受應法, 大小俱順故, 受者非悲, 違大順小故, 小從大出, 望制雖順, 約義還違, 故知持戒行慈, 力符聖旨, 縱情受用, 全乖道儀, 故章服儀云, 且自非悲之語, 終爲永斷之言, 據此爲論, 頗彰深切, 次引涅槃, 乃終窮囑累, 決了正敎, 明文制斷, 何得遲疑.

【1】大敎者, 央掘涅槃等經.

【2】央掘摩羅經□二云, 佛言, 若皮革繒綿所出處, 則不可習近, 若展轉來, 離殺者手, 則可習近, 又告文殊, 若自死牛, 牛主持皮, 用作革□, 施持戒人, 爲應受不, 若不受者, 是比丘法, 若受者, 非慈悲, 然不破戒.

【3】皮膚, 革之通稱, 膚, 革外薄皮, 革, 膚內厚皮也.

【4】涅槃經四相品云, □奢耶衣, 皮革金銀等物, 亦不應受, 名義集, □奢耶, 此□蟲衣, 用野蠶絲綿, 又諸經音義, 梵云高世耶, 此云野蠶綿, 梵音有輕重耳履, 說文云, 足所依也, 又云禮也, □足以爲禮, 又草作曰□, 麻作曰□, 皮作曰履, □亦履也.

【5】□次前文, 明小乘律敎故.

【6】謂離殺者手也.

【7】坐具也.

【8】三衣也.

擧現事以斥妄行

記云, 據僧傳中所□, 南嶽道休二師不衣綿帛, □服艾絮, 故南山律師云, 佛法東漸, 幾六百載, 唯斯衡嶽慈行可歸, 今時禪講, 自謂大乘, 不拘事相, 綾羅鬪美, 紫碧爭鮮, 肆恣貪情, 背違聖敎, 聖不聞, 衡嶽但服艾絮, 以御風霜, 天台四十餘年, 唯披一衲, 永嘉食不耕□, 衣不蠶口, 荊谿大布而衣, 一床而居, 良由深解大乘, 方乃專崇苦行, 請觀祖德, 勿染邪風, 則□敎修身, 眞佛子矣.

示衣財體如非

業□云, 但以邪心有涉, 貪染爲利, 賣法禮佛, 讀經斷食, 諸業所獲贓賄, 皆曰邪命物, 正乖佛化, 故特制也.[1] 如經中說比丘, 持糞掃衣, 就河所洗, 諸天取汁, 用洗自身, 不辭穢也, 外道持淨□, 次後將洗, 諸天遙遮, 勿汚池也, 由邪命得, 體不淨故,[2] 以此文, 證心淸淨者, 是正本也, 雖求淸淨, 財體應法, 綾羅錦繡, 俱不合故, 世多用絹紬者, 以體由害命, 特須制約, 今五天及諸胡僧, 俱無用絹, 作袈裟者, 親問, 彼云以衣爲梵服, 行四無量, 審知行殺而故服之義不應也, 以法衣順道, 錦色班綺, 耀動心神, 靑黃五綵眞紫上色, 流俗[3]所貪, 故齊削也, 資持云, 感通傳中, 天人云, 佛法東傳, 六七百載, 南北律師, 曾無此意, 安用殺生之財, 而爲慈悲之服, 師何獨拔此意, 南山□曰, 余因讀智論, 見佛着□布伽黎, 因懷在心, 何得乖此, 及聽律後, 便見蠶衣臥具, 縱得已成, □斬壞塗□,[4] 由此重增景仰, 又云復見西來梵僧, 咸着布□,[5] 具問, □云五天竺國, 無着蠶衣, 由此興念, 著章服儀等, 義淨三藏內法傳中, 反加毁誹, 彼學小乘有部, 故多偏執, 今宗大乘了義, 非彼所知.

【1】凡非理所得財物, 皆曰贓布帛曰賄.

【2】大迦葉頭陀行法, 四種糞掃衣應畜, 一塚間衣, 二往還衣, 俗亡贈衣送葬還歸, 將此施僧衣, 三無主衣, 四弊垢衣, 如是四種衣應畜, 將來洗七次, 染□色, 補作僧伽黎大衣, 五種糞掃衣, 不應畜, 一火焚衣, 二牛嚼衣, 三鼠咬衣, 四嫁女不淨衣, 五産衣, 如是五種不淨衣, 不應畜, 見如馨律.

【3】風俗頹靡, 如水下流, 衆莫不然也.

【4】音朶, 又音隊, 堅土也. 塗, 泥也, 又□抹也. 以斤斧細挫, 斬碎和泥, 若塗壁塗□.

【5】高昌國有草, 其實如繭, 中絲爲細□, 名曰白□, 取以爲布, 甚軟. 又出婆利國, 粗者名吉貝, 細者名曰白□. 杜詩, 光明白□巾, □音盧, 布縷也.

示敬護三衣鉢具法

事□云, 十誦, 護三衣如自皮, 鉢如眼目, 乃至云所行之處, 與衣鉢俱, 無所顧戀, 猶如飛鳥, 若不持三衣, 入聚落俗人處犯罪, 僧祇亦云, 比丘三衣一鉢, 須常隨身, 違者, 出界結罪, 除病, 當敬三衣, 如塔想, 五分, 三衣謹護, 如身薄皮, 常須隨身, 如鳥毛羽, 飛走相隨, 四分, 行則知時, 非時不行, 所行之處, 與衣鉢俱, 猶如飛鳥, 羽□相隨, 諸部, □制隨身, 今時但護離宿,[1] 不應敎矣, 記云今時, 希有護宿,[2] 何□常隨, 多有畢生身無法服, 是則末世護宿, 猶爲勝矣, 但內無淨信, 慢法輕衣, 眞出家兒, 願遵聖制, 業□云, 所以衣鉢, 常隨身者, 由出家人, 虛懷爲本, 無有住着, 有益便停, 故制隨身, 若任留者, 更增餘習, 於彼道分, 曾無思擇, 故有由也.

【1】離三衣, 異處宿也. 謂身與衣, 異處而宿也. 宿者, 止也, 宴息也.

【2】音首, 守也. 左傳, 官宿其業, 注宿, 守也.

示開制本緣

資持云, 象鼻者, 卽犯衆學不齊整,[1] 戒文注顯, 然今皆垂□, 豈知步步, 越儀犯吉, 今準感通傳, 天人所示, 凡經四制, 世多迷執, □爲引之, 彼云元佛初度五人, 爰及迦葉兄弟, 幷制袈裟左臂, 坐具在袈裟下, 西土王臣, 皆披白□搭[2]左肩上, 故佛制, 衣角居臂, 異俗,[3] 後徒侶漸多, 年少比丘, 儀容端美, 入城乞食, 多爲女愛, 由是制衣角, 在肩後爲風飄, 聽以尼師壇鎭之,[4] 後有比丘, 爲外道難言, 袈裟旣爲可貴, 有大威靈, 豈得以所坐之布而居其上,[5] 比丘不能□, 以事白佛, 由此佛制還以衣角, 居于左臂, 坐具還在衣下,[6] 於後比丘着衣不齊整, 外道譏言, 狀如□女, 猶如象鼻, 由此始制上安鉤紐,[7] 令以衣角, 達於左臂,[8] 置於腋下, 不得令垂, 如上過也.[9]

【1】衆學法□悤有八例, 一着衣服事, 二入村事, 三坐起事, 四食□事, 五護鉢事, 六說法事, 七便利事, 八觀望事, 謂衆學法中, 犯着衣服不齊整之事故, 招如象鼻之譏, 衆學者, 此律法, 是衆人所共學, 故云衆學.

【2】掛也, 附也.

【3】此一制也.

【4】此二制也.

【5】道達摩多, 問比丘, 肩上片布, 持將何用, □曰擬將坐之, 摩多云, 此衣可貴云云.

【6】此三制也.

【7】如釋云, 以衣右角寬, 搭左肩, 垂之背後, 勿安□上, 若欲帶紐, 卽須通肩披已, 將紐納鉤, 廻向背後, 勿令其脫.

【8】達卽至也.

【9】今須準此, 乍可排着左, 肩若垂臂□, 定判非法, 步步結罪, 舊云今在左臂爲正, 但不得垂尖角者, 非也.

鉢制意

事□, 引僧祇云, 鉢是出家人器, 非俗人所宜. 十誦云, 鉢是恒沙諸佛標誌, 不得惡用. 善見云, 三乘聖人, 皆執瓦鉢, 乞食資生, 四海以爲家居, 故名比丘. 中阿含云, 鉢者或名應器, 言體者. 律云大要有二泥及鐵也. 五分律云, 有用白銅鉢者, 佛言此外道法, 若畜得罪, 佛自作鉢□, 以爲後式. 十誦律云, 畜金銀木石等鉢, 非法得罪,[1] 言色者, 四分云, 應熏作黑色赤色, 律文廣有熏法, 素瓦白鐵油塗者, □爲非法, 言量者, 四分云, 大受三斗, 小受斗半, 中品可知, 此律姚秦時譯, 彼國用姬周之斗, 若準唐斗, 上鉢受一斗, 下者五升, 乃至云, 然則諸部定量, 雖無一指, 然多三斗斗半爲限, 但此器, 名應器, 須依敎立, 律云量腹而食, 度身而衣, 趣足而已, 言通增減, 必準正敎.

【1】如釋云, 不應畜木鉢, 是外道法, 不應畜石鉢, 是如來法, 不應畜金銀琉璃寶鉢, 是白衣法也.

坐具敎意

□引四分, 爲身爲衣, 爲臥具故制, 長佛二□桀,[1] 手(衍字??)廣一□桀手半, 廣長更增半□桀手,[2] 諸部論□桀不定, 今依五分, 佛一□桀手, 長二尺, 準唐尺, 則一尺六寸七分强,[3] 此用二尺爲□桀手, 準姬周尺也, 十誦云, 新者二重, 故者四重, 伽論亦同,[4] 鼻奈耶[5]云, 新尼師壇故者, 緣四邊, 以亂其色, 若作者, 應安緣[6]五分, 須□四角, 不□則已[7]四分云, 若減量作, 若疊作兩重□得, 十誦, 不應受單尼師壇, 離宿吉羅,[8] 摩得伽云, 離宿不須捨, 墮非佛制, 故亦不應離宿, 記云爲身者, 恐坐地上, 有所損故,[9] 次爲衣者, 恐無所藉, 三衣易壞故, 爲臥具者, 恐身不淨, 汚僧床榻故.[10]

【1】□革.

【2】佛在給孤園, 按行僧房, 見有不淨, 汚僧臥具, 乃聽諸比丘, 爲障身障衣障臥具, 故作尼師壇, 六群便廣大作, 佛因結戒, 時迦留陀夷, 身大坐具小, 不能容受, 以手牽挽, 欲令廣大, 佛見之, 乃聽更增廣長各半□桀手.

【3】杜詩, 臥病一秋强, 韓詩, 失勢一落千丈强, 皆餘字義也.

【4】梵語具云摩得勒伽, 此云智母, 善釋諸法相, 義能生智故.

【5】亦云毘尼, 梵音有異.

【6】四分云, 若比丘, 作新坐具, 當取故者, 縱廣一□桀手半, 帖着新者上, 壞色故, 如釋云, 取佛一□桀手, 縫在新坐具上, 或邊, 或中央, 隨意帖之, 壞色, 謂用壞其新好之色也.

【7】如釋云, 五分, 令帖坐具四角, 皆爲堅牢, 故今妄謂表四天王, 致令後代, 雷同取惑耳.

【8】具云突吉羅, 此云惡作, 或云惡說, 在身名惡作, 在口名惡說.

【9】恐身有所傷故.

【10】臥時敷於床座上, 無令垢□□於臥具.

□ □囊敎意[1]

□云, 物雖輕小, 所爲極大, 出家慈濟, 厥意在此, 今上品高行, 尙飮蟲水, □諸不肖, 焉可言哉, 故律中, 爲重蟲命, 偏制飮用二戒, 由事常現, 有用者, 多數故也, 記云出家之人, 修慈爲本, 慈名與樂, 無殺爲先, 物類雖微, 保命無異, 此乃行慈之具, 濟物之緣, 大行由是而生, 至道因玆而剋, 同□負識, 勿以爲輕.

【1】諸經要集云, 波羅脂國, 有二比丘, 共往舍衛, 奉見世尊, 途中渴乏, 値有□水, 一比丘便飮曰: 我若不飮, 必當渴死, 不得見佛, 便飮而去, 一比丘護戒故不飮, 遂渴而死, 卽生三十三天, 身得具足, 先到佛所, 頭面禮足, 佛爲說法, 得法眼淨, 受三歸畢, 還歸天上, 飮水比丘, 後到佛所, 佛爲四衆說法, 卽披衣, 示金色身痴人, 汝欲看我色身, 何爲, 不如持戒者, 先見我法身, 佛言從今而去, 比丘若行二十里外, 無□水囊, 犯罪.

□ 引大敎說淨以斥倚濫

資持引地持論云, 菩薩先於一切所畜資具, 爲非淨故, 以淸淨心, 捨與十方諸佛菩薩, 如比丘將現前衣物, 捨與和尙□黎等, 涅槃云, 雖聽受畜, 要須淨施, 篤信檀越是也, 今時講學, 專務利名, 不□五邪, 多畜八穢, 但隨浮俗, 豈念聖言, 自下壇場,[1] 經多夏臘, 至於淨法, 一未霑身, 寧知日用所資, 無非穢物, 箱囊所積, □是犯財, 慢法欺心, 自貽伊戚, 學律者, 知而故犯, 餘宗者, 固不足言, 誰知報逐心成, 豈信果由種結, 現見袈裟離體, 當來鐵葉纏身, 爲人則生處貧窮衣裳垢穢, 爲畜則墮於不淨, 毛羽腥□, □大小兩乘, 通名淨法, □懷深信, 豈憚奉行, 故荊谿禪師輔行記云, 有人言, 凡諸所有, 非己物想, 有益便用, 說淨何爲, 今問, 等非己財, 何不任於四海, 有益便用, 何不直付兩田,[2] 而閉之深房, 封於囊□, 實懷他想, 用必招愆,[3] 忽謂己財, 仍違說淨, 說淨而施, 於理何妨, 任己執心, 後生倣□, 故知不說淨人, 深乖佛意, 兩乘不攝, 三根不收, 若此出家, 豈非虛喪, 嗚呼.

【1】音義云, 築土而高曰壇, 除地平坦曰場, 言登壇而受具戒以來也.

【2】悲敬二田.

【3】犯盜.

□ 八財不淨長貪壞道

□云, 一田宅園林, 二種植生種, 三貯積穀帛, 四畜養人僕, 五養繫禽獸, 六錢寶貴物, 七氈褥釜□, 八象金□床及諸重物, 此之八名, 經論及律, 盛列通數, 顯過不應, 又律經言, 若有畜者, 非我弟子. 五分亦云, 必定不信我之法律, 由此八種, 皆長貪壞道, □染梵行, 有得穢果, 故名不淨也, 乃至云, 律中在事, 小機意狹, 故多開畜, 又涅槃云, 若諸弟子, 無人供須, 時世饑饉, 飮食難得, 爲欲護持建立正法, 我聽弟子受畜, 金銀車乘田宅穀米貿易所須, 雖聽受畜, 如是等物, 要須淨施, 篤信檀越, 記云上明大乘, 機敎俱急, 下明小乘, 機敎俱緩, 律在事者, 違事故輕, 則顯經宗, 於理違理故重, 小機意狹不堪, 故開反上, 大乘堪任故重, 世人反謂小乘須戒, 大敎通方, 幾許誤哉.

□ 勸廣開懷利隨道擁[1]

僧網篇云, 眞誠出家者, 怖四怨之多苦, 厭三界之無常, 辭六親之至愛, 捨五欲之深着, 良有虛妄之俗, 可棄, 眞實之道, 應歸, 是宜開廓遠意, 除蕩鄙懷, 不吝身財, 護持正法, □僧食, 十方普同, 彼取自分, 理應隨喜, 而人情忌□, 用心不等, 或有閉門, 限□客僧者, 不亦蚩乎, 鳴鐘本意, 豈其然哉, 出家捨着, 尤不應爾, 但以危脆[2]之身, 不能堅護正法, 浮假之命, 不肯遠通僧食, 違諸佛之敎, 損檀越之福, 傷一時衆情, 塞十方僧路, 對謬後生, 所敗遠矣, 改前迷而復道, 不亦善哉,[3] 或問僧事有限, 外客無窮, 以有限之食, 供無窮之僧, 事必不立, 答曰此內鄙俗之淺度, □人之短懷, 豈謂淸智之深識, 達士之高見, 夫四輩之供養, 三寶之福田, 猶天地之生長, 山海之受用, 何有盡哉, 故佛藏經言, 當一心行道, 隨順法行, 勿念衣食所須者, 如來白毫[4]相中一分, 供諸一切出家弟子, 亦不能盡, 由此言之, 勤修戒行, 至誠護法, 由道得利, 以道通用, 乃至云俗敎, 尙謂憂道不憂貧, □出家之士, 高超俗表, 不憂護法而憂飮食, 其失大甚也.

【1】開廓心懷, 隨順法行, 由其擁護道法, 得大供承之利.

【2】音翠, 小□物易, 斷也, 又輕也.

【3】□食獨啖, 餓鬼之業, 是謂大迷.

【4】觀佛三昧經云, 太子初生, 白毫舒長五尺, 苦行時, 長一丈四尺五寸, 得佛時, 長一丈五尺, 中表俱空, 如白琉璃筒, 內外淸淨, 從初發心, 中間行種種相□, 乃至涅槃, 一切功德, 皆現毫中, 在兩眉間, 表中道也.

□ 辨燒身指大小相違

資持云,[1] 義淨三藏寄歸傳, 廣斥世人, 燒身然指, 意謂菩薩大士[2]之行, 非出家比丘所宜, 古來章記, 相傳引誡, 講者寡聞, 用爲口實,[3] 此由不知機有淺深, 敎分化制, 律明自殺, 方便偸蘭,[4] 燒指燃香, 違制得吉,[5] 梵網所制, 若不燒身臂指, 非出家菩薩, 犯輕垢罪,[6] 此蓋小機, 急於自行, 期盡報以超生, 大士專在利他, 歷塵劫而弘濟, 是以小律, 結其大過, 大敎歎其深功, □大小兩敎, 俱是聖言, 一抑一揚, 豈容乖異, 且經明出家菩薩, 那云不許比丘,[7] 傳列苦行遺身, 豈是專存通俗,[8] 荊溪所謂依小不燒則易, 依大燒之則難, 保命貪生, 物情皆爾, 今以義判, 且爲三例, 一若本白衣, 不在言限, 或全不受戒, 依此經中, 足指供養, 勝施國城, 若依梵網直受大戒順體奉持, 然之彌善, 二若單受小戒, 位局比丘, 不燒則順本成持, 燒之則依篇結犯, 三若兼受大戒, 名出家菩薩, 燒則成持, 不燒則成犯, 若先小後大, 或先大後小, □從大判, 不犯律儀, 若此以明, 粗分進否, 豈得雷同[9]一□, 頓斥爲非, 然有勇暴之夫, 情存矯□, 邀[10]人利養, 規[11]世聲名, 故壞法門, 乃佛敎之大賊, 自殘形體, 實儒宗之逆人, 直是惡因, 終無善報, 今時頗盛, 聾俗豈知, 則義淨之誡, 亦有取矣.

【1】靈芝寺大智元照律師所述.

【2】凡夫唯名士, 二乘名上士, 菩薩名大士, 佛是無上士, 今取□三也.

【3】原佛本意, 大乘菩薩, 須燒身指, 小乘聲聞, 燒然獲罪, 盖小機急於自度, 報盡超生, 大乘志在利生, 隨處度人, 故以大歎功深, 小結過重, 古來傳誡者, 不出於斯, 如義淨三藏之徒, 專講有部小乘, 不知機有深淺, 敎分化制, 而頓斥世人, 及出家比丘之燒然爲非, 可謂寡聞者矣, 豈比丘世人, 盡是小機, 渾無大根者哉, 如下判爲三例者, 資持律主之所辨之大旨歟.

【4】具云偸蘭遮, 此云醜惡, 亦云障善道.

【5】具云突吉羅, 此云惡作, 又云應當學, 又□須學, 又云守戒, 此罪微細, 極難持故, 隨學隨守而立名也.

【6】經具云, 新學菩薩, 有從百里千里來, 求大乘經律, 應如法, 爲說一切苦行燒身燒臂燒指, 若不燒身, 供養諸佛, 非出家菩薩, 犯輕垢罪, 結罪對重名輕, □染淨行名垢.

【7】舊註, 彼云捨身, 非沙門所爲等, 是廣斥爲非也. 梵網所明, 卽云出家菩薩, 不云出家比丘, 則沙門比丘, 不燒之意, 含在其中, 云何言彼經, 豈不許比丘之不燒乎. 是卽以此破彼也.

【8】舊注, 彼云經中所明, 事存通俗. 梵網云, 新學菩薩, 從遠來求法者, 宜可燒身供養, 若不燒者, 非出家菩薩, 三藏意謂經中, 咸使燒之, 故云專存通俗, 是未能看破其小乘比丘不燒之義, 含隱在中也. 又傳中云, 燒身宜是菩薩之所爲, 非比丘之所荷, 此豈是專存不燒之通俗也哉. 若然則庶可以此, 例知彼經, 亦非存通俗而使皆燒之, 殊未看得破也. 是以彼破彼也. 然且比丘, 及世人中, 或有燒者, 是爲菩薩大機, 一□頓斥, 則不知機有大小, 甚不可也, 注云, 事存之事字, 應是專字之誤也.

【9】禮曰無雷同, 注曰雷之發聲, 物無不同時應者, 故曰雷同, 又同聲相應曰雷同.

【10】求也.

【11】圖也.

□ 律制雜學以妨正業

□文云, 五分云, 爲知差會等,[1] 學書不得爲好廢業,[2] 不聽卜相及問□吉凶, 四分開學誦文書及學世論, 爲伏外道, 雜法中新學比丘開學□法, 十誦, 好作文頌, 莊嚴章句, 是可怖畏, 不得作, 毘尼母論, 佛言吾敎, 汝一句一偈, 乃至後世應行者, 卽行之, 不應行者, 亦莫行之, 後世比丘所說亦爾, 記云以書□卜術俗典文頌, 俱是世法, 非出家業, 爲因緣故, 時復開之,[3] 今時釋子, 名實俱喪, 能書寫則稱爲草聖, 通俗典則自號文章, 擇地則名爲山水, 卜術則呼爲三命,[4] 豈意捨家事佛, 隨順俗流之名, 本圖厭世超昇, □集生死之業, 故智論云, 學習外典, 如以刀割泥, 泥無所成, 而刀自損, 又如視日光, 令人眼暗, 然往古高僧, 亦多異學, 或精草隸,[5] 或善篇章,[6] 或醫術馳名,[7] 或陰陽顯譽,[8] 皆謂精窮, □涉餘宗, 無非志在護持, 助通佛化, 故善戒云, 若爲論議, 破於邪見, 若二分經一分外書不犯,[9] 四分開誦, 此其意耳, 今或沽命邀利, 附勢矜能, 形厠方袍, 心染浮俗, 畢身虛度, 良可哀哉.

【1】舊注, 知事差僧, 及法食會集等.

【2】五分具云, 時諸比丘學書, 白衣譏訶言, 沙門何不勤讀誦, 用學書何爲, 比丘白佛, 佛不聽學書, 後諸比丘差會次, 不知書記, 隨則忘失, 佛卽聽學書, 但不聽爲好廢業.

【3】外學雜術, 或有開之, 或復禁之開者, 爲伏外道故也, 禁者, 恐廢本業, 專以外, 術爲好故也.

【4】稱名爲草聖文章山水三命, 則失比丘名, 以此爲好, 而廢本業, 則喪其實行, 故云名實俱喪, 三命, 天幹地支納音也.

【5】晋法深弟子, 法識康昕, 皆以草隸知名, 各作右軍草, 傍人□以爲貨, 莫之能別.

【6】周高僧洪偃, 唐高僧貫休, 俱善篇翰, 且古來高僧之能文章者, 代不乏人.

【7】人問高僧法開曰, 法師高明剛簡, 何以醫術經懷, 開曰明六度以除四魔之疾, 調九候以療風寒之病, 自利利他, 不亦可乎. 孫綽曰, 才辯縱橫, 以數術通敎者, 其在開公焉, 謝安王文度, 悉爲友善.

【8】唐之一行道泓, 亦俱高僧也. 雅善陰陽方技之術.

【9】一分外書不犯者, 薩婆多云, 不應讀外書典藉(籍의 오자??), 盖爲降伏異道, 自知有力, 若當日作三分, 兩分勝時, 應學佛法, 一分下, 時應習外典, 不計年月以爲三分.

□ 解行無實反輕戒律

資持云, 十誦中律制, 比丘五夏已前, 專精律部, 若達持犯, 辦比丘事然後乃可學習經論. 今越次而學, 行旣失序, 入道無由, 大聖呵責, 終非徒爾. 又彼律云, 佛見諸比丘, 不學毘尼, 遂贊歎毘尼, 面前贊歎波離持律□一, 後諸上座長老比丘, 從波離學律也. 今時□霑戒品, 便乃聽敎□禪, 爲僧行儀, 一無所曉, □復輕陵戒檢, 毁□毘尼, 貶學律爲小乘, 忽持戒爲執相, 於是荒迷塵俗, 肆恣兇頑, 嗜杯□,[1] 自謂通方, 行□怒, 言稱達道, 未窮聖旨, 錯解眞乘, 且戒必可輕, 汝何登壇而受,[2] 律必可毁, 汝何削髮染衣, 是則輕戒, 全是自輕, 毁律還成自毁, 妄情易習, 至道難聞, 拔俗超群, 萬中無一, 請詳聖訓, 能無從乎.[3]

【1】酒杯肉□, □切肉塊也.

【2】初樓至菩薩, 請立戒壇, 爲比丘結戒受戒, 創立三壇, 佛院門東, 佛爲比丘結戒壇, 佛院門西, 佛爲比丘尼結戒壇, 外院東門南置僧, 爲比丘受戒壇, 壇立三重, 以表三空, 初二壇, 唯佛所登, 共量佛事, 外院戒壇, 乃僧爲四衆受戒壇也, 立戒壇, 始於佛時.

【3】婆沙云, 有隨律經說時, 訶者墮罪, 說餘經時, 訶者惡作罪, 何以訶律罪重, 餘經罪輕耶, 戒是佛法之平地, 萬善由之而生, 又一切佛弟子, 皆依而住, 若無戒者, 則無依止, 又入佛法之初門, 若無戒者, 無由入泥洹城也. 又佛言謗毘尼者, 世世學道不成, 不出三界, 又有諸律師持律故, 佛法住世五千歲.

□ 歸敬三寶興意

歸敬儀云,[1] 然則熏習日久, 取會無由, 事須立敬設儀, 開其信首[2]之法, 附情約相, 顯於成化之功然後, 肝膽塗地, 形骸□折, 知宇宙之極尊,[3] 則敬逾天屬,[4] 曉敎義之遠大, 則道越常迷[5]乃至云, 小乘論云, 敬者以□爲體也, 由我德薄, 前境尊高, 故行敬也, 今反無慙不恥, 深可笑也, 大乘論云, 由信及智故, 敬於彼, 信故非邪, 智故興敬, 故引誠敎, 信智及慙, 敬之本矣. 又引論云, 歸依者, 回轉之語, 由昔背正從邪, 流蕩生趣, 今佛出世, 興言極尊, 遂卽回彼邪心, 轉從正道故也, 於是乃立歸法, 有五等之差,[6] 始於背俗之初, 終於入道之極, 皆歸三寶, 以爲心師之迹也, 所師極矣, 所爲大矣, 故增一阿含經云, 無恭敬心於佛者, 當生龍蛇中, 以過去從中來, 今猶無敬, 多睡癡等, 斯爲良證, 大悲經云, 佛過去時, 行菩薩道, 見三寶舍利,[7] 塔像師僧, 父母耆年, 善友外道, 諸仙沙門婆羅門, 無不傾側謙下敬讓, 由是報故, 成佛已來, 山林人畜, 無不傾側, 以敬於佛, 又俗禮云, 毋不敬, 儼若思, 安定辭, 傲不可長, 欲不可縱, 志不可滿是也.[8]

【1】南山律師所撰.

【2】向也.

【3】上天下地曰宇, 古往今來曰宙.

【4】天屬卽父母也.

【5】舊注, 常迷, 卽經史七□等, 七□者, 一輯□, 輯與集同, 諸書之□悤要, 二六藝□, 卽六經, 三諸子□, 四兵書□, 五詩賦□, 六術數□, 占卜等書, 七方技□, 醫藥等書.

【6】五等者, 十信, 三賢, 四加行, 十地, 等覺.

【7】此云骨身, 又云定骨. 光明云, 此舍利者, 是戒定慧之所熏修, 實難可得, 最上福田, 法苑又明三種, 一是骨舍利, 其色白也, 二是髮舍利, 其色黑也, 三是肉舍利, 其色赤也.

【8】曲禮注云, 毋, 禁止之辭, 毋不敬者, 身心內外, 不可便有一毫之不敬也. 其容□必端嚴而若思, 其言辭必安定而不遽, 敬之反爲傲, 情之動爲欲, 志滿則濫也.

□ 求歸三寶功益

敬儀云, 是知初心後進, 必須憑師善友, 今依止三寶, 常樂親近, 故大智論云, 若菩薩, 未入法位, 遠離諸佛, 壞諸善根, 沒在煩惱, 自不能度, 安能度人, 是故不應遠離諸佛, 譬如□兒, 不離其母, 行道不離糧食, 熱時不離凉風, 寒時不欲離火, 渡水不離好船, 病苦不離良醫, 是故菩薩, 常不離佛, 何以故, 父母親友人天王等, 不能益我, 度諸苦海, 唯佛世尊, 令我出苦, 是故常念不離諸佛, 又如善生經云, 若人受三自歸, 所得果報, 不可窮盡, 如四大寶藏, 擧國人民, 七年之中, 運出不盡, 受三歸者, 其福過彼, 不可稱計, 又校量功德經云, 四有洲中, 滿二乘果, 有人盡形供養, 乃至起塔, 不如男子女人, 作如是言我某甲,[1] 歸依佛法僧, 所得功德, 不可思議, 以諸福中, 三寶勝故.

【1】慈悲解云, 某者, 木上之甘, 謂之實也, 甲者, 謂之一也, 卽實一也, 言我卽是萬物之中, 實是一數也, 又某者, 不定之辭, 又某以代名也.

列示三寶名相

歸敬儀云, 然三寶爲敬謁之尊, 是以明其相狀, 行者云, 歸命常住法身, 所謂如來成就, 十力四無所畏, 五眼六通, 十八不共法, 大慈大悲三念處等,[1] 一切種智, 無上調御功德, 智慧微妙淸淨, 廣大如法界, 究竟如虛空, 安慰世間, 普覆一切, 無障無□, 無所分別, 不可以智知, 不可以識識, 而能示現三十二相, 八十種好, 常擧右手, 安接衆生, 放大光明, 除無明暗, 百福莊嚴, 萬德圓滿, 雨甘露雨, 轉正法輪, 濟益衆生, 出生死海, 是故號佛, 衆聖中尊, 無上法王.

十二部經,[2] 上中下善,[3] 義味淸淨, 自然具足, 開現梵行, 最上□一, 度於彼岸, 甚深實相, 平等大慧, 自性淸淨, 心行處滅, 言語道斷, 而此正法, 境界無□, 爲衆生說, 不違實義, 由是無上出世良藥, 破滅衆生無始煩惱.

三乘淨僧所行三慧,[4] 是菩薩道, 披弘誓鎧, 策精進馬, 執忍辱弓,[5] 放智慧箭, 殺煩惱賊, 直心深心, 決定正趣無上□一平等正道, 不離念佛念法念僧, 受行諸佛一切言敎, 常以六度, 度諸衆生, 常以四攝, 攝諸含識, 爲尊爲導, 爲依爲救, 安置衆生, 佛菩提道, 是故號僧法朋善友, 常以方便, 利益世間, 是良福田眞供養者.

【1】念謂能緣之慧, 處謂不增不減平等之理, 一一心聽法不憂, 二一心聽法不喜, 三常行捨心, 以法界中, 減退相不可得故, 增進相不可得故, 卽是涅槃相故.

【2】梵語, 一修多羅, 二祗夜, 三和伽那, 四伽陀, 五優陀那, 六尼陀那, 七阿波陀那, 八伊帝目多伽, 九□陀伽, 十毘佛□, 十一阿浮達摩, 十二優波提舍. 唐言, 一契經, 二重頌, 三授記, 四孤起, 五無問, 六因緣, 七譬喩, 八本事, 九本生, 十方廣, 十一未曾有, 十二論議.

【3】上中下善者, 佛所說法, 契理契機, 故云善, 若約化機, 則爲聲聞說四諦爲下, 爲緣覺說十二因緣爲中, 爲菩薩說六度爲上, 約一席則序分爲上, 正宗爲中, 流通爲下, 約一化則華嚴爲上涅槃爲下, 餘經爲中.

【4】聞思修也.

【5】法界次□云, 內心能安忍, 外無所辱, 故名爲忍辱.

三寶住持全由戒法

資持云, 三寶四種, 一體理體, 就理而論, 化相一種, 局據佛世, 住持一位, 通被三時, 功由戒力, 運載不絶, 故如舟焉, 何以然耶, 由佛法二寶, □假僧弘, 僧寶所存, 非戒不立, 如標宗中, 順則三寶住持, 違則覆滅正法, 又如華嚴云, 具足受持威儀敎法, 能令三寶不斷等.

明理三寶功高歸之益大

歸敬儀云, 由此三寶, 常住於世, 不爲世法之所凌慢, 故稱寶也, 如世珍寶, 爲世所重, 今此三寶, 爲諸群生三乘七衆之所歸仰, 故云正歸, 若無專信, 雜事邪神, 雖受歸戒, 不得聖法, 故經云, 歸依於佛者,[1] 眞名淸信士,[2] 終不妄歸依其餘諸天神, 斯何故耶, 以眞三寶, 性相常住, 堪爲物依, 自餘天帝, 身心苦惱, 有爲有漏, 無力無能, 自救無暇, 何能救物, 唯出世寶, 有力能持, 言歸依者, 如憑王力, 得無侵害, 今憑正寶, 威福無涯, 故使神龍, 免金翅之誅,[3] 信士超夜叉之難,[4] 五種三歸,[5] 皆歸此寶, 或卽名之同相三寶, 由理通三世, 義盡十方, 常住三寶, 此爲至極, 經云若人, 得聞常住二字, 是人生生, 不墮惡趣, 斯何故耶, 以知法佛本性常故, 一時聞解, 熏本識心, 業種旣成, 淨信無失, □能立願歸依, 奉爲師範, 固當累劫淸勝, 義無陷沒, 如經有人, 受三歸依, 彌勒初會, 解脫生死, 此乃出苦海之律梁, 入佛法之階位.

【1】捨邪還正曰歸, 憑佛所說曰依.

【2】淸信者, 淸是表裡俱淨, 垢穢皆盡, 信是正不信邪, 故言淸信.

【3】梵云迦樓羅, 此云金翅, 其軀甚大, 兩翅展時, 相去三百五十六萬里, 以龍爲食, 日□五百, 居鐵又大樹, 住妙高下層, 若飛擧時, 非須彌, 不住, 非鐵圍, 不居.

【4】昔, 外國山寺, 有年少比丘, 每誦《法華》. 嘗於寺外經行, 忽遇羅刹女鬼, 變爲婦人, 來□比丘, 比丘被惑, 遂與之通. 通後, 神昏無覺, 鬼負飛行, 欲返本處, 規規將□, 從一伽藍上過, 比丘在鬼背上, 聞誦《法華》, 因卽少惺, 心暗誦之, 鬼便覺重, 漸漸近地, 棄之而去. 比丘聞鐘入寺, 陳其本末. 然, 計去鄕二千餘里, 諸僧云: □此人犯重, 不可同止.□ 有一上座云: □爲鬼所惑, 非是自心, 旣能脫免, 現經威力, 可住寺令懺.□ 後遇鄕信, 乃發遣之.

【5】□邪三歸, 五戒三歸, 八戒三歸, 十戒三歸, 具足戒三歸.

住持三寶 13-6[1]

住持三寶者, 人能弘道, 萬載之所流慈. 道假人弘, 三法於斯開位, 遂使代代興樹, 處處傳弘. 匪假僧揚, 佛法潛沒. 至如<漢><武>崇盛,[2] 初聞佛名,[3] 旣絶僧傳, 開緖斯竭. 及<顯宗>[4]開法, 遠訪<身毒>,[5] 致有<迦>□<竺>來儀,[6] 演布聲敎,[7] 開物成務,[8] 發信歸心, 實假敷說之勞,[9] 誠資相狀之力,[10] 名僧寶也. 所說名句, 表理爲先, 理非文言, 無由取悟. 故得名敎, 說聽之緣, 名法寶也. 此理幽奧, 非聖莫知, 聖雖云亡, 影像斯立, 名佛寶也. 但以群生福淺, 不及化源, 薄有餘資, 猶逢遺法, 此之三寶, □是有爲. 具足漏染, 不足陳敬. 然, 是理寶之所依持, 有能遵重, 相從出有,[11] 如俗王使, 巡歷方隅, 不以形徵, 故敬齊一.[12] 經云: □如世有銀, 金爲上寶; 無銀有鍮, 亦稱無價.□ 故, 末三寶, 敬亦齊眞. 今不加敬, 更無尊重之方, 投心何所, 起歸何寄? 故當形敬靈儀, 心存眞理, 導緣設化, 義極於斯. 經云: □造像如麥, 獲福無量.□[13] 以是法身之器也.《論》云: □金木土石, □是非情, 以造像故, 敬毁之人, 自獲罪福.□ 莫不表顯法身, 致令功用無極. 故, 使有心行者, 對此靈儀, 莫不涕泣橫流, 不覺加敬, 但以眞形已謝, 唯見遺□. 如臨淸廟,[14] 自然悲肅, 擧目□感, 如在不疑,[15] 今我亦爾. 慈尊久謝, 唯留影像, 導我慢幢, 是須傾屈接足而行禮敬, 如對眞儀而爲說法. 今不見聞,[16] 心由無信. 何以知耶? 但用心所擬, 三界尙成, 豈此一堂, 頑痴不動.[17] 《大論》云: □諸佛常放光說法, 衆生罪故, 對面不見.□ 是須一像旣爾, 餘像例然. 樹石山林, 隨相標立, 導我心路, 無越聖儀.

【1】泥塑木造爲佛, 黃卷赤軸爲法, 剃髮染衣爲僧, 是名住持三寶.

【2】治業之盛.

【3】《三寶記》□<漢><武帝><元狩>元年, <□去病>伐<匈奴>, 過<延山>, 擒<休屠王>獲金人十二來, 長丈餘, 以爲大神, 列<甘泉宮>, 燒香禮拜. 後, <張騫>使<大夏>還後, 始知有<身毒國>.□

【4】<後漢><明帝>, 廟號<顯宗>.

【5】身音干.《西域記》云: □<天竺>之稱, 舊云<身毒>, 或云<賢豆>, 今云<印土>. <唐>言, 月, 以其土聖賢相繼御物, 如月照臨故.□

【6】<迦葉摩騰>□<竺法蘭>二開士也. 帝夢金人, 遣使求之, 遇二人於<月支國>, 偕來. 來儀,《書》云: □韶簫九成, 鳳凰來儀.□

【7】振擧於此, 遠者聞焉, 故謂之聲; 軌範於此, 近者效焉, 故謂之敎. 又佛以說法音聲, 敎化衆生故, 謂佛經爲聲敎也.

【8】開物者, 人所未知者, 發開之; 成務者, 人之欲爲者, 成全之也.

【9】敷宣敎說以流通也.

【10】像佛儀容以住持也.

【11】從理性, 出生住持三寶也.

【12】帝王不能親自巡狩, 只以使者御命而去, 民吏畏懼, 奔走承命, 與王無異.

【13】《經》云: □若人臨終, 發言造像乃至如麥{굉}, 能除三世八十億劫生死之罪.□ {굉}音廣, 大麥也.

【14】<淸廟>, <文王>之廟, 事神之道, 尙潔, 故曰<淸廟>, 謂淸淨之廟. 廟者, 貌也, 死者不可得見故, 立宮室, 所以彷彿先人之容貌也.

【15】言: <周公>臨廟, 悲感肅恭, 猶若生時, 儼然不疑也.

【16】今不見佛□不聞說法.

【17】今此一堂之僧, 頑然無知而不能起心感佛耶?

化相三寶

化相三寶者, 謂釋迦如來爲佛寶也, 所說滅諦爲法寶也, 先智苦盡爲僧寶也, 此化相三寶, 或名別相, 體是無常, 四相所遷, 滅過千載, 但可追遠, 用增翹敬, 以賢劫中,[1] 三佛已往, 無我□四群生何依, 長淪苦海, 解脫無路, 是以能仁, 膺期出世, 三祗修鍊, 萬行功圓, 纖瑕去而法性凝淸, 片善具而報化微妙, 爾後上生兜率, 下降王宮, 三十歲居道樹成佛, 四十九年住世敎化, 說法三百五十度, 宣演八萬四千門, 王臣外護於四海九州, 師僧內傳於人間天上, 利益廣大, 傳法難思, 故有偈云.[2]

假使頂戴經塵劫,	身爲牀坐遍三千,

若不傳法度衆生,	畢竟無能報恩者.

傳法有五, 一受戒, 二看讀, 三諷誦, 四解脫, 五書寫. 外護內護流傳, 卽佛法僧寶不斷也.

【1】大悲經云, 劫欲成時, 世界盡爲一水, 淨居天子, 以天眼觀大千, 唯一大水, 有諸蓮華, 一一華, 各有千葉, 甚可愛樂, 天子讚言, 奇哉希有, 如此劫中, 當有千賢, 出興於世, 近以三劫, 三千佛出世爲論, 則過去莊嚴劫, 有千佛出世, 莊嚴世界, 故名莊嚴劫, 未來星宿劫, 千佛出世, 如星宿麗天, 故劫名星宿, 現在賢劫, 以千賢出世, 故劫名賢劫, 劫有成住壞空, 各有二十增減, 佛出須當住劫, 其中又待減劫而興, 賢劫中前八減劫, 空過無佛, 至□九減, 四佛出焉, 人壽六萬歲時, 拘留孫佛出, 四萬歲時, 拘那含佛出, 二萬歲時, 迦葉佛出, 一百歲時, 釋迦佛出, 若人壽三十歲時, 釋迦法滅, 減則百歲減一年, 至人壽十歲, 正命爲限, 增亦百歲增一年, 爲正, 命增至八萬四千歲, 又減四千歲時, 彌勒佛出, 從釋尊入滅已後, 至於此時, 計六十億歲, 一云五十六億萬歲, 是□九減劫也. 後十一□十二□十三□十四, 是四減劫. 無佛出世, 至十五減劫, 有九百九十五佛, 次□出, 化末後, 樓至佛出, 化後五劫矣. 願諸學佛者, 切須進功, 不差彌勒耳, 又華嚴□云, 過三劫三千佛出世以後, 六萬二千劫, 空過無佛, 名無佛劫, 來學審看, 勿厭繁文.

【2】智論偈也. 偈者, 竭也, 以其明義竭故.

仁宗皇帝讚三寶文 12-5

▣ 讚  佛

天上天下, 金仙世尊, 一心十號, 四智三身,

度脫五陰, 超踰六塵, 生靈歸敬, 所謂能仁.[1]

▣ 讚  法

萬法唯心, 心須至靜, 由彼一心, 能生萬行,

背覺爲妄, 悟眞則聖, 稽首法門, 昭然佛性.

▣ 讚  僧

六度無懈, 四恩匪常, 爲人眼目, 助佛津梁.

體潤一雨,[2] 心熏衆香,[3] 道無不在, 此土他方.

【1】一切衆生, 皆有靈覺, 故曰生靈.

【2】一雨, 譬佛一味法也. 諸大沙門, 以身霑潤一味法雨也.

【3】僧寶心染戒定慧五分眞香也.

大慧禪師看經回向文

某甲業力障魔, 神志錯亂, 所歷根鈍, 自然想來, 脫略混淆, 顚倒重疊, 臨文徇意, 字誤句差, 乖淸濁之正音, 泥解會之邪見, 或事奪其志, 心不在經, 問對起居, 斷絶隔越, 久誦懈怠, 因事憤嗔, 嚴潔或涉於垢塵, 肅敬或成於瀆慢, 身口服用之不淨, 衣冠禮貌之弗恭, 供不如儀, 處非其地, 卷舒□亂, 墜落汚傷, 種種不專不誠, 大□大懼, 恭願諸佛菩薩, 法界虛空界一切聖衆, 護法善神天龍等, 慈悲憐憫, 懺滌罪愆, 悉令誦經功德, 周圓畢遂, 某甲回向心願, 尙慮譯潤或誤, 註解或非, 傳授差殊, 音釋舛錯, 校對仍改之失, 書寫刊刻之訛, 其師其人, 悉爲懺悔, 仗佛神力, 使罪消除, 常轉法輪, 起濟含識.

懶菴樞和尙語 10-4[1]

佛誡<羅□羅>頌云: □十方世界諸衆生, 念念已證善逝果, 彼旣丈夫我亦爾, 何得自輕而退屈.□ 六凡四聖, 同此一性, 彼旣如是, 我何不然? 直須內外資熏, 一生取辦, 更若悠悠過日, 是誰之咎? 古德云: □此身不向今生度, 更待何生度此身.□

<天台><智者大師>云: □何不絶語言, 置文字□破一微塵, 出大千經卷?□ 一微塵者, 衆生妄念也; 大千經卷者, 衆生佛性. 衆生佛性, 爲妄念所覆, 妄念若破則佛性現前. 此老人, 爲固執文字語言者, 興此歎也, 此亦是金□刮膜之,[2] 他日眼開, 方知得力.

《楞嚴經》云: □云何賊人, 假我衣服, 裨販如來, 造種種業?□ 若不以戒攝心者, 縱饒解齊佛祖, 未免裨販如來, 造種種業, □平平之人? <淸凉國師>以十願律身者,[3] 良有以也. 戒以愼爲義, 又曰: □洗心曰齋, 防患曰戒.□

【1】<靈隱寺><懶庵><道樞禪師>, <吳興><嚴安><徐>氏子, 嗣<道場><居慧禪師>.

【2】金□者,《涅槃經》云: □如有盲人, 爲治眼故, 造詣良醫, 良醫卽以金□抉其眼膜.□ 以□台老所說開人心目也.

【3】<華嚴>第六祖<澄觀大士>, 字<大休>, <會稽><夏候>氏子也. <至德>中, 以十事自勵曰: □體不捐沙門之表, 心不違如來之制, 坐不背法界之經, 性不染情碍之境, 足不履尼寺之塵, 脇不觸居士之榻, 目不視非儀之彩, 舌不味過午之□, 手不釋圓明之珠, 宿不離衣鉢之側.□

四句偈

經中四句偈者, 我相人相衆生相壽者相也, 若有我相人相衆生相壽者相, 則不能受持四句偈, 若無我相人相衆生相壽者相, 則能受持四句偈, 山野看來, 人人皆能受持, 知者萬中有一, 何故如此, □爲此經, 被他前塵盖覆, 不自覺知也.

示比丘忖己德行受食

忖己德行全缺應供者, 德行全, 可以應供, 德行缺, 則不可應供, 今之比丘, 或年三四十歲, 或年五六十歲, 未嘗一日不應供也, 德行全耶, 德行缺耶, 所以云, 學道不通理, 覆身還信施, 長者八十一, 其樹不生耳, 年齒旣高, 園中□不生,[1] 敎有明文, 不可不信, 若也一念回光, 日消萬兩黃金.

【1】□, 慈任切, 音朕, 菌生木上, 一曰地菌.

示比丘愼勿放逸

增一阿含經云, 眼以色爲食, 耳以聲爲食, 鼻以香爲食, 舌以味爲食, 身以觸爲食, 意以法爲食, 涅槃以無放逸爲食, 如今叢林中, 三八念誦, 鳴鐘集衆, 維那白云, 衆等當勤精進, 如救頭燃, 但念無常, 愼勿放逸,[1] 此語與增一頗同, 往往聞者, 以爲常例, 如風過樹, □不餐采,[2] 佛祖之意, 遂成虛設矣.

【1】禪苑云, 初八十八二十八日, 維那白云, 大衆, 如來入涅槃, 至二千餘年, 命亦隨減, 其有何樂, 衆等當勤精進云云, 又佛前大衆, 次□燒香, 念皇風永扇, 帝道遐昌, 佛日增明, 法輪常轉, 伽藍土地, 護國安民, 十方施主, 增福增惠.

【2】餐服其旨, 采□其言.

菩薩三事無厭

智論云, 菩薩唯有三事無厭, 一者供養佛無厭, 二者聞法無厭, 三者供給僧無厭. 今之學者, 雖未至菩薩地位, 撥棄因果者, 或有之, 更不究先聖之微言, 殊不知卽理而事, 卽事而理, 事理圓融, 法爾如是, 故永明云, 擬欲蛙嫌海量,[1] 螢掩日光乎.

【1】井□拘墟而爲至樂, 却嫌海□無垠之量也. 墟, 居也, 謂局所居自樂也.

戒定慧

戒定慧三學者, 衆生自性, 本有之物, 不因修證而得, 非唯諸佛菩薩具足, 一切凡夫, 悉皆具足, 自性無善惡, 無持亦無犯, 是自性戒, 自性無靜亂, 無取亦無捨, 是自性定, 自性本無知而無所不知, 是自性慧, 諸佛菩薩, 知有故得受用, 一切凡夫, 不知有故不得受用, 知有不知有, 似乎少異, 而戒定慧, 未嘗少異也.

誡觀檀越四事從苦緣起出生法 終南山宣律師爲弟子慈忍作[1]

損害生命, 名苦業, 筋骨斯盡, 名苦緣, 經云, 食者從耕種, 鋤刈收治, □□□藏, 運輦□磨, 炊□[2]蒸煮, 聊設供給奉送, 又種菜造牆, 漑灌田園, 營爲醬酢,[3] 計一鉢食, 出一鉢汗, 汗在皮肉, 卽是其血, 一食功力, 出於作者一鉢之血, □復一生, 凡受幾食, 始從耕種, 乃至入口, 傷殺無數雜類小蟲, 是以佛戒日受一食,[4] 支持性命, 寄過一生, 衣服者, 養蠶殺繭, 取柔織絡, 染浣截(裁??)縫, 衆緣調度, 無量辛苦, 計上下衣資, 凡殺幾蠶, 出幾氣力, 蠶繭入湯受幾痛苦, 是故佛敎, 着糞掃衣, 障弊陋質, 冀得修道, 房舍者, 從起立牆壁, 穿坑掘地, 傷殺土蟲, 斫伐材木, 傷林樹蟲, 造塼瓦時, 殺泥水蟲, 放火陶冶, 殺柴草蟲, 作人苦力, 施主費財, 飮食衆緣, 勞損甚大, 始成一房, 是故行者, 依於塚樹, 草□自安, 念食是苦, 節身而食, 念衣殺命, 着糞掃衣, 念房舍臥具, 從苦緣生, 志樂頭陀,[5] 三月一移, 念四事難消, 少欲知足,[6] 經云, 受檀越食, 如飢饉世, 食子肉想, 受施主衣, 如熱鐵纏身, 入房舍時, 如入鐵□, 受牀座時, 如熱鐵牀, 寧破此身, 猶如微塵, 不以破戒之身, 受人供給, 三塗苦報, 皆爲愛衣貪食, 樂好房舍, 若破戒因緣, 還償施主, 或作奴婢, 鞭打驅策, 或受畜生形, 披毛帶角, 生償筋骨, 死還皮肉, 負重力盡, 起而復倒,[7] 虛受信施, 樂不足言, 及償施主, 苦過萬倍, 是故敎汝, 知慙知愧, 愼護後世, 莫破戒受施, 名爲淨心.

【1】律師諱道宣, 京兆錢氏子, 父吏部尙書, 梁祐律師後身.

【2】取其進火謂□, 其氣上謂之炊.

【3】音措, 酸味.

【4】增一阿含偈云, 多食致苦患, 少食氣力衰, 處中而食者, 如秤無高下. 又四十二章經云, 日中一食, 樹下一宿, 愼勿再矣. 處處經云, 佛言中後不食, 有六福, 一少□, 二少睡, 三得一心, 四無下風, 五身得安穩, 六不作病. 僧祇云, 午時日影, 過一髮二瞬, 卽是非時. 宋文帝飯僧, 同衆御于地筵, 班食遲, 衆疑將旴不食. 帝曰始可中矣. 生公曰, 白日麗天, 天言始中, 何得非中. 遂取鉢食, 衆從之, 帝爲大悅.

【5】頭□正云杜多, 此云除□, 又云□□, □□心中煩惱也.

【6】涅槃云, 不求未來所欲之事, 是名少欲, 得不積聚, 是名知足.

【7】授師云, 此有五苦, 一鞭仗苦, 二驅馳苦, 三負重致遠苦, 四項領穿破苦, 五熱鐵燒烙苦. 注烙, 亦燒也, 言燒鐵以着脚蹄也.

誡觀末法中校量心行法

凡夫解義, 皆因聽學, 爲知法人, 身犯四重, 畜八不淨財, 食□俗饌, 無羞無恥, 知而故犯, 不畏後世, 是故令汝校量心行, 先淨禁戒, 後方聽經, 汝用五誡, 得名淨心, 古者大德, 講華嚴經, 唯一卷□, 於後法師, 作三卷□, 今時講者, 十地一品, 出十卷□, 各逞功能, 競顯華誦, 文字浩博, 寄心無所, 然文者當體卽義, 何須人語, 今時愚人, 競求於名, 不求於法, 法尙不可着, 何□着文字, 法離文字, 言語斷故, 大集經云, 經文是一, 講者異說, 各恃己見, 壞亂正法, 天神瞋故, 三災俱起, 以是因緣, 佛法淡薄, 如一斛水, 解一升酪, 看似酪色, 食卽無味, 諦思講論, 人情測佛, 佛智境界, 豈人能測, 如是審察, 名爲淨心.

誡觀破戒僧尼不修出世法

僧尼破戒者, 所謂畜養奴婢□僕,[1] 牛驢車乘, 田宅種植, 園林花果, 金銀粟帛, 屛風氈被, 好枕細席, 箱□盆瓮, 銅器盤椀, 上好三衣, 牙牀[2]坐褥, 房舍退屋,[3] 廚庫□磨, 脂□藥酒, 雜□[4]醬酢, 異種口味, 王公貴重, 多人顧識, 生緣[5]富貴, 數過親舊, 餉送吊問, 申訴衙府, 身爲衆首, 門徒强盛, 講說相難, 好喜音樂, 常居一寺, 評量僧事, 迭相□罰, 借問旱□□儉,[6] 盜賊水火毒獸之事, 經過酒店市廛□,[7] 屠膾獵射之家, 親友婦女, 琴瑟詩賦, 圍碁雙陸, 讀外書典, 高語大笑, 嫌恨諍競, 飮酒食肉, 綾羅衣服, 五色鮮明, 勤剃鬚髮,[8] 爪利如鋒,[9] 畜八不淨, 財寶富足, 於此等事, 貪求愛着, 積聚不離, 名眞破戒, 經云, 此等比丘, 名禿居士, 名披袈裟賊, 名禿獵師, 名三塗人, 名無羞人, 名一闡提,[10] 名謗三寶, 名害一切檀越眼目, 名生死種子, 名障聖道, 遠離此等十種惡名, 卽爲淨心.

【1】小曰□, 大曰僕.

【2】象牙□牀.

【3】燕安私息之室.

【4】音圭, 今之食□, 所謂肉醬.

【5】所生之家也.

【6】歲凶曰儉.

【7】酒店, 沽酒之處, 市廛□, 市中空地, 又市中邸舍也.

【8】律, 佛令弟子, 半月一剃髮. 僧祇云, 佛四月一剃髮, 世人聞佛剃髮, 爭送種種飮食.

【9】涅槃云, 惡比丘相, 頭鬚爪髮, 悉皆長利, 是破戒之相.

【10】涅槃云, 一闡名信, 提名不具, 謂信不具, 故名一闡提.

誡觀六難自慶修道法

一者萬類之中, 人身難得, 如提謂經說,[1] 今得人身, 難於龜木, 二者雖得人身, 中國難生, 此土卽當邊地之中, 具足大乘正法經律, 三者雖有正法, 信樂復難, 今隨力信, 不敢疑謗, 四者人身難具, 今受男形, 根無殘缺, 相貌成就, 五者雖具男形, 六根無缺, 五欲纏染, 出家甚難, 今得割愛出家, 修道披着佛衣, 受佛淨戒, 六者雖受禁戒, 隨戒甚難, 汝可於戒律中, 尊重愛樂, □愧愼護, 於此六事, 若不觀察, 卽便放逸, 深障聖道, 旣超六難, 常應喜慶, 難得已得, 得已莫失, 如是思量, 名爲淨心.[2]

【1】本行經云, 佛成道七日, 北天竺二商人, 詣樹神請福, 一名提謂, 二名波利, 樹神告二人云, 汝可供如來, 於是各獻□蜜, 佛受之, 爲說布施因果, 又授記提謂, 未來成佛, 號蜜成如來.

【2】邊地之中者, 沙門慧嚴, 與南蠻校尉何承天, 共論華梵中邊之義, 謂此土夏至之日, 猶有餘陰, 天竺則無也. 天竺夏至之日, 日正中時, 竪晷無影, 所謂三千大千之中也. 此國卽邊地之中, 非正天下之中也.

戒賢論師祈禱觀音文

聞性[1]空持妙無比, 思[2]修[3]頓入三摩地,[4] 無緣慈力赴群機, 明月影臨千澗水, 比丘某甲稽首歸命大慈悲父觀世音菩薩, 仰願他心道眼, 無□見聞, 動大哀憐, 冥薰加被, 一者願某甲早斷漏結,[5] 速證無生, 三業圓明, 六根淸淨, 二者願某甲, 一聞千悟, 獲大摠持, 具足辯才,[6] 四無□解, 凡是聖敎, 薰習其心, 一歷耳根, 永無忘失, 功德智慧, 莊嚴其身, 根根塵塵, 周遍法界, 三者願某甲上求佛果, 下度群生, 梵行早圓, 三輪空寂,[7] 直至成佛, 於其中間, 捨身受身, 常爲男子, 隨佛出家, 發菩提心, 自利利他, 行願無盡然後, 願我臨欲命終時, 盡除一切諸障□, 而見彼佛阿彌陀, 卽得往生安樂刹,[8] 生彼國已, 滿諸大願, 足菩薩行, 與諸衆生, 皆成佛道.

【1】聞慧.

【2】思慧.

【3】修慧.

【4】觀音菩薩, 初遇古觀音如來, 以聞思修三慧, 得入三摩地, 卽大寂定也.

【5】漏者三漏, 一欲漏, 欲界惑,, 二有漏, 上二界惑, 三無明漏, 通三界惑, 結者, 九結, 愛□慢無明見取疑嫉□也.

【6】所說明白曰辯, 言含文采曰才, 非辯則無以適時, 非才則無言可采.

【7】三輪, 施受物也. 輪有二意, 一圓滿義, 以三者常, 自周圓故, 二□輾義, 以三者周圓而知其空寂, □破煩惱故, 施者無心, 受者無心, 中間物自空.

【8】華嚴行願品偈.

永嘉眞覺禪師發願文[1]

稽首圓滿遍知覺, 寂靜平等本眞源, 相好嚴特非有無, 慧明普照微塵刹.[2] 稽首湛然眞妙覺, 甚深十二脩多羅, 非文非字非言詮, 一音隨類皆明了.[3] 稽首淸淨諸賢聖, 十方和合應眞僧, 執持禁戒無有違, 振錫携□利含識.[4] 卵生胎生及濕化, 有色無色想非想, 非有非無想雜類, 六道輪廻不暫停, 我今稽首歸三寶, 普爲衆生發道心, 群生□淪苦海中, 願因諸佛法僧力, 慈悲方便拔諸苦, 不捨弘願濟含靈, 化力自在度無窮, 恒沙衆生成正覺.[5] 說此偈已, 我復稽首歸依十方三世一切諸佛法僧前, 承三寶力, 志心發願, 修無上菩提, 契從今生, 至成正覺, 中間決定勤求不退.[6] 未得道前, 身無橫病, 壽不中夭, 正命盡時, 不見惡相, 無諸恐怖, 不生顚倒, 身無苦痛, 心不散亂, 正慧明了, 不經中陰, 不入地獄畜生餓鬼, 水陸空行, 天魔外道, 幽冥鬼神, 一切雜形, 皆悉不受, 長得人身,[7] 聰明正直, 不生惡國, 不値惡王, 不生邊地, 不受貧苦, 奴婢女形, 黃門[8]二根,[9] 黃髮黑齒,[10] 頑愚暗鈍, 醜陋殘缺, 盲聾□□, 凡是可惡, 畢竟不生,[11] 出處中國, 正信家生, 常得男身, 六根完具, 端正香潔, 無諸垢穢, 志意和雅, 身安心靜, 不貪嗔癡, 三毒永斷,[12] 不造衆惡, 恒思諸善, 不作王臣, 不爲使命, 不願榮□, 安貧度世, 少欲知足, 不長畜積, 衣食供身, 不行偸盜, 不殺衆生, 不□魚肉, 敬愛含識, 如我無異, 性行柔□, 不求人過, 不稱己善, 不與物諍, 怨親平等, 不起分別, 不生憎愛, 他物不希, 自財不□, 不樂侵犯, 恒懷質直, 心不卒暴, 常樂謙下, 口無惡說, 身無惡行, 心不諂曲, 三業淸淨, 在處安隱, 無諸障難.[13] 竊盜劫賊, 王法牢獄, 枷杖鉤鎖, 刀□箭□,[14] 猛獸毒蟲, 墮峯溺水, 火燒風飄, 雷驚霹靂, 樹折巖頹, 堂崩棟朽, □打怖畏, □逐圍□, 執捉繫縛, 加誣毁謗, 橫註鉤牽, 凡諸難事, 一切不受, 惡鬼飛災, 天行毒□, 邪魔□□, 若河若海, 崇山穹嶽, 居止樹神, 凡是靈祗, 聞我名者, 見我形者, 發菩提心, 悉相覆護, 不相侵惱, 晝夜安隱, 無諸驚懼, 四大康强, 六根淸淨, 不染六塵, 心無亂想, 不有昏滯, 不生斷見, 不着空有, 遠離諸相, 信奉能仁, 不執己見, 悟解明了, 生生修習, 正慧堅固, 不被魔□, 大命終時, 安然快樂, 捨身受身, 無有怨對, 一切衆生, 同爲善友, 所生之處, 値佛聞法, 童眞出家, 爲僧和合, 身身之服, 不離袈裟, 食食之器, 不乖盂鉢, 道心堅固, 不生□慢, 敬重三寶, 常修梵行, 親近明師, 隨善知識, 深信正法, 勤行六度, 讀誦大乘, 行道禮拜, 妙味香花, 音聲讚唄,[15] 燈燭臺觀,[16] 山海林泉, 空中平地, 在間所有微塵已上, 悉持供養, 合集功德, 廻助菩提, 思惟了義, 志樂閒靜, 淸素寂默, 不愛喧擾, 不樂群居, 常好獨處,[17] 一切無求, 專心定慧, 六通具足, 化度衆生, 隨心所願, 自在無□, 萬行成就, 精妙無窮, 正直圓明, 志成佛道.[18] 願以此善根, 普及十方界, 上窮有頂, 下極風輪, 天上人間, 六道諸身, 一切含識, 我所有功德, 悉與衆生, 共盡於微塵劫, 不惟一衆生, 隨我有善根, 普皆充薰□,[19] 地獄中苦惱, 南無[20]佛法僧, 稱佛法僧名, 願皆蒙解脫, 餓鬼中苦惱, 南無佛法僧, 稱佛法僧名, 願皆蒙解脫, 畜生中苦惱, 南無佛法僧, 稱佛法僧名, 願此蒙解脫, 天人阿脩羅, 恒沙諸含識, 八苦相煎迫, 南無佛法僧, 因我此善根, 普免諸纏縛,[21] 南無三世佛, 南無修多羅菩薩聲聞僧, 微塵諸聖衆, 不捨本慈悲, 攝受群生類, 盡空諸含識, 歸依佛法僧, 離苦出三塗, 疾得超三界, 各發菩提心, 晝夜行般若, 生生勤精進, 常如救頭然, 先得菩提時, 誓願相度脫, 我行道禮拜, 我誦經念佛, 我修戒定慧, 南無佛法僧, 普願諸衆生, 悉皆成佛道, 我等諸含識, 堅固求菩提, 頂禮佛法僧, 願早成正覺.

【1】永嘉, 戴氏子, 嗣六祖, 號一宿覺. ◆先□歸敬三寶.

【2】佛寶.

【3】法寶.

【4】僧寶. ◆下祈度六趣.

【5】下誓求不退.

【6】下惡滅善生.

【7】諸天着樂, 無由發心, 三塗受苦, 正當難處, 唯於人中, 必能發心, 可修其道也.

【8】無根之人, 守王宮中門, 故曰黃門.

【9】半月能男, 半月能女.

【10】二皆邊國名.

【11】凡諸惡相, 願皆離之.

【12】貪嗔痴三, 以毒名者, 毒以□毒爲義, 殺人之命, 此三斷慧命, 故亦名毒也.

【13】下難滅善生.

【14】與□同, 矛屬, 矛長丈八者, 謂之□, 馬上所持者.

【15】讚唄, 唐梵雙存, 唄梵天之音, 善見云, 聽汝作唄, 唄言說之詞也. 法苑云, 尋西方之有唄, 猶東國之有讚. 讚者, 從文以結章; 唄者, 短偈以流頌. 比其事義, 名異意同.

【16】音, 貫臺閣高出而望遠者, 謂之觀, 又道士所居曰觀.

【17】羊性群, 狐性孤, 犬性獨, 鹿性□. □雅云: 獨, 猿類也, 似猿而大, 又食猿, 猿性群, 獨性特, 猿鳴三, 獨鳴一, 是以謂之獨. 又獨一鳴而猿驚, □一鳴而龜伏.

【18】下廻善益物.

【19】下爲他發願, 願皆蒙解脫, 此爲三惡道, 令離苦惱.

【20】南無梵語, 或羅謨, 此云歸命, 又云敬從, 大品云, 若有一人, 稱南無佛, 乃至畢苦, 其福不盡也.

【21】此爲三善趣, 令離火宅. ◆下自他普霑.

隋州大洪山遂禪師禮華嚴經文[1]

南無毗盧敎主華藏[2]慈尊, 演寶偈之金文, 布琅函之玉軸, 塵塵混入, 刹刹圓融, 十兆九萬五千四十八字一乘圓敎大方廣佛華嚴經, 若人欲了知, 三世一切佛, 應觀法界性, 一切惟心造, 常願供養常恭敬, 七處九會佛菩薩, 常願證入常宣說, 五周四分華嚴經,[3] 常願供養無休歇, 九十刹塵菩薩衆, 常願悟入常宣說, 大方廣佛華嚴經, 伏願某甲, 生生世世, 在在處處, 眼中常見如是經典, 耳中常聞如是經典, 口中常誦如是經典, 手中常書如是經典, 心中常悟如是經典, 願生生世世, 在在處處, 常得親近華藏一切聖賢, 常蒙華藏一切聖賢慈悲攝受, 如經所說, 願悉證明, 願如善財菩薩, 願如文殊師利菩薩, 願如彌勒菩薩, 願如普賢菩薩, 願如觀世音菩薩, 願如毘盧遮那佛, 以此稱經功德, 以此發願功德, 願與四恩三有, 法界一切衆生, 消無始以來盡法界虛空界無量罪垢, 願與四恩三有法界一切衆生, 解無始以來盡法界虛空界無量寃業, 願與四恩三有法界一切衆生, 集無始以來盡法界虛空界無量福智, 同遊華藏莊嚴海, 同入菩提大道場, 南無大方廣佛華嚴經.

【1】守遂禪師, 嗣大洪恩禪師.

【2】華藏者, 蓮花含子之處, 目之曰華藏, 今刹種及刹, 爲大蓮華之所含藏, 故云華藏.

【3】五周者, 所信, 差別, 平等, 證入, 成行, 四分者, 擧果勸樂, 生信分, 修因契果生解分, 托法進修成行分, 依人證入成德分, 就□二分, 開差別平等二義故, 分爲五周.

桐江瑛法師觀心銘

心焉心焉, 本自天然, 卓爾獨立, 湛寂孤堅, 妙中至妙, 玄中又玄, 無來無去, 不變不遷, 非迷非悟, 絶聖絶賢, 思不可及, 强以言詮, 由體明覺, 遂生諸緣, 鏡含萬象, 海納百川, 收之兮神潛方寸, 舒之兮光充大千,[1] 變化自在, 作用無邊, 乃生乃佛, 爲實爲權, 迷之則浩浩不返, 悟之則了了相傳, 心焉汝靈, 心焉汝靈, 語汝莫忘, 誨汝須聽, 汝具萬法兮本自圓成, 萬法具汝兮其體空平, 境非實境, 名是假名, 汝昔不悟兮枉受立令立幷,[2] 汝今自覺兮可保堅貞, 觸途莫滯, 念起卽惺, 六塵不染, 三毒乃淸, 休更鼓之, 令濁兮失本明, 宜自澄之, 令淨兮歸元精.

【1】寒山詩, 可貴天然物, 獨一無伴侶, 促之在方寸, 延之一切處.

【2】行不正貌.

□ 洞山良介和尙辭親書 5-1[1]

伏聞, 諸佛出世, 皆托父母而受生, 萬類興生, 盡假天地之覆載. 故, 非父母而不生, 無天地而不長, 盡霑養育之恩, 俱受覆載之德. 嗟夫, 一切含靈, 萬像形儀, 皆屬無常, 未離生滅. 稚則乳哺情重,[2] 養育恩深, 若把賄賂[3]供資, 終難報答, 若作血食侍養, 安得久長. 故,《孝經》云: □日用三牲[4]之養, 猶爲不孝也.□ 相牽沈沒, 永入輪廻, 欲報罔極之恩,[5] 未若出家功德. 截生死之愛河, 越煩惱之苦海, 報千生之父母, 答萬劫之慈親, 三有四恩, 無不報矣. 故云□一子出家, 九族生天.□ <良价>, 捨今生之身命, 誓不還家, 將永劫之根塵, 頓明般若. 伏惟, 父母心聞喜捨, 意莫攀緣, 學<淨飯>之國王, 效<摩耶>之聖后.[6] 他時異日, 佛會上相逢, 此日今時, 且相離別. <良价>非拒五逆於甘旨, 盖時不待人, 故云□此身不向今生度, 更待何生度此身.□ 伏冀尊懷, 莫相記憶. 頌曰:

未了心源度數春,	飜嗟浮世□逡巡.

幾人得道空門裡,	獨我淹留在世塵.

謹具尺書[7]辭眷愛,	欲明大法報慈親,

不須灑淚頻相憶,	比似當初無我身.

林下白雲常作伴,	門前靑□以爲隣,

免于世上名兼利,	永別人間愛與親.

祖意直敎言下曉,	玄微須透句中眞,

合門親戚[8]要相見,	直待當來正果因.

【1】和尙, <會稽><兪>氏子, 嗣<雲巖><曇晟禪師>.

【2】《經》云: □子在母胎, 飮乳八斛四斗.□ 又《心地觀經》: □一切男女, 處於胎中, 口□乳根, 飮□母血, 及出胎已, 飮乳百八十斛.□《中陰經》亦如此說.

【3】賄, 財也, 又贈送也. 賂, 以財與人也.

【4】牛□羊□豕也. 始養謂之畜, 將用謂之牲.

【5】《詩》云: □欲報之德, 昊天罔極.□

【6】<淨飯>□<摩耶>, 佛之父母.

【7】古者, 簡牘之長, 只裁咫尺故, 曰尺書也.

【8】近曰親, 遠曰戚; 內族曰親, 外族曰戚; 父黨曰親, 母黨曰戚.

□ 後書 5-1

<良价>, 自離甘旨, 策杖南遊, 星霜已換於十秋,[1] 岐路俄隔於萬里. 伏惟, 慈母收心慕道, 攝意歸空, 休懷離別之情, 莫作倚門之望. 家中家事, 但且隨緣, 轉有轉多, 日增煩惱. 阿兄勤行孝順, 須求氷裡之魚,[2] 少弟竭力奉承, 亦泣霜中之□.[3] 夫! 人居世上, 修己行孝, 以合天心; 僧在空門, 慕道參禪, 而報慈德. 今則千山萬水, 杳隔二途,[4] 一紙八行, 聊書寸懷. 頌曰:

不求名利不求儒,	願樂空門捨俗途,

煩惱盡時愁火滅,	恩情斷處愛河枯.

六根空慧香風引,	一念才生慧力扶,

爲報北堂休□望,	比如死子比如無.

【1】<杜>詩: 三霜楚戶砧. 註云: 在楚, 三換星霜也.

【2】《類苑》云: □<王祥>, 性至孝. 繼母<朱>氏不慈, 數讚{?칭찬}之, 由是失愛於父. <朱>嘗病, 欲食生魚, 時天寒氷凍, 魚不可得. 祥臥氷求之, 氷忽自開, 雙鯉躍出.□

【3】又, <孟宗>字<恭武>, 性至孝. 母好食竹□, 冬月無竹□, <宗>入竹林中哀號, □爲之生.

【4】物外人間.

□ 娘廻□ 5-1

吾與汝, 夙有因緣, 始結母子, 取愛情注. 自從懷孕, 禱神佛天, 願生男子, 胞胎月滿, 命若懸絲, 得遂願心, 如珠寶惜, 糞穢不嫌於臭惡, 乳哺不倦於辛勤. 稍自成人, 送令習學, 或暫逾時不歸, 便作倚門之望. 來書堅要出家, 父亡母老, 兄薄弟寒, 吾何依賴? 子有抛母之意, 娘無捨子之心. 一自汝往他方, 日夕常灑悲淚, 苦哉苦哉! 旣誓不還鄕, 卽得從汝志. 我不期汝如<王祥>臥氷□<丁蘭>刻木,[1] 但望汝如<目連尊者>, 度我解脫沈淪, 上登佛果.[2] 如其未然, 幽愆有在, 切須體悉.

【1】《類苑》云: □<蘭>, <河內>人. 少喪考□, 不及供養, 乃刻木彷佛親形, 事之如生, 朝暮定省, 隣人<張叔>妻從<蘭>妻有所借, <蘭>妻□拜木人, 不悅, 不以借之. <叔>乘醉來, □罵木人, 以杖叩其頭, <蘭>還見木人, 色不悅, 問妻, 妻以具告, 卽奮刃殺<叔>. 使捕<蘭>, <蘭>辭木人, 木人見<蘭>, 爲之垂淚. 縣嘉其至孝通於神明, 圖其形於公堂.

【2】<目連>見其亡母生地獄中, 不得食以此白佛, 佛言: □七月十五日, 具百味五果着盆中, 供養十方佛菩薩然後, 得食.□ <目連>如敎, 母得食生天.

□  長蘆慈覺□禪師龜鏡文 1-2[1]

夫兩桂垂蔭,[2] 一華現瑞,[3] 自爾叢林之設,[4] 要之本爲衆僧. 是以, 開示衆僧故, 有長老;[5] 表儀衆僧故, 有首座;[6] 荷負衆僧故, 有監院;[7] 調和衆僧故, 有維那;[8] 供養衆僧故, 有典座;[9] 爲衆僧作務故, 有直歲;[10] 爲衆僧出納故, 有庫頭;[11] 爲衆僧主典翰墨故, 有書狀;[12] 爲衆僧守護正敎故, 有藏主; 爲衆僧迎待檀越故, 有知客; 爲衆僧請召故, 有侍者; 爲衆僧看守衣鉢故, 有寮主; 爲衆僧供侍湯藥故, 有堂主; 爲衆僧洗濯故, 有浴主□水頭; 爲衆僧禦寒故, 有炭頭□爐頭; 爲衆僧乞□故, 有街坊化主; 爲衆僧執勞故, 有園頭□磨頭□莊主; 爲衆僧滌除故, 有淨頭; 爲衆僧給侍故, 有淨人.[13] 所以, 行道之緣, 十分備足, 資身之具, 百色現成, 萬事無憂, 一心爲道. 世間尊貴, 物外優閑, 淸淨無爲, 衆僧爲最, 廻念多人之力, 寧不知恩報恩? 晨參暮請, 不捨寸陰, 所以報長老也; 尊卑有序, 擧止安詳, 所以報首座也; 外遵法令, 內守規繩, 所以報監院也; 六和[14]共聚, 水乳相參,[15] 所以報維那也; 爲成道故, 方受此食, 所以報典座也; 安處僧房, 護惜什物,[16] 所以報直歲也; 常住之物, 一毫無犯, 所以報庫頭也; 手不把筆, 如救頭燃, 所以報書狀也; 明窓淨案, 古敎照心, 所以報藏主也; 韜光晦跡, 不事追陪, 所以報知客也; 居必有常, 請必先到, 所以報侍者也; 一甁一鉢, 處衆如山, 所以報寮主也; 寧心病苦, 粥藥隨宜, 所以報堂主也; 輕徐靜默, 不昧水因,[17] 所以報浴主□水頭也; 緘言拱手, 退己讓人, 所以報炭頭□爐頭也; 忖己德行, 全闕[18]應供, 所以報街坊化主也; 計功多少, 量彼來處,[19] 所以報園頭□磨頭□莊主也; 酌水運籌, 知□識愧, 所以報淨頭也; 寬而易從, 簡而易事, 所以報淨人也. 所以, 叢林之下, 道業惟新, 上上之機, 一生取辦, 中流之士, 長養聖胎, 至如未悟心源, 時中亦不虛棄. 是, 眞僧寶, 爲世福田, 近爲末法之津梁, 畢證二嚴之極果.[20] 若或叢林不治, 法輪不轉, 非長老所以爲衆也; 三業不調, 四儀不肅, 非首座所以率衆也; 容衆之量不寬, 愛衆之心不厚, 非監院所以護衆也; 修行者不安, 敗群者不去,[21] 非維那所以悅衆也; 六味不精, 三德不給, 非典座所以奉衆也; 寮舍不修, 什物不備, 非直歲所以安衆也; 畜積常住, 減剋衆僧, 非庫頭所以贍衆也; 書狀不工, 文字滅裂,[22] 非書狀所以飾衆也; □案不嚴, 喧煩不息, 非藏主所以待衆也; 憎貧愛富, 重俗輕僧, 非知客所以贊衆也; 禮貌不恭, 尊卑失序, 非侍者所以命衆也; 打疊不勤, 守護不謹, 非寮主所以居衆也; 不閒供侍, 惱亂病人, 非堂主所以恤衆也; 湯水不足, 寒煖失儀, 非浴主□水頭所以恤衆也; 預備不前, 衆人動念, 非爐頭□炭頭所以向衆也; 臨財不公, 宣力不盡, 非街坊化主所以供衆也; 地有遺利, 人無全功, 非園頭□磨頭□莊主所以代衆也; 懶惰倂除, 諸緣不具, 非淨頭所以事衆也; 禁之不止, 命之不行, 非淨人所以順衆也. 如其衆僧, 輕師慢法, 取性隨緣, 非所以報長老也; 坐臥參差, 去就乖角, 非所以報首座也; 意輕王法,[23] 不顧叢林, 非所以報監院也; 上下不和, 鬪諍堅固, 非所以報維那也; 貪□[24]美膳, 毁□□飡, 非所以報典座也; 居處受用, 不思後人, 非所以報直歲也; 多貪利養,[25] 不恤[26]常住, 非所以報庫頭也; 事持筆硯, 馳騁文章, 非所以報書狀也; 慢易金文, 看尋外典, 非所以報藏主也; 追陪俗士, 交結貴人, 非所以報知客也; 遺忘召請, 久坐衆僧, 非所以報侍者也; 以己妨人, 慢藏誨盜,[27] 非所以報寮主也; 多嗔小喜, 不順病緣, 非所以報堂主也; 桶杓作聲, 用水無節, 非所以報浴主□水頭也; 身利溫煖, 有妨衆人, 非所以報爐頭□炭頭也; 不念修行, 安然受供, 非所以報街坊化主也; 飽食終日, 無所用心,[28] 非所以報園頭□磨頭□莊主也; 涕唾[29]墻壁, 狼藉東司, 非所以報淨頭也; 專尙威嚴, 宿無善敎, 非所以報淨人也. 盖以旋風千□, 尙有不周,[30] 但知捨短從長,[31] 共辦出家之事. 所冀, 獅子窟中, 盡成獅子, □檀[32]林下, 純是□檀, 令斯後五百年, 再覩<靈山>之會. 然則, 法門興廢, 係在僧徒, 僧是敬田,[33] 所應奉重. 僧重則法重, 僧輕則法輕. 內護旣嚴, 外護必謹. 設使粥飯主人,[34] 一期王化, 叢林執事, 偶爾當權, 常宜敬仰同袍, 不得妄自尊大. 若也貢高我慢, 私事公酬, 萬事無常, 豈能長保? 一朝歸衆, 何面相看? 因果無差, 恐難回避. 僧爲佛子, 應供無殊,[35] 天上人間, 咸所恭敬, 二時粥飯, 理合精豊, 四事供須, 無令闕少. 世尊二十年遺蔭, 盖覆兒孫, 白毫相一分功德, 受用不盡, 但知奉衆, 不可憂貧. 僧無凡聖, 通會十方, 旣曰招提,[36] 悉皆有分, 豈可妄生分別, 輕厭客僧? 旦過寮[37]三朝權住, 盡禮供承, 僧堂前暫爾求齋, 等心供養. 俗客尙猶照管, 僧家忍不逢迎? 若無有限之心, 自有無窮之福. 僧門和合, 上下同心, 互有長短, 遞相盖覆, 家中醜惡, 莫使外聞. 雖然於事無傷, 畢竟減人瞻仰, 如獅子身中蟲, 自食獅子肉, 非外道天魔, 所能壞也.[38] 若欲道風不墜, 佛日常明, 壯祖域之光輝, 補皇朝之聖化, 願以斯文, 爲龜鏡焉.

【1】龜, 所以決猶豫; 鏡, 所以辨姸醜. 猶豫者, 猶卽□也. 善登木, 性多疑慮, 常居山中, 忽聞人聲, 豫先上樹, 久之無人, 其後敢下, 須臾又上, 如此非一故, 人之不決疑者, 以比之.

【2】兩桂者, <嵩山><少林窟>前有二株桂樹故, 自謂之<少林>.《應聖讖》云□二株嫩桂久昌昌□, 密記此也. 又<臨濟>□<曹洞>二宗, 聯芳不絶故, 云二株久昌昌. 垂蔭者, 初祖九載面壁于此, 得可大士, 以傳心印, 此乃禪宗之始. 自此, 布于天下, 豈非垂蔭也!

【3】一華者優曇鉢羅, 此云靈瑞花. 葉似梨而果大, 無花而結子, 亦有花而難値故, 經中以喩希有.《泥洹經》云: □閻浮提內, 有尊樹王, 名優曇鉢羅. 有實無花, 若金花生者, 佛乃現世.□ 今百丈開法出世, 亦如此花之希有故, 云現瑞也.

【4】自<達磨>來<梁>, 隱居<魏>地, 六代相繼, 至于<大寂>, 二百五十年間未有禪刹, 百丈□意別立禪居, 禪衆行道資身禪宴食息之資, 一一備具, 各有司存.

【5】禪宗住持, 必呼爲長老者,《阿含》有三長老; 一, 耆年長老, 年臘多者; 二, 法長老, 了達法性, 內有智德; 三, 作長老, 假號之者, 今取弟二. 又德高爲長, 年多爲老.

【6】卽古之上座也. 今禪門, 所謂首座者, 必擇其己事己辦□衆所服從□德業兼備者充之.

【7】卽監寺也.《僧史》曰: □知寺三綱者, 若綱□之巨繩也, 提之則百目正矣. 詳其寺主, 起於<東漢><白馬寺>, 寺旣爰處, 人必主之.□ 今禪門, 有內外知事, 以監寺爲首.《大集經》云: □僧物難掌, 佛法無主. 我聽, 二種人掌三寶物, 一□知業報者, 二□知慙愧者.□ 今禪門, 必擇心通法道□身忘利養者, 以掌僧務, 此先德之遺意也.

【8】《寄歸傳》云: □<華>□<梵>兼擧, 維是綱維, 那是略<梵>語, 刪去□磨陀三字, 此云悅衆.□《十誦》云: □以僧坊中, 無人知時灑掃, 衆亂時, 無人彈指等, 佛令立維那.□ 今禪門, 令掌僧籍及表白等事, 必選當材也.

【9】《僧史》謂: □典主牀座, 九事今擧一, 以攝之, 乃通典雜事也.□ 今禪門, 相沿以立此名焉爾.

【10】《僧史》謂: □直一年之務故, 立此職.□ 今禪門, 雖不止定歲時立名, 亦法於古制.

【11】出納者, 出而用之□納而藏之.

【12】執掌文翰. 山門, □疏□書簡□祈禱□語詞, 悉皆屬之.

【13】《毘奈耶》云: □由作淨業故, 名淨人.□

【14】戒和同修, 身和同住, 口和無諍, 意和同悅, 見和同解, 利和同均. <什師>云: □如衆不和, 非敬順之道也.□

【15】<明公>云: □水與乳, 本性和合, 加水於乳, 乳色不變也.□

【16】什□衆也, 雜也. 會數之名□資生之物, 非一故, 謂之什物. <關尹>曰: □凡有貌相形色者, 皆曰物.□

【17】《楞嚴經》□<跋多波羅>浴時, 忽悟水因.□ 注: 水爲所觸之因, 悟其了不可得也.

【18】闕則不宜也, 全乃可受.

【19】功多少者, 一鉢飯出於作夫一鉢汗血; 量來處者, 施者欲邀福免禍.

【20】五度, 莊嚴化身; 慧度, 莊嚴法身.

【21】卜式牧羊肥息, 曰非獨羊也, 治民亦猶是也. 惡者輒去, 毋令敗群. 注: 息謂蕃息也, 又盛多也.

【22】短也, 不熟也.

【23】王去聲, 下同.

【24】《左傳》□貪□無□□, 注: 愛財曰貪, 愛食曰□.

【25】財之所欲曰利, 利之所樂曰養.

【26】恤憂也.

【27】《係辭》□慢藏誨盜, 冶容誨淫.□ 言慢易守藏則示誨盜賊也.

【28】<孔子>曰: □飽食終日, 無所用心, 難矣哉! 不有博奕者乎? 爲之, 猶賢乎已.□ 註: 已, 止也.

【29】從目出者爲涕, 從口出者爲唾.

【30】廻旋之風, 雖吹之千□, 必有所未至處. 言, 人雖飾行措躬, 豈可盡善而無過咎哉!

【31】<什公>偈云: □譬如□泥中而生靑蓮華, 智者取蓮華, 勿取於□泥.□

【32】□檀, 此云與藥. 白檀能治熱病, 赤檀能去風腫, 皆除疾安身之藥, 故名與藥.

【33】福田有二, 衆生是悲田, 三寶是敬田.

【34】《智論》云: □佛制比丘一日一食. 後, 羅□羅幼少出家, 飢而啼之, 佛爲止啼, 且許朝粥, 後世比丘, 見此開門, 朝粥中食, 以爲恒式.□《博物志》云: □雜食, 百疾妖邪之所鍾, 食逾少□心逾明, 食逾多□心逾損.□ 又, <野干>心念十善, 七日不食, 得生天上.

【35】應供, 卽佛十號之一, 言□與佛無異也.

【36】《音義》云: □<梵>語招鬪提奢, <唐>言四方僧物, 又飜別房施.□ <後魏><太武><始光>元年, 建伽藍, 創立招提之名.

【37】卽客堂也. 旅客遞相宿食而行過, 猶夜旦之更代故, 云旦過也.

【38】《蓮華面經》□佛告<阿難>: 譬如獅子, 命終身死, 所有衆生, 不敢食肉, 惟獅子身, 自生諸□, 還自食盡獅子之肉. 阿難! 我佛法中, 非餘破壞, 是諸比丘, 破我三大阿僧祇法.□《七夢經》亦同此說.

□ 慈受禪師示衆箴規[1]

陞堂,[2] 念誦,[3] 諷經,[4] 小參,[5] 但是衆集, 宜須先赴, 遊方上士, 規矩隨身, 豈可乖□, 遭人檢點, 一回可恕, 三犯何顔, 不思百丈眞風, 便見投子道底,[6] 靜牌□掛, 宜各默然, 縱不掛時, 豈可談笑, 古佛垂訓, 守口如甁,[7] 二六時中, 常宜緘默, 三業不戒, 萬禍潛生, 善□魯祖風, 便口掛壁上,[8] 自己案前, 常令潔淨, 只安香匣禪策經文, 貴圖齊整, 不得安世俗文字, 藥□香爐, 種種所須, 宜收案下, 出聲持誦, □□稠人,[9] 背□□頭, 輕欺大衆, 虛占案分, 掛物明窓, 不合律儀, 叢林安許, 端身正意, 默爾披尋, 諦味聖言, 契合心地, 不虛開卷, 始會看經, 平時隣案道人, 切忌交頭接耳, 賓客相看, 禮不可免,[10] 茶湯□罷, □話已周, 相引出寮, 不可久坐, 若是舊時道伴, 遠地親情, 相邀林下水邊, 方可傾心談論, 至於交關買賣,[11] 引惹雜人, 盡非衲子所爲, 便可一筆句下, 粥後歸寮, 同伸問訊, 上中下座, 恭敬爲先,[12] 苟或不然, 輕人慢己, 放□開籠, 須白知寮, 出入□簾, 要垂後手, 登床宴坐, 不可垂衣, 擧動經行, 更宜緩步, 使人動念, 魔障易生, 衆口□金,[13] 自家何樂, 洗衣把針, 宜於齋后, 不急之務, 道業荒唐, 不可將湯甁, 泡衣洗面, 卓上裁紙糊單, 偸煮點心, 包藏藥石,[14] 竹竿要知觸[15]淨,[16] □斗須看閑忙, 執在一隅, 恐妨衆用, 古聖補破遮寒, 縫了便休, 豈可朝昏, 事持針線, 煎點茶湯, 叢林盛禮, 大衆雲集, 方可跏趺, 盞□收歸,[17] 衆人齊退, 私藏茶末, 取笑傍觀, 隻手揖人, 是何法度, 有故不赴, 須白知寮, 小坐茶湯,[18] 輒不可免, 新到入寮, 宜懷謙下, 未□法度, 請問耆年,[19] 隨方毘尼,[20] 在人建立, 安籠占案, 不必着忙, □細之間, 自然穩便, 入寮煎點, 本爲衆人, 意在志誠, 茶須通喫, 使了家事, 舊處安排, 瀉却湯甁, 卽時添注, 山行水次,[21] 戒護開談, 張口如弓, 發言如箭, 雌黃之事,[22] 品藻他人, 說食說錢, 呵風罵雨, 牆壁有耳,[23] 法令無親, 忽然虎口遭傷, 始見鋒頭太露, 凡遇茶毘,[24] 陰晴齊赴, 各懷悽愴, 同運悲心, 恐彼前人, 虛生浪死, 口持經呪, 肩負柴薪, 豈可猖狂, 恣聲談笑, 衣盂□唱,[25] 本爲破□, 後人不知, 返成貪愛, 偸量長短, 暗窺舊新, 賤唱貴分, 過如常賣, 不知反責, 猶說便宜, 識者傍觀, 面□汗下, 若是海門上士, 禪苑高賓,[26] 但爲死者結緣, 莫被活人嗤笑, 柔和善順, 上下可觀, 我慢貢高, 諸聖不祐, 八萬細行, 三千威儀,[27] 二六時中, 頭頭可見, 穿堂直過, 豈不厚顔, 尊殿閑行, 恐招薄福, □衣[28]登殿, 草履遊山, 莫踐法堂, 回互耆宿, 五更洗面, 本爲修行, 吐唾拖盆, 喧□大衆, 暗中動念, 自昧不知, 日往月來, 面黃身瘦, 浴湯少使, 籌子休拈, 作福雖多, 不如避罪, 廊舍吐唾,[29] 案上狐頭, 違背聖賢, 自從己便, 時時□點, 步步□防, 直須小却身心, 便好大着腸□, 十日知寮, 遞相供養, 晩眠早起, 務在精誠, 苦切勞心, 先人後己, 大衆衣鉢, 切要關防, 一事不周, 衆人動念, 煎茶掃地, 換水裝香, 莫敎冷却, 湯甁免見禪和煩惱, 寮中首座, 務要柔和, 規矩先行, 繩墨自定,[30] 依時上案, 簡徑開談, 有一不周, 衆人共議, 遊山翫水, 出入有時, 惡性道人, 善言誘勸, □不聽從, 密白方丈,[31] 護善遮惡, 取信檀那, 淨髮圍爐, 禮宜謙讓, 右件規矩, 委曲預聞, 日用時中, 各宜照顧, 一撥便轉, 善不可加, 三喚不回, 相聚何益, □乃心塵難掃, 性水易湍, 中器中根, 可上可下,[32] 剋賓法戰不勝, 曾罰□飯一堂,[33] 文遠勝劣爭禪, 輸却糊餠,[34] 兩個叢林榜樣, 後學依從, 焦山不說兩般禪, 只要罰油十六兩, 頌曰,

烏龜忽爾艾燒頭,	千古令人笑不休,[35]

奉勸後生高着眼,	莫敎罰了一斤油.

【1】舊註, 壽無量本大同小異. ◆慈受懷深禪師, 生壽春夏氏, 嗣長蘆崇信禪師.

【2】卽上堂也. 百丈云, 上堂陞座, 主事徒衆, □立側聆, 賓主問酬, 激揚宗要也. 亦依法而住, 此其深意也.

【3】百丈淸規法, 有三八日念誦之規.

【4】或爲檀越, 或爲亡僧, 請大衆諷經.

【5】禪門, 詰旦陞堂, 謂之早□, 日□念誦, 謂之晩□, 非時說法, 謂之小□, 皆謂之□者, 幽顯皆集, 神龍幷臻, 旣無間於聖凡, 豈轉分於僧俗, 是以謂之□也.

【6】百丈有淸規法, 投子義淸禪師, 亦有淸規.

【7】經云守口如甁, 防意如城. 昔有一貧人, 常事天帝, 以求福報, 天贈之一甁, 名曰護德, 戒其閉口, 衣食所需, 皆從甁出.

【8】魯祖寶雲禪師, 凡見僧來, 便面壁而坐.

【9】□, 鳥群鳴也; □, 音杳, 雉鳴聲, 言其喧□衆人也.

【10】禮者, 天理之節文, 人事之儀則. 詩云, 人而無禮, 胡不□死, 又相鼠有齒, 人而無禮.

【11】交關, 交易關通處, 卽開市之場.

【12】恭現於外, 敬發於中.

【13】風俗通云, 人有美金, 衆咸□□, 言其不純, 賣金者, 欲其□, 取□見眞, 此爲衆口□金也.

【14】神仙傳云, 或煮石而食. 古詩, 澗底拾荊薪, 歸來煮白石, 或取療病之義, 攻病曰藥, 却病曰石, 卽非此意也.

【15】與濁同.

【16】律云, 比丘入浴室, 將淨衣掛淨竿上, 將下衣掛濁竿上, 浴時默念偈呪, 淨身呪是也. 忌浴者, 六齋日, 初八, 十四, 十五, 二十三, 二十九, 三十日也.

【17】□, 與托同. 盞, 臺也, 又貯盞所帶□也.

【18】茶樹似梔子, 冬生葉, 可煮飮. 本草云: 茶能去脂, 使人不睡, 故禪家常煮多湯.

【19】周禮, 八十曰耆, 釋名, 六十曰耆. 耆, 指也, 不從後力, 指事使人也. 又至也, 言至老境也.

【20】演義云, 雖非我所作, 於餘方, 所不應行者, 亦不應行, 名曰隨方毘尼, 會玄云, 隨時隨處, 衆僧和合, 立所制法則, 後還拾衆制法, 卽是隨方毘尼, 衆旣制已, 獨必有罪云云, 後僧和合, 還捨所制, 先犯罪人, 是時出離.

【21】次, 至也.

【22】雌黃, 謂更變也, 又是非也.

【23】古語云, 壁上有鼠耳.

【24】此云焚燒.

【25】律云凡本界內, 若大若小, 亡僧衣物, 査批□直已竟, 衆中鳴□□唱, 或給散四方僧, 或賣辦食. 維那白云, 大德僧, 聽某比丘, 病患身亡, 所有衣物等, 應作食, 請四方僧, 大德忍德, 願亡僧早生淨土, 居不退地, 如是三唱.

【26】禪居, 會四海之人, 故云海門, 佛始說法於鹿野苑, 故名禪居, 爲禪苑.

【27】如釋云, 行住坐臥四威儀, 各有二百五十具足戒法, 合爲一千, 循三世爲三千威儀, 以此三千, 配身口七支, 成二萬一千, 復對貪嗔痴, 及等分四種煩惱, 爲八萬四千細行, 此言八萬者, 卽擧其略.

【28】□, 音叉, 衣袒也.

【29】律, 佛爲老病者, 聽安唾器, 雜事云, 寺中四角柱下, 各安唾盆.

【30】如木就規矩而方圓, 從繩墨而正直, 僧衆如是隨敎, 戒而離邪, 得模範而行已, 首座表率衆僧, 宜先自克而行.

【31】方丈, 盖寺之正寢也. 始因唐王玄策, 往西域, 至毘耶城, 有居士示疾之室遺址, 疊石爲之, 策以手版, 縱橫量之, 得十笏, 故號方丈.

【32】孟子, 性猶湍水也. 決諸東則東, 決諸西則西. 湍, 急流也. 方圓任器, 曲直隨形, 心性無定, 亦復如是.

【33】興化, 謂剋賓維那曰, 汝不久爲唱導之師, 曰剋賓寧爲□□, 不入這保社, 化曰, 汝會了不入, 不會了不入, 賓曰, 總沒交涉, 化拈棒, 賓擬議, 化便打, 復曰剋賓法戰不勝, 罰五百貫, 設□飯一堂, 抽單出院. □, 音贊, 以■8-606-3□飯也.

【34】趙州嘗與侍者文遠論議, 鬪劣不鬪勝, 遠云請和尙立義, 州云我似一頭驢, 遠云我似驢□, 州云我似驢糞, 遠云我似驢糞□, 州云■在裡許, 作甚□, 遠公過夏, 州云把將餠子來. 湖, □也. 祖庭云, 當作胡, 胡虜用胡麻作餠, 故曰胡餠. 又云胡麻油煮之也.

【35】有人詩云: □若不三山霜霧艾, 千載能燒我不死. 自口出藥還自死, 不如緘口釜中煮.□《異苑》云: □吳.孫權時, 有人, 入山遇大龜, 卽束之歸, 便言曰: □遊不良時, 爲君所得.□ 人甚怪之, 載出欲上吳王, 夜泊越里, 纜船於大桑樹中, ■呼龜曰: □勞乎元緖! 無事爾耶?□ 龜曰: □今被拘執, 方見烹. □雖盡南山樵, 不能潰我, 諸葛元孫博識, 必致相苦.□ 樹曰: □令救如我之徒, 計安欲出?□ 龜曰: □無多辭, 禍將及汝.□ 樹寂然而止. 旣至, 權命烹之, 焚柴萬車, 語猶如舊, 諸葛恪曰: □燃老來, 乃熟.□ 獻者仍說龜樹共言, 權命使伐桑煮龜, 立卽爛.□ 事類相類, 故引而存之.

□ 笑翁和尙家訓

日亦然兮夜亦然,	睡時宜後起宜先,

收單摺[1]被候開靜,	動止回旋向左肩,

晨朝粥罷莫猖狂,	□漱[2]低頭少使湯,

頭若痒[3]時須待浴,	手巾乾淨不相妨,

寂靜身心展鉢時,	出宜先□入先匙,

食巾收□須臨後,	左右和南禮莫虧,

粥了和南[4]飯後茶,	放□藥石莫□譁,

出堂入戶淸規合,	猶見叢林有作家,

座元門首板釘□,	是甚禪和敢入堂,

追罰百錢猶自可,	高懸一榜最難當,

入室陞堂念誦時,	從規合自具威儀,

近來一等無羞□,	直□中間小袖兒,

脫着衣鞋要整齊,	掩門宜緩放籌低,

密持呪語輕彈指,	淨桶常將右手提,

入浴[5]披衫貴靜恭,	需湯擊板合從容,

不應濁布安槽上,	雙脚如何着桶中,

禮拜持經遣睡魔,	不須將此當□□,[6]

一朝突出[7]娘生眼,	執藥方知病轉多,

頂笠腰包號水雲,	尋師切勿憚辛勤,

法門冷淡須防護,	莫學尋常救火軍.[8]

【1】音攝, 摺疊也.

【2】內法傳云, 每朝須嚼齒木, 楷齒刮舌, 務令如法□□淸淨, 方行禮敬, 若不然者, 受禮禮他, 悉皆得罪, 波離論云, 出家僧尼等, 齋訖不能藻口者, 皆不成齋, 過去蓮提比丘, 六十歲持齋戒不闕, 惟一日食後, 用巨摩豆屑等, 成齋, 若不爾者, 皆不成齋, 然用齒木, 應在屛處, 不應在多人處嚼.

【3】痒作■8-607-1瘡痍也. 曲禮云, 頭有■則沐.

【4】黃帝始烹穀爲粥, 梵語畔日弟, 或云槃談, 訛云和南, 此云致敬.

【5】十誦云, 佛在舍衛時, 有比丘病癩求浴, 以是白佛, 佛聽洗浴, 說五種利, 一除垢, 二身淸淨, 三除寒冷, 四除身中風, 五得安穩.

【6】□多語□小兒語.

【7】釋名曰, 卒相見, 謂之突, 又犬從穴中出也.

【8】屋上瓦偶人也. 本爲救火而不能救, 自遭火燒, 如出家人, 本爲拔苦度生, 而自不得度, 還陷三途也.

□ 黃龍死心新禪師小□[1]

夫小□者, 謂之家敎, 何謂家敎, 譬如人家, 有三箇五箇兒子, 大底今日幹甚事, 小底今日幹甚事, 是與不是, 晩間歸來, 父母一一處斷. 叢林中亦復如是, 院門今日幹甚事, 是與不是, 住持人當一一處斷, 觀今之時節, 叢林淡薄, 人根狹劣, 不可說也, 有一般破落戶長老, 馳書達信, 遮邊討院住, 那邊討院住, □討得院住, 便揀箇好日入院, 又道我是長老, 方丈裏自在受快活, 遮般底喚作地獄滓, 如今叢林中, 若論□禪, 固是難得其人, 我看見, □遮一隊漢, 在遮裏, 心憤憤口□□,[2] 道我會禪會道, 入方丈裏, □口快, 撑兩轉語, 便行不是遮箇道理, 又有一般漢, 影影響響, 認得箇頑空, 便道只是遮箇事, 又有一般道, 見虛空裏光影, 又有一般道, 無有不是者, 錯了也, 救不得了也, 遮般底, 只宜色身安樂, 莫敎一頓病, 打在延壽堂內, 如落湯□蟹手忙脚亂, 見神見鬼, 遮邊討巫師, 那邊討醫博, 卜凶卜吉, 問好問惡, □不見, 我佛如來, 爲三界醫王, 四生慈父, 醫一切衆生心病, 只爲□不信自心, 向外馳求, 被邪魔□□,[3] 入□心中, 做得許多見解, 要識□自心□, 如太陽當晝, 天下皆明, 那裏更有暗處, 若到遮箇田地, 亦無吉凶爻象,[4] 亦無是非好惡, 便能向是非頭上坐, 是非頭上臥, 乃至□坊酒肆, 虎穴魔宮, 盡是當人安身立命之處, 只爲□無量劫來, 業識濃厚, 心中□□[5]□□,[6] □□[7]□□,[8] 信之不及, 便被世間情愛, 纏縛得來, 七顚八倒, 江南人護江南人, 廣南人護廣南人, 淮南人護淮南人, 向北人護向北人, 湖南人護湖南人, 福建人護福建人, 川僧護川僧, 浙僧護浙僧, 道我鄕人住院, 我去讚佐他, 一朝有箇不周全, □作是非, 到處說, 苦哉苦哉, 恁□行脚, 掩彩殺人, 鈍置殺人, 若是箇漢, 一劃劃斷, 多少自由自在, 若也劃不斷, 處處被愛之所縛, 愛色被色縛, 愛院被院縛, 愛名被名縛, 愛利被利縛, 愛身被身縛, □何不退步思量, □遮臭皮袋, 有甚□好處, 當時只爲□有一念愛心, 便入母胎中, 受父精母血, 交□成一塊膿團, 母喫熱時, 便受□湯地獄, 母喫冷時, 便受寒氷地獄, 及至撞從母胎裏出來, 受寒受熱, 受飢受飽, 受病受苦, 煎煎逼逼, 直至今日, 只爲不能返觀, 便有許多是非生滅, 我生□死, □死我生, 生生死死, 死死生生, 隨業受報, 無有休時, 近來又有一般奴狗, 受雇得錢, 買度牒, 剃下狗頭, 披佛袈裟, 奴郞不辨, 菽麥不分, 入吾法中, 破壞吾法, 一向裝□箇渾身, □腰[9]捺□,[10] 胡揮亂□,[11] 要做大漢, 大漢不恁□做, 要做大漢, 須是退步, 莫面前背後奴唇婢舌, 嫌好道惡說, 遮裏飮食□厚, 那裏寮舍穩便, 不消得如此, 諸上座, 人身難得, 佛法難聞, 此身不向今生度, 更向何生度此身, □諸人, 要□禪□, 須是放下着, 放下箇甚□, 放下箇四大五蘊, 放下無量劫來許多業識, 向自己□脚下, 推窮看, 是甚□道理, 推來推去, 忽然心華發明, 照十方刹, 可謂得之於心, 應之於手, 便能變大地作黃金, 攪長河爲□酪, 豈不暢快平生, 莫只管冊子上, 念言念語, 討禪討道, 禪道不在冊子上, 縱饒念得一大藏敎諸子百家也, 只是閑言語, 臨死之時, 總用不着, 古人悟了, 方求明師, 決擇去其砂石, 純一眞寔, 秤斤定兩, 恰如人開雜貨鋪相似, 無種不有, 來買甘草, 便將甘草與他, 來買黃連, 便將黃連與他, 不可買黃連, 却將甘草與他, 又似□有一塊金, 將入紅爐裏□煉, 煉來煉去, 煉得熟也, 方上鉗鎚, 打作甁盤釵釧,[12] 甁重幾兩, 盤重幾兩, 一一分明然後, 却將此甁盤釵釧, 鎔成一金, 喚作一味平等法門, 若不如此, 盡是□□[13]眞如, □□[14]佛性, □還會□, □還信□, 山僧適來, □遮僧四轉語道, 死中有活, 活中有死, 死中恒死,[15] 活中恒活, 將此四轉語, 驗盡天下衲僧, 且道, 天下衲僧, 將甚□驗, 良久云, 大體還他肌骨好, 不□紅粉也風流.[16]

【1】悟新禪師, 曲江王氏子, 自號死心□, 嗣寶覺.

【2】憤憤, 心欲通而未能通, □□, 口欲言而未能言也. 又憤者, 鬱□之意, □者, 屈抑之意.

【3】左傳注, □□川澤之神也. 淮南子說, 狀如三歲小兒, 赤黑色赤, 目長耳美髮也.

【4】爻者, □也. □事物之時而動也, 又陰陽之動也. 象者, 卦之形理之似也.

【5】捷也, 又善走□.

【6】不平貌.

【7】汲井索也.

【8】音律, 大繩, 又以竹爲索, 用維舟者, □□心能奔逐於物也. □□, 心者纏着於境也.

【9】□音那, 兩手相切摩也.

【10】捺, 手按也; □, 兩股間也.

【11】□, 空也, 搖也.

【12】臂環也.

【13】音壟, 通未成器也.

【14】大面貌, 又頭無髮也.

【15】恒者, 朱元晦曰, 立心如一日也.

【16】語錄. ◆遯菴祖珠禪師頌曰: 佳人睡起懶梳頭, 把得金釵揷便休. 大體還他肌骨好, 不塗紅粉也風流.

□ 褒禪山慧空禪院輪藏記       無爲居士楊傑作[1] 6-6

法界, 本無衆生, 衆生, 緣乎妄見; 如來, 本無言敎, 言敎, 爲乎有情. 妄見者, 衆生之病, 言敎者, 如來之藥. 以藥治病則病無不治, 以言覺妄則妄無不覺. 此, 如來不得已而言, 賢智不得已而述也. 故, <阿難陀>集而爲經, <優婆離>結而爲律, 諸菩薩衍爲論,[2] 經□律□論雖分乎三藏, 戒□定□慧盖本乎一心. 藏以示其函容,[3] 心不可以滯□.[4] 是以, <雙林大師>接物隨機, 因權表實, 聚言敎而爲藏, 載寶藏而爲輪, 以敎依輪則敎流而無碍,[5] 以輪顯敎則輪運而無窮.[6] 使披其敎者, 理悟變通,[7] 見其輪者, 心不退轉. 然後, 優遊性海, 解脫意筌, 無一物不轉法輪, 無一塵不歸華藏. 非有深智者, 其孰能與於此哉!

【1】<楊傑>, 字<次公>, 仕至禮部侍郞. <無爲州>人, 嗣<天衣><義懷禪師>.

【2】如來滅後, 於<畢鉢羅>窟, 立三座部主, 各結集爲三藏, <阿難>誦出經藏, <迦葉>誦出論藏, <優婆離>誦出律藏, 此卽上座部. 更有一千賢聖, 命<波尸迦>, 於窟外結集, 名大衆部. 此二部通稱爲僧祇律, 是爲根本, 分三藏爲三部, 是小乘. 又<阿難海>與文殊, 於<鐵圍山>, 結集菩薩藏, 此是大乘, 不分經律. 其後諸菩薩, 作大乘諸論, 亦爲論藏.

【3】有藏義.

【4】有輪義.

【5】橫流十方.

【6】竪通三際.

【7】飜識爲智.

□ 慈照聰禪師住襄州石門請査待制爲撰[1]僧堂記 6-5

<乾明寺>者, 去郡百里, 古曰<石門>, 因勅易之. 高山峻谷, 虎豹所伏, 岐路□□,[2] 人煙□絶, 非志于道者, 罔能捿其心也. 遊宦之徒, □束利名, 雖觀其勝絶, 而罕能陟其境. 道守郡日, 知有學者, 法字<守榮>, 自<雍熙>[3]三年, 參尋而至. 後, 安禪之堂, 卑隘□壞, 於是發心重構, 克堅其志, 聚落求化, 多歷年所, 召良工□市美材, □<景德>[4]三年, 始告成, 凡五間十一架.[5] 春, 有學徒<慧果>, 携錫至京, 請余識之, 將刊于石, 乃書曰: □自佛法廣被, <達磨>西來, 具信根者, 求證本源, 星居曠野, 蔽身草木, 衣不禦寒, 食不充腹. 及正法漸□, 人法替怠, <百丈禪師>乃營其棟宇, 以安老病, 邇來禪刹, 競構宏壯. 少年初學, 恣臥其間, 殊不知化緣者勞形苦骨□施財者邀福懺悔. 明因果者, 如臥鐵床, 若當寃敵, 自非朝夕. 密密增長聖胎, 其次親善知識者, 志求解脫, 可以暫容其形, 龍神攸護. 其或心沒盖纏,[6] 身利溫煖, 不察無明, 不知命縮, 惟記語言, 自謂究竟, 韶盡遷謝,[7] 墮彼惡趣. 丈夫猛利, 得不動心哉! <榮公>生<鳳翔□邑>, 出家於<雍州><□縣><白雲山><淨居禪院>.□

<大中祥符>[8]二年四月八日, 記.

【1】<谷隱山><石門寺><蘊禪師>, 嗣<首山><念禪師>. 住<石門>日, 太守以私意笞辱, 旣歸衆迎於道側, 首座問訊曰: □太守無辜屈辱和尙如此.□ 師以手指地云: □平地起骨堆.□ 隨指湧一土堆, 太守聞之, 令人削去, 復湧如初. 其後, 太守全家死於<襄州>. <宋査道>爲待制, 每食必盡一膳, 常曰: □福當如是惜.□

【2】石地不平.

【3】<宋><太宗>年號.

【4】<眞宗>年號.

【5】《史》註: 兩家爲一間. 此言五間十一架, 未詳.

【6】五盖十纏, 皆煩惱名.

【7】春光, 謂之韶光, 取和暢之義. 言: 此韶光□忽已盡, 報緣遷變謝落則當沒溺惡道也.

【8】<眞宗>年號.

□ 應庵華禪師答詮[1]長老法嗣書[2] 5-3

老僧自幼出家, 正因也; 方袍圓頂, 正因也; 念生死未明, 撥草瞻風, 親近眞善知識亦正因也. 至於出世領衆, 今三十餘年, 未嘗毫髮厚己也; 方丈之務, 未嘗少怠也; 晝夜精勤, 未嘗敢懈也; 念衆之心, 未嘗斯須忘也;[3] 護惜常住之念, 未嘗敢私也. 行解雖未及古人, 隨自力量行之, 亦不負愧也. 痛心佛祖慧命懸危, 甚於割身肉也; 念報佛祖深恩, 寢息不遑安處也; 念方來衲子心地未明, 不□倒懸也. 雖未能盡古人之萬一, 然此心不欺也. 長老隨侍吾三四載, 凜然卓卓, 可喜. 去年夏末, 命悅衆, 是吾知長老也. 吾謝<鍾山>寓<宣城昭亭>, 未幾赴<姑蘇><光孝>. 方兩月, 長老受<鳳山>之請, 道由<姑蘇>首來相見, 道義不忘, 其如此也. 別後, 杳不聞耗,[4] 正思念間, <懷淨上人>來,[5] 承書□信物, 方知入院之初, 開堂[6]爲吾燒香, 乃知不負之心昭廓也. 今, 旣爲人天眼目, 與前來事體不同也. 果能如吾自幼出家, 爲僧行脚, 親近眞善知識, 以至出世住持, 其正因行藏如此行之, 則吾不妄付授也. 又何患宗門寂寥哉. 至祝! 無以表信, 付拂子一枝□法衣一領, 幸收之.

<紹興>壬午七月初七日, 住<平江府><光孝><應庵>老僧<曇華>書復.

【1】守詮.

【2】<曇華禪師>, <□州><江>氏子, 嗣<虎丘><紹隆禪師>.

【3】斯者, 辨於此; 須者, 待於彼. 辨則離, 待則合, 謂一離一合之頃.

【4】<董仲舒>《策》: □察天下之息耗□ 註: 息, 生也; 耗, 虛也. 息耗, 一云善惡.

【5】上人,《律》云: □<甁沙王>稱佛弟子, 謂上人.□《大品》云: □佛言: 若菩薩一心行阿□菩提, 心不散亂, 是名上人.□

【6】《祖庭》云: □今宗門, 命長老□住持□演法之初, 亦皆謂之開堂者, 謂演佛祖正法眼藏, 上祝天算, 又以祝四海生靈之福, 是謂開堂也.□

□ 怡山然禪師發願文[1] 8-1

歸命十方調御師□演揚淸淨微妙法□三乘四果解脫僧, 願賜慈悲哀攝受. 但某甲, 自違眞性, 枉入迷流, 隨生死以飄□, 逐色聲而貪染; 十纏十使, 積成有漏之因, 六根六塵, 妄作無邊之罪; 迷淪苦海, 深溺邪途, 着我耽人, 擧枉措直;[2] 累生業障, 一切愆尤, 仰三寶以慈悲, 瀝一心而懺悔.[3] 所願, 能仁拯拔, 善友提携, 出煩惱之深源, 到菩提之彼岸; 此世, 福基命位, 各願昌隆, 來生, 智種靈苗, 同希增秀; 生逢中國, 長遇明師, 正信出家, 童眞入道;[4] 六根通利, 三業純和, 不染世緣, 常修梵行; 執持禁戒, 塵葉不侵,[5] 嚴護威儀, □飛無損;[6] 不逢八難,[7] 不缺四緣,[8] 般若智以現前, 菩提心而不退; 修習正法, 了悟大乘, 開六度之行門, 越三祇之劫海; 建法幢於處處, 破疑網於重重, 降伏衆魔, 紹隆三寶; 承事十方諸佛, 無有疲勞, 修學一切法門, 悉皆通達; 廣作福慧, 普利塵沙, 得六種之神通, 圓一生之佛果. 然後, 不捨法界, □入塵勞, 等<觀音>之慈心, 行<普賢>之願海; 他方此界, 逐類隨形, 應現色身, 演揚妙法; 泥犁苦趣,[9] 餓鬼道中, 或放大光明, 或現諸神變; 其有見我相, 乃至聞我名, 皆發菩提心, 永出輪廻苦; 火□氷河之地, 變作香林, 飮銅食鐵之徒, 化生淨土; 披毛戴角, 負債含怨, 盡罷辛酸, 咸霑利樂; 疾疫世而現爲藥草, 救遼□□, 飢饉時而化作稻梁, 濟諸貧□;[10] 但有利益, 無不興崇. 次期, 累世寃親, 現存眷屬, 出四生之汨沒, 捨萬劫之愛纏, 等與含生, 齊成佛道. 虛空有盡, 我願無窮, 情與無情, 同圓種智.

【1】<然>, <惠然>.

【2】《傳》曰: □擧直措諸枉.□ 此則反是. 枉, 屈也; 直, 伸也. 擧人之屈, 置人之伸也.

【3】仰彼三寶以與樂拔苦, 滌我一心而改往修來也.

【4】《釋名》云: □兒年十五曰童.□ 童者, 獨也. 自七歲至十五歲, 皆稱童者. 以太和未散, 於色不染, 名曰童眞.

【5】《永嘉》云: □無情, 罔侵塵葉, 有識, 無惱□螟; 幽澗, 未足比其淸, 飛雪, 無以方其素.□ 不侵塵, 謂不掘地; 不侵葉, 言不壞生.《十誦》云: □畵地作字, 一頭時輕, 兩頭時重.□ 壞生可知.

【6】不傷微細飛蟲也.

【7】《成論》□菩薩說四輪, □八難: 一, 生中國輪, 能□五難, 謂三途北洲及長壽天; 二, 修正願輪, □世智辯聰; 三, 植善因輪, □盲聾□啞; 四, 近善人輪, □佛前佛後.□ 欲□八難, 當習四輪.

【8】四緣: 一, 親近善友; 二, 親聞正法; 三, 思惟其義; 四, 如說修行也.

【9】泥犁, 此云無有, 無有喜樂. 或言墮落, 或言無處, 更無赦處.

【10】佛, 昔爲<帝釋>時, 遭飢歲, 疾疫流行, 醫療無功, 道□相屬. <帝釋>悲愍, 思所救濟, 乃變其形爲大□身, □尸川谷, 空中□告, 聞者咸慶, 相率奔赴, 隨割隨生, 療飢療疾. 菩薩救世, 例多如此. □,《左傳》云: 路死人也.

□ 開善密庵謙禪師答陳知丞書[1] 5-5

某啓欣審. 官舍多暇, 焚香靜默, 坐進此道, 何樂如之? 參禪如應擧, 應擧之志, 在乎登第, 若不登第而欲功名富貴□光華一世者, 不可得也. 參禪之志, 在乎悟道, 若不悟道而欲福德智慧□超越三界者, 不可得也. 竊嘗思, 悟道之爲易, 登第之爲難, 何故? 學術在我, 與奪在彼, 以我之所見, 合彼之所見, 不亦難乎? 是以, 登弟之難也. 參究在我, 證入在我, 以我之無見, 合彼之無見, 不亦易乎? 是以, 悟道之爲易也. 然, 參禪者衆, 悟道者寡, 何也? 有我故也. 有我則不能證入, 亦易中之難也. 讀書者衆, 及第者亦衆, 何也? 見合故也. 見合則推而應選, 是難中之易也. 故, 見合爲易, 無我爲難; 無我爲易, 無無爲難; 無無亦易, 亦無無無爲難; 亦無無無亦易, 亦無無無亦無爲難; 亦無無無亦無爲易, 和座子撞飜爲難. 故, <龐居士>云: □鍊盡三山鐵, 鎔銷五嶽銅.□ 豈欺人哉! 因筆及此, 庶火爐邊團欒頭, 說無生話時, 聊發一笑.[2]

【1】縣百戶以上爲令, 皆有丞, 主刑獄囚徒, 多以本部人爲之. 俗謂之閑官, 不領公事. <道謙禪師>, <建寧府>人, 嗣<大慧>.

【2】<龐居士>頌云: □有男不婚, 有女不嫁, 大家團欒頭, 共說無生話.□

司馬溫公解禪偈[1] 10-2

<文中子>,[2] 以佛爲西方聖人, 信如<文中子>之言, 則佛之心可知矣. 今之言禪者, 好爲隱語以相迷, 大言以相勝,[3] 使學者□□然[4]益入於迷妄故, 余廣<文中子>之言而解之, 作解禪偈六首. 若其果然則雖中國行矣, 何必西方, 若其不然則, 非余之所知也.

忿怒如烈火, 利欲如□鋒,[5] 終朝長戚戚,[6] 是名阿鼻獄.

<顔回>安陋巷,[7] <孟軻>養浩然,[8] 富貴如浮雲,[9] 是名極樂國.

孝悌通神明,[10] 忠信行蠻貊,[11] 積善來百祥, 是名作因果.

言爲百代師, 行爲天下法, 久久不可掩, 是名不壞身.

仁人之安宅,[12] 義人之正路,[13] 行之誠且久, 是名光明藏.

道德修一身,[14] 功德被萬物, 爲賢爲大聖, 是名佛菩薩.

【1】<司馬光>, 字<君實>, 官至宰相, 封<溫國公>. <蘇軾>作公墓誌云: □公不喜佛曰: □其精微, 大抵不出於吾書, 其誕, 吾不信.□□ <劉屛山>論曰: □嗟乎! 聰明之障人, 如此其甚耶?□ 同則以爲出於吾書, 異則以爲誕而不信, 適足以自障其聰慧而已.

【2】<隋><王通>, 其門人私諡曰<文中子>.

【3】阿鼻獄, 在<鐵圍山>間, 極樂國, 在於西方, 是秘隱之語. 不壞身, 光明藏等, 是勝大之言.

【4】《書》曰: □□者, 無相□□然, 其何之助也.□ □□, 失道貌, 又無見也.

【5】□音瞻, 利也.

【6】《論語》□小人長戚戚.□

【7】<顔子>, 一簞食□一瓢飮, 居于陋巷, 人不堪其憂. <回>也, 不改其樂.

【8】<孟子>曰: □我善養吾浩然之氣, 其爲氣也, 至大至剛, 以直養而無害, 則塞於天地之間.□

【9】子曰: □富貴於我, 如浮雲.□

【10】神, 天神也; 明, 日月也. 敦行孝悌則, 神及明無不知也.

【11】南蠻, 北狄.

【12】仁言安宅者, 謂其安而可處也.

【13】義言正路者, 謂其正而可遵也.

【14】心通曰道, 成名之謂也; 正身曰德, 立身之謂也.

仰山飯戶部尙書阮中大撰[1]

仰山飯仰山飯,	粒粒如珠似銀爛,

食者須知來處難,	略爲諸人試拈看,

東皐西疇春早時,	耕夫餉婦[2]寒且饑,

土膏□起農事動,	牛領生瘡猶挽犁,[3]

夏苗欲秀未成實,	無雨四天惟烈日,

背枯面裂汗流胸,	耘□只愁□□出,[4]

秋深稻熟如黃雲,	晝穫夜□甘苦辛,

里胥催督王租急,	官債私逋[5]皆及身,

官債未償被鞭朴,[6]	私債未還賣田屋,

父母妻兒飽幾曾,	家家留米羞[7]齋粥,[8]

住持老僧□公門求,	□士緣化圭撮收,[9]

手□足□不敢憚,[10]	櫛風沐雨何曾休,[11]

五更雲堂門尙閉,	普供廚中人早起,

惟憂淸衆粥飯遲,	日日朝朝悉如是,

米瀋[12]滿地凝如脂,	去□存精運柴炊,

沸湯煙焰甑釜熱,	執務捨力良勞疲,

長板聲終[13]木魚吼,[14]	端坐禪床捧盂受,

細論變生造熟功,	却恐□黎[15]難下口,

不從香積世界來,[16]	又非鬼神供爾齋,[17]

一匙一杓至一鉢,	皆是求福檀信財,

維那白槌似□響,[18]	十聲佛名女蘭同唱,

行益□遲忿怒生,	□二戒中念都忘,

古人都爲學道忙,	遍□止識遊諸方,

木皮草葉供□煮,	豈有此飯充飢腸,

百歲光陰如夢幻,	□請工夫宜早辦,

若還心地不分明,	佛也難消仰山飯.

【1】出阮戶部外集.

【2】自家之野曰餉.

【3】白香山詩, 牛領牽車欲流血, 山谷詩, 百斛幾痕牛領瘡.

【4】□, 苗, 旣似禾實亦似粟. □, 稗草, 似粟無實. 唐太宗曰: 養□□者, 害嘉穀.

【5】逃也, 負也, 欠負人物, 亡匿不還者, 謂之逋.

【6】鞭, 策也; 朴, □也.

【7】進也.

【8】沈休文中食論曰: 中食曰齋. 齋者, 齊也, 齊身口意業也. 齋者, 只是中道也. 後不食者, 表中道法界外, 更無別法也.

【9】六十四黍爲一圭, 四圭爲一撮, 又兩指爲一撮.

【10】禹稷皆手足□□, 謂皮厚而且龜, 音勻, 坼也.

【11】禹治水時, 櫛疾風沐甚雨. 櫛, 梳也; 沐, 洗頭也. 櫛沐風雨, 言備歷艱辛也.

【12】瀋, 洗米汁也.

【13】長板, 卽雲板, 以金爲體, 其形似雲, 故謂之雲板.

【14】木魚者, 昔一比丘爲持寺, 多貪施物, 非處妄用, 死後於摩竭□國, 作大魚, 食諸小魚, 多殺同類, 後墮地獄, 受無量苦, 以木像魚形打之, 以警諸比丘.

【15】唐言軌範, 隋言正行, 南山□云, 糾正弟子行故.

【16】淨名居士, 取香積世界上方佛所, 香飯一鉢, 供諸八萬四千菩薩, 不飢不飽.

【17】輔行云: 昔有長者, 名阿鳩留, 不信因果, 與五百人, 俱遠行乏粮, 望林就樹, 想是居家, 到彼惟見樹神, 作禮說已飢□, 神卽擧手, 香美飮食, 從五指端出, 鳩留食訖, 大哭, 神問其故, □有伴五百, 亦大飢渴, 神令呼來, 如前與食, 衆人皆飽, 長者問曰, 何緣致此, □曰迦葉佛時, 我本極貧, 於城門外磨鏡, 每有沙門乞食, 常以此指, 示分衛處, 如是非一, 壽終生此, 長者大悟, 尋卽還家, 日飯千僧, 淘米瀋汁, 流出城外, 可以乘船.

【18】□與槌同, 擊也. 又梵語□□, 此云所打之木, 或檀或桐. 五分云, 隨有瓦木銅鐵, 鳴者皆名□□, 今以木爲之, 昔有一比丘, 久住一邑, 受諸檀越四事供養, 命終作路傍大樹, 覆蔭諸人, 久後朽枯, 又生好茸, 供諸邑人, 報猶未盡, 後有智者, 斫取其木, 削成八面, 白□頂上, 打時警衆, 令不久住一處, 又不貪着四事也.

【19】女蘭與□東, 唐書李程性女蘭, 女性多怠, 故字從女, 非此意也. 疑是□字之誤也, 美也, 又從順也.

白侍郞六讚偈幷序[1] 11-1

<樂天>常有願, 願以今生世俗文筆之因, □爲來世, 讚佛乘轉法輪之緣也. 今年登七十, 老矣病矣, 與來世相去甚邇, 故作六偈, □唱於佛法僧前, 欲以起因發緣, 爲來世張本也.

▣ 讚  佛

十方世界, 天上天下, 我今盡知, 無如佛者.

堂堂巍巍, 爲天人師, 故我禮足,[2] 讚歎歸依.

▣ 讚  法

過現當來, 千萬億佛, 皆因法成, 法從經出.

是大法輪, 是大寶藏, 故我合掌,[3] 至心回向.

▣ 讚  僧

緣覺聲聞, 諸大沙門, 漏盡果滿, 衆中之尊.

假和合力, 求無上道, 故我稽首,[4] 和南僧寶.

▣ 讚 衆 生

毛道凡夫,[5] 火宅衆生, 胎卵濕化, 一切有情,

善根苟種, 佛果終成. 我不輕汝, 汝無自輕.[6]

▣ 懺  悔

無始劫來, 所造諸罪, 若輕若重, 無大無小.

我求其相, 中間內外, 了不可得, 是名懺悔.[7]

▣ 發  願[8]

煩惱願去,[9] 涅槃願住, 十地願登,[10] 四生願度.[11]

佛出世時, 願我得親, 最先勸請, 請轉法輪.[12]

佛滅度時, 願我得値, 最後供養, 受菩提記.[13]

【1】出《長慶集》. <白居易>, 字<樂天>, 得法於<香山><佛光><如滿禪師>, 自號<香山居士>. <穆宗><長慶>元年, 自中書舍人出爲<杭州>刺史. 有《白氏長慶集》七十五卷, <元微之>序. <鷄林>賈人求市頗切云, 東國宰相每以百錢換一篇云.

【2】以我無上之頂, 禮彼最下之足, 敬之至也.

【3】《觀音疏》云: □此方, 以拱手爲恭; 外國, 以合掌爲敬. 手本二邊, 今合爲一, 表不放縱, 專至一心.□

【4】《荀子》云: □平衡曰拜, 下衡曰稽, 首至地曰稽□.□ 注: 平衡, 謂磬折而首與腰平.

【5】<梵>云婆羅, 此云毛道, 謂行心不定猶如輕毛, 隨風東西也.

【6】常不輕菩薩□常禮一切云: 我不輕汝. <普賢>云: □我於一切衆生, 種種承事供養, 如敬父母乃至如來, 等無有異.□ 又《法華》云: □法師道行淸峻, 爲衆所敬, 若行之時, 但視地而行, 見有微□當路, 卽自念言: □焉知此佛子, 先我得道?□ 便避而行.□ 後學可不思齊?

【7】此卽理懺. 若是事懺, 晝夜六時, 三業淸淨, 對於尊像, 披陣罪過, 更不覆藏, 又不造新.

【8】具發四弘誓願.

【9】卽煩惱誓願斷.

【10】卽佛道誓願成.

【11】卽衆生誓願度.

【12】卽法門誓願學.

【13】<純陀>, 此云<解妙義>, 乃<拘尸羅城>巧匠之子. 佛臨涅槃, 一切天人所有供養皆不受之, 惟受<純陀>之供, 佛言: □一切諸佛, 臨涅槃時, 最後供養者, 其福勝於一切.□ 又《涅槃》云: □佛臨涅槃時, 一切天人大衆皆獻不受, 獨受<純陀>之供, 一切大衆出大音聲, 唱言: □奇哉! <純陀>成大福德, 能令如來取最後供; 我等無福, 所設供具, 卽爲唐捐.□ 如來卽於身上一一毛孔, 化無量佛, 各有無量諸比丘僧, 諸佛及衆悉皆現身, 受大衆供, <釋迦>自受<純陀>所奉之供, 其成熟之食, 以<摩伽陀>所用之斛, 滿足八斛, 以佛神力, 一切大衆足.□

天台圓法師自戒 1-5

三界悠悠一囹圄,[1]	□鎖生靈受酸楚.

本來面目久沈埋,	野馬無□恣飄鼓.

欲火燒殘功德林,	逝波傾入無明塢.

紛紛萬類器中蚊,	□□鳴亂沈還擧.

亦曾天帝殿中遊,[2]	也向閻公鍋裏煮.[3]

循環又撞入胞胎,[4]	交□腥□[5]成沫聚.

一包膿血暫扶持,	數莖白骨權撑□.

七情[6]馳騎不知歸,	六賊[7]爭鋒誰作主.

春風不改昔時波,	依舊貪嗔若狼虎.

改頭換面弄機關,[8]	忍氣呑聲受辛苦.

貴賤賢愚我與人,	是非榮辱今猶古.

金烏[9]玉兎[10]自磨空,	雪□朱顔盡成土.

我嗟瞥地一何晩,	隨波逐浪空流轉.

追思古聖與先賢,	掩袂令人獨羞□.

而今捉住主人翁,	生死魔來我誰管.

昔時伎倆莫施呈,	今日生涯須自勉.

是非窟裏莫回頭,	聲利門前高着眼.

但於自己覓愆尤,	肯與時流較長短.

一點靈光直照西,	萬端塵事任舒卷.

不於蝸角竊虛名,	獨向金臺預高選.

從[11]他病死與生老,	只此一回相括惱.

修行惟有下梢難,[12]	竪起脊梁休放倒.

莫敎錯認定盤星,[13]	自家牢守衣中寶.[14]

願同法界寃與親,	共駕白牛遊直道.

【1】<夏>之夏臺, <殷>之□里, <周>之□土, <秦>之囹圄, 皆獄名. 囹者, 令之使聆; 圄者, 語之使悟也.

【2】生天.

【3】入獄.

【4】得人身.

【5】生肉曰腥□, 豕犬曰膏臭. <阿難>曰: □欲氣□濁, 腥□交□.□

【6】卽七識也.

【7】六識.

【8】《華嚴□》云: □機關, 抽之則動, 息之則無.□ □: 容物動處, 名爲機; 於中轉者, 說爲關.

【9】《淮南子》□日中有□烏□, 謂三足烏也.

【10】《西域記》云: □劫初有兎□狐□猿, 異類相悅. 時, 天帝欲試修菩薩行者, 化爲一老夫, 謂三獸曰: □二三者, 善安隱乎? 老夫故此遠尋, 今正飢乏, 何以饋我?□ 曰: □幸小留.□ 狐得鯉魚, 猿採花菓, 同進老夫, 惟兎空還, 謂猿□狐曰: □多聚草木□火.□ 兎謂老夫曰: □身雖卑劣, 充此一飡.□ 入火致死. 是時, 老夫復<帝釋>身, 除燼取骸, 歎謂二獸曰: □一何至此, 不泯其迹.□ 寄之月輪, 傳于後世.□

【11】任也.

【12】下梢猶云末梢也.

【13】秤上第一星, 以比八識.

【14】見《法華經》, 五百弟子授記品.

□ 芙蓉楷禪師小參[1] 10-3

夫出家者, 爲厭塵勞, 求脫生死, 休心息念, 斷絶攀緣, 故名出家. 豈可以等閒利養, 埋沒平生? 直須兩頭[2]撒開, 中間[3]放下, 遇聲遇色, 如石上栽花, 見利見名, 如眼中着屑. □從無始以來, 不是不曾經歷? 又不是不知次第?[4] 不過□頭作尾, 止於如此, 何須苦苦貪戀. 如今不歇, 更待何時? 是以, 先聖敎人, 只要盡却今時, 能盡今時, 更有何事? 若得心中無事, 佛祖猶是寃家, 一切世事, 自然冷淡, 方始那邊相應. □不見? <隱山>[5]至死, 不肯見人; <趙州>至死, 不肯告人;[6] <□□>,[7] 拾橡栗爲食; <大梅>, 以荷葉爲衣;[8] <紙衣道者>, 只披紙;[9] <玄泰上座>, 只着布;[10] <石霜>, 置枯木堂, 與人坐臥,[11] 只要死了□心; <投子>, 使人辦米, 同煮共餐, 要得省取□事. 且從上諸聖, 有如此榜樣, 若無長處, 如何甘得? 諸仁者! 若也於斯體究, 的不虧人, 若也不肯承當, 向後深恐費力. 山僧行業無取, □主山門, 豈可坐費常住, 頓忘先聖付囑. 今者, 輒斅古人, 爲住持體例, 與諸人議定, 更不下山□不赴齋□不發化主. 唯將本院莊課一歲所得, 均作三百六十分, 日取一分用之, 更不隨人添減. 可以備飯則作飯, 作飯不足則作粥, 作粥不足則作米湯. 新到相見, 茶湯而已, 更不煎點, 惟置一茶堂, 自去取用. 務要省緣, 專一辦道. 又□活計具足, 風景不疎! 花解笑, 鳥能啼, 木馬長鳴, 石牛善走; 天外之靑山寡色, 耳畔之流泉無聲; 嶺上猿啼, 露濕中宵之月, 林間鶴□,[12] 風回淸曉之松; 春風起而枯木龍吟, 秋葉彫而寒林華發; 玉階□苔蘚之紋, 人面帶烟霞之色; 音塵寂爾, 消息沈然, 一味蕭條, 無可趣向. 山僧今日, 向諸人面前說家門, 已是不着便, 豈可更去陞堂入室, 拈□竪拂, 東喝西棒, 張眉努目, 如癎病發相似?[13] 不惟屈沈上座, □亦孤負先聖. □不見? <達磨>西來, <少室山>下[14]面壁九年, 二祖至於立雪斷臂, 可謂受盡艱辛. 然而<達磨>不曾措了一辭, 二祖不曾問着一句. 還喚<達磨>作不爲人, 得□? 二祖做不求師, 得□? 山僧每至, 說着古聖做處, 便覺無地容身, 慙愧後人軟弱. 又□百味珍羞,[15] 遞相供養, 道我□四事具足, 方可發心□, 只恐做手脚不迭,[16] 便是隔生隔世去也. 時光似箭, 深爲可惜. 雖然如是, 更在諸人, 從長相度, 山僧也强敎□不得. 諸仁者, 還見古人偈□?[17] □山田脫粟飯, 野菜淡黃□, 喫則從君喫, 不喫任東西.□ 伏惟! 同道各自, 努力珍重.

【1】<芙蓉山><道楷禪師>, <沂州><崔>氏子, 嗣<投子><義靑禪師>.

【2】根境二處.

【3】中六識.

【4】曾經歷知次第者, 是根境識三也.

【5】傳燈<龍山和尙>是也, 不知何方人氏.

【6】逢人, 只云□喫茶去□, 了無他語.

【7】<□□山><曉了禪師>.

【8】<大梅禪師>, 偈云□一池荷葉, 衣無盡.□

【9】<□州><紙衣道者>, 卽<克符禪師>也.

【10】一生未嘗衣帛, 時人謂之<泰布衲>.

【11】師居<石霜>二十年, 學者多有常坐不臥□屹若株机, 天下謂之<枯木衆>.

【12】鶴頸曲, 其聲出戾故, 以鶴鳴爲□.

【13】癎音閑, 小兒癲病. 醫書, 小兒有五癎, 五臟各有畜所屬: 心癎, 其聲如羊; 肝癎, 其聲如犬; 脾癎, 其聲如牛; 肺癎, 其聲如鷄; 腎癎, 其聲如猪.

【14】<崇山>有<大室>□<小室>, 故號<崇山>爲<小室>.

【15】《智論》云: □百味者, 有能以百種供養, 是名百味; 有云餠種數五百, 其味有百, 是名百味; 有云百種藥草, 作歡喜丸, 是爲百味; 有云飮食羹餠, 總有百; 有云飮食, 種種備足, 故稱爲百味.□

【16】若能見性, 有□斯脫則六根互用; 不然, 那能迭相作用諸根也.

【17】<牛頭融禪師>偈.

□ 黃蘗禪師示衆[1]

預前若打不徹, 臘月三十夜到來, 管取□熱亂, 有般外道, □見人說做工夫, 他便冷笑, 猶有遮箇在, 我且問□, 忽然臨命終時, □將何抵敵生死, □且思量看, 却有箇道理, 那得天生彌勒, 自然釋迦,[2] 有一般閑神野鬼,[3] □見人有些少病, 便與他人說, □只放下着, 及至到他有病, 又却理會不下, 手忙脚亂, 爭奈□肉, 如利刀碎割, 做主宰不得, 萬般事須是閑時辦得, 下忙時得用, 多少省力, 休待臨渴掘井, 做手脚不辦, 遮場狼藉, 如何廻避, 前路黑暗, 信采胡鑽亂撞, 苦哉苦哉, 平日只學口頭三昧, 說禪說道, 呵佛罵祖, 到遮裏, 都用不着, 平日只管瞞人, 爭知道, 今日自瞞了也, 阿鼻地獄中, 決定放□不得, 而今末法將□, 全仗有力量兄弟家, 負荷續佛慧命, 莫令斷絶, 今時□有一箇半箇行脚, 只去觀山觀景, 不知光陰, 能有幾何, 一息不回, 便是來生, 未知甚□頭面, 嗚呼, 勸□兄弟家, □色力康健時, 討取箇分曉處, 不被人瞞底, 一段大事遮些關□子, 甚是容易, 自是□不肯去下死志做工夫, 只管道難了又難好, 敎□知, 那得樹上, 自生底木杓, □也須自去做箇轉變, 始得, 若是箇丈夫漢, 看箇公案,[4] 僧問趙州, 狗子還有佛性也無, 州云無, 但去二六時中, 看箇無字, 晝□夜□, 行住坐臥, 着衣喫飯處, 阿屎放尿處, 心心相顧, 猛着精彩, 守箇無字, 日久月深, 打成一片, 忽然心華頓發, 悟佛祖之機, 便不被天下老和尙舌頭瞞, 便會開大口, 達磨西來, 無風起浪, 世尊拈花, 一場敗闕, 到遮裏說甚□閻羅老子, 千聖尙不奈□何, 不信道直有遮般奇特, 爲甚如此, 事□有心人.[5] 頌曰,

塵勞永脫事非常,	緊把繩頭做一場,

不是一番寒徹骨,	爭得梅花撲鼻香.

【1】此示衆, 定非黃蘗運公之語, 運公是百丈之嗣, 趙州之兄, 趙州雖道狗無佛性, □究話頭之法, 實昉於宋也. 豈運公, 預將師弟之剩語, 令學人□之耶, 實無此理, 必宋元間住黃蘖山者一段示衆也. 出鮑肇宗居士天樂鳴空集.

【2】釋迦彌勒, 旣是果人, 必修因而成, 故云非天生等也.

【3】閑神, 在古廟城隍之神; 野鬼, 依田野叢薄之鬼.

【4】公者, 防其己解, 案者, 必期佛祖契同也. 又如世公府之案牘也.

【5】高峯和尙, 自□悟由曰: 不信有遮般奇特, 事□有心人, 學道人所宜諦信, 何名有心, 世間一技一藝, 其始不勝其難, 似萬不可成, 切莫置之, 貴有常永貞固, 誓不退轉之心, 高峯□□一生, 定要見這一着子明白, 是謂眞有心丈夫也. 古云, 學道不過雪竇, 不復登此山, 又云不破疑團誓不休, 如此有心, 何事不辦, 出蓮池和尙竹窓隨筆, 看此引用語, 尤非運公之示明矣.

□ □ 徐學老勸童行勤學文 2-3

玉不琢, 不成器, 人不學, 不知道. 出家兒! 幸得身離塵網, 居於廣堂大厦, 切不可以溫飽自滿其志. 少壯之時, 不勤學問, 不究義理, 不正呼吸, 對聖前如何可以宣白? 士大夫前如何可以談吐? 不學一筆字, 文□如何寫? 士大夫往來書尺[1]如何回? 出家人胸中貫古今, 筆下起雲烟, 方可了身[2]□了性,[3] 以至於了命,[4] 若自懶惰, 託言□所□, 無受道之資□, 是自壞了一生也. 且如猿□, 獸類也, 尙可敎以藝解; □□, 禽鳥也, 尙可敎以歌唱.[5] 人爲萬物之靈, 如不學, 視禽獸之不若也. 爲人師者, 自當尙嚴, 師嚴而後道尊.[6] 與其初年失於寬, 而招異時之怨, 不若過於嚴, 招異時之感. 人家子弟, 捨父事師, 師却不嚴而縱其懶, 及其時過失學也, 談吐又訥, 宣白又鈍, 發遣又□, 寫染又拙, 覺時事事無能, 方始自悔而歸咎於其師, 何謂至感. 初年脫白從師, 師長訓導, 極其嚴緊, 於公事畢然後, 敢治私事, 禁妄出. 讀書要背, 寫字要楷, 義理要通, 道念要正. 日漸月磨, 復還固有之天, 得造洞然之妙. 由是, 性海淸澄, 心珠瑩澈, 學仙者着脚<蓬萊>,[7] 學佛者安身樂國. 到恁□時, 却感師長嚴訓之功也.

【1】古者裁簡牘, 長咫尺, 故曰書尺.

【2】受之父母曰身, 可以知其立身.

【3】物之所受曰性, 可以知其天性.

【4】天之所賦曰命,《書》曰: □不知命, 無以爲君子.□

【5】《零陵記》云: □土人多養□□, 五月五日, 去其舌尖則能語, 聲尤淸越, 雖鸚鵡不能過也, 號曰八哥.□

【6】《學記》云: □凡學之道, 師嚴爲難, 師嚴然後道尊, 道尊然後民之敬學矣.

【7】<杜>詩: <蓬萊>如可到衰白問群仙.

□ 月窟淸禪師訓童行 3-5

咨爾[1]童行, 聽予誡云! 高以下基, 洪由纖起,[2] 古今賢聖, 莫不由斯. 儒宗頗多, <釋氏>尤甚, 玆不繁引, 略擧二三. <虞>[3]□<夏>[4]至尊, 尙曾歷試, <可>□<能>二祖,[5] 猶服勤勞, 一念因眞, 千生果實, 若其濫服, 終無所成, 任是毁形, 徒增黑業. 爾等童□,[6] 今各□誠, 履實踐眞, 無隨流俗, 處淸淨地, 生難遭心, 見佛逢僧, 克勤敬慕. 如能反責, 可謂丈夫.[7] 施主交肩, 宜先祗揖, 同衣相見, 莫後和南. 夕火晨香, 常常勿懈, 齋餐蚤粥, 念念興慙. 當直殿堂, 供過寮舍, 宜勤拂拭, 無怠應承. 進止威儀, 上流是則, 言默要道, 下輩休詢. 貝葉固合精通, 墳典[8]尤宜博學. 稍知今古, 方解爲人, 若似啞羊, 出家何益.[9] <如來>未成佛果, 文武兼能;[10] <永嘉>□作人師, 宗說俱備;[11] □<顔>□□驥, <子雲>有言;[12] 誦□[13]誦□, <釋尊>無誤.[14] 各須努力, 莫□因循, 立志堅固, 不墮凡地. 故, 經云: □立志如高山, 種德若深海.□ 如斯苦口, 期汝爲人, 報答佛祖莫大恩, 拔濟衆生無量苦, 日日如是, 不愧自心. 頌曰:

負□[15]□草[16]示嘉模,	紹續須還猛烈徒.

一念豁然三際斷,	單傳肯下老□胡.[17]

【1】咨□嗟也, 爾□汝也.

【2】合抱之木, 始於毫末; 九層之臺, 起於累土.

【3】<虞>, 國名, 其帝名<舜>, 起自耕稼陶漁.

【4】<夏>亦國名, 其主號<禹>, 治洪水時, 手足□□焉.

【5】二祖<慧可>, 求乎心法以至立雪斷臂; 六祖, 帶石夜□□守網獵中.

【6】十五曰童, 八十曰□. □, 至也, 年之至也. 又恐□, 行字之誤也.

【7】《涅槃》云: □若具四法, 卽名丈夫: 一, 善知識; 二, 說法; 三, 思惟義; 四, 如說行. 無此四法, 不名丈夫.□

【8】墳, 三皇書, 言大道也; 典, 五帝書, 言常道也.

【9】佛時, 有諸比丘結安居, 自作制不得共語問訊, 佛言: □汝等共住, 如似寃家, 猶如啞羊, 我以方便, 敎諸比丘; 彼此相敎, 共相受語, 展轉覺悟. 不應如是, 共受啞法, 同於外道. 若行啞法者, 突吉羅.□

【10】《普曜經》云: □太子七歲, 王以<選友>波羅門爲師, 太子問: □如何典, 相敎?□ 答曰: □梵□留等書.□ 太子曰: □異書有六十四, 何言只有二種?□ 師云: □何等名耶?□ 太子曰: □梵□留書□龍書□鬼書□阿修倫書等也.□ <選友>深慙而退.□《因果經》云: □太子年十歲, 王勅<難陀>□<調達>及五百童子, 復令國有勇力者, 定日集於戱場□射. <調達>領衆先出, 有象當門, 以手□倒; <難陀>, 足跳路側; 太子, 擲於空中, 以手還接, 不令損傷. 旣至戱場, 標鼓射之, <調達>, 竪四十里鼓, 不能得過; <難陀>, 竪六十里鼓, 亦莫能越; 太子, 竪百里鼓, 弓力弱, 取庫內諸王良弓古今無能張者, 太子旣挽, 放一箭透七鼓, 箭入地, 泉水湧出.《西域記》云, 其泉至今存焉, 一切病人, 飮則皆愈, 傳名<箭泉>.□

【11】宗通, 自覺; 說通, 覺人.

【12】《楊子□學行篇》□晞顔之徒, 亦顔之類; 晞驥之馬, 亦驥之類.□

【13】古者<少康>, 初作箕□. 俗作□, 非也.

【14】《阿含》□<周利槃特迦>, 過去以□法故, 極暗鈍. 世尊使執□掃地, 敎掃□二字, 若誦□忘掃□誦掃忘□.□

【15】<盧>行子, 於黃梅會下, 負石而□.

【16】祝髮也. <丹霞天然禪師>爲行者時, <石頭>使大衆□草, 惟師以水淨頭, □<石頭>前, 便與剃髮, 卽□無明草也. 祝, 斷也.

【17】《祖庭》云: □諸祖, 初以三藏敎乘兼傳. 後, <達磨>單傳心印, 所謂敎外別傳也.□ 老□胡, 指<達磨>也.

□ 山谷居士黃太史發願文[1] 8-2

昔者師子王, 白淨法爲身, 勝義空谷中, 奮迅[2]及哮吼, 念弓□明利箭, 被以慈哀甲, 忍力[3]不動搖, 直破魔王軍, 三昧常娛樂, 甘露爲美食, 解脫味爲漿, 遊戱於三乘, 安住一切智, 轉無上法輪.[4] 我今, 稱揚稱性實語, 以身口意, 籌量觀察, 如實懺悔. 我從昔來, 因癡有愛, 飮酒食肉, 增長愛渴,[5] 入邪見林, 不得解脫. 今者對佛, 發大誓願! 願從今日, 盡未來世, 不復淫欲; 願從今日, 盡未來世, 不復飮酒; 願從今日, 盡未來世, 不復食肉. 設復淫欲, 當墮地獄, 住火坑中, 經無量劫; 一切衆生, 爲淫亂故, 應受苦報, 我皆代受. 設復飮酒, 當墮地獄, 飮洋銅汁, 經無量劫; 一切衆生, 爲酒顚倒, 應受苦報, 我皆代受. 設復食肉, 當墮地獄, 呑熱鐵丸, 經無量劫; 一切衆生, 爲食肉故, 應受苦報, 我皆代受. 願我以此, 盡未來際, 忍事誓願, 根塵淸淨, 具足十忍, 不由他敎, 入一切智, 隨順如來, 於無盡衆生界中, 現作佛事. 恭惟十方洞徹, 萬德莊嚴, 於刹刹塵塵, 爲我作證. 設經歌羅邏身, 忘失本源,[6] 惟垂加被, 開我迷雲. 稽首如空,[7] 等一痛切.[8]

【1】太史<黃庭堅>, 字<魯直>, 號<山谷居士>. 初謁<圓通秀禪師>, 遂著發願文, 痛戒酒色, 日惟粥飯, 銳志參求, 後依<晦堂>. 一日, 侍<堂>山行次, 聞木犀花香, 釋然了悟. 木犀花, 桂花也.

【2】振毛羽狀.

【3】《阿含》有六種力: 小兒, 啼爲力; 女人, 嗔爲力; 國王, □爲力; 羅漢, 進爲力; 諸佛, 悲爲力; 比丘, 忍爲力.

【4】上, 華嚴離世間品偈, 有小異處.

【5】愛爲輪廻之本, 渴者情愛之至也.

【6】《名義集》明胎五位: 初七日, 名歌羅邏, 此云凝骨, 又云薄酪, 狀如凝□; 二七日, 名□部曇, 此云疱, 狀如瘡疱; 三七日, 名蔽尸, 此云凝結, 狀如凝血; 四七日, 名健南, 此云凝厚, 漸堅硬故; 五七日, 名鉢羅奢□, 具諸形故.

【7】《經》云, 法身如虛空.

【8】等一者, 平等一心也.

□ 雲峯悅和尙小□[1]

師擧百丈和尙示衆云, 汝遮一隊後生, 經律論學, 故是不知也, 入衆□禪, 禪又不會, 臘月三十日, 作□生折合去, 師云酌然, 諸上座, 去聖時遙, 人心淡薄, 看却今之叢林, 更是不得也, 所在之處, 聚徒三百五百, 浩浩地, 只以飮食□厚寮舍溫暖, 便爲旺化, 其間孜孜爲道者, 能有幾人, 設有十箇五箇, 走上走下, 半靑半黃, 總道我會了也, 各各自謂握靈蛇之寶,[2] 孰肯知非, 及乎編□□□將來,[3] 直是萬中無一, 苦哉苦哉, 所謂般若叢林歲歲凋, 無明荒草年年長, 就中今時, 後生□入衆來, 便乃端然拱手, 受他別人供養, 到處菜不擇一莖, 柴不般一束, 十指不沾水, 百事不干懷, 雖則一期快樂, 爭奈三塗累身, 豈不見, 敎中道, 寧以熱鐵纏身, 不受信心人衣, 寧以洋銅灌口, 不受信心人食, 上座, 若是去, 直饒變大地作黃金, 攪長河爲□酪, 供養上座, 不爲分外, 若也未是, 至於滴水寸絲, 便須披毛帶角, 牽犁□杷償他, 始得, 又不見, 祖師云, 入道不通理, 復身還信施, 長者八十一, 其樹不生耳, 終不虛也, 諸上座, 光陰可惜, 時不待人, 莫待一朝眼光落地, 緇田無一□之功,[4] 鐵圍陷百刑之痛, 莫言不道, 珍重.

【1】湖隱石刻. ◆文悅禪師, 南昌徐氏子, 嗣興敎守芝禪師.

【2】《搜神記》□隋縣.□水側有斷蛇丘. 昔, 隋侯出見大蛇爲牧童所傷, 疑其靈, 以藥傅之, 蛇乃去, 因名其丘. 歲餘, 蛇含珠而報之, 其珠徑寸純白, 夜有光, 可以燭百里, 謂之隋侯珠, 亦曰靈蛇珠.□ 此比心珠.

【3】禪宗十八問中, 有編□問□□問, 祖庭云, 編□, 逼迫也, □□, 勘驗也.

【4】周書, 爲山九□, 功虧一□, □, 土籠也.

□ 月林觀和尙體道銘

上士□玄人,  光陰莫虛棄,  渡江須用船,  爲人須有志,[1]

名相各不同,  非一亦非二,  佛法苦無多,  於中無別伎,

動着關□子,  非師自然智,  徹底老婆心,  觸人無忌諱,

刹境一毫端,  到此無廻避,  唱起德山歌,[2] 道者合如是,

佛祖出頭來,  呑聲須飮氣,  作略遮些兒,  古今無變異,

混沌未分時,  早有箇田契,[3] 人人本具足,  不肯回頭視,

箇箇達本鄕,  切忌着名位,  過此(去??)諸如來,  不離而今□,

現在諸菩薩,  轉次而受記,  智者暗點頭,  心空親及□,

愚人不信受,  抛家自逃逝,  哀哉猛省來,  現成眞活計,

箇裏用無窮,  宗門□一義,  左右逢其原,  亦不離行市,

銅頭鐵額兒,  腦門須着地,  願以此功德,  普及於一切.

【1】□中山曰: 人而無志, 非人也.

【2】關南道常禪師偈, 打動關南鼓, 唱起德山歌.

【3】古者削木, 書於其上, 謂之契, 如書契之契也. 田契, 方言田地明文, 以比本分事.

□ 慈受深禪師小□

此心淸淨, 猶如虛空, 無一點相貌, 擧心動念, 全乖法體, □退步, 便相應, 只是不肯退步, □放下, 便安樂, 只是不肯放下, 大都是無始劫來, 慣習成了也, 古人, 學道, 先打當貪嗔癡然後, 放敎一切處, 冷□□地, 如臘月裏扇子相似, 直是無人□着, 亡得名利, 甘得淡薄, 世間心輕微, 道念自然濃厚, □擔山和尙, 一生拾橡子煮喫, 永嘉大師, 不喫□頭下菜, 高僧慧休, 三十年着一□鞋, 百補千綴, 遇軟地行則赤脚, 恐損他信施, 信心物難消, 他摠是妻子口中, 減削將來, 供養□了, 便要邀福懺罪, □十二時中, 種種受用, 盡出他人之力, 未飢而食, 未寒而衣, 未垢而浴, 未困而眠, 道眼未明, 心漏未盡, 如何消得, 故古德云, 爲成道業施將來, 道業未成爭消得, 山僧遮裏, 不可與□諸人, 打粥飯過日也, 若是坐消信施, 諸天不喜, □茶淡飯, 也難消他底, 如今初學比丘, 飽食高眠, 取性過日, 猶嫌不稱意在出家人, 如一塊磨刀石, 一切人要刀快, 便來□石上磨, 張三也來磨, 李四也來磨, 磨來磨去, 別人刀快, 自家石漸消薄有底, 更嫌他人, 不來我石上磨, 有甚便宜處, 進食如進毒,[1] 受施如受箭,[2] 幣厚言甘,[3] 道人所畏, □灼然與道相應, 萬兩黃金亦消得, 此事不是說了便休, 須是實到遮箇田地, 始得高談大論, 瞞人自瞞, 大不濟事, 如今叢林中, 無人說着遮般話也, 莫道焦山, 長老說禪, 全無孔竅, 記取記取, 伏惟珍重.

【1】畏失道眼.

【2】畏喪道果.

【3】左傳, 幣重而言甘, 誘我也.

□ 汾州大達無業國師上堂[1]

有僧問曰, 十二分敎, 流于此土, 得道果者, 非止一二, 云何祖師東化, 別唱玄宗, 直指人心, 見性成佛, 豈得世尊說法, 有所未盡, 只如上代諸德高僧, □學貫九流, 洞明三藏, 生肇融叡, 盡是神異間生, 豈得不知佛法遠近, 某甲庸昧, 願師指示, 師曰諸佛, 不曾出世, 亦無一法與人, 但隨病施方, 遂有十二分敎, 如將蜜果, 換苦葫蘆, 淘汝諸人業根, 都無實事, 神通[2]變化,[3] 及百千三昧門, 化彼天魔外道,[4] 福智二嚴, 爲破執有滯空之見,[5] 若不會道及祖師來意, 論甚□生肇融叡, 如今天下, 解禪解道, 如河沙數, 說佛說心, 有百千萬億, 纖塵不去, 未免輪回, 思念不亡, 盡從□墜, 如斯之類, 尙不能自識業果, 妄言自利利他, 自謂上流, □他先德, 但言觸目無非佛事, 擧足皆是道場, 原其所習, 不如一箇五戒十善凡夫, 觀其發言, 嫌他二乘十地菩薩, 旦醍□上味, 爲世珍奇, 遇斯等人, □成毒藥, 南山尙自不許呼爲大乘, 學語之流, 爭鋒唇舌之間, 鼓論不形之事, □他先德, 誠實苦哉, 只如野逸高士, 尙解枕石漱流, 棄其利祿, 亦有安國理民之謀, 徵而不赴, □我禪宗, 途路且別, 看他古德道人得意之後, 茅茨石室, 向折脚□子裏煮飯喫, 過三十二十年, 名利不干懷, 財寶不爲念, 大忘人世, 隱迹巖叢, 郡王命而不來, 諸侯請而不赴, 豈同我輩貪名愛利, 汨沒世途, 如短販人, 有少希求, 而忘大果,[6] 十地諸賢, 豈不通佛理, 可不如一箇博地凡夫, 實無此理, 他說法如雲如雨, 猶被佛訶云, 見性如隔羅□,[7] 只爲情存聖量, 見在果因, 未能逾越聖情, 過諸影迹, 先賢古德, 碩學高人, 博達古今, 洞明敎網, 盖爲識學詮文, 水乳難辨,[8] 不明自理, 念靜求眞, 嗟乎, 得人身者, 如爪甲上土, 失人身者, 如大地土,[9] 良可傷哉, 設有悟理之者, 有一知一解, 不知是悟中之則, 入理之門, 便謂永出世利, 巡山傍澗, 輕忽上流, 致使心漏不盡, 理地不明, 空到老死無成, 虛延歲月, 且聰明不能敵業, 乾慧未免苦輪, 假使才□馬鳴,[10] 解齊龍樹,[11] 只是一生兩生, 不失人身, 根思宿淨, 聞之卽解, 如彼生公, 何足爲□, 與道全遠, 共兄弟, 論實不論虛, 只遮口食身衣, 盡是欺賢罔聖, 求得將來, 他心慧眼觀之, 如喫膿血一般, 總須償他, 始得, 阿那箇有道果, 自然招得他信施來不受者, 學般若菩薩, 不得自□, 如氷凌上行, 似□刃上走, 臨終之時, 一毫凡聖, 情量不盡, 纖塵思念未忘, 隨念受生,[12] 輕重五陰, 向驢胎馬腹裏託質, 泥犁□湯裏煮□, 一遍了, 從前記持憶想, 見解智慧, 都盧一時失却, 依前再爲□蟻, 從頭又作蚊□, 雖是善因, 而遭惡果, 且圖甚□, 兄弟只爲貪欲成性, 二十五有, 向脚□下繫着, 無成辦之期, 祖師觀此土衆生, 有大乘根性, 惟傳心印, 指示迷情, 得之者, 卽不揀凡之與聖, 愚之與智, 且多虛不如少實, 大丈夫兒, 如今直下, 便休歇去, 頓息萬緣, 越生死流, 逈出常格, 靈光獨照, 物累不拘, 巍巍堂堂, 三界獨步, 何必身長丈六, 紫磨金輝,[13] 項佩圓光, 廣長舌相,[14] 若以色見我, 是行邪道, 設有眷屬莊嚴, 不求自得, 山河大地, 不□眼光, 得大總持, 一聞千悟, 都不希求, 一餐之直, 汝等諸人, □不如是, 祖師來至此土, 非常, 有損有益, 有益者, 百千人中, 撈□一箇半箇, 堪爲法器,[15] 有損者, 如前已明, 從他依三乘敎法, 修行, 不妨却得四果三賢, 有進修之分, 所以先德云, 了卽業障本來空, 未了還須償宿債. 傳燈.

【1】商州杜氏子, 九歲出家, 五行俱下, 嗣馬祖.

【2】神名天心, 通名慧性, 天然之慧, 徹照無□, 故曰神通.

【3】自大而小, 小而大等爲變; 自有而無, 無而有等爲化.

【4】三昧化天魔, 新通伏外道.

【5】福德莊嚴化身破二乘滯空之見, 智慧莊嚴法身破凡夫執有之見.

【6】如今禪者, 只學口頭三昧, 競聲利汨世途, 而不能直進菩薩, 如世短販者, 徒持斗粟尺布, 旋旋取利, 不知夏資皮冬資□之大利也.

【7】華嚴云, 十地聖人, 說法如雲, 神通如雨, 見性如隔羅□, 不名眞佛子, □云菩薩智, 比如來智, 如明眼人隔輕□, 覩衆像色, 此言佛與菩薩, 見性不同也.

【8】正法念經云, 水乳一處, 惟鵝王飮之, 乳盡水在, 此言執滯言詮文字者, 不分眞妄也.

【9】涅槃佛取地小土, 置之爪上, 告迦葉言, 是土多耶, 十方世界, 土多耶, 迦葉言 爪上土不比十方所有土, 善男子, 有人捨身, 還得人身, 如爪上土云云.

【10】大乘論云, 此菩薩, 若剋其本, 大光明佛, 若論其迹, □八地菩薩, 過去輪陀王有千白鳥, 悉皆好聲, 若鳥出聲, 王則增德, 若不出聲, 大王損德, 如是諸鳥, 見白馬則鳴, 王求白馬不得, 作如是言, 若外道而令此鳥鳴, 都破佛法, 若佛弟子能令鳥鳴, 都破外道, 菩薩以神力, 現千白馬, 鳴千白鳥, 紹隆正法, 令不斷絶, 是故世尊, 名曰馬鳴, 如此等緣, 非一, 好學須檢.

【11】始生之日, 在於樹下, 由入龍宮, 始得成道, 故名龍樹, 天台云, 樹生生身, 龍生法身, 故號龍樹, 輔行云, 龍樹爲學廣通, 天下無敵, 欲謗佛經, 而自作法, 表我無師, 大龍攝入龍宮, 但誦七佛經目, 知佛法妙, 因而出家, 降伏國王, 制諸外道.

【12】淨度三昧經云, 一念受一身, 善念生天上人中身, 惡念受三惡途身, 百念受百身, 千念受千身, 一日一夜, 種生死根, 後當受八億五千萬雜類之身.

【13】類苑云, 金之優者, 曰紫磨, 猶人之有聖也.

【14】佛說法華時, 出廣長舌, 至梵天, 說彌陀經時, 舌覆大天世界, 凡夫人三生不妄語, 舌過鼻尖, 聖人至髮際, 佛說一乘心地法門時, 舌出過凡聖之上, 以表所說, 心法眞實, 起衆生信故.

【15】符堅攻陷襄陽, 得度安習鑿齒而喜, 謂左右曰, 吾以十萬師, 取襄陽, 得一人半耳, 左右問爲誰, 曰安公一人, 習鑿齒半人也.

法昌運禪師小□[1]

大凡□學兄弟, 道眼未明, 心地未安, 入一叢林, 出一保社,[2] 須當親近, 良朋善友, 二六時中, 將佛法爲事, 直須決擇, 令心眼精明, 遮箇不是小事, 光陰易失, 時不待人, 一失人身, 卒未有出頭處在, 莫只與□打□過時, 今日三明日四, 遮裏經冬, 那邊過夏, 記取一□葛藤路布學解,[3] 到處掠虛, 摩唇□□, 漢語胡言道, 我解禪解道, 輕忽好人, 作無間業, 將知此事, 大不容易, 沒量大人, 到遮裏, 討頭鼻不着, 莫當等閑開大口, 法昌老漢, 無人情莫愛人, 摩□□, 讚歎□, 盡不是好心, 一朝風火解散, 眼光落地, 善惡業緣, 受報好醜, 生死境界, 一時現前, 那時便如落湯□蟹, 手忙脚亂, 從前學得活計, 神通佛法, 總使不着, 業識茫茫, 無本可據, 追悔不及, 隨緣受報, 改頭換面, 都未可定, 豈不見, 古者道, 學般若菩薩, 且莫自瞞, 切須子細, 纖毫不盡, 未免輪廻, 絲念未忘, 盡從□墜, □要識披毛戴角底□, 便是□尋常亂作, 主宰者是, □要識拔舌地獄底□, 便是□惑迷途者是, □要識寒氷□湯底□, 便是□濫膺信施者是, 三塗八難盡是□心自作, 只爲道眼不明, 方乃如是, 若是諦當[4]底人, 豈有遮般消息, 法昌與□說語, 盡是契合諸聖, 不獨爲□三兄四弟, 但未得忍菩薩, 皆有此過, 豈□天龍八部, 旣來遮裏, 經冬過夏, 莫生容易, 老僧□頭邊[5]討飯, 供養, □, 說些子出家話, 莫被人我□却,[6] 一生空過, 一旦四大分張, 那時作伎倆遲了也, 有一般漢, 聞人擧着他□裏事, 嗔心忿起, 便道佛法, 豈有與□事, 大悟不拘小節, 更問阿誰, 我問□, 悟見箇甚□, 還脫得□□識想也未, 十二時中, 且與五戒十善相應, 靈山會上, 還曾見有無行業底佛□, 還有妄語底祖師□, 大似將牛屎, 比□檀, 有甚交涉, 可謂醍□上味爲世所珍, 遇斯等人, □成毒藥, □要得他日相應, 但從今日去, 一切處放敎枯淡, 二六時中, 對五欲八風, 如盲人視物, 不爲諸法管帶, 亦不管帶諸法, 六根門頭檢點, 無絲毫過患, 方有少許趣向分, 法昌與□說話, 如服瞑眩底藥相似, 一期苦口, 他時大有得力處, 所以道, 假使百千劫, 所作業不忘, 因緣會遇時, 果報還自受, 無人替代, 各自努力, 珍重. 語錄.

【1】洪州法唱倚遇禪師, □州林氏子, 嗣北禪智賢禪師.

【2】五家爲保, 五保爲社.

【3】路, 當作露, 露現布, 散其所學所解也.

【4】審實曰諦, 中正曰當.

【5】佛日和尙將茶, 去衆人作務處曰, □茶三五椀, 意在□頭邊.

【6】□音向, 荷負之勢也.

古鏡和尙回汾陽太守 5-8

<南陽><忠國師>, 三詔竟不赴, 遂使<唐><肅宗>, 愈重於佛祖. 然我望<南陽>, 雲泥雖異路, 回首思古人, 愧汗下如雨.[1] 如何<汾陽侯>, 視我如泥土, 戱以<玉峯寺>, 出帖請權住? 豈可爲一身, 法門同受汚? 萬古<長江>水, 惡名洗不去. 謹謹納公帖, 觀使自收取, 放我如猿鳥, 雲山樂幽趣. 他年無以報, 朝夕香一炷.

【1】以我望於南陽, 雖似雲泥之逈隔, 然彼感皇王之詔, 余得太守之帖, 持今較古, 寧無愧汗之□□乎?

緇門警訓註卷下

雪竇明覺禪師壁間遺文[1] 1-4

夫傳持祖燈,[2] 嗣續佛壽, 此非小任, 宜景前修, 肅爾威儀, 尊其瞻視,[3] 懲忿窒慾, 治氣養心. 無以名利動於情, 無以得失介於意, 無隨世之上下, 無逐人之是非, 黑白置之于胸, 喜怒不形於色. 樂人之樂, 猶己之樂, 憂人之憂, 若己之憂. 容衆尊賢, 克己復禮,[4] 無因小隙, 失素所善, 無背公議, 棄素所□. 能不可矜, 勢不可恃, 無護己短, 無掩人長, 見德不可忘身, 在貴不可忘賤. 且夫學本修性, 豈□人之不知? 道貴全生, 無□世之爲用. 人或慕義理, 固推餘必也, 篤爾心誠, 誨以規矩, 博援群籍, 深示妙宗. 慈室忍衣, 不可須臾而離,[5] 大方寶所, 欲其造次必是, 動息有常, 嫌疑必愼. 人不可侮, 天不可欺. 衆之去來, 無追無拒,[6] 人之毁譽, 無□無貪, 內無所慙, 外無所恤. 或若聲華溢美, 利養豊多, 畏四趣之果因, 愼三寶之交互. 死生未脫, 業苦難逃, 方其得志, □思利正. 身如行厠, 利稱軟賊, 百年非久, 三界無安, 可惜寸陰, 當求解脫. 古先諸祖, 擧有懿範: <杖錫>, 一味喫土; <丹霞>, 只箇布□; <趙州>, 靑灰滿首; <朗師>, 編草爲氈; 或深禪久修; 或優詔不就. 大都[7]約則□失, 奢則招譏, 謙則有光, 退則無忌. 去佛逾遠, 行道有艱, 觀時進止, 無自辱也.

【1】<雪竇山><重顯禪師>, <遂州><李>氏子, 嗣<北塔>.

【2】代代相承曰傳, 眷眷執守曰持. 祖燈, 祖師心燈也.

【3】《冠禮》曰: □整其衣冠, 尊其瞻視, 儼然人望而畏之.□

【4】《論語》□<顔回>問仁. 子曰: 克己復禮爲仁.□ 克□勝也, 己□身之私慾也, 復□反也, 禮□天理之節文也. 言爲仁者, 勝私慾而反乎理之節文也.

【5】《法華》云: □入如來室者, 於一切衆生, 大慈悲心, 是也; 着如來衣者, 柔和忍辱心, 是也.□ 今謂慈悲, 如人之有堂室, 不可須臾而離也; 柔忍, 如人之有衣服, 不可須臾而棄也.

【6】《四行論》云: □物若欲來, 住之莫逆, 物之欲去, 放去勿追.□

【7】《畵記》註云, 大都猶云大略也.

范蜀公送圓悟禪師行脚[1] 13-3

觀水莫觀汚池水,	汚池之水魚鱉卑.

登山莫登□□山,[2]	□□之山草木稀.

觀水須觀滄溟廣,	登山須登泰山上.

所得不淺所見高,	工夫用盡非徒勞.

南方幸有選佛地,	好向其中窮妙旨.

他年成器整頹綱,	不負男兒出家志.

大丈夫休擬議.	豈爲虛名滅身計.

百年隨分覺無多,	莫被光陰暗添歲.

成都□是繁華國,	打住只因花酒惑.

吾師幸是出家兒,	肯隨齷齪[3]同埋沒.

吾師幸有虹□志,[4]	何事躊躇溺泥水?

豈不見?

呑舟之魚不隱卑流,	合抱之木不生丹丘.

大鵬一展九萬里,	豈同春岸飛沙鷗?

何如急駕千里驥?	莫學□□戀一枝.[5]

直饒講得千經論,	也落禪家第二機.

白雲長是戀高臺,	暮□朝籠不暫開.

爲慰蒼生霖雨望,	等閑依舊出山來.

又不見?

荊山有玉名瓊瑤,	良工未遇居蓬蒿.

當時若不離荊楚,	爭得連城價倍高?

【1】<范鎭>, 字<景仁>, <華陽>人. 擧進士第, 官至翰林學士, 封<蜀國公>, 以戶部侍郞致仕. <克勤禪師>, 字<無着>, <彭州><駱>氏子, 受具後, 遊<成都>, 從<敏行大師>學經論, <蜀公>作詩以送. 後, <徽宗>賜號<圓悟>.

【2】<吳>《季重書》云: □登東山然後, 知衆山之□□.□ 注: 小而相連曰□□.

【3】急促局狹貌.

【4】《音義》云: □雙色鮮, 盛者爲雄, 闇者爲雌.□ <朱子>曰: □日與雨交, □然成質, 不當交而交, 天地之淫氣也. 陽氣下而陰氣應則爲雲而雨, 陰氣起而陽不應則爲虹.□

【5】《莊子》□□□巢於深林, 不過一枝.□

保寧勇禪師示看經[1]

夫看經之法, 後學須知, 當淨三業. 若三業無虧則百福俱集. 三業者, 身□口□意也: 一, 端身正坐, 如對尊顔則身業淨也; 二, 口無雜言, 斷諸嬉笑則口業淨也; 三, 意不雜亂, 屛息萬緣則意業淨也. 內心旣寂, 外境俱捐, 方契悟於眞源, 庶硏窮於法理, 可謂水澄珠瑩□雲散月明. 義海湧於胸襟, 智嶽凝於耳目, 輒莫容易, 實非小緣. 心法雙忘, 自他俱利, 若能如是, 眞報佛恩.

【1】<王荊公安石>, 爲亡子<□>, 奏施<金陵>舊第爲寺, 賜額曰<保寧>, 請<仁勇禪師>居之. 師<四明><竺>氏子, 嗣<楊岐>.

大智照律師送衣鉢與圓照本禪師書[1] 5-5

某年月日, 比丘<元照>謹裁書, 獻于<淨慈><圓照禪師>. <元照>早嘗學律, 知佛制□比丘必備三衣一鉢□坐具□□囊□, 是爲六物. 上中下根, 制令遵奉故, 從其門者不可輒違, 違之則抵逆上訓, 非所謂師資之道也. 三衣者, 何? 一曰僧伽梨, 謂之大衣, 入聚應供, 登座說法則着之. 二曰鬱多羅僧, 謂之中衣, 隨衆禮誦, 入堂受食則着之. 三曰安陀會, 謂之下衣, 道路往來□寺中作務則着之. 是三種衣, 必以□□麻苧爲其體, 靑□黑□木蘭染其色,[2] 三□五□爲其量. 裂碎還縫, 所以息貪情也; 條葉分明, 所以示福田也.[3] 言其相則三乘聖賢而同式, 論其名則九十六道所未聞, 敍其功則人得免凶危之憂□龍被逃金翅之難,[4] 備存諸大藏, 未可以卒擧也. 一鉢者, 具云鉢多羅, 此云應器. 鐵瓦二物, 體如法也; 煙薰靑翠, 色如法也; 三斗斗半, 量如法也. 盖是諸佛之標幟, 而非廊廟之器用矣. 昔者, <迦葉如來>授我<釋迦本師>,《智論》所謂十三條□布僧伽梨, 是也. □至垂滅, 遣<飮光尊者>持之於<鷄足山>以待彌勒, 有以見佛佛之所尊也;[5] 祖師西至, 六代相付, 表嗣法之有自, 此又祖祖之所尙也. 今有講下僧<在原>, 奉持制物有年數矣, 近以病卒, 將啓手足,[6] 囑令以衣鉢坐具, 奉于禪師, 實以賴其慈蔭, 資其冥路故也. 恭惟, 禪師道邁前修, 德歸庶物, 黑白蟻慕,[7] 遐邇雲奔, 天下叢林, 莫如斯盛. 竊謂事因時擧, 道假人弘, 果蒙暫屈高明, 俯從下意, 許容納受, 特爲奉持, 如是則大聖之嚴制可行, 諸祖之餘風未墜. 謹遣僧, 齎衣鉢共五事, 修書以道其意, 可否間惟禪師裁之. 不宣.[8]

【1】<照本禪師>, <常州><無錫><管>氏子, 嗣<天衣><義懷禪師>.

【2】《四分》有三壞色, 靑□黑□木蘭. 靑謂銅靑色也, 黑謂雜泥色也. 木蘭, 樹皮色也, 其皮染作赤色也.

【3】《章服儀》云: □條堤之相, 事等田疇, 如畦貯水而養嘉苗, 譬服此衣而生功德也. 佛令像此, 義不徒然.□《五分》云: □衣下數破, 當倒彼之.□

【4】《海龍王經》云: □龍王白佛: □如此海中, 無數龍種, 有四金翅鳥, 常來食之, 願佛擁護, 令得安穩.□ 於是, 佛脫身□衣, 告龍王言: □汝取是衣, 分與諸龍, 皆令周遍, 於中有値一縷者, 鳥不能觸犯.□□

【5】《祖庭》云: □<迦葉>入<王舍城>, 最後乞食, 食已未久, 登<鷄足山>, 山有三峯, 如仰鷄足. <迦葉>入中, 結跏趺坐, 作誠實言: □願我此身幷衲鉢等, 久住不壞, 乃至經於五十七俱□六十百千歲, 慈氏如來出現世時, 施作佛事.□ 作此誓已, 尋般涅槃. 時, 彼三峯, 便合成一.□

【6】<曾子>有疾, 召門弟子曰: □啓予手足! 而今而後, 吾免矣. 小子!□ 盖<曾子>平日, 以身體不敢毁傷故, 於此使弟子開衾而視之, 以其所保之全, 示門人, 至於將死而後, 以其得免於毁傷. 小子, 門人.

【7】言: 緇素嚮往, 如蟻集腥□.

【8】準薩婆多中, 三衣長五□□廣三□, 每□一尺八寸, 準<姬周>尺, 長九尺□廣五尺四寸.

釋門登科記序 7-4

三代[1]僧史, 十科取人,[2] 讀誦一門, 功業尤重. 皇朝著令, 帝王誕辰, 天下度僧, 用延聖祚,[3] 尊崇吾敎, 宣布眞風, 自古皆然, 於玆尤盛, 方今州縣, 淨侍寔繁.[4] 每歲選人, 必量經業,[5] 開場考試, 合格精通, 公榜星羅, 奬平生之勤苦, 綸恩露墜,[6] 許畢世以安閑. 外被田衣, 內懷戒寶, 爲法王子, 作人天師, 不事耕桑, 端受信施, 棲心物外, 旅泊□中,[7] 釋子之榮, 豈復過此? 近世出俗, 多無正因, 反欲他營, 不崇本業, 唯圖進納, 濫預法流, 或倚恃宗親, 或督迫師長. 至有巡街打化, 袖疏干求, 送惠追陪, 强顔趨謁, 頻遭毁辱, 備歷艱辛, 爲者百千, 成無數十. 豈信有榮身良策□安樂法門? 斯由當者, 昧出家心; 抑亦爲人, 無丈夫志. □《蓮華》妙典, 鷲嶺極談, 大事因緣, 開佛知見, 是諸佛降靈本致, 實群生悟入津途. 無量國中, 不知名字, 幸而聞見, 那不誦持? 豈獨孤恩, 誠爲忘本. 奉勉! 未度者, 宜加精至, 早冀變通; 已達者, 莫廢溫尋, 終爲道業. 百金供施, 實亦能消, 四輩瞻依, 諒無慙德. 幻軀有盡, 實行不亡. 故, 有舌相粲[8]若紅□,[9] 身骨碎如珠顆,[10] 具書傳錄, 識者備聞. □!《般若》有經耳之緣,《法華》校隨喜之福.[11] 幸依聖訓, 勿棄時陰, 近期於削髮爲僧, 遠冀於破魔成佛. 若能如此, 夫復何言. 所患, 爲僧不應於十科, 事佛徒消於百載. 古賢深誡, 寧不動心哉!

【1】<梁>□<唐>□<宋>.

【2】<梁><慧皎>作《高僧傳》, <唐><宣律師>作《續高僧傳》, <宋><通慧大師>作《大宋高僧傳》, 咸分十科, 以取高僧, 是僧史也.

【3】<周>主廢佛寺三萬三百所, 毁<鎭州>大悲像鑄錢, <世宗>親秉鉞, 洞其膺, 不四年, 痕潰于膺. <宋>祖目擊其事故, 卽位元年, 廣建佛寺, 歲度僧八千, 又誕聖節, 於天下命僧陞座, 祝天算爲準, 祝聖始此.

【4】凡削染爲僧者, 通謂□淨侍□.《西域記》云: □講一部則免知事, 講二部則加土房資具, 講三部則差侍者祗承, 講四部則給淨人, 講五部則許乘輿.□ 謂爲僧者爲淸淨給侍故, 云淨侍.

【5】<建隆>三年, 詔每年試童行, 通《蓮經》七軸者, 給祠部牒披剃. <太宗><太平興國>元年, 詔天下僧尼, 復試經科.

【6】《禮記》□王言如絲, 其出如綸.□ 注: 綸, 如宛轉繩也. 試以科經精通而應選則, 王澤之及身如露下而霑草木.

【7】旅如客店暫住, 豈可久居? 泊如舟行夜纜, 天曉復放. □, 人□也. □中, 猶言人間也. 言無滯累於人間也.

【8】鮮好貌. 獸三爲群, 人三爲衆, 女三爲粲.

【9】<臨沂王><梵行>, 少□, 其母慈念, 口授《法華》, 布衣蔬食, 禪誦無缺, 計誦經一萬七千部. 後, 跏趺而逝, 遺言露屍林野. 久之, 皮肉旣盡, 惟舌不壞, 色如蓮華. 又<唐>僧<遺俗>, 誦《法華》千遍, 因疾告友曰: □某平生誦經, 意希有驗, 若生善道, 舌根不壞, 可埋十年, 發視.□ 言訖而寂. 後十年啓視, 舌果不壞. 誦《法華》而舌根不壞者, 前後甚衆.

【10】<唐>僧<神悟>幼□惡疾, □指懺悔, 所苦頓愈, 因出家. 每入<法華道場>, 九旬禮念, 逝後□維得舍利, 累累粲然可數, 如是者古今無數也.

【11】隧他修習善因, 喜他感得善果.

顔侍郞答雲行人書 5-7

近辱書誨, 且以禪敎之說見敎. 讀之, 深有開慰, 而向來亦嘗有所開示, 適以多事, 不能與師周旋,[1] 今復有言, 自非見愛之深, 孰能以此相警? 顧我愚昧, 何足知之. 然, 師所言者, 予竊疑焉. 於如來方便之道, 似執一偏, 猶有人我之見, 以我爲是□以人爲非, 於佛法中, 是爲大病. 人我不除, 妄談優劣, 只爲戱論, 爭之不已; 遂成謗法, 未獲妙果, 先招惡報, 不可不愼. 但能於先佛一方便門, 精進修行, 行滿功圓, 自然超脫, 不必執我者爲是□以餘爲非也. 修行淨土, 佛及菩薩皆所稱歎, 在家□出家, 往生非一, □今末法之中, 修此門者, 可謂捷經. 然, 於是中間, 亦須洗去根塵□□折我慢; 於其他種種法門, 雖非正修行路, 隨力隨分, 亦加欽信. 豈可妄論優劣, 自爲高下? <達磨>西來, 不立文字, 直傳心印, 一花五葉. 自<曹溪>來, 悟此法者, 如稻麻竹葦, 在<李唐>時, 世主尊崇, 如事師長, 以至于今, 師授不絶, 特未可以優劣議也. 若必欲引敎家義目, 定其造證, 謂如是修者方入某地□如是行者方登某位, 眞所謂描畵虛空, 徒自勞耳. 故,《經》云: □如人數他寶, 自無半錢分.□ 於法不修行, 多聞亦如是, 願師屛去知見, 勿論其他, 專心自修於淨業也. 某每與師談, 見師多斥不立文字之說, 使此說非善則<達磨>必不西來, 二祖必不肯斷臂求之也. 今禪家文字□滿天下, 此乃末流自然至此, 何足怪耶? 娑婆世界, 衆生知見種種差別, 非可以一法而得出離故, 佛以方便設種種法門, 使其東西南北縱橫小大, 皆可修行□皆可證入. 華嚴會上, 文殊師利, 盖嘗問於覺首言: □心性是一, 云何見有種種差別?□ 問於德首言: □如來所悟, 唯是一法, 云何乃說無量諸法?□ 問於智首言: □於佛法中, 智爲上首, 如來何故, 或讚布施, 或讚持戒, 或讚堪忍, 以至或復讚歎慈悲喜捨, 終無有以一法而得出離者?□ 咸有頌答, 是師之朝夕所讀者也, 斯理必深明之. 夫受病旣殊, 處方亦異, 今以手足之疾, 服某藥而愈, 他人病在腹心而責其不進手足之藥, 乃以治腹心之劑爲非, 可乎? 楞嚴會中二十五行, 獨推觀音, 豈可便優觀音而劣諸菩薩? 神仙外道, 於我法中, 皆爲邪見. 然, 華嚴知識, 或在外道, 或爲人王, 或爲淫女, 引導衆生, 若以正修行者爲是, 則<善財>所參<勝熱>□<婆須密女>□<無厭足王>等, 皆可指爲非也?[2] 千經萬論, 止爲衆生除病, 病去藥除, 何須無病而自灸. 此心垢重, 故修淨因, 淨垢若亡, 復何修證. 三界無住, 何處求心, 四大本空, 佛依何住? 衣中之寶, 只爲衣纏, 衣若壞亡, 珠當自現. 聊敍鄙見, 以復來誨, 或別有可敎者, 更垂一言, 幸甚. 愼勿支離蔓衍, 以成戱論也. 邇來, 四大輕安否? 所苦不下食, 今復差退否? 某隨緣過日, 只求無事耳, 未[3]間千萬珍重.

【1】周旋, 旋旗指麾也 又回也, 幹也.

【2】<勝熱>, 示行癡行, 使<善財>得般若解脫門; <婆須密女>, 示行貪行, 使<善財>得離欲解脫門; <無厭足王>, 示行嗔行, 使<善財>得如意解脫門.

【3】見之.

陳提刑貴謙□眞侍郞德秀書[1]

承下問禪門事, 仰見虛懷樂善之意, 顧淺陋, 何足以辱此, 然敢不以管見陳白, 所謂話頭合看與否, 以某觀之, 初無定說, 若能一念無生, 全體是佛, 何處別有話頭, 只緣多生習氣, 背覺合塵, 刹那之間, 念念起滅, 如□□拾栗相似, 佛祖不得已, 權設方便, 令咬嚼一箇無滋味話頭, 意識有所不行, 將蜜果換苦葫蘆, 淘汝業識, 都無實義, 亦如國家兵器, 不得已而用之,[2] 今時學者, 却於話頭上, 强生穿鑿, 或至逐箇解說, 以當事業, 遠之遠矣, □道者,[3] 二十年, 坐破七箇蒲團, 只管看驢事未去, 馬事到來, 因捲簾大悟[4]所謂八萬四千關□子, 只消一箇鎖匙開, 豈在多言也, 來敎謂誦佛之言, 存佛之心, 行佛之行, 久久須有得處, 如此行履, 固不失爲一世之賢者, 然禪門一着, 又須見徹自己本地風光, 方爲究竟, 此事雖人人本有, 但爲客塵妄想[5]所覆, 若不痛如□煉, 終不明淨, 圓覺經云, 譬如銷金鑛, 金非銷固有, 雖復本來金, 終以銷成就, 蓋謂此也, 來敎又謂, 道若不在言語文字上, 諸佛諸祖, 何謂留許多經論在世, 經是佛言, 禪是佛心, 初無違背, 但世人尋言逐句, 沒溺敎網, 不知有自己一段光明大事, 故達磨西來, 不立文字, 直指人心, 見性成佛, 謂之敎外別傳, 非是敎外別是一箇道理, 只要明了此心, 不着敎相, 今若只誦佛語, 而不會歸自己, 如人數他珍寶, 自無半錢分, 又如破布□珍珠, 出門還漏却, 縱使於中, 得少滋味, 猶是法愛之見, 本分上事, 所謂金屑雖貴, 落眼成□, 直須打倂, 一切淨盡, 方有少分相應也,[6] 某向來, 雖不閱大藏經, 然華嚴楞嚴圓覺維摩等經, 誦之亦稍熟矣, 其他如傳燈諸老語錄, 壽禪師宗鏡錄, 皆翫味, 數十年間, 方在屋裏着到, 却無暇看經論也, 楞伽雖是達磨心宗, 亦以句讀[7]難通, 不曾深究, 要知吾人, 皆是誠心, 非彼世俗自瞞, 以資談柄而已, 姑以日用驗之, 雖無濁惡□過, 然於一切善惡逆順境界上, 果能照破, 不爲他所移換否, 夜睡中, 夢覺一如否, 恐怖顚倒否, 疾病而能作得主否, 若目前猶有境在, 則夢寐未免顚倒, 蒙寐旣顚倒, 疾病必不能作得主宰, 疾病旣作主宰不得, 則生死岸頭, 必不自在, 所謂如人飮水, 冷暖自知, 待制舍人, 於功名鼎盛之時, 淸修寡慾, 留神此道, 可謂火中蓮華矣, 古人有言, 此大丈夫事, 非將相之所能爲也, 又云, 直欲高高峰頂立, 深深海底行, 更欲深窮遠到, 直到不疑之地, 來敎謂, 無下手處, 只此無下手處, 正是得力處, 如前書所言, 靜處鬧處, 皆着一隻眼, 看是什□道理, 久久純熟, 自無靜鬧之異, 其或雜亂粉飛, 起滅不停, 却擧一則公案,[8] 與之□□, 則起滅之心, 自然頓息, 照與照者, 同時寂滅, 卽是到家也, 某亦學焉而未至也, 姑盡吐露如此, 不必他示, 恐有儒釋不□者, 必大怪之, 待制舍人, 他日心眼開明, 亦必大笑而罵之.

【1】眞德秀, 字景元, 建安人, 號西山先生. ◆貴謙, 嘗□月林鐵鞭諸大老.

【2】古者蚩尤, 以金作兵, 兵者凶器也, 有敵而後行, 不得已而用也, 祖師施設話頭方便, 亦復如是也.

【3】福州長慶惠□禪師, 抗州鹽官孫氏子, 嗣雪峯.

【4】僧問靈雲曰: 如何是佛法大意, 曰驢事未去, 馬事到來.

【5】集解云, 外境名客, 內垢名塵, 眞師云, 分別煩惱, □動如客, 俱生煩惱, 微細如塵.

【6】上謂不着敎相, 正宗記曰, 所謂敎外別傳, 非謂黃卷赤軸間, 言聲字色, □然有狀, 直與實相無相一也, 亦非果別於佛敎也. 正是敎迹不到者也, 經曰始從鹿野苑, 終至跋提河, 中間五十年, 未曾說一字, 此固敎外之偈也. 宋帝詩曰, 初祖安禪坐少林, 不傳經敎旦傳心, 後人若悟眞如性, 密印由來妙理深.

【7】語絶爲句, 句心爲讀, 奇字指迷云, 點句音讀, 讀字音豆.

【8】祖庭云, 宗門因緣, 不言一節一段, 而言一則者, 盖製字從貝從刀, 貝人所寶也, 刀人所利也, 所發之語, 若刀之制物以有則也, 故人皆寶之, 以爲終身之利焉, 是知謂一則者, 不無深意也.

□ 慈受禪師訓童行[5] 13-9

世諦紛紛沒了期,	空門得入是便宜.

直須日夜常精進,	莫只勞勞空過時.

燒香禮拜莫□□,	目覩心存對聖容.

懺悔多生塵垢罪,	願承法水洗心胸.

也要學書也念經,	出家心地要分明.

他年圓頂方袍日,	事事臨時總現成.

一等出家爲弟子,	事師如事在堂親.

添香換水須勤愼,	自有龍天鑑照人.

廊下逢僧須問訊,	門前過客要相呼.

出家體態宜謙讓,	莫學愚人禮數無.

出家不斷□和酒,	枉在伽藍地上行.

到老心田如未淨,	菩提種子亦難生.

莫說他人短與長,	說來說去自招殃.

若能閉口深藏舌,	便是安身第一方.

色身健康莫貪眠,	作務辛勤要向前.

不見□坊盧行者,	祖師衣鉢是渠傳.

香積廚中好用心,	五湖龍象在叢林.

瞻星望月雖辛苦,	須信因深果亦深.

常住分毫不可偸,	日生萬倍恐難酬.

猪頭驢脚分明見,	佛地如今掃未休.[6]

家事精□宜愛惜,	使時須把眼睛看.

莫將恣意胡抛擲,	用者須知成者難.

諸寮供過要精勤,	掃地煎茶莫厭頻.

事衆若能常謹切,	身心方是出家人.

拳手相交不可爲,	□豪非是出家兒.

遭人唾面須□拭,	到底饒人不是癡.

出家言行要相應,	戰戰常如履薄氷.

雖是未除鬚與髮,	直敎去就便如僧.

□  勉僧看病 13-9

四海無家病比丘,	孤燈獨照破牀頭.

寂寥心在呻吟裏,	粥藥須人仗道流.

病人易得生煩惱,	健者長懷惻隱心.

彼此夢身安可保?	老僧書偈示叢林.

□ 大慧禪師禮觀音文

淸淨三業, 一心五體投地, 歸依南無十方慈父廣大靈感觀世音菩薩, 我聞菩薩, 從聞思修, 入三摩地, 得三隨順, 四不思議, 十四無畏, 十九說法, 七難二求, 三十二應無量功德, 興大威力, 發大誓願, 同流九界六道四生生死趣中, 興百千萬億無量恒河沙劫數善行方便, 救度拔濟一切衆生, 無有休息, 我今哀求必賜加被, 伏念某甲, 宿生慶幸, 生遇佛法, 身雖出家, 心不染道, 愚痴邪見, 諸根昏塞, 內外經書, 雖於習學, 章句妙理, 無所通曉, 又恐福力淺薄, 壽命不長, 徒入空門, 虛生浪死, 我今洗心泣血,[1] 稽□投誠, 終日竟夜, 安想聖容,[2] 受持聖號,[3] 禮拜聖像,[4] 惟願菩薩, 天耳聞聲, 悲心救苦, 怜憫加被,[5] 放大神光, 照我身心, 傾大甘露,[6] 灌我頂門, 蕩滌累世寃愆, 洗潔千生罪業, 身心淸淨, 魔障消除, 晝夜之間, 坐臥之中, 觀見菩薩, 放大神光, 開我慧性, 使某卽時, 神通朗發, 智慧聰明, 一切經書, 自然記憶, 一切義理, 自然通曉, 得大辨才, 得大智慧, 得大壽命, 得大安樂, □禪學道, 無諸魔障, 悟無生忍,[7] 世世生生, 行菩薩道, 四恩總報, 三有齊資, 法界衆生, 同圓種智.

【1】人之淚, 必因應聲而出, 若血出則, 不由聲也. 今無聲而淚出, 如血之出, 故曰泣血也.

【2】意業.

【3】口業.

【4】身業.

【5】天耳聞聲, 應持聲號, 悲心救苦, 應想聖容, 怜憫加被, 應拜聖像.

【6】梵網經云, 甘露服之, 令人無病長壽肥健, 當飢充飽, 當飮解渴, 當病療疾, 救生濟乏, 故表諸不拔苦與樂之法藥也.

【7】五門禪經云, 於一切衆生, 忍辱不嗔, 是名衆生忍, 得此忍者, 易得法忍, 得法忍者, 所謂諸法不生不滅, 畢竟空相, 能信受是法忍者, 是名無生法忍.

□ 天台智者大師觀心誦經法

夫欲念經滅罪, □一先須□漱整威儀, 別座跏趺而坐, □二入觀所坐之座, 高廣嚴好, 次觀座下, 皆有天龍八部四衆, 圍繞聽法, 次須運心作觀, 觀我能爲法師, 傳佛正敎, 爲四衆說, 想所出聲, 非但此一席衆, 乃至十方, 皆得聽受, 名爲假觀, 次觀能說之人, 所念之經, 何者是經, 爲經卷是, 爲紙墨是, 爲標軸是, 誦者爲當心念是, 口念是, 爲□□和合而出, 爲有我身, 爲無我身, 誰是念者, 觀此四衆, 爲是實有, 爲後想生, 四衆非有, 推尋畢竟, 無有我能念者, 是名空觀, 雖無所念之經, 而有經卷紙墨文字, 雖無能念之人, 而有我身, 爲四衆宣念, 雖非內外, 不離內外, 雖非經卷, 不離經卷, 雖非心口, 不出心口, 從始至終, 必無差謬, 名不可思議, 能作此解, 能作此觀, 名爲三觀, 於一念, 得不前不後, 三觀宛然, 雖無施者, 而有法施, 雖無受者, 四衆宛然, 雖無法座, 登座宣說, 非一二三而一二三, 名爲法施檀波羅蜜, 專心執持, 無諸遮□, 名爲持戒, 忍耐惡覺, 名聞財利, 皆不能惱, 名之爲忍, 一心不息, 從始至終, 無有□愧, 名爲精進, 專念此經, 無有愛味, 名之爲禪, 分別無謬, 序正流通, 無不諦了, 字句分明, 名爲般若, 是名六波羅蜜具足, 自行此法, 名之爲實, 傳授外人, 名之爲權, 若從生至老, 一生已辦, 以此成功德於無始心, 名爲正因種子, 若有心觀, 名爲了因, 高座四衆, 說授因緣, 名爲緣因, 三因具足, 若觀未明, 但是性德, 硏之不已, 觀心相應, 名托聖胎, 以胎業成就, 名爲修德, 中間四十二位, 亦名性修, 至於極果, 名爲種智, 伊字三點, 不縱不橫, 名大涅槃, 名到彼岸, 名□一義空, 平等大慧, 是名念經正觀, 三世諸佛, 無不從此而生, 信者可施, 無問莫說, □三流通者, 若自調自度, 不名爲慈, 見若不救, 不名爲悲, 旣修正觀現前, 復應莊嚴法界, 所念經竟, 出觀之後, 以此道觀功德, 已登正覺之者, 願度衆生, 入位之人, 悉登上地, 未入位者, 卽運慈悲二法, 願未來世成等正覺也.

□ 觀心食法

旣敷座坐已, 聽維那進止, 鳴磬後斂(□으로 되어 있는데??)手, 供養一體三寶, □十方施作佛事, 次出生飯, 稱施六道, 卽表六波羅蜜, 然後受此食, 夫食者, 衆生之外命, 若不入觀, 卽潤生死,[1] 若能知入觀, 分別生死, 有邊無邊, 不問分衛,[2] 與淸衆淨食, 皆須作觀, 觀之者, 自恐此身內舊食, 皆是無明煩惱, 潤益生死, 今之所食, 皆是般若, 想於舊食, 從毛孔, 次□而出, 食旣出已, 心路卽開, 食今新食, 照諸闇滅, 成於般若, 故淨名云, 於食等者, 於法亦等,[3] 是爲明證, 以此食故, 成般若食, 能養法身, 法身得立, 卽得解脫, 是爲三德, 照此食者, 非新非故, 而有舊食之故, 而有新食之新, 是名爲假, 求故不得, 求新不得, 畢竟空寂, 名之爲空, 觀食者, 自那可食爲新, 旣無新食, 那可得食者, 而不離舊食養身, 而新食重益, 因緣和合, 不可前後分別, 名之爲中, 只中卽假空, 只空卽中假, 只假卽空中, 不可思議, 名爲中道, 又淨名云, 非有煩惱, 非離煩惱, 非入定意, 非起定意, 是名食法也.

【1】善見論云, 受施之時, 必須作觀, 不作則得罪, 負人信施也.

【2】分衛者, 乞食也, 分施衆僧, 衛護道力.

【3】維摩經, 須菩提言, 我昔入其舍, 從乞食時, 維摩詰, 取我鉢, 盛滿飯, 謂我言, 唯須菩提, 若能於食等者, 諸法亦等, 諸法等者, 於食亦等, 如是行乞, 乃可取食.

□ 大智律師三衣賦

吾有三衣, 古聖眞規, □□麻苧, 爲其體, 獸毛蠶口, 害命傷慈, 靑黑木蘭, 壞其色, 五正五間, 涉俗生譏, 其奉持也, 如鳥兩翼, 其敬護也, 如身薄皮, 信是恒沙諸佛之標幟, 賢聖沙門之軌儀, 九十六道, 起信之首, 二十五有, 植福之基, 是以堅誓獸王, 忍死而頻加稱歎, 蓮花色女, 作戱而盡斷貪癡,[1] 弘誓甚重, 至德難思, 龍被免金翅之禍, 人得息戰敵之危, 末流浮薄, 正敎衰遲, 競貿亂朱之服,[2] 率遭濫吹之嗤,[3] 壯大於貢高我慢, 欺壓於碩德尨眉, 習以成俗, 愚不知非, 汝當敬遵彛範,[4] 仰荷恩慈, 時時自慶, 步步勿離, 潛神樂國兮銖衣自被, 垂形忍界兮報服常隨, 劫石可消,[5] 想斯言而不泯, 太空有盡, 諒此志以難移.

【1】壽禪師戒序儀文云, 昔蓮花色比丘尼, 曾爲戱人, 以披袈裟作戱, 承此功德, 無有誠心, 而受法衣, 尙値釋迦佛, 出家證果.

【2】孟子, 惡紫恐其亂朱也. 紫黑赤間色也.

【3】齊宣王使人吹□, 必三百, 南郭處士, 請爲王吹□, 王悅之, □食以數百人, 宣王死□王立, 好一一聽之, 處士抽身而逃.

【4】彛, 常也, 三衣比丘, 常所被着, 是彛範也.

【5】統紀云, 兜率銖衣, 拂靑石, 注石廣二由旬, 厚半由旬, 兜率天人過百年, 以六銖一拂, 至石消盡, 乃爲大劫, 非□□小劫也.

□ 鐵鉢賦

吾有鐵鉢, 裁製合轍, 斗半爲量, 不大不小, 竹煙熏治, 唯光唯潔, 似二分之明珠, 若將圓之皎月, 淸晨入聚, 群心發越, 黃□,[1] 傾散有若金沙, 白淅[2]高堆, 宛如積雪, 與香積之變現無殊, 比自然之天供何別,[3] 咨爾同舟,[4] 宜自隱括,[5] 不耕不耘, 不鋤不割, 有生之命, 自何而活,[6] 且夫口腹無厭,[7] 貪源□竭, 正念微乖, 羅刹已奪, 嗜一時之甘美, 爲萬劫之飢渴, 萬金可受, 保君未徹, 杯水難堪,[8] 聖敎明說, 是宜五觀無違, 三匙有節,[9] 愼勿枉彼信施, 以養穢軀, 會須,[10] 藉此資緣, 早求自脫.

. 無字, 隱下有木, 別本爲隱而從別本. 注同.

【1】音咨, 六穀曰□, 鄭康成曰: □, 稷也. 按爾雅, 六穀以稷爲長.

【2】浙音昔, 汰米也. 孟子, 接浙而行.

【3】《仁孝勸善書》云: □昔, 維衛佛與六萬二千比丘出山還父王國, 王於城外割地立屋, 處諸比丘. 有比丘語左右家, 欲□作屋, 男子不許, 其家老母, 手自爲之, 屋得成焉, 十指皆穿. 比丘坐中入定, 一夜入火光三昧, 舍現大火, 母望念言: □作屋尋燒, 何其薄福?□ 走見屋如舊, 但火光中見比丘, 甚喜, 壽終生天. 釋迦成佛, 天命未盡, 下來白佛: □明日, 飯佛及僧.□ 佛默然受之. 匿王, 又遣人請佛, 佛曰: □已受天請.□ 王曰: □未嘗見天人下施, 何緣有此?□ 明日, 遣人候之, 不見施辦. 日至□中, 亦復寂然, 王□修饌: □若無其人, 吾當供之.□ 日中天至, 了不賚食, 但將天女, 鼓諸音樂, 禮佛而住, 白曰: □時到.□ 卽擧手巾, 衆事自然皆辦. 行水旣訖, 擧手出廚, 百味甘露, 自然在地, 手自斟酌, 衆會皆足. 王見驚□, 白佛: □此女, 何福乃爾?□ 佛爲王說前世爲比丘作屋以手. 從是生天, 九十一劫, 手出衆物, 福尙未終.□

【4】同舟, 同流也. 郭泰與李膺同舟而濟, 人望若神仙, 易曰同舟而濟胡越, 何患乎異心哉.

【5】古有隱括之器. 隱, 審也; 括, □括也. 卽正邪曲之器也. □曲者, 隱; 正方者, 括.

【6】今諸比丘, 不能手自耕鋤, 高坐華堂, 然則此之身命, 從何而生也, 皆是檀越汗血力作, 而邀福免禍之供須歟.

【7】左傳, 貪□無厭.

【8】佛德經云, 如法受施, 千金納之, 若乖佛化, 杯水不許.

【9】□一匙願斷一切惡, □二匙願修一切善, □三匙回向諸衆生, 伽論云, 食時須口口作念, 若欲省繁, 但初口三匙, 摠念亦得.

【10】唐太宗怒甚曰, 會須殺此田舍翁, 注會要也, 田舍翁, 魏徵也.

□ 坐具賦

吾有坐具, 裁量有據, 其色相則一類袈裟, 其物體則兩重□布, 長四廣三, 壞新□(□으로 되어 있는데??)故, 彼形之大者, 可用開增, 吾身之小兮, 從初制度, 好大惡小, 但責他非, 反制爲開, 焉知自誤, 嘗聞比丘身者, 五分之塔也,[1] 尼師壇者, 四方之基也, 是則道者所資, 豈宜身之爲護, 安禪講法, 敷之, 勿失於威儀, 入聚遊方, 持之, 勿離於□步,[2] 不然, 諸律有違制刑科, 一生無如法坐處.

【1】若諸比丘, 能持五戒, 則將成佛道, 證五分眞身, 若然則持戒之身, 是爲五分法身之塔也.

【2】一擧足曰□, 三尺; 兩擧足曰步, 六尺.

□ □囊賦

吾有□囊, 製造有方, 緻練作底,[1] 熟鐵爲匡, 其用濾兮深須諦視, 其還放兮切忌損傷, 宜知我佛仁慈, 尙不遺於微物, 將使吾曹飮用, 得幸免於餘殃, 一化境中, 上下皆制, 半由旬內,[2] 往返須將, 世多輕略, 孰究否臧, 或聞而不製, 則嗤爲小道, 或製而不用, 但懸於草堂, 斯由內無慈□, 外恣□狂, 塞來蒙之津徑, 害吾敎之紀綱, 汝當存誠持守, 竭力恢張, 豈止四生有賴, 抑使三寶增光.

【1】會正記云, 西方用上白□, 東夏將密絹, 若是生絹, 小□直過, 取熟絹四尺用之, 緻, 音置, 密也.

【2】由旬, 此云四十里, 半由旬, 則二十里.

錫仗賦

吾有一錫, 裁製有式, 上下三亭, 聳幹六尺,[1] 十二環, 圓而無缺,[2] 示因緣乃死乃生, 兩□開而復同, 顯空有, 不離不卽, 匪以扶羸, 唯將□食,[3] 執之兮居然[4]寂寂, 振之兮其鳴曆曆, 直欲使諸有門開,[5] 三途苦息,[6] 隨身所止, 懸之屋壁, 塵垢易生, 長須拂拭, 擲雲外兮不以爲難,[7] 解虎競兮未須勞力,[8] 幸哉凡愚, 蹈夫聖跡, 外露□暴, 內懷荊棘, 用之捨之兮能無夕□.

【1】梵云隙棄羅, 此云錫杖, 三世諸佛, 皆以持錫, 得菩提, 斯杖, 上用錫, 中用木, 下用牛牙角爲鑽, 不許銅鐵, □名非法也.

【2】若二股六環, 是迦葉佛製, 若四股十二環, 是釋迦佛製也.

【3】杖錫經云, 佛令比丘, 於乞食時, 振之作聲, 知人有無等, 故十誦, 名聲杖, 又名智杖.

【4】居然猶云分明.

【5】九州謂之九有比丘執之, 乞食時, 使九有之人, 開門而施其搏食也.

【6】地藏菩薩, 振錫於地獄門前, 則時有息, 其罪苦也.

【7】元和中, 淮西吳元濟, 違拒王命, 官軍與賊交鋒, 未決勝負, 鄧隱峯乃擲錫空中, 飛身而過, 兩軍將士仰觀, 乃符預夢, 鬪心頓息, 舒州潛山, 最奇絶而山麓尤勝, 志公與白鶴道人, 爭居之, 謀于梁.武帝, 帝使二人, 各以物誌之, 先得者居之. 道人放白鶴, 志公次復飛錫, 錫先卓立山麓, 甘泉湧出, <誌公>結庵安居.道人不□. 杜詩, 錫飛常近鶴.

<王陽明>詩曰:

險夷元不滯胸中,	何似浮雲過太空?

夜靜海濤三萬里,	月明飛錫下天風.

<黃梅泉>題<順天><仙巖寺>詩曰:

幽壑鍾聲自宇□,	燈燈遂現百年間,

飛空試卓泉根錫,	度世聊探樹裡環.

半榻晝明花綴□,	九□雲盡月籠山.

向平華髮秋無數,	願乞金丹一粒還.

【8】齊僧慧稠在懷州.王屋山, 聞虎鬪, 以錫杖解之. 因成頌曰: □本自不求名, 剛被名求我. 岩前解兩虎, 障却第三果.□ 又曇詢因山行, 虎相鬪累日不歇, 詢執錫分之語曰: □同居林藪, 計豈大乖? 幸各分路.□ 虎低頭受敎而散去.

詩曰: □窓前錫杖解兩虎, 床下鉢盂藏一龍.□

□禪師誡洗麵文

詳夫□豈天然, 麥非地湧, 盡衆生之汗血, 乃檀越之脂膏,[1] 本療形枯爲成道業, 尋常受用, 尙恐難消, □於□洗精英, 唯餘筋滓, 全資五味, 借美色香, 巧製千端, 擬形魚肉, 致使鵝毛, 白雪之狀, 逐水流離, 常堂口分之餐, 三分去二, 如斯枉費, 實謂無□, 昧稼穡之艱難, 減龍神之祐護, 設具輪王之福, 猶須瓦解氷消, 雖非害命傷生, 寧不招因帶果, 大覺世尊, 一麻一麥,[2] 古來高士, 果菜充飢, 飮食之侈未除, 解脫之期安在, 但願□禪得髓,[3] 何須洗麵求筋, 縱消萬兩黃金, 正好□羹淡飯, 旣免多求妨道, 自然所向淸高, 雖云淡薄家風, 別是一般安樂, 痛想圓通慈訓, 眞堪換骨洗腸,[4] 深思舜老規繩, 須是斬釘截鐵,[5] 大衆同推道念, 莫嫌供養蕭□, 假饒斫下山僧頭, 決定不洗常住麵, 元符三年十一月一日住持宗□白.

洗心猶在半途中,	洗麵何曾振古風,

今日叢林思舜老,	昔時宗匠憶圓通,[6]

種麥辛勤磨麥難,	莫將洗麵作盤餐,

爲怜枉費情何似,	恰與山僧肉一般,

任是豊年猶損福,	假饒凶歲亦傷財,

慇懃爲報諸禪者,	緊把繩頭更不開,

正使有餘須愛惜,	不應過分太無□,

閻羅老子嗔難解,	主稼龍神意未甘,[7]

莫言此費不多爭,	萬事皆從洗麵生,

舜帝昔年爲漆器,	百僚猶諫不須行,[8]

麵裏有筋復有脚,	忽然筋去脚難行,

自家喫着情猶倦,	過與他人意未平,

調和香味如眞肉,	鬪□肥鮮[9]作假魚,

□佛旣然成道果,	像生那得證無餘,

三冬洗處寒侵骨,	九夏蒸時汗滿身,

費水費油兼費火,	勞人勞畜亦勞神,

道者□餐樂有餘,	淨人還不費工夫,

尋常普請供承外,	落得□禪誦佛書,

不學諸方五味禪,	箇中消息更天然,

成湯祝網從君意,	呂望垂鉤信我緣,

三時普請歸禪室,	一念無心過虎溪,

鉢裏飯盛□粟米,	桶中羹是淡黃□,

玉食尊官[10]莫動情,	隨堂齋飯太□生,

空門平等無高下,	千聖從來一路行,

信心檀越事齋筵,	莫以蕭□意便□,

大抵精□同一飽,	細論功過却多般,[11]

效古修行利益深,	新羅不是拗叢林,

雖然冷淡無滋味,	聊表禪家一片心,

君親義重曾輕捨,	水陸□精[12]尙遠離,

今日此情猶未息,	低頭更念出家時,

摩盤拭案强逢迎,	終愧禪林本分僧,

出世道心隨日減,	順情人事逐年增,

叢林枯淡變柴林,	日用蕭條古意深,

不洗十方常住麵,	唯□六代祖師心,

莫以今人似古人,	較量終是有□親,

當時達磨分皮髓,	後代兒孫洗麵筋,

□齋易備長安樂,	美食難消損道緣,

多見水邊林下客,	一生無事亦長年,

已學壞衣爲乞士,	忍誇精饌敵王公,

有人解笑從他笑,	甘竪降旗立下風,

不是憂貧不是□,	息繁餐道合如然,

通心上士相應委,	多口禪和莫亂傳,

乳□□□[13]損戒香,	麵筋奢靡費常堂,

如今一筆都句下,	轉覺空門氣味長,

洗麵終歸剋化難,	因循多病障輕安,

凡夫福德能多少,	縱使滄溟也解乾,

本來面目甚分明,	逐浪隨波太瘦生,

應被叢林高士笑,	天眞喪盡得淨名,

龍象高僧意不群,[14]	□天鼻孔氣凌雲,

尙嫌禪悅珍羞味,	爭肯□□愛麵筋,[15]

山僧初未歷艱難,	振領提綱似等閑,

十五萬斤常住麵,	已隨流水過人間,

雖然指馬事難明,	同過同功未可憑,

惜福此時因大衆,	無□當日是山僧,

招提枉費禍難量,	見說泥犁歲月長,

却恐那時妨道業,	不如今日且尋常,

叢林執事莫癡□,	苦果酬因豈易擔,

更擬諸方問王老,	不知辛苦爲誰甛,

僧家一飯且支身,	惜福由來誡麵筋,

大嚼屠門眞可愧,	十千沽酒又何人,[16]

天生三武禍吾宗,	釋子還家塔寺空,

應是昔年崇奉日,	不能淸儉守眞風,

山僧特地改家常,	圖得吾門更久長,

若向此時□奉養,	免敎他日誤君王,

唐朝欲末事如麻,	兵火屠燒萬萬家,

當日太平思儉約,	可能巢賊亂中華,[17]

宴安風範日驕奢,	須□昇平剪禍芽,

所以吾門增淡薄,	且圖天下息繁華,

攝伏龍天動鬼神,	盖因高行出凡倫,

從敎古淡無人愛,	只此淸修是化門,

隨家□儉事難同,	禪悅偏宜淡薄中,

下口若知無味味,	擧頭方見不空空,

受福人多惜福稀,	得便宜是落便宜,

雲門胡餠金牛飯,[18]	一飽心頭忘百飢,

百衲袈裟五綴盂,[19]	二時寧復計精□,

沙門畢竟宜淸苦,	軟暖修行道業□,

太平人物侈心開,	受用殷繁養禍胎,

□愧未生癡福盡,	□荒水旱驀頭來,[20]

太平生齒漸增加,	美食鮮衣器用華,

地力有窮財有限,	此時宜儉不宜奢.[21]

【1】血凝者脂, 釋者膏也.

【2】《瑞應本起經》云: □菩薩取草布地, 叉手閉目, 一心誓言: □使吾於此, 肌骨枯腐, 不得佛, 終不起.□ 天神進食不受, 天令左右, 自生麻麥, 日食一麻一麥, 端坐六年.□ 又《大乘方便經》爲□伏諸外道, 故日食一麻一麥.□

【3】達摩在少林, 經九年, 欲返天竺, 乃謂門人曰, 時將至矣, □各言所得, 道副曰, 不執文字, 不離文字, 而爲道用, 汝得吾皮, 摠持曰, 我今所解, 如慶喜見阿□佛國, 一見不再見, 汝得吾肉, 道育曰, 而我見處, 無一法可得, 汝得吾骨, 最後慧可, 禮三拜, 依位而立, 汝得吾髓.

【4】法雲圓通禪師, 常戒學徒, 不得洗麵.

【5】雲居舜和尙, 制常住及諸莊, □不令洗麵.

【6】曉舜和尙, 瑞州胡氏子, 嗣洞山聰圓通法秀禪師, 嗣天衣懷.

【7】閻羅, 又云, 琰魔羅, 此云雙苦樂雙受故.

【8】舜使班□, 造漆器, 唐太宗, 問□遂良曰, 舜造漆器, 諫者十餘人, 此何足諫, 對曰奢侈者, 危亡之本, 漆器不已, 將以金玉爲之, 忠臣愛君, 必防其漸, 若禍亂已成, 無所復諫矣. 上曰然, 朕有過, 卿亦當諫其漸也.

【9】鮮腥魚, 又鳥獸新殺, 皆曰鮮.

【10】書曰: □惟□玉食, 惟□作福.□

【11】精饌則功, 小而過多, □齋則有功而無過.

【12】宰殺之處曰□, 烹□之所曰精.

【13】乳, 牛乳煎以爲粥也. □, □菜葉似□□, 辛臭之菜, □蒜之屬, □音圭, 莊子, 顔回家貧, 不飮酒不茹□者, 數月矣. □, 羊臭也.

【14】智論云, 龍水行中力大, 象陸行中力大, 今以鉅禪碩師比之, 婆沙論云, 有大龍象, 以信爲手, 以捨爲牙, 以慧爲頭, 以念爲頸, 於其兩肩, 擔集善法.

【15】□□, □食不廉也.

【16】曹子建曰, 過屠門而大嚼, 豈不快哉, 言經過屠門, 空自□嚼, 實可愧也. 李白詩, 陳王昔日宴平樂, 斗酒十千恣飮謔, 主人何爲言小錢, 且須沽酒對君酌.

【17】僖宗時曹州人黃巢, 攻剽州縣, 陷東京入長安, 天下大亂.

【18】僧問雲門, 如何是超佛越祖之談, 曰胡餠, 鎭州金牛和尙, 每至齋時, 自□飯桶, 於僧堂前, 作舞, 呵呵大笑云, 菩薩子喫喫飯來, 日日如是.

【19】佛在給孤園時, 跋難陀鉢破, 入城, 至諸居士家求鉢, 得衆多鉢, 異時居士集聚, 知之譏嫌, 佛爲結戒, 減五綴不漏, 更求新鉢得罪, 注減者, 不滿也, 五綴謂相去, 兩指間, 一綴合着連補也. 不漏者, 堪受羹飯也. 時比丘鉢破, 片多鑽孔, 以細繩連綴, 食已解洗, 洗已復綴, 廢修善品, 佛言若鉢難得隨意修理, 若易得應棄之.

【20】史云, 福生有基, 禍生有胎.

【21】周禮, 自生齒已上, 皆書於版, 注云男八月生齒, 八歲而□, 女七月生齒, 七歲而□, 是生人年歲之數, □音□, 毁齒也.

辯才淨法師心師銘[1]

□哉此身, 爾生何爲, 資之以食, 覆之以衣, 處身以室, 病之以醫, 百事將養,[2] 一時不虧, 殊不知恩, 反生怨違, 四大互惱, 五臟相欺, 此身無常, 一息別離, 此身不淨, 九孔常垂, 百千癰疽,[3] 一片薄皮, 此身可惡, 無貪惜之, 當使此身, 依法修持, 三種淨觀, 十六思惟, 一行不退, 安養西歸, 成無上智, 是爲心師.

【1】法師元淨, 字無象, 抗州徐氏子, 神宗賜紫衣及師號.

【2】將亦養也.

【3】醫書, 癰者, 六腑不和之所生, 疽者, 五臟不調之所致, 陽滯於陰則生癰, 陰滯於陽則生疽也.

唐禪月大士座右銘 幷序

序曰, 愚常覽白太保所作續崔子玉座右銘一首,[1] 其詞旨乃典乃文, 再懇再切, 實可警策未悟, 貽厥將來, 次又見姚宗卞蘭,[2] 張說李邕,[3] 皆有斯文, 尤爲奧妙, 其於束□婉勉(娩??), 乃千古之鑑誡資□矣,[4] 愚竊愛其文, 唯恨世人不能行之十得一二, 一日因抽毫, 遂作續白氏之續, 命曰續姚梁公[5]座右銘一首, 雖文經理緯, 非逮於群公而亦可書於屋壁.

善爲爾諸身, 行爲爾性命, 禍福必可轉, 莫慤言前定,[6] 見人之得, 如己之得, 則美無不克, 見人之失, 如己之失, 是亨貞吉, 返此之徒, 天鬼必誅, 福先禍始, 好殺減紀, 不得不止, 守謙寡欲, 善善惡惡, 不得不作,[7] 無見貴熱,[8] □走□□,[9] 無輕賤微, 上下相依, 古聖着書, □□[10]□□,[11] 忠孝信行, 越食逾衣, 生天地間, 未或非假, 身危彩虹, 景速奔馬, 胡不自彊, 將昇玉堂, 胡爲自墜, 言虛行僞, 艶殃爾壽須戒, 酒腐爾腸須畏, 勵志須至, 撲滿必破,[12] 非莫非於□非, 過莫過於文過, 及物陰功, 子孫必封, 無恃文學, 是司奇薄, 患隨不忍, 害逐無足, 一此一彼, 諧官合徵,[13] 親仁下問立節求己, 惡木之陰匪陰,[14] 盜泉之水非水,[15] 世孚草草, 能生幾幾, 直須如氷如玉, 種桃種李,[16] 嫉人之惡, 酬恩報義, 忽己之慢, 成人之美, 無擔虛譽, 無背至理, 恬和□暢, □融終始, 天人景行, 盡此而已, 丁寧丁寧, 戴髮含齒. 禪月集.

【1】東漢崔瑗, 字子玉, □衛孔□, 乃作銘以自警. 略曰無道人之短, 無說人之長, 世譽不足慕, 惟仁爲紀綱, 無使名過實, 守愚聖所藏, 白樂天座右銘序云, 崔子玉左右銘, 余竊慕之, 雖未能盡行, 常書於屋壁, 然其間, 自有未盡者, 因續爲之座右銘, 略曰不敢規他人, 聊自書諸紳, 終身且自勉, 身沒貽後昆, 後昆苟反此, 非我之子孫.

【2】皆魏人也.

【3】□唐時人.

【4】□, 腹下肥也. 禮記, 進魚, 冬右□, 魚冬時, 肥在腹右, 又□道也. 資□, 助道也.

【5】姚宗魏帝, 封梁國公.

【6】愼勿說言, 前時已定.

【7】齊桓公出遊, 見郭氏之墟, 問野人曰, 郭氏何爲墟, 野人曰, 善善而惡惡, 公曰善善惡惡, 人之善行, 其墟何也, 野人曰, 善善而不能用, 惡惡而不能去, 是以爲墟也.

【8】貴焰熏天, 又貧寒而貴熱.

【9】跋也, 行不正貌.

【10】音骨, 王褒終日□□, 韓文□□窮年, 皆勞極貌.

【11】與孜同, 孟子□□爲善.

【12】類苑云, 鄒長□, 公孫弘之故人也, 贈弘撲滿一枚, 曰撲滿者, 以土爲之, 蓄錢之具也. 有八竅, 滿則撲之, 士有聚而得不散者, 將有撲滿之敗, 可不戒乎, 又慈受禪師詩曰, 貪夫如撲滿, 不慮滿時禍, 未盈猶可存, 已滿終歸破.

【13】宮土音, 舌居中, 徵音致, 火音, 舌桂齒, 言此彼諧和, 如設聲樂, 五音和合也.

【14】管子曰, 士懷耿介之心, 不蔭惡木之枝, 斫毒樹, 經云舍衛國宮園生一毒樹, 男女遊觀, 停息其下, 或頭痛欲裂, 或腰脊疼痛, 或於樹下死之.

【15】文選云, 渴不飮盜泉水, 熱不息惡木陰, 惡木豈無陰, 志士多苦心, 山谷詩云, 熱避惡木陰, 渴辭盜泉水.

【16】如云種果得果, 種瓜得瓜.

吉州龍濟山友雲□和尙蛇穢說[1] 13-4

世間最毒者, 無甚於蛇□,[2] 至穢者, 莫過乎便利. 盖蛇□之毒, 能害人之性命, 便利之穢, 能穢人之形服. 所以, 欲保其性命也, 必遠於毒害, 欲潔其形服也, 必除其穢惡. 如世之人, 夢蛇□卽欣其有財, 夢便利卽悅其獲利, 何寤寐愛惡之不同哉? 苟知惺有所忌□寤有所懼, 又何必見財斯喜, 見利斯悅者乎? □財之毒尤甚於蛇□, 利之穢更過乎便利. 且古之人, 以財害乎性命者不止於一, 以利汚乎形服者, 亦由其衆而不悟者, 愛之而不已, 貪之而不止, 是亦可悲也. 且夫! 貧也富也, 人之分定也. 能安其分, 雖貧亦樂, 不安其分, 縱富常憂, 能知分之可安□貧之可樂, 則性命可以保而生, 形服可以潔而存. 是知! 貪財者是養於蛇□, 好利者必汚乎形服. 吾非好貧也, 是遠毒害也; 吾非惡富也, 是除穢惡也. 如其遠財, 如遠蛇□, 去利, 如去便利者, 吾保此人, 漸可以爲達人矣. 不然, 生生之厚,[3] 貪愛無休, 必將見傷其性命而汚其形服矣. 世人, 其訓之.

【1】師, 嗣<妙峰><之善禪師>. <紹修禪師>上堂, 有異人, 入會聞法訖, 端坐而化, 師集衆曰: □此人有異, 汝等不可草草, 須要諦視.□ 衆乃諦觀, 乃一猿也. 師始爲說前事, 衆皆嗟異. 擧火茶毘之際, 師親摩其頂曰: □二百年後, 還汝受用.□ 至<宋南>渡, 有民家婦懷姙, 夢猿入室而誕一男, 貌與猿肖. 及長, 不樂婚娶, 堅求出家, 送入龍濟爲僧, 名<宗□>. 其後, 大轉法輪, 號<友雲>. 有語錄十卷□文集四卷, 其《蛇穢說》, 尤行四方.

【2】蛇, 毒蟲. □音毁, 細頸大頭, 色如文綬. 大者, 長七八尺.

【3】衣帛□食粟□不飢□不寒之類, 所以厚人之生也.

佛鑑懃[1]和尙與佛果勤[2]和尙書[3]

惠懃啓上, 昔奉祖峯老師左右, 嘗聞其語, 今時叢林, 學道之士, 而聲名不揚, 匪爲人之取信者, 良由梵行不淸白, 爲人不諦當,[4] 輒欲苟異, 名聞利養, 乃廣衒其華□, 遂爲有識者所譏故, 蔽其要妙, 爾輩他後, 忽風雲際會,[5] 出來爲人天師範者, 切宜以此事自勉, 某得聞此語, 遂語諸紳銘於心, 終身誦之不敢忘, 近有禪客, 至此傳聞, 夾山禪師, 邇來爲兄弟請益, 雪竇其洪機捷辯,[6] 出沒淵奧, 頗異諸方, 自古今未有也, 某聞之, 不覺灑涕, 自謂高蹈之士, 何至此矣, 老兄何不激揚達摩未來時因緣, 誘接學者, 以報先聖之德, 無乃牽蔓至此, 何太錯也, 此盖老兄, 博覽古今所蘊之妙而不憤, 今時邪黨異說, 有昧古人之意, 故奮發大用, 益舒卑願, 開顯先德之機, 以破其弊, 意在此, 然高明遠識者, 有以見亮, 必無外也, □恐晩進後昆, 疑其言句尖新, 以爲佛法, 只如此矣, 遂坐守化城, 不能進至寶所, 爲害非淺, 就此而言, 不唯有損宗敎, 亦乃無益於學者, 某不懼罪責, 敢以先師, 所授之言, 以告于左右, □能自勉, 則幸莫大焉, 苟或以此, 見棄於我者, 亦不罪於左右也. 不宣.

【1】惠懃.

【2】克勤.

【3】時住夾山. ◆二師皆嗣五祖山法演禪師.

【4】審實曰諦, 中正曰當.

【5】觀因緣之際, 遇風雲之會.

【6】雪竇, 胸中呑八九雲夢, 而有翰林之才, 圓悟禪師, 住碧巖山, 作評唱釋雪竇頌古, 號碧巖集.

□投子通和尙書[1]

某啓上, 比聞甁錫, 赴緣投子, 四方歸德, 翕然欽承, 無有間者, 則其同風異慶, 又可知也, 伏承來書, 以法屬見呼, 良難當克, 未審禪師得法, 果嗣何人, 若汾陽的派, 臨濟正宗, 何幸加焉, 從上先祖, 各有密傳宗旨, 以辨正邪, 爲之驗人關[2]□後印,[3] 三世諸佛, 六代祖師, 萬象森羅, 有情無情, 以海印三昧一印[4]印定, 普天□地, 更無絲毫渗漏, 自百丈大智禪師以下, 遞代相承, 至於汾陽, 有三種獅子句, 一超宗異目, 二齊眉共□, 三影響音聞, 若超宗異目, 見過於師, 方爲種草,[5] 若齊眉共□, 減師半德, 不堪傳授, 若影響不眞, 狐狼猥勢, 異類何分, 慈明傳之, 遂云掌上握乾坤, 千差都一照, 楊岐傳之, 則以金剛圈栗棘蓬, 以驗正邪,[6] 鐵圍山可透, 金剛圈不可透, 大海水可呑, 栗棘蓬不可呑, 若呑得一蓬, 百千萬億蓬, 呑之無□(疑로 되어 있는데??), 若透得一圈, 百千萬億圈, 透之無碍, 自楊□傳之白雲端師翁, 師翁傳之五祖先師, 先師傳之於新戒, 遞代相傳, 若當勘辨邪正, 切須子細, 恐濫宗乘, 有□後學, 某自授先師印可, 握柄太平, 據令全提, 明投暗合, 高低一顧, 萬類齊彰, 邪正洞然, 不敢草次, 是以千差萬別公案言肴訛, 不出金剛圈栗棘蓬, 一時攝盡, 若能呑一蓬透一圈, 則百千萬億蓬圈, 悉皆無碍無疑, 俟容披晤, □曲勘同, □若符合無差, 卽幸甚矣, 如或未然, 不敢從命, 謹此奉聞, 伏希見察. 不宣.

【1】投子寺大通, 或言大同舒州劉氏子, 嗣翠微無學禪師.

【2】邊境關門, 察異色服之人物, 故云驗人關.

【3】晋周□云, 取金印如斗大, 繫□後, 從古諸祖, 直提正眼心印, 勘辨邪正也.

【4】大集經云, 閻浮提一切衆生身, 及餘外色, 海中皆有印像, 以故名爲海印, 菩薩亦爾, 得海印三昧, 已能分別, 見衆生, 一切法門, 皆得慧明, 是爲菩薩, 得海印三昧, 見衆生心, 行所趣.

【5】如農家種田, 相地, 厚薄而下種也.

【6】陽□示衆云, 透得金剛圈, 呑得栗棘蓬, 便與三世諸佛, 把手共行, 歷代祖師, 共一鼻孔也.

□ 隋高祖文皇帝勅文 12-2

皇帝敬問<光宅寺><智□禪師>.[1] 朕於佛敎, 敬信情重, 往者<周><武>之時, 毁壞佛法, 發心立願, 必許護持, 及受命於天, 仍卽興復, 仰憑神力, 法輪重轉, 十方衆生, 俱獲利益. 比以<有陳>, 虐亂殘暴, 東南百姓, 勞役不勝其苦, 故命將出師, 爲民除害, <吳>□<越>之地, 今得廓淸, 道俗又安, 深稱朕意. 朕, 尊崇正法, 救濟蒼生, 欲令福田永存□津梁無極. 師旣已離世網, 修己化人, 必希奬進僧伍, 固守禁戒, 使見者欽服, 聞卽生善, 方副大道之心. 是爲出家之業, 若身從道服, 心染俗塵, 非直含生之類, 無所依歸, 抑恐妙法之門, 更來謗□, 宜相勸勵, 以同朕心. 春日漸暄, 道體如宜也. <開皇>十年正月十六日, 內史令<安平公>臣<李德林>宣, 內史侍郞<武安子>臣<李元操>奉, 內史舍人<裵矩>行.

【1】<梁>散騎常侍<益陽公><陳起>之第二子, 詣<光州><大蘇山><思大禪師>受心觀.

□ 晋王受菩薩戒疏[1] 12-3

使持節上柱國<太尉公><楊州>摠管諸軍事<楊州>刺使<晋王>弟子<楊廣>, 稽首奉請十方三世諸佛, 本師<釋迦如來>, 當降此土補處<彌勒>, 一切尊經無量法寶, 初心以上金剛以降諸尊<大權摩訶薩□>, □支緣覺獨脫明悟二十七賢聖[2]他心道眼, 乃至三有最頂十八<梵王>□<六欲天子>□<帝釋天主>, 四大天王□天仙龍神飛騰隱顯□任持世界□作大利益□守塔衛法□防身護命□護持淨戒無量善神; 咸願一念之頃, 承佛神力, 俱會道場, 證明弟子誓願, 攝受弟子功德. 竊以識暗萌興, 卽如來性, 無明俯墜, 本有未彰. 理數斯歸,[3] 物極則反, 欲顯當果, 必積于因, 是<調御世雄>備歷生死. 草木爲籌, 不可勝計, <恒>沙集起,[4] 固難思議, 深染塵勞, 方能厭離. 法王啓運, 本化菩薩, 譬如日出先照高山; 隨逗根宜, 權爲方便, 如彼衆流咸宗大海. 弟子, 基承積善, 生在皇家, 庭訓早趨, 胎敎夙漸,[5] 福理攸鍾. 妙機須悟, 恥崎嶇於小逕, 希優遊於大乘, 笑止息於化城, 誓舟航於彼岸. 但開士[6]萬行, 戒善爲先, 菩薩十受,[7] 專持最上, 喩造宮室, 必因基址, 徒架虛空, 終不成立. 弗揆庸□, 抑又聞之, <孔>□<老>□<釋>門, 咸資鎔鑄,[8] 不有軌儀, 孰將安仰? 誠復<釋迦能仁>, 本爲和尙, <文殊師利>, 冥作□梨; 而必藉人師, 顯傳聖授. 自近之遠, 感而遂通, <薩陀波崙>[9]□髓於<無竭>,[10] <善財童子>忘身於法界, 經有明文, 敢爲臆說? 深信佛語, 聿遵明導. <天台><智□禪師>, 佛法龍象, 童眞出家, 戒珠圓淨, 年將耳順,[11] 定水淵澄, 因靜發慧, 安無□辯, 先物後己, 謙□盛風, 名稱普聞, 衆所知識, 弟子所以虔誠遙注, 命□遠迎, 每畏緣差, 値諸留難.[12] 亦旣至止, 心路豁然, 及披雲霧, 卽消煩惱. 謹以今<開皇>十一年十一月二十三日, 摠管金城, 設千僧蔬飯, 敬屈禪師, 授菩薩戒. 戒名爲□孝□,[13] 亦名□制止□,[14] 方便智度,[15] 歸親奉極, 以此勝福, 奉資至尊皇后, 作大莊嚴, 同如來慈, 普諸佛愛, 等視四生, 猶如一子. 弟子卽日, 種羅□業, 生生世世, 還生佛家, 如<日月燈明>之八王子, 如<大通智勝>十六沙彌, 眷屬因緣, 法成等侶, 俱出有流, 到無爲地; 平均六度, 恬和四等, 衆生無盡, 度脫不窮. 結僧那於始心, 終大悲以赴難,[16] 博遠如法界,[17] 究竟若虛空,[18] 具足成就, 皆滿願海. <楊廣>和南.[19]

【1】卽<隋><煬帝>.

【2】《釋籤》云: □阿含有十八學人□九無學人. 十八學人者: 一, 信行; 二, 法行; 三, 信解; 四, 見得; 五, 身證; 六, 家家; 七, 二種子; 八, 向初果; 九, 得初果; 十, 向二果; 十一, 得二果; 十二, 向三果; 十三, 得三果; 十四, 中般; 十五, 生般; 十六, 有行; 十七, 無行; 十八, 上流. 九無學人者: 一, 思; 二, 進; 三, 退; 四, 不退; 五, 不動; 六, 住; 七, 護; 八, 慧; 九, 俱. 此中, 信法二行是賢, 餘皆名聖.□

【3】理數者, 天道至妙, 因數可以明其理, 盖理因數顯, 數假理出故. 理數, 可相倚而不可違也.

【4】恒沙, 亦云<□伽河>. <阿□達池>四面, 各出一河, 東□銀牛口出<□伽河>, 其沙極細而多, 喩過去受生之數, 難量也.

【5】胎敎,《列女傳》□太妊有娠, 目不視惡色, 耳不聽□聲, 口不言傲語, 能以胎敎子而生<昌>.□ 又孕子時, 使□者鼓樂誦詩.

【6】卽開道之士, 謂菩薩也.

【7】十無盡.

【8】鎔融, 陶鑄也.

【9】此云常啼.

【10】具云<曇無竭>, 此云<法起>. <常啼>聞<無竭>, 在<衆香城>說般若, 叩骨取髓而求之.

【11】《論語》□六十耳順□, 言聲入心通, 無所違逆, 事理皆通, 入耳無所不順.

【12】王欲受菩薩戒, 致書累請, 師初陳寡德, 次讓名僧, 後擧同學, 三辭而不能免, 乃赴之.

【13】孝順父母, 必須修善, 善不違理, 是名持戒.

【14】制止, 戒之別名, 制善令行, 止惡令斷.

【15】《淨名疏》云: □方便是權智, 權智外用, 能有成辦, 如父營求長成; 智度卽是實智, 實智有能顯出法身之力故, 如母能生.□

【16】兩句卽《肇論文》. 僧那, 此云弘誓.

【17】無邊.

【18】無盡.

【19】王□戒師衣物五十八事, 供僧兼施曰□.

□ □州左溪山朗禪師召永嘉大師山居召 書[1] 5-2

自到<靈溪>, 泰然心意. 高低峰頂, 振錫常遊, 石室巖龕, 拂乎宴坐, 靑松碧沼, 明月自生, 風掃白雲, 縱目千里. 名花香果, 蜂鳥啣將, 猿嘯長吟, 遠近皆聽, 鋤頭當枕, 細草爲氈. 世上□嶸, 競爭人我, 心地未達. 方乃如斯, □有寸陰, 願垂相訪.

【1】<溪山朗尊者>, <東陽傅大士>六世孫, 所居左□碧澗故, 號曰<左溪>.

□ 永嘉答書 5-3

自別已來, 經今數載, 遙心眷想, 時復成勞, 忽奉來書, 適然無慮. 不委信後, 道體如何? 法味資神, 故應淸樂也. 粗得延時, 欽詠德音, 非言可述.[1] 承懷節操, 獨處幽棲, 泯跡人間, 潛形山谷, 親朋絶往, 鳥獸時遊, 竟夜綿綿, 終朝寂寂, 視聽都息, 心累□然, 獨宿孤峰, 端居樹下, 息繁餐道, 誠合如之.[2] 然而正道寂寥, 雖有修而難會, 邪徒喧擾, 乃無習而易親. 若非解契玄宗□行符眞趣者, 則未可幽居抱拙□自謂一生歟. 應當博問善知, 伏膺[3]誠懇, 執掌屈膝, 整意端容, 曉夜忘疲, 始終虔仰, 折挫身口, □矜怠慢, 不顧形骸, 專精至道者, 可謂澄神方寸歟.[4] 夫欲採妙探玄, 實非容易. 決擇之次, 如履輕氷, 必須側耳目而奉玄音, 肅情塵而賞幽致, 忘言晏旨, 濯累餐微, 夕□朝詢, 不濫絲髮. 如是則乃可潛形山谷, 寂累絶群哉![5] 其或心逕未通, □物成壅而欲避喧求靜者, 盡世未有其方. □乎鬱鬱長林, 峨峨聳□, 鳥獸嗚咽, 松竹森梢, 水石□嶸, 風枝蕭索, 藤蘿□絆, 雲霧□□, 節物衰榮, 晨昏眩晃, 斯之種類, 豈非喧雜耶? 故知! 見惑尙紆, 觸途成滯耳.[6] 是以, 先須識道, 後乃居山. 若未識道而先居山者, 但見其山, 必忘其道; 若未居山而先識道者, 但見其道, 必忘其山. 忘山則道性怡神, 忘道則山形眩目. 是以, 見道忘山者, 人間亦寂也; 見山忘道者, 山中乃喧也.[7] 必能了陰無我, 無我誰住人間? 若知陰入如空, 空聚何殊山谷? 如其三毒未祛, 六塵尙擾, 身心自相矛盾, 何關人山之喧寂耶?[8] 且夫! 道性□虛, 萬物本非其累, 眞慈平等, 聲色何非道乎? 特因見倒惑生, 遂成輪轉耳. 若能了境非有, 觸目無非道場, 知了本無, 所以不緣而照, 圓融法界, 解惑何殊? 以含靈而辨悲, 卽想念而明智. 智生卽法應圓照, 離境何以能觀? 悲起則機合通收, 乖生何以能度? 度盡生而悲大, 照窮境而智圓, 智圓則喧寂同觀, 悲大則怨親普救. 如是則何假長居山谷? 隨處任緣哉![9] □乎! 法法虛融, 心心寂滅, 本自非有, 誰强言無, 何喧擾之可喧? 何寂靜之可寂? 若知物我冥一, 彼此無非道場, 復何徇喧雜於人間□散寂寞於山谷? 是以, 釋動求靜者, 憎枷愛杻也; 離怨求親者, 厭檻□籠也.[10] 若能慕寂於喧, 市廛無非宴坐, 徵違納順, 怨債由來善友矣. 如是則劫奪毁辱, 何曾非我本師, 叫喚喧煩, 無非寂滅.[11] 故知! 妙道無形, 萬像不乖其致, 眞如寂滅, 衆響靡異其源, 迷之則見倒惑生, 悟之則違順無地. □寂非有, 緣會而能生, 峨□非無, 緣散而能滅. 滅旣非滅, 以何滅滅, 生旣非生, 以何生生. 生滅旣虛, 實相常住矣.[12] 是以, 定水滔滔, 何念塵而不洗, 智燈了了, 何惑霧而不祛. 乖之則六趣循環, 會之則三途逈出. 如是則何不乘慧舟而遊法海, 而欲駕折軸於山谷者哉.[13] 故知! 物類□□, 其性自一, 靈源寂寂, 不照而知, 實相天眞, 靈智非造. 人迷謂之失, 人悟謂之得, 得失在於人, 何關動靜者乎? 譬夫, 未解乘舟而欲怨其水曲者哉.[14] 若能妙識玄宗, 虛心冥契, 動靜常矩, 語默恒規, 寂爾有歸, 恬然無間, 如是則乃可逍遙山谷, 放曠郊廛, 遊逸形儀, 寂泊心腑, 恬澹息於內, 蕭散揚於外, 其身兮若拘, 其心兮若泰, 現形容於□宇, 潛幽靈於法界. 如是則應機有感, 適然無準矣.[15] 因信略此, 餘更何申? 若非志朋, 安敢輕觸. 宴寂之暇, 時暫思量. 予必□言無當, 看竟廻充紙燼耳. 不宣. 同友<玄覺>和南.

【1】上問候, 下領旨.

【2】下省己求反.

【3】胸也, 爲首俯伏於胸也.

【4】下, 隱居得失, 先明得.

【5】下卞失.

【6】下約道結得失.

【7】下約行結得失.

【8】下悲智由道.

【9】下喧寂在人先雙□喧寂.

【10】次雙會喧寂.

【11】下雙結喧寂.

【12】下約定慧責.

【13】下約迷悟責.

【14】下結旨應機.

【15】下敍謙光.

□ 天台圓法師懺悔文

我念自從無始劫,	失圓明性作塵勞,

出生入死受輪回,	異狀殊形遭苦楚,

夙資少善生人道,	獲遇遺風得出家,

披緇削髮類沙門,	毁戒破齋多過患,

壞生害物無慈念,	□肉餐□養穢軀,

衆人財食恣侵瞞,	三寶資緣多互用,[1]

邪命惡求無厭足,	耽淫嗜酒愈荒迷,

慢佛輕僧謗大乘,	背義孤親毁師長,

文過□非揚己德,	幸□樂禍掩他能,

虛□欺誣競利名,	鬪□是非爭人我,

惡念邪思無暫息,	輕浮掉散未嘗停,

追攀人事愈精專,	持誦佛經唯困苦,

外現威儀增□詐,	內懷我慢更□狂,

懶墮熏修恣睡眠,	□嫉貪□無愧恥,

野田穢本將何用,	大海浮屍不久停,[2]

旣無一善可資身,	必墮三塗□衆苦,

仰願本師無量壽,	觀音勢至聖賢僧,

同軫威光俯照臨,	共賜冥加咸救拔,

無始今身諸罪障,	六根三業衆愆尤,

一念圓觀罪性空,	等同法界咸淸淨.

【1】雲盖.智禪師, 一夕雨霽, 寒月微暎, 宴坐方丈, 將及二□, 忽聞□灸之臭, 俄有枷鎖之聲, 開戶視之, 貌不常類, 荷枷帶索, 枷上火起而復滅. 立方丈之前, 以枷尾倚於門□, 智曰: □汝是誰耶, 曷苦如此?□ 枷下人曰: □我, 前住當山守□也.□ 智大驚曰: □公居此山, 院宇一新, 道風遠播, 意非四禪, 不足處之, 云何若是?□ □曰: □我修道二十年, 不互用化士供僧之物, 後造僧堂, 互用僧供, 猶未塡設, 受苦至此.□ 智曰: □作何方便, 可免?□ □曰: □望以慈悲, 回賣僧堂, 塡圓衆供.□ 智曰: □浸久, 以何爲憑?□ 曰: □當時, 意謂修造畢功, 卽爲塡設, 無何至死. 嘗以破籠, 盛檀越名目, 置庫司暗閣上, 今幸存焉.□ 翌日, 集衆詣庫司, 帳目果在. 唱賣衣鉢賣僧堂, 遂爲塡設, 五年及足. 後夢, □來謝: □賴師之力, 得免獄苦, 得生人中, 三生後, 復爲僧.□ 以此而觀, 用僧供物, 造僧房屋, 願還不及, 尙受此報; 當今撥無因果者, 互用財利, 甚□常住, 以爲己有, 爲如何哉? 彼明眼人, 被互用罪, 尙受苦報, 況具縛人, 取三寶物, 私用之罪, 豈可逃乎? 又東山.淵公, 行業高潔, 自東山遷至五峯, 見火□, 與東山方丈所用無異, 遂告其奴曰: □莫是東山方丈之物乎?□ 奴曰: □然! 彼此常住, 無利害故, 將至矣.□ 師曰: □汝輩無識, 安知因果有互用罪?□ 急令送還.

【2】海有十德, 不蓄死屍, 卽其一也.

□ 發願文

願我盡生無別念, 阿彌陀佛獨相隨, 心心常繫玉毫光, 念念不移金色相, 我如再食衆生肉, 飮酒行淫作重罪, 現身生陷大阿鼻, 萬劫洋銅呑熱鐵, 願我臨終無疾苦, 預知時至不昏迷, 善根慧念轉增明, 業債寃魔咸寂滅, 異香天樂盈空至, 寶殿金臺應念來, 親覩如來無量光, 一切聖賢同接引, 彈指[1]已登安樂國, 卽聞妙法悟無生, 遊歷無邊佛土中, 供養親承蒙授記, 分身□至河沙界, 歷微塵劫度衆生, 誓入娑婆五濁中,[2] 普化群迷成正覺, 衆生業盡虛空盡, 我願終當不動移, 乃至今身極未來, 念念圓修無間斷, 仍將三業修行善, 回施虛空法界中, 四恩三有衆寃親, 同脫苦輪生淨土.

【1】僧祗云, 二十念爲一瞬, 二十瞬爲一彈指.

【2】悲華經云, 人壽八萬歲, 至三萬歲, 亦未有五濁, 至五萬歲, 爲五濁之始.

□ 荊溪大師誦經普回向文[1]

一句染神, 咸資彼岸,[2] 思惟修習, 永用舟航,[3] 隨喜見聞, 恒爲主伴,[4] 若取若捨, 經耳成緣, 或順或違, 終因斯脫,[5] 願解脫之日, 依報正報, 常宣妙經, 一刹一塵, 無非利物,[6] 唯願諸佛, 冥熏加被, 一切菩薩, 密借威靈, 在在未說, 皆爲勸請, 凡有說處, 親承供養, 一句一偈, 增進菩提, 一色一香, 永無退轉.[7]

【1】湛然師四施願文, 一如法師所注, 今全引.

【2】初施三慧願, 初二句聞慧願, 神謂心神, 法音經耳, 入染於心, 便爲緣種, 必臻三德彼岸, 言一句者, 以小況多.

【3】次二句思修慧願, 若聞而能思, 思而能修, 卽從因至果, 爲渡生死大海之舟航.

【4】次施隨喜見聞願, 若隨喜見聞, 此界他方, 現生他世, 恒爲主伴, 宣說是經.

【5】若取下, 施取捨違順願, 不論取捨違順, 皆能成種, 捨違尙爾, 況取順何言, 已上施因願.

【6】願解脫下, 施果願, 依報說法者, 敎行錄云, 泰禪師問四明法智尊者, 無情說法中云, 十方齊說, 十方齊聞, 三世俱宣, 三世俱聽, 旣齊說, 又如何齊聞, 旣齊宣, 又如何齊聽, 答當知刹刹塵塵, 俱說俱聽, 說聽同時, 了無異趣, 妙哉此境, 不可以言想求, 不可以凡情測, 是大摠相法門, 寂而常照者也.

【7】唯願下, 求加流通, 一句一偈, 卽經能詮敎, 一色一香, 卽經所詮理, 是諸佛之己證, 是衆生之性德, 普願增進而不退也.

□ 芭蕉泉禪師示衆[1]

雲水之人不暫休, 問君着甚苦來由, 異鄕彼此皆爲客, 無事相干且縮頭, 行與住坐與臥, 兩片唇皮只管播, 是是非非誰箇無, 也須檢點自家過, 出家兒着便宜, 袈裟不是等閑披, 桑田不耕親不養, 不修道業更何爲, 閻老子不□□□羅, 據□所作因, 還□所作果, 涅槃堂裡□阿爺, 要行不得行, 要坐不得坐, 正與□時, 是□是我.

【1】□州芭蕉山谷泉禪師, 嗣汾陽昭公.

□ 佛眼禪師十可行十頌 幷序 (13-9 일부)

華嚴以十法界, 摠攝多門, 示無盡之理, 禪門有十玄談, 以明唱道, 洞山有十不歸, 以表超證, 山僧述十可行, 以示後生, 庶資助道, 譬諸蓬生麻中, 不扶而直, 又如染香之人, 亦有香氣, 有少益者, 書之于后.

□宴坐

淸虛之理竟無形,	一念歸根萬法平,

物我頓忘全體露,	箇中殊不記功程.

□入室

問道趨師印自心,	入門端的訪知音,

此生不踏曹溪路,	到老將何越古今.

□普請

拈柴擇菜師先匠,	進業修身見古人,

若到諸方須審實,	龍門此法是通津.

□粥飯

三下板鳴生死斷,	十聲佛唱古今通,

開單展鉢親明取,	不可□心昧苦空.

□掃地

田地生塵便掃除,	房廊蕭灑共安居,

裝香掃地[1]無餘事,	默耀韜光示智珠.

□洗衣

臨流洗浣莫□□,	入衆衣裳垢不中,

上下隣肩薰炙久,	身心動念肯消鎔.

□經行[2]

石上林間鳥道平,	齋餘無事略經行,

歸來試問同心侶,	今日如何作□生.

□誦經

夜靜更深自誦經,	意中無惱睡魔惺,

雖然暗室無人見,	自有龍天側耳聽.[3]

□禮拜[4]

禮佛爲除□慢垢,	由來身業獲淸凉,

玄沙有語堪歸敬,	是汝非他事理長.

□道話

相逢話道莫虛頭,	大語高聲笑上流,

言下若能窮本末,	肯將無義結朋□.

【1】根本部云, 給孤長者, 每於晨朝, 往逝多林, 禮世尊, 掃寺內地, 後於一時, 長者他緣, 不遑入寺, 世尊經行, 見地不淨, 卽自掃地, 因說五種功德, 一自心淸淨, 二令他心淨, 三諸天歡喜, 四端正業, 五命終後當生天上.

【2】律: □佛聽作經行堂, 經行有五利: 一, 堪遠行; 二, 能思惟; 三, 少病; 四, 消飮食; 五, 得定久住.□

【3】昔, 開山.安禪師, 禪定中, 見二僧先談佛法, 天龍拱聽, 後談世諦, 鬼神掃迹. 善惡昭然, 豈可□行耶?

【4】《業報差別經》云: □禮佛一拜, 從其膝下, 至金剛際一塵一轉輪王位, 復獲十種功德: 一, 得妙色身; 二, 出語人信; 三, 處衆無畏; 四, 佛所護念; 五, 具大威儀; 六, 衆人親附; 七, 諸天愛敬; 八, 具大福德; 九, 命終往生; 十, 速證涅槃. 一拜尙如是, □多拜乎?□

示禪人心要

近世多以問□, 爲禪家家風, 不明古人事, 一向逐末不反, 可怪可怪, 昔人因迷而問故, 問處求證入, 得一言半句, 將爲事究明令徹去, 不似如今人胡亂問, □口□取笑達者.

誡問話

近代問話, 多招譏謗, 盖緣不知伸問致疑, 咨請之意, 後生相承, 多用祝贊, 順時語, □非宗乘中建立, 如古人問, 若爲得出三界去, 又問聲色如何透得, 又問此間宗乘, 和尙如何言論, □是出衆當場決擇, 近時兄弟, 進十轉五轉沒巴鼻語, 或奉在座官員, 或莊嚴修設檀信, 俱不是衲僧家氣味, 又抽身出衆便道數句, 或時云, 某甲則不恁□道, 又云, 和尙何不道云云, 夫問話者, 激揚玄極也, 不在多進語, 三兩轉而已, 貴得生人信, 不至流蕩, 取笑俗子也.

大隋神照眞禪師上堂[1]

師云, 老僧不爲名利來此, 須要得箇人, 不可靑山白雲中, □爾是非, 將來之世, 捨一報身後, 草也無喫, 多少金毛獅子問着, 便作驢鳴馬喊, 諸人者, 似老僧行脚時, 到於諸方, 多是一千, 少是七百五百衆, 或在其中, 經冬過夏, 未省時中空過, 向僞山會裏, 做飯七年, 於洞山會中, 做柴頭三年, 重處卽便先去, 只是了得自己, 時中, 干他人什□事, 如諸佛菩薩, 盡是勤苦, 不計劫數, 捨金輪王寶位, 及頭目髓腦, 所愛之物, 國城妻子, 不可□數, 所以始得名爲佛, 似諸□梨, 還會捨得箇什□, 作得箇什□勤苦, 便道, 我會出世間法, 世間法尙不會, 些些子境界現前, 便自張眉努目, 消容不得, 說什□解脫法, 長連牀上坐, 不搖十指, 喫他信施了, 合眼合口, 便道我修行修道, 感果如是合消得, 只是□自己, 如百丈和尙, 置於堂宇, 只要辦事底人, 諸□梨, 還辦得箇什□事, 其中有不動身手, 日消得萬兩黃金, 若是消得者, 豈可如此見解, 不可從母腹中來, 如是邪, 但會得世間法, 是則名爲出世間法, 世間法, 尙乃不會, 豈□佛法, 只如一大藏敎, 盡是金口所宣, 如來秘密, 汝口裏念將來, 總成魔語, 豈得了. 爲什□不了, 若了時達摩不從西來也, 只如達摩, 未來此土時, 還有佛法也無, 又爭得道無, 譬如人有一寶, 墜在□泥中, 勤苦累劫, 尋求不得, 或有一人, 善知寶所, 直從泥中, 指出此寶, 以示失寶之人, 失寶之人一見便識是我本物, 了無得失, 達摩西來, 亦復如是, 不可只是老僧是, 善知識邪, 遍地衆生, 總是善知識, 只是見覺未明, 不可道伊無也, 若言有, 時諸人, 肯禮蠢蠢之徒, 作佛□, 譬如明珠墮在泥中, 未遇其人, 豈有出期, 有此衆生, 比如無情, 還同頑物, 旣在三衣之下, 直須親近知識, 早是幾生修來始得如此, 不可却入輪廻六趣去也, 若是得自在底人, 論箇什□□湯爐炭刀山劒樹四生六道, 於中如喫美食, 若未得如是, 便實受此報, 一失人身, 再求欲似如今者, 萬中無一, 莫未得謂得, 未證謂證, 未聞謂聞, 自□自□, 失却光陰, 虛延日月, 展轉只是無明擔重, 乍可爲俗, 隨所任運, 遣過時日, 却乃無業,[2] 如今作沙門, 每日有業, 有什□業, 踏底是國王地, 着底是檀信衣, 喫底是檀信食, 骨肉是父母之體, 若也未了, 將何酬答, 所以言有業, 只如老僧, 不可是了底人, 捨此一報身, 隨業而行, 誰言定得, 除佛與佛, 乃能知之, 時有僧問, 不假言句, 如何得知, 師云, 假言句, 尙乃不知, 僧無語禮拜.

【1】益州法眞禪師, 梓州王氏子, 住大隋寺, 蜀主賜號神照, 嗣西禪懶安和尙.

【2】涅槃云, 避役出家, 無心至道, 我當罷令還俗, 爲王策使. 迦葉經云, 時有五百比丘, 白文殊言, 我等不能精進, 恐不能消信施, 請乞歸俗, 文殊言, 若不精進, 不能消信施, 寧可一日百數歸俗, 不可一日受他信施.

上堂

夫沙門釋子, 見有如無, 始得, 向一切時中, 與凡聖等, 與解脫等, 方有少許出處, 若不如此, 大難大難. 珍重.

雲峯悅和尙室中擧古

擧古者道, 剃髮着袈裟, 宜應行聖道, 自餘閑雜事, 俱爲生死因, 師云汝等諸人, 橫擔桂杖, 撥草瞻風, □天下行脚, 且道, 還曾踏着田地也無, 僧無對, 師云虛生浪死漢.

金陵保寧勇禪師示衆

身上之衣, 不容易披, 鉢中之食, 莫等閑喫, 等閑喫, 往往難銷水一滴, 容易披, 究竟出家何所爲, 直心實行能綱紀, 一顆圓光無表裡, 莫學尋常輕薄流, 平生涉獵誇唇嘴, 恣貪嗔沒慙愧, 善惡昭然難□避, 三途六道正茫茫, 也好回頭自瞥地.

古德渴熱行

金烏震怒兮□□如飛, 火雲發炎兮騰騰若炊, 江湖競熬煮, 草木半黃萎, 眞金銷□兮大石欲裂,[1] 猛虎喘息兮蛟龍唾垂, 門有蓬□兮屋無片瓦, 寢無帳席兮哭有多兒, 耘苗匪倦, □水忘疲, 顔容抹漆黑, 背脊坼龜皮, 咨爾釋氏, 宜以審之, 不耕而食, 不蠶而衣, 屋有□堂虛室, 浴有淸流曲池, 帳垂翡翠, □展琉璃,[2] 閑尋泉石兮恣行恣坐, 靜對風月兮自歌自怡, 回頭一顧人間事, 飮水須知可度時, 無更恨風伯, 休顚嗔雨師.

【1】謂□石流金之熱.

【2】退之味□詩云, 一府傳看黃琉璃.

覺範洪禪師送僧乞食序[1 7-3

<曹溪><六祖>, 初以居士服至<黃梅>, 夜□以石墜腰;[2] <牛頭>, 衆乏粮, <融>乞於<丹陽>, 自負米斛八斗, 行八十里, 朝去暮歸, 率以爲常; <隆化><惠滿>, 所至, 破柴制履;[3] <百丈><涅槃>, 開田說義.[4] 墜腰石, 尙留<東山>; 破柴斧, 猶存<□鎭>; <江陵>之西, 有負米莊; 車輪之下, 有大義石. 衲子每以爲遊觀, 不可誣也. 世遠道喪, 而妄庸寒乞之徒, 入我法中, 其識尙不足以匡欲, 其可荷大法也? 方疊花制襪, 以副絲□,[5] 其可夜□乎? 纖羅剪袍, 以宜小袖, 其可破柴乎? 升九□之峻, 僕夫汗血, 不肯出輿, 其可負米乎? 方大書其門云□當寺今止掛搭□,[6] 其肯開田說義乎? 余嘗痛心撫膺而嘆者也. 屢因弘法致禍, 卒爲廢人, 方幸生還,[7] 逃遁山谷. 而衲子猶以其嘗親事<雲庵>,[8] 故來相從, 余蓄之無義, 拒之不可, 卽閉關堅臥, 有□其門而言者曰: □<雲庵>法施如<智覺>,[9] 愛衆如<雪峰>,[10] 出其門者, 今皆不然, 道未尊而欲人之貴己, 名不曜而畏人之□己, 下視禪者如百世之寃, 諂事權貴如累劫之親, 師皆笑蹈此汚而去, 庶幾<雲庵>爪牙矣.□ 余於是, 蹶然而起曰: □然則無食, 奈何?□ 曰: □當從淨檀行乞, 亦如來大師之遺則也.□ 老人肯出, 則庶使叢林, 知<雲庵>典型[11]尙存. 余嘉其言, 因序古德事, 以慰其意, 當有賞音者耳.

【1】師初名<惠洪>, 後改名<德洪>, 字<覺範>. <瑞州><彭>氏子, 嗣<眞淨><克文和尙>.

【2】墜與□同.《說文》以繩有所懸也.

【3】<相州><隆化寺><惠滿禪師>, <榮陽><張>氏子, 常行乞食, 住無再宿, 所至伽藍, 析薪制履焉.

【4】<百丈山><涅槃><法正和尙>, 常誦《涅槃經》, 時呼<涅槃和尙>也. 一日謂衆曰: □汝等與我開田, 我與汝說大義.□

【5】《禮》云: □繩履, 無□.□ □, 履頭繩, 履飾也. 副, 佐也.

【6】搭□附也, 又掛也.

【7】師初住<江寧><淸凉寺>, 坐爲狂僧誣告抵罪. <張丞相>當國, 復度爲僧, 易名<德洪>, 後住<黃龍山>. 會, 丞相去位, 復竄師南海島上, 三年遇赦.

【8】<眞淨><克文和尙>.

【9】<求明寺><智覺><延壽禪師>.

【10】<雪峰><義存禪師>.

【11】法度也.

爲僧不預於十科事佛徒消於百載[1]

□譯經

變梵爲華, 通凡入聖, 法輪所轉, 諸佛所師.

□義解

尋文見義, 得意忘言, 三慧克全, 二依常轉.

□習禪

修至無念, 善惡都亡, 亡其所亡, 常住安樂.

□明律

嚴而少恩, 正而急護, □守三業, 同彼金湯.

□護法

家有良吏, 守藏何虞, 法有明師, 外禦其侮.

□感通

逆於常理, 感而遂通, 化於世間, 觀之難測.

□遺身

難捨易捐, 施中□一, 以穢濁體, 廻金剛身.

□讀誦

十種法師, 此爲高大, 洙枸□花, 果時穰赤.[2]

□興福

爲己爲他, 福生罪滅, 有爲之善, 其利博哉.

□雜科

統攝諸科, 同歸高尙, 唱導之匠,[3] 光輝佛乘.

【1】出高僧傳.

【2】枸□樹, 名出交趾, 果似橘, 花時以, 朱染其花, 則結果亦赤, 否則不然.

【3】宣唱法理, 開□衆心, 又啓發, 法門爲唱, 引接物機爲□.

或菴體禪師上堂[1]

衲僧行李豈尋常, 出匣吹毛不隱藏, 奪食驅耕[2]全正令, 東西無復鬼分贓[3]

【1】焦山或庵師體禪師, 台州羅氏子, 嗣護國景元禪師.

【2】奪飢人之食, 驅耕夫之牛, 祖師正令, 沒情解也.

【3】南泉遊莊舍事.

示衆

暗撒驪珠成瓦礫,[1]	閑傾□毒是醍□,[2]

寃將恩報滅胡種,	擧眼無親眞丈夫,[3]

着脚孤危草不生,	勿棲泊處等閑行,[4]

臨風闊却□空口,	斷送渾家入火坑,[5]

絶學無爲暗號通,	先天後地活虛空,[6]

縱橫漏泄祖師意,	爭得渾家不點胸,[7]

□[8]破孃生□肉衫,	袒肩赤膊不羞□,

胡來漢現非難易,	大事敎誰更荷擔,[9]

生獰別是一般村,	品藻先賢薄後昆,

掉放[10]孤峯爭合殺,	棒頭有眼蓋乾坤,[11]

淸平世界罷干戈,	無奈兒曹籍甚何,

急水灘頭抛直釣,	錦鱗不遇枉多羅,[12]

男兒脚底透長安,	得坐[13]披衣[14]肯自□,

三尺冷光輝夜月,	一條秋水□人寒,[15]

□驢種草不消憑,[16]	舊閣重關唾手□,[17]

湖海晏淸還獨步,	功歸寸刃血長鯨,[18]

判身捨命討寃□,[19]	熱血相噴肯便休,

反到大家無寸土,	空雙手去占雲頭,[20]

全提大用鳥投網,[21]	絶照忘機龜負圖,[22]

入此門來都不是,[23]	如何陞降老□胡,

己躬日用露全眞,	選甚行雲與谷神,[24]

合掌低頭叉手處,	□言細語在當人,[25]

離相離名無實法,	非心非佛若爲猜,

了知極則難分付,	不覺和聲送出來,[26]

支郞[27]入作葛藤多,	□定咽喉[28]不奈何,

轉得身來添氣急,	可憐□子過新羅.[29]

【1】明月之珠, 夜光之璧, 以暗投人, 則莫不按□相眄.

【2】上句如邪人說正法, 正法悉歸邪, 下句正人說邪法, 邪法悉歸正.

【3】此二句不落佛法二見, 寃親平等沒量大人.

【4】上二句沒□由也.

【5】發揚家風, 若說斷空, 使無窮人, 墮無底坑.

【6】能殺能活, 能縱能橫.

【7】提□祖令, 孰不肯許.

【8】音借, 裂開也.

【9】當機接物, 若明鏡當臺, 荷擔大事, 只在當人.

【10】掉頭放手.

【11】不可獨宿高峯, 須行芳草岸頭.

【12】唐張志和, 號烟波釣徒, 直鉤不設餌, 志不在魚, 楚辭, 以直針而爲鉤, 維何魚之能得.

【13】證門.

【14】化門.

【15】三尺一條豈三句一句之謂耶, □及水與月, □言其大智獨露.

【16】□眼宗師所有示說, 不可憑據也.

【17】無明識藏, 一拳打破.

【18】心海澄淸, 功在一□.

【19】無明煩惱賊.

【20】虔劉渠帥, 傾蕩巢穴, 獨步當時, 出頭天外.

【21】如鳥羅網, 豈得自由.

【22】禹治水時, 神龜負圖而出, □水, 以至於死, 亦何快便.

【23】勿滯一隅, 機用齊施.

【24】老子, 谷神不死. 谷, 養也, 行雲谷神, 亦體用也.

【25】說有說空, 出自當家.

【26】驚人一聲, 不覺出口.

【27】月支國居士支謙, 初入洛陽, 受業于支亮, 亮受業于支纖, 世稱天下博知, 不出三支謙爲人, 眼多白而睛黃, 人曰支郞眼中黃.

【28】醫經, 咽者嚥水, 喉者候氣.

【29】滯在言詮者, 直示之以沒文字消息, 渠雖欲直截承當, 與道遠之遠矣.

小□

赤骨力窮擔片板,	顚痴□癩竪雙眉,

驀生做處難名狀,	佛祖當頭聽指揮.[1]

【1】得到名狀不得處, 佛祖亦立下風.

結座

一拳也是打爺來,[1]	未有輸□莫放開,

割捨拍盲窮性命,	□□[2]鼻□[3]見全材.

【1】爺如云以無明爲父也.

【2】口戾不正也.

【3】低下也.

眞淨文禪師頌[1] 13-9

剃髮因驚雪滿刀,	方知歲月不相饒.

逃生脫死勤成佛,	莫待明朝與後朝.

【1】洪州寶峯寺眞淨克文禪師, 閔鄕鄭氏子, 嗣黃龍惠南禪師.

靈芝照律師頌

聽敎□禪逐外尋,	未嘗回首一沈吟,

眼光欲落前程暗,	始覺平生錯用心.

古德垂誡

地獄之中未是苦,	袈裟之下苦無聞,

死生大事還知否,	莫向靑山臥白雲.

勉看經

檀那經卷早宜看,	施利雖虧我不安,

奉勸僧尼勤讀誦,	鐵窓莫待電光寒.

勉應緣

出家事業總荒唐,	□得身心蟻子忙,

薄上轉經多積欠,	眼前業障自身當,

門徒施利魚□水,	買得油□雪見湯,

年去年來何了日,	不知將底見閻王.

勉住持[1] 13-9

深嗟末法實悲傷,	佛法無人爲主張.

未解讀文先坐講,	不曾行脚便陞堂.

將錢討院如狂狗,	空腹高心似啞羊.

奉勸後賢休繼此,	免敎地獄苦時長.

【1】住持者, 安住道德, 執持敎化, 令法久流故也, 又住於眞性, 持而不失.

洞山和尙自誡 13-9

不求名利不求榮,	只□隨緣度此生.

三寸氣消誰是主?	百年身後□虛名.

衣裳破處重重補,	粮食無時旋旋營.

一箇幻軀能幾日?	爲他閑事長無明.

雪峯存禪師入□[1]

光陰□忽暫須臾,	浮世那能得久居,

出嶺年登三十二,	入□早已四旬餘,

他非不用頻頻擧,	己過當須漸漸除,

爲報滿朝朱紫道,	閻王不□佩金魚.

【1】雪峯義存禪師, 泉州南安曾氏子, 嗣德山.

宏智禪師示衆[1] 13-9

蒿里新墳盡少年,	修行莫待□毛班.

死生事大宜須覺,	地獄時長豈等閑?

道業未成何所賴,	人身一失幾時還?

前程黑暗路頭險,	十二時中自着奸.[2]

【1】天童山正覺禪師, □州李氏子, 嗣丹霞淳公, 高宗賜謚宏智.

【2】史欲奸湯而無由, 劉向傳云, 奸死亡之誅, 又云以奸名譽, 皆訓干謂求也.

省病僧

訪舊論懷(懷論??)實可傷,	經年獨臥涅槃堂.

門無過客窓無紙,	爐有寒灰席有霜.

病後始知身自苦,	健時多爲別人忙.

老僧自有安閑法,	八苦交煎總不妨.

大慧禪師示徒

出家立志切須勤,	也要時時近好人,

□□莫隨愚伴侶,	蹉□又恐樂風塵,

無良小輩頻頻脫,	得義高流數數親,

若也依吾如是誡,	佛家梁棟亦堪陳.

龐居士頌

但自無心於萬物,	何妨萬物常圍繞?

鐵牛不□獅子吼,	恰似木人見花鳥.

木人本體自無情,	花鳥逢人亦不驚.

心境如如只遮是,	何慮菩提道不成?

自保銘 姑蘇無作□[1]

夫求名者, 不以德而求之, 謂之惡名, 求利者, 不以道而求之, 謂之惡利, 惡名爲智人之所嫌, 惡利有來業之所畏, 上德不德, 老氏誠言, 四邪[2]五邪[3]釋門切忌, 寧以實而失, 不以僞而得(得而僞??), 小人□惡名之名, 君子存大利之利, 福劣財彊, 財必爲殃, 德薄任大, 任速成害, 古人者, 只要心達, 不要身達, 他賢莫□, 我賢莫伐, 若如是則知其命, 合其道, 終一身而自保.

【1】□者, 集也. 採錄諸文, 以成章句.

【2】一下口食, 種植賣藥等, 二仰口食, 仰觀星宿等, 三方口食, 通使四方, 曲媚權勢等, 四維口食, 呪術卜□等.

【3】一詐現異相, 二自說功德, 三占相吉凶, 四高聲現儀, 五說所得利, 以動人心.

上竺佛光照法師示小師正吾[1]

爲人難, 爲人師不易, 難者何, 曰天資, 曰學問, 曰識見, 曰氣像, 無天資, 無學問, 無識見, 無氣像, 若是而能爲人者, 未之有也, 有天資而後有學問, 有學問而後有識見, 有識見而後有氣像, 若是能爲人, 未也, 是何也, 天資不高, 學問不博, 識見不明, 氣象不雅, 猶之不能也, 不高則庸, 不博則窒, 不明則回, 不雅則野, 高而智, 博而達, 明而正, 雅而文, 四者備, 能爲人矣, 而欲爲人師者, 未之可也, 曷爲不易, 曰宗旨, 曰敎義, 曰法相, 不得乎宗旨, 不通乎法相, 不辨乎敎義, 猶之不可也, 能提宗旨矣, 能木斥敎義矣, 能解法相矣, 不有師承不明境觀, 而能與人爲師者, 未之有也, 師承正境觀明, 而不超悟洞徹佛意者, 猶之不能也, 亦旣超悟洞徹矣, 不能忘境觀絶知見離法愛, 爲大導師者,[2] 未之有也, 三者具矣, 而不知進退得失者, 猶之不可, 故曰爲人難, 爲人師不易.

【1】舊註, 嘗住吳之北禪, 號東屛. ◆名法照, 住徑山上天竺敎寺, 賜號佛光.

【2】思益經云, 於墮邪道衆生, 生大悲心, 令入正道, 不求報恩, 故曰導師.

圭峯禪師示學徒委曲

一從別後, 相憶是常, 未審朝暮用心, 在何境界, 得背塵合覺否, 外境內心, 覺了不相關否, 定慧輕安適悅否, 修行若忘失菩提心, 知之總是魔業否, 數數覺察, 勤勤觀照, 習氣若起, 當處卽休, 輒莫隨之, 亦莫滅之, 何以故, 陽□之水,[1] 不應□故, 不應滅故, 不應□故, 免落凡未縱情, 不應滅故, 免墮二乘調伏, 圓宗頓敎, 畢竟如斯, 但與本性相應, 覺智自然無間, 長時之事, 難可具書, □標大分, 自須努力, 不多述也.

【1】陽□者, 風塵日光交者也. 渴鹿謂之爲水, 終日□逐, 竟至渴乏而死.

登厠規式

登厠之法, 律制委明, 盖欲潔嚴身器, 親近聖賢, 洗淨洗手, 各有軌度, □未盡暗則反汚其手, 禮誦燒香, 合掌執捉, 動輒得咎, 可不愼歟, 今將古規, 稍加增削, 然其細行, 固難備擧, 大抵種種動用之際, 皆有方便, 護人意根處, 自當觸類而長之, 書不云乎, 不矜細行, 終累大德,[1] □出家者流, 幸冀高明, 勸諸後進.

♠ 經云, 若登厠不洗淨者, 不得入大僧數, 不得坐禪床, 不得登寶殿.

♠ 須知淨桶內淨外濁, 不可將淨桶, 入水槽中□耽水, 須將杓盛水入桶中, 免汚一槽之水.

♠ 不可安淨桶, 在水槽上, 淋其桶底, 濁水下槽中.

♠ 不得將洗濁處□□, 近水槽邊, 恐不知者, 誤將洗盆.

♠ 槽中之水, 須頻換新者, 盖水留三宿, 只生細□, 夏月則不至三宿, 切莫停積死水, 若無淨頭之處, 仰宣力者, 結緣措置, 免傷物命.

♠ 初入厠時, 先須彈指三下, 以警在穢之鬼, 亦不可痰吐入厠中, 以傷在穢之鬼, 此二項陰德, 具載藏經, 玆不繁引.

♠ 初□身時, 先須傾少水, 下槽中, 一則解舊糞臭氣, 一則新糞易下不積槽中.[2]

♠ 旣在厠中, 不可語言作聲.

♠ 文殊經云, 大小便時, 身口狀如木石, 不得有聲.

♠ 厠中不可□壁書字, 每見尊宿老成, 路逢字紙在地, 卽收置淨處, 或抛在水中, 盖尊重字□, 不忍狼籍, □書臭厠中, 豈不折福.[3]

♠ 若洗淨時, 右手執淨桶, 旋旋傾之, 以左手盛水, 將□四指, 着實洗之七度, 切不可就桶中□水, 汚於桶內.

♠ 常去左手第四指爪甲, 莫令藏垢, 釋氏要覽云, 佛令比丘, 指甲止長一麥粒許, 過則剪之, 今有出家人, 愛護指爪, 養長寸餘, 以爲美觀, 尙縱穢軀, 應無淨行.

♠ 常見惜福人, 用厠籌畢, 就淨桶洗之, 反汚桶內, 或將手入桶, □水洗籌亦不可.

♠ 洗淨, 須用冷水則益人, 用熱湯則生腸風等疾.

♠ 若洗手時, 先用灰擦, 七度去穢, 手背亦然, 次用泥擦, 七度淨之, 手背亦然, 次用□團, 或□角, 或木屑, 或二桑葉, 皆可.

♠ 溪堂雜錄云, 元祐中, 有蜀僧智超法師, 常誦華嚴經, 已三十年, 偶見一童子, 風貌淸爽, 擧手高揖, 超曰何來, 曰五臺來, 超曰何遠至此, 曰有少事, 欲相導故, 超曰願聞, 曰吾師誦經, 固可嘉矣, 但失在登厠, 洗淨時, 濁水淋其手背, 而未嘗用灰泥洗之, 所用灰泥, 律制七度, 今但二三緣, 此濁尙存, 禮佛誦經, 悉皆得罪, 言訖不見, 超慙而改過, 識者或曰, 此必文殊化現, 有警於超也, 故知洗手必須依法, 因果經云, 濁手讀經, 當獲厠中蟲報.

♠ 後架手巾, 須多備三兩條, 頻頻洗換, 莫令垢染, 以汚淨手, 人衆處, 五日一洗, 人少處十日一洗.

♠ 凡拭手時, 須將手巾, □而拭之, 庶得易乾.

♠ 入厠洗淨等, 經中各有神呪, 必須受持, 經云若不持誦此諸神呪者, 縱用七恒河水, 洗至金剛際, 亦不得身器淸淨, 受持此呪者, 當一一默誦七遍, 則獲一切淸淨福德, 諸惡鬼神悉拱手.

入厠	唵狼魯陀耶莎訶

洗淨	唵賀□密栗帝莎訶

洗手	唵主迦羅野莎訶

去穢	唵室利曳婆醯莎訶

淨身	唵口□折羅惱迦□莎訶

【1】尙書, 不矜細行, 終累大德, 爲山九□, 功虧一□, 呂氏曰, 此勤德工夫, 一暫止息, 則非勤德也, 矜, 持也, 細行, 小事也. 言若不矜持小事, 則終爲大德之累耳.

【2】僧祗云, 厠屋不得在東北, 應在南西, 開通風道, 若依高岸, 應安板, 令先墮板上, 後墮水中, 釋曰西國門, 皆向東故, 不聽在東.

【3】宋王沂公父, 見字紙遺地, 必拾以香湯, 洗過焚之. 一夕夢, 先聖撫背曰: □汝敬重吾字紙之勤也. 恨汝老矣, 無可成就. 他日, 當令曾參, 來生汝家, 顯大門閭.□ 未幾, 果生一子, 遂命王參. 擢第壯元, 卽沂公也. 以此推之, [有字紙面,] 不可抛撒踐踏. 偈曰: □世間文字, 藏經同, 見者須將付火中, 或擲淸流埋淨處, 賜君壽福永無窮.□

大智律師入厠垂訓

摺疊衣裳, 整齊鞋履, 省約用籌, 點滴使水, 屛息語言, 安詳進止, 當念此身, 滿中盛屎, 臭不可聞, 穢不可視, 行厠革囊, 誠爲可鄙, 云何於身, 耽欲無恥, 云何於食, 樂着肥美, 結習成因, 果報必是, 一入泥犁, 窮劫不已, 苦樂在心, 昇□由己, 道豈遠哉, 未之思爾.

緇門警訓卷下

道本無言, 因言顯道, 此三敎之書, 所由作也.《緇林寶訓》, 舊板不存, 皇慶癸丑, 余因募緣, 重爲□梓. 乃□遺編斷簡中, 君臣道俗, 凡可以激勸訓誡者, 頗增入之, 目曰《緇門警訓》, 庶廣學者見聞. 至得意忘言之時, 則區區之志, 豈徒然哉!

吳城.西幻住庵, 比丘永中謹識.

緇門警訓續集

□ 讚佛傳法偈

稽首千百億化身釋迦牟尼佛, 三祇修鍊, 萬行功圓, 纖瑕去而法性凝淸, 片善具而報化微妙, 爾後上生兜率, 下降王宮, 三十歲, 居道樹成佛, 四十九年, 住世敎化, 說法三百五十度, 宣演八萬四千門. 王臣外護於四海九州, 師僧內傳於人間天上, 利益廣大, 傳法難思, 故有偈云,

假使頂戴經塵劫,	身爲床座遍三千,

若不傳法度衆生,	畢竟無能報恩者.

傳法有五, 一受持, 二看讀, 三諷誦, 四解說, 五書寫, 外護內護流傳, 卽佛法僧寶不斷也.

□ 禪林妙記前序       京師西明寺釋玄則撰[1] 7-2

一切諸佛, 皆有三身: 一者法身, 謂圓心所證; 二者報身, 謂萬善所感; 三者化身, 謂隨緣所現. 今<釋迦牟尼佛>者, 法身久證, 報身久成, 今之出現, 盖化身耳. 謂於過去<釋迦佛>所, 發菩提心, 願同其號, 故今成佛, 亦號<釋迦>.[2] 三無數劫, 修菩薩行, 一一劫中, 事無量佛, 中間續遇<錠光如來>,[3] 以髮布泥, 金華奉上, 尋蒙授記,[4] 得無生忍. 然, 一切佛將成佛時, 必經百劫, 修相好業, 其<釋迦>發心, 在<彌勒>後, 當以逢遇<弗沙如來>, 七日翹仰, 新新偈讚, 遂超九劫, 在前成道.[5] 將欲成時, 生兜率天, 號<普明菩薩>, 盡彼天壽, 下閻浮提, 現乘白象, 入母右脅. 其母<摩耶>, 夢懷白象,[6] <梵仙>占曰: □若夢日月, 當生國王; 若夢白象, 必生聖子.□ 母從此後, 調靜安泰, 慈辯日異. 菩薩初生, 大地震動, 身紫金色, 三十二相, 八十種好, 圓光一尋. 生已, 四方各行七步, 爲降<魔梵>, 發誠實語: □天上天下, 唯我獨尊.□ 抱入天祠, 天像悉起.[7] <阿私陀仙>合掌歎曰: □相好明了, 必爲法王. 自恨當死, 不得見佛.□[8] 斯則<淨飯國王>之太子也. 字<悉達多>, 祖號<師子頰>, 父名<淨飯>, 母曰<摩耶>. 代代爲輪王, 姓<瞿曇>氏,[9] 復因能事, 別姓<釋迦>.[10] 朗悟自然, 藝術天備, 雖居五欲, 不受欲塵. 遊國四門, 見老病死及一沙門, 還入宮中, 深生厭離. 忽於夜半, 天神扶警, 遂騰寶馬, 踰城出家. 苦行六年,[11] 知其非道, 便依正觀, 以取菩提. 時有牧牛女人, 煮乳作□, 其沸高涌, 牧女驚異, 以奉菩薩, 菩薩食之, 氣力充實. 入河洗浴,[12] 將登岸時, 樹自低枝, 引菩薩上. 菩薩從此, 受吉祥草, 坐<菩提樹>,[13] 惡魔見已,[14] 生嗔惱心, 云: □此人者, 欲空我界.□ 卽率官屬十八億萬, 持諸苦具, 來怖菩薩, 促令急起, 受五欲樂. 又遣妙意天女三人,[15] 來惑菩薩. 爾時, 入勝意慈定, 生憐愍心, 魔軍自然墮落退散, 三妙天女化爲□鬼.[16] 降魔軍已, 於二月八日明相出時, 而成正覺.[17] 旣成佛已, 觀衆生根, 知其樂小, 未堪大法, 卽趣<波羅奈國>, 度<□陳如>等五人, 轉四諦法輪, 此則三寶出現之始也. 其後說法度人之數, 大集菩薩之會, 甚深無相之談, 神通示現之力, 經文具之矣. 又於一時, 昇□利天,[18] 九旬安居, 爲母說法. 時, <優□國王>及<波斯匿王>, 思慕佛德, 刻檀畵□, 以寫佛形. 於後, 佛從□利天下, 其所造像, 皆起避席, 佛摩其頂曰: □汝於未來, 善爲佛事.□ 佛像之興, 始於此矣. 化緣將畢, 時從厭怠,[19] 佛便告衆: □却後三月, 吾當涅槃.□ 復記後事, 如經具說. 然, 如來實身, 常在不滅故,《法華》云: □常在<靈鷲山>[20]及餘諸住處.□ 今生滅者, 是佛化身, 爲欲汲引, 現同其類, 所以受生; 復欲令知有爲必遷, 所以示滅; 又衆生根熟, 所以現生; 衆生感盡, 所以現滅. 佛涅槃後, 人天供養, 起諸寶塔. 又<大迦葉>召千羅漢, 結集經藏, <阿難>從鎖隙入, 誦出佛經, 一無遺漏, 如甁瀉水, 置之異器. 一百年外, 有<鐵輪王>, 字<阿輸迦>, 亦名<阿育>, 役御神鬼, 於一日中, 天上□人間, 造八萬四千舍利寶塔.[21] 其佛遺物衣鉢杖等及諸舍利, 神變非一. 逮<漢><明>, 感夢金軀日佩丈六之容, 一如<釋迦>本狀. 又<吳>主<孫權>, 燒椎舍利, 無所變壞.[22] 爰及浮江石像,[23] 泛海瑞容,[24] 般若冥力,[25] <觀音>密驗,[26] 別記具之, 事多不錄.

讚弗沙佛偈:

天上天下無如佛, 十方世界亦無比. 世間所有我盡見, 一切無有如佛者.

【1】師亦有後序.

【2】《大論》云: □<釋迦>先世, 作<瓦師>, 名<大光明>. 時有佛, 名<釋迦文>, 弟子名□<舍利佛>□<目連><阿難>, 與弟子俱到<瓦師>舍, 一宿. 爾時, <瓦師>布施草座燈明蜜漿, 便發願言: □我於當來作佛, 如今佛名, 弟子名亦如今時.□□ 又《婆娑論》云: □過去有佛出世, 號<釋迦>. 彼佛化導有情, 恒涉道路, 爲風所薄, 肩背有疾, 令<阿難>: □往陶師家, 求胡麻油及以煖水, 爲吾塗洗.□ 侍者往求, 時彼陶師名曰<廣識>, 辦油及香水, 爲佛灌洗, 風疾除愈. 佛爲說法, 彼聞發願云云也.□

【3】《大論》云: □太子生時, 一切身邊, 光如燈故, 云<燃燈>. 以至成佛, 亦名<燃燈>.□ 亦云<錠光>, 有足名錠, 無足名燈.

【4】佛因地, 作<善慧仙人>, 遇<燃燈佛>赴降怨王請, 布髮掩泥, 佛履而過之, 又上金蓮華七枝, 佛與記曰: □汝當得佛, 號<釋迦>.□

【5】《本生經》云: □過去有佛, 名曰<弗沙>. 有二菩薩, 一名<釋迦>, 一名<彌勒>. 是佛觀<釋迦>, 心未成熟, 其諸弟子, 心皆純熟. 如是思惟: □一人之心, 易可速化, 衆人之心, 難可疾治.□ 卽上雪山, 入寶窟中, 入火禪定. 時, <釋迦菩薩>作外道仙人, 上山採藥, 見佛歡喜, 翹一足立, 叉手向佛, 一心而觀, 目未曾□, 七日七夜, 以偈讚佛. 於是, 超過去九劫, 九十一劫得阿□菩提.□

【6】《普曜經》云: □菩薩當作白象入胎, 何以故? 三獸渡河, 象窮底故.□

【7】《因果經》云: □置太子七寶象輿入城時, 王及釋種, 未識三寶, 卽將太子, 往詣天祠, 太子旣入, 梵天形像, 皆從座起, 禮太子足.□ 餘經, 與此小異.

【8】<阿斯陀仙>在<香山>中, 自彼飛來, 詣太子所, 相太子己, 忽然悲泣. 王問: □有何不祥, 涕泣如是?□ 仙言: □假使天雨金剛泰山, 不能動其一毛, 必當作佛. 我今年暮, 當生無色天上, 不得見佛, 不聞其法故, 自悲耳.□

【9】<瞿曇>, 或云<瞿曇彌>, 或<喬答摩>, 皆訛也. <南山>云: □<瞿曇>星名, 從星立稱.□ <應法師>□爲□地最勝□, 謂人中此族最勝.《十二遊經》明: □阿僧祇初, <大茅草王>捨位付臣, 師波羅門, 遂受其姓, 名<小瞿曇>. 仁賢劫初, 識神託生, 立<瞿曇>姓故, 知<瞿曇>遠從過去, 近自民主云.□

【10】□釋迦□此□□能仁□.《長阿含》云: □昔有輪王, 姓<甘蔗>氏. 聽次妃之□, □四太子, 至雪山北, 自築城居, 以德歸人, 不數年間, 蔚爲强國. 父王悔憶, 遣使往召, 四子辭過不還, 父王三歎: □我子釋迦!□ 因命氏.□

【11】逾春城於入夜, 捿雪嶺於六年.

【12】《華嚴經》云: □菩薩浴時, 諸天競取此水, 將還天宮, 池中水族, 飮此水已, 得生天上. 菩薩爲利益故, 度脫水族, 示現洗浴.□

【13】《西域紀》云: □<泥蓮河>西南十里有樹, 名<畢波羅>. 是爲菩提樹也.□

【14】魔王<波旬>, 於前世, 但作一寺主, 受一日八戒, 布施壁支弗一鉢之食故, 生第六天, 作天魔王; 佛, 於無量劫, 廣修功德, 供養無量諸佛, 亦復供養聲聞緣覺之人不可數計, 豈<波旬>所能動耶? 宜乎惡魔軍衆退散而降.《大乘方便經》云: □若非佛力, 彼等惡魔, 豈得近佛. 魔爲欲界尊勝, 勝旣先降, 餘皆伏故.□

【15】皆<波旬>女也.

【16】□, 頸瘤也, 言發項□之鬼, <東坡>詩: □領先裁盖□衣.《博物志》云: □山居多□, 飮泉水之不流者也.□

【17】<周>以子月爲歲首, <周>之二月卽今之獵月也.

【18】時, 如來年七十八歲.《瑞應經》云: □<摩耶>産太子後七日, 命終, 以懷菩薩功德大故, 生□利.□ 又: □太子自知福德威重, 無有女人堪受禮者, 因其將終託之而生.□

【19】於時, 有緣衆生, 皆已度訖, 唯餘無緣難化者故, 而生厭怠.

【20】如來因時, 嘗爲鷲鳥, 於此山中, 養育父母, 由此得名. 又城南有屍多林, 鷲鳥居之, 多食死人, 人欲死者, 鷲翔其家, 飛鳴作聲, 人以預知, 故名靈鷲.

【21】《育王傳》云: □王詣<鷄頭摩寺>, 至上座<耶舍>前言: □我今於閻浮提內, 欲立八萬四千寶塔.□ <耶舍>曰: □王若欲一時作塔, 我於大王作塔時, 以手障日, 可遍勅國界, 手障日時, 盡起立塔.□ 王造八萬四千寶□, 各盛一舍利, 以一舍利付一夜叉, 使遍閻浮, 共有一億人處, 起一寶塔.□

【22】<吳><赤烏>四年, <康居國>僧<會>, 行至<建康>, 說像行道, <吳>人初見, 謂之妖異, 有司聞之. 王詔問之, <會>曰: □如來化已千年, 靈骨舍利, 神應無方.□ 主曰: □可得舍利, 當爲塔之.□ <會>暇請七日, 懇求無驗. 乃至三七日五鼓時, □然有聲, <會>曰: □果吾願矣.□ 以進之. <權>與公卿聚觀之, 歎曰: □希世之瑞也.□ 使力士椎之, 砧碎而光明自若. 於時, 建塔, 立建初寺, 使<會>居之.

【23】<西晋><建興>元年, 有<維衛>□<迦葉>二佛石像泛海而至<松江><□瀆口>, <吳>縣<朱膺>素奉正法, 同數人共迎石像, 於時, 乘流自至. 背有銘志, 一名<維衛>, 一名<迦葉>, 登舟, 其輕如羽, 安于<通玄寺>供養.

【24】《高僧傳》云: □<晋><咸和>中, <丹陽>尹<高□>, 於<張候橋>浦得一金像, 無光趺而製造甚工, 前有<梵>書云<育王>第四女所造, <□>奉安于<張干寺>. 後一年許, 魚人<張係世>, 於海口得銅蓮華趺浮在水上, 卽取送縣, 表上, 勅使安像足下, 符合無差. 後有<竺>僧五人, 詣<□>云: □昔於<天竺>奉<育王>像, 至<□>遭難, 藏在河邊, 亂後尋失所在, 近感夢云爲<高□>所得, 欲一見禮拜.□ <□>引至<長干>, 五人見像拜泣, 像卽放光. 五人云: □本有圓光, 卽在遠處, 亦尋至矣.□ <合浦>人<□宗之>得一佛光, 刺史表上, <簡文>勅施像, 孔穴懸同, 光色一種. 凡四十餘年, 東西祥感, 光趺方具. 其於靈異, 可勝道哉!□

【25】<吳>僧<智藏>居<開善寺>, 聰慧鋒銳. 有相者占曰: □師雖慧悟, 乃報年可至三十一矣.□ 師時年方二十九, 師乃營室設像, 誦《般若經》, 常晝夜不輟. 至期, 忽有空中聲曰: □汝以般若功, 得倍報年.□ 師聞之喜躍, 功倍於前, 後遇相者, 驚曰: □師何尙存?□ 卽具述其由, 相者歎曰: □佛法之靈, 非世智之所擬議.□

【26】<宋>時, <求那跋□>, 五明呪述無不該精, <□王>欲請講《華嚴經》, <陀>自知未善<宋>語, 旦夕有憂, 常誦《觀音陀羅尼》, 以求冥應, 忽夢白衣人, 持劒擎一人頭來言: □何事有憂?□ <陀>以事具告, 神曰: □無憂!□ 卽以刀易首, 更安新頭, 語令回轉曰: □得無痛否?□ 答曰: □無傷.□ 覺心快然, 備曉<宋>言. 於是, 開講大弘佛法.

□ 漢顯宗開佛化法本內傳 12-1

《傳》云: □<明帝><永平>十三年, 上夢神人, 金身丈六, 項有日光. 寤已, 問諸臣下, <傅毅>對詔: □有佛, 出於<天竺>.□ 乃遣使往求, 備獲經像及僧二人.[1] 帝乃爲立佛寺畵壁, 千乘萬騎繞塔三□. 又於南宮[2]<淸凉臺>[3]及<高陽門>上□<顯節陵>所, 圖佛立像[4]幷四十二章經, 緘於蘭臺石室.□ 廣如前集.《牟子所顯傳》云: □時有沙門<迦葉摩騰>□<竺法蘭>, 位行難測, 志存開化. <蔡□>使達, 請<騰>東行, 不守區域, 隨至<□陽>,[5] 曉喩物情, 崇明信本. 帝問<騰>曰: □法王出世, 何以化不及此?□ 答曰: □<迦毘羅衛國>者, 三千大千世界百億日月之中心也, 三世諸佛, 皆在彼生, 乃至天龍鬼神, 有願行者, 皆生於彼, 受佛正化, 咸得悟道. 餘處衆生, 無緣感佛, 佛不往也. 佛雖不往, 光明及處, 或五百年, 或一千年, 或二千年外, 皆有聖人, 傳佛聲敎而化導之.□□ 廣說敎義, 文廣故略也.《傳》云: □<永平>十四年正月一日, 五岳諸山道士,[6] 朝正之次, 自相命曰: □天子棄我道法, 遠求胡敎, 今因朝集, 可以表抗之.□ 其表略曰: □五岳□十八山觀□太上□三洞弟子<□善信>等六百九十人, 死罪上言. 臣聞太上, 無形無明, 無極無上, 處無自然, 大道出於造化之前, 上古同遵, 百王不易. 今陛下, 道邁<羲>□<黃>, 德高<堯>□<舜>, 竊承陛下, 棄本追末, 求敎西域, 所事乃是胡神, 所說不參華夏. 願陛下, 恕臣等罪, 聽與試驗. 臣等諸山道士, 多有徹視遠聽, 博通經典, 從元皇已來, 太上群錄□太虛符祝, 無不綜鍊, 達其涯極. 或策使鬼神, 或呑霞飮氣, 或入火不燒, 或履水不溺, 或白日昇天, 或隱形不測. 至於方術, 無所不能, 願得與其比較. 一則聖上意安, 二則得辨眞僞, 三則大道有歸, 四則不亂華俗. 臣等, 若比對不如, 任聽重決, 如其有勝, 乞除虛妄.□ 勅遣尙書令<宋庠>, 引入<長樂宮>, 以今月十五日, 可集<白馬寺>. 道士等, 便置三壇, 壇別開三十四門, <南嶽>道士<□善信>, <華嶽>道士<劉正念>, <恒嶽>道士<桓文度>, <岱岳>道士<焦得心>, <嵩嶽>道士<呂惠通>, <□山>□<天目>□<五臺>□<白鹿>等十八山道士<祁文信>等, 各□《靈寶眞文》□《太上玉訣》□《三元符錄》等五百九卷, 置於西壇;《茅成子》□《許成子》□《黃子》□《老子》等二十七家子書二百三十五卷, 置於中壇; 饌食奠祀百神, 置於東壇; 帝<御行殿>在寺南門, 佛舍利□經像, 置於道西. 十五日齋訖, 道士等, 以柴荻和檀沈香爲炬, □經泣曰: □臣等, 上啓太極大道□元始天尊□衆仙百靈. 今胡神亂夏, 人主信邪, 正敎失□, 玄風墜緖, 臣等敢置經壇上, 以火取驗, 欲使開示蒙心, 得辨眞僞.□ 便縱火焚經, 經從火化, 悉從□燼,[7] 道士等, 相顧失色, 大生怖懼. 將欲昇天隱形者, 無力可能, 禁效鬼神者, 呼策不應, 各懷愧□, <南嶽>道士<費叔才>, 自憾而死. 太傅<張衍>語<□信>曰: □卿等所試無驗, 卽是虛妄, 宜就西來眞法.□ <□信>曰: □《茅成子》云□太上□者, 靈寶天尊, 是也. 造化之作, 謂之太素, 斯豈妄乎?□ <衍>曰: □太素有貴德之名, 無言敎之稱, 今子說有言敎, 卽爲妄也.□ <信>默然. 時, 佛舍利, 光明五色, 直上空中, 旋環如盖, 遍覆大衆, 暎蔽日光. <摩騰法師>, 踊身高飛, 坐臥空中, 廣現神變. 于時, 天雨寶華, 在佛僧上, 又聞天樂, 感動人情, 大衆咸悅, 歎未曾有, 皆□<法蘭>, 聽說法要. <蘭>, □吐<梵>音, 歎佛功德, 亦令大衆, 稱揚三寶, 說: □善惡業, 皆有果報, 六道三乘, 諸相不一.□ 又說: □出家功德, 其福最高; 初立佛寺, 同梵福量.□ 司空<陽城侯><劉峻>, 與諸官人士庶等千餘人出家; 四嶽諸山道士<呂惠通>等六百三十人出家; <陰夫人>□<王□□>等, 與諸宮人婦女二百三十人出家. 便立十所寺, 七所城外, 安僧, 三所城內, 安尼, 自斯已後, 廣矣.《傳》有五卷, 略不備載. 有人[8]疑此傳近出, 本無角力之事, 案《吳書》, 明<費叔才>憾死, 故傳爲實錄矣.[9]

【1】帝遣博士<王遵>等十八人, 同往<西域>, 求其佛法, 至<月支國>, 遇二<梵>僧, 帶白□畵<釋迦>立像及舍利幷四十二章經, □白馬而至.

【2】禮部司.

【3】<五臺山>.

【4】<明帝>預造壽陵, 號曰<顯節陵>, 於此畵佛立像.

【5】□, 本作洛. <漁□>云: □<光武>而<漢>, 火行, 忌水故, 去水加□, 自<光武>後, 改爲□字.□

【6】士者, 事也. 身心順理, 唯道是從, 從道爲事, 故曰道士也.

【7】佛經不燒, 但烟熏爲黃色而已. 其後造紙者, 表經皆染爲黃色而尊稱黃卷云.

【8】道士<尹文操>.

【9】《吳書》: <□澤>對<吳>主曰: □佛法初來, 五岳道士與<摩騰>角力, 道士不如, <費叔才>憾而死, 門道歸葬<南岳>, 故不預出家.□

□ 商太宰問孔子聖人[1] 13-8

太宰<□>問<孔子>曰: □夫子聖人歟?□ 對曰: □<丘>也, 博識强記, 非聖人也.□ 又問: □三王聖人歟?□ 對曰: □三王善用智勇.[2] 聖, 非<丘>所知.□ 又問: □五帝聖人歟?□ 對曰: □五帝善用仁義. 聖, 非<丘>所知.□ 又問: □三皇聖人歟?□ 對曰: □三皇善用時政.[3] 聖, 非<丘>所知.□ 太宰大駭曰: □然則孰爲聖人乎?□ 夫子動容有間, 曰: □<丘>聞西方, 有聖者焉, 不治而不亂, 不言而自信, 不化而自行, 蕩蕩乎, 人無能名焉.□ 據斯以言, <孔子>深知佛爲大聖也. 時緣未昇故, 默而識之, 有機故, 擧. 然, 未得昌言其致矣.

【1】《贊寧南方聖人論》云: □<商>, <宋>也. 太宰名<盈>, 字<蕩>.□

【2】<如湯>伐<夏>, <武王>伐<紂>之類, 是善用智勇也.

【3】中古三皇, <伏羲>□<炎帝>□<黃帝>也. <伏羲>畵八卦, 知天文故, 爲天皇; <炎帝>敎稼穡, 相地宜故, 爲地皇; <黃帝>作宮室□造舟車□用干戈, 敎征伐故, 爲人皇. 此爲用時政也.

□ 鍾山鐵牛印禪師示童行法晦[1] 3-4

<唐><則天><延載>元年五月十五日, 始括天下僧尼, 隸祠部; <玄宗><天寶>六年, 制所度僧尼, 令祠部給牒; <肅宗><至德>元年, 祠部牒賜, 功臣賣始.[2] 以此論之, <延載>前, 爲僧依<天竺>法, 有行業堪任受道者, 惟師攝授. 如<唐>宮使<會通>[3]謁<鵲巢□道林禪師>曰: □弟子不願爲官, 志慕出家, 願和尙攝授.□ <道林>曰: □今時爲僧, 行多浮濫.□ <通>曰: □本淨非琢磨, 元明不隨照.□ <道林>曰: □汝若了淨智妙圓, 體自空寂, 卽眞出家, 何假外相?□ <通>曰: □願垂攝授, 誓遵師敎.□ <道林>乃與剃落. 後來行業旣濫, 檢制興焉, 自然之理. 所以, 黃面<老子>以法付囑國王大臣, 盖以此也. 今國朝聖澤洪□, 特使穹其價者, 政所以重敎尊僧, 貴尙其法也. <明敎嵩禪師>曰: □夫僧也者, 其防身有戒, 攝心有定, 辨明有慧. 有威可敬, 有儀可則, 天人望而儼然.□ 近世多輕僧, 固僧人自取. 然, 披僧伽梨者, 非數世願力之重□夙熏種智之成熟, 未易得也. 如本朝王<文正公><旦>, 臨薨背時, 悔當初錯了路頭不作僧, 乃囑令諸子, 爲削其鬚髮□衣以僧家三衣然後入棺, 要第二世出頭來使成僧, 仍囑侍朗<楊大年>, 主其治命. 後, <楊>以宰臣薨背, 國家自有典故, 雖不從所請, 只以三衣剃刀置之棺中. <楊>亦自悔, 竟參禪宗, 了悟自心, 被旨詳定《景德傳燈錄》, 流布西天□此土.[4] 噫! 爲僧之難, 有如此者. 若是大丈夫漢, 興決烈之志, 屛浮濫之行, 從脚□下一刀兩段, 向佛祖外一□便透, 身心俱了亦不爲難, 亦不患護身符子不入手,[5] 所以道: □高山流水深深意, 自有知音笑點頭.□ <法晦>致身<寶公道場>有年, 其爲人謹愿朴厚, 有決烈之志, 無浮濫之行, 今謀進納爲僧, 敬投敬信, 英偉特達. 大賢揮金,[6] 助成其志. 以此軸求警策, 因縷縷示之, 亦欲世間賢士大夫, 興重敎尊僧之心, 知前輩雖爲富貴所折困, 末後亦有悔之者. 歲在己未中秋, 住<鍾山><鐵牛>.

【1】諱<宗印>, 嗣佛照<德光禪師>.

【2】按《通》載, <肅宗><至德>二載, 聽白衣能誦經五百紙者度爲僧, 賜明經出身, 或納錢百緡, 請牒剃落. 及兩京平後, 又於關輔諸州, 納錢度僧萬餘人, 買牒爲僧, 自此而始.

【3】<招天寺><會通禪師>, <杭州><吳>氏子, 幼名<元卿>. 幼而聰敏, <德宗>□<憲宗>時, 爲六宮使, 皇族咸美之, 後出家.

【4】<東吳>僧<道原>作<傳燈錄>三十卷, 詣闕進呈, <眞宗>覽之, 嘉賞, 勅翰林<楊億>, 使之詳定而撰序, 頒行天下. <道原>嗣<天台><德韶國師>, 爲<法眼宗>也.

【5】<魏><武帝>藏螢火丸於臂□之間, 流矢不入百步之內. 是爲護身符也.

【6】古詩□揮金見深意□, 言揮振金玉之音也.

撫州永安禪院新建法堂記 및 同僧堂記       無盡居士撰[1] 6-2

<臨川><陳宗愈>, 於<永安><常老>會中得大法, 喜捐其家□, 爲建丈室□作脩廊. 方且鳩材, 以新法堂而<宗愈>死, 其二子號訴於<常>曰: □吾先子之未奉佛也, 安且强, 旣奉佛也, 病且亡, 佛之因果, 可信耶? 其不可信耶?□ <常>曰: □吾, 野□也, 不足以譬子. 子第成父之志而卒吾堂. 吾先師有得法上首<無盡居士>, 深入不二, 辯才無碍, 隨順根性, 善演法音. 法堂成, 當爲子持書求誨, 決子之疑.□ <紹聖>元年春, <常>遣<明鑑>至<山陽>, 以書來言, 會予方以諫官, 召還未暇. 明年, <鑑>又至京, 待報於<智海禪刹>. 爾時, 居士默處一室, 了明幻境, 鐵輪旋頂, 身心泰定. <明鑑>雨淚悲泣, 慇懃三請: □大悲居士! 佛法外護, 付與王臣. 今此衆生, 流浪苦海, 貪怖死生, 迷惑因果, 唯願居士, 作大醫王, 施與法藥.□ 居士曰: □善哉善哉! 汝乃能不遠千里爲<陳氏>子, 諮請如來無上秘密甚深法要, 諦聽吾說, 持以告之. 善男子! 大空寂間, 妄生四相: 積氣爲風, 積形爲地, 積陽爲火, 積陰爲水. 建爲三才, 散爲萬品. 一切有情, 水火相摩, 形氣相結, 以四小相, 具四大界: 因生須養, 因養須財, 因財須聚, 因聚成貪, 因貪成競, 因競成瞋, 因瞋成□, 因□成愚, 因愚成癡. 此貪瞋癡, 諸佛說爲三大阿僧祇劫. 人於百年劫中, 或十歲二十歲, 或三十四十歲, 或五六十歲, 或七八十歲, 各於壽量, 自爲小劫. 於此劫中, 而欲超越不可數劫, 譬如□蚓, 欲昇烟雲, 無有是處. 諸佛悲愍, 開示檀波羅蜜大方便門, 勸汝捨財. 汝財能捨, 卽能捨愛; 汝愛能捨, 卽能捨身; 汝身能捨, 卽能捨意; 汝意能捨, 卽能捨法; 汝能捨法, 卽能捨心; 汝心能捨, 卽能契道. 昔, <迦葉尊者>行化, 有貧□以破瓦器中潘汁施之, 尊者飮訖, □身虛空, 現十八變, 貧□瞻仰, 心大歡喜. 尊者謂曰: □汝之所施, 得福無量. 若人若天, <輪王>□<帝釋>□四果聖人及佛菩提, 汝意所願, 無不獲者.□ □曰: □止求生天.□ 尊者曰: □知汝所欲.□ 過後七日, 命終, 生□利天, 受勝妙樂.[2] 又<□賓國>王, 在佛會聽法, 出衆言曰: □大聖出世, 千劫難逢, 今欲發心, 造立精舍, 願佛開許.□ 佛云: □隨爾所作.□ <□賓>持一枝竹, 揷於佛前曰: □建立精藍竟.□ 佛云: □如是如是!.□ 以是精藍, 含容法界, 以是供養, 福越河沙. <鑑>來! 爲吾持此二說, 歸語檀越, 善自擇之. 汝父所建堂室□廊□, 比一器潘, 得福甚多, 生天受樂, 決定無疑. 若比<□賓國>王揷一枝竹, 乃能含容無量法界. 汝欲進此, 聽吾一偈: 一竿脩竹建精藍, 風捲□螟入海南,[3] 惡水潑來成第二,[4] 鈍根蹉過問前三.[5]□ 於是, <明鑑>□躍信受, 歸告其人, 筆集緖言, 刻以爲記.

【1】<宋>丞相<張商英>, 字<天覺>號<無盡居士>, 得法於<從悅禪師>.

【2】《金藏集》云: □<迦葉>欲乞食時, 先入三昧, 何所貧人, 吾當福之. 於<王舍城>, 見一老母, 極貧又病, 無衣掩身, 施籬障形, <迦葉>知其命終. 有長者婢, 棄臭潘汁, 母乞盛甁. <迦葉>乞食, 母言: □貧窮加疾, 食從何得? 但有臭米汁, 欲以布施, 哀我受不?□ <迦葉>言: □善!□ 母以裸形, 不得出外, 側身□□, 籬上授與, <迦葉>受之, 飮訖昇空, 現十八變云云.□

【3】明含容之義.

【4】不存軌則.

【5】未容疑議.

□ 宋文帝集朝宰論佛敎 12-6

<文帝>, 卽<宋><高祖>第三子也. 聰睿英博, 雅稱□令達□. 在位三十年, 嘗以暇日, 從容而顧問侍中<何尙之>□吏部<羊玄保>曰: □朕, 少來讀經不多, 比日彌復無暇. 三世因果, 未辨措懷, 而復不敢立異者, 正以卿輩時秀, 率所敬信也. <范泰>□<謝靈運>常言: □六經典文, 本在濟俗爲政.[1] 必求性靈眞奧, 豈得不以佛理爲指南耶?□ 近見<顔延之>《折達性論》[2]□<宗炳>《難白黑論》,[3] 深明佛法, 尤爲名理, □足開奬人意. 若使率土之濱, 皆敦此化, 則朕坐致太平矣, 夫復何事?□ <尙之>對曰: □悠悠之徒, 多不信法. 以臣庸弊, 更荷褒拂, 非所敢當之, 至如前代群英則不負明詔矣. 中朝[4]已遠, 難復盡知, 渡<江>以來, 則[5]<王導>□<周□>□<庾亮>□<謝□>□<謝尙>□<□超>□<王坦>□<王恭>□<王謐>□<郭文擧>□<謝敷>□<戴逵>□<許詢>及亡<高祖>兄弟及<王元琳>昆季□<范汪>□<孫綽>□<張玄>□<殷□>等, 或宰輔之冠盖, 或人倫之羽儀, 或置情天人之際, 或抗跡烟霞之表,[6] □□志歸依, 措心歸信. 其間比對, 則<蘭>□<護>□<開>□<潛>□<深>□<遁>□<崇>□<邃>,[7] 皆亞迹黃中,[8] 或不測之人也. <慧遠法師>嘗云: □<釋氏>之化, 無所不可. 適道固自敎源, 濟俗亦爲要務.□ 竊尋此說, 有契理要. 若使家家奉戒, 則罪息刑淸, 陛下所謂坐致泰平, 誠如聖旨.□ <羊玄保>進曰: □此談, 皆天人之際, 豈臣所宜預? 竊謂<秦>□<楚>, 論强兵之事; <孫><吳>, 盡呑倂之術, 將無取於此也.□ 帝曰: □此非戰國之具, 良如卿言.□ <尙之>對曰: □夫禮隱逸則戰士怠, 貴仁德則兵氣衰. 若以<孫><吳>爲志, 苟在呑□, 亦無取<堯>□<舜>之道, 豈惟<釋>敎而已哉!□ 帝曰: □<釋>門有卿, 亦猶<孔>門之有<季路>, 所謂惡言不入於耳也.□ 自是, <文帝>致意佛經, 及見<嚴>□<觀>諸僧,[9] 輒論道義, 屢延殿會, 躬御地筵, 同僧列飯. 時有沙門<竺道生>者, 秀其群品, 英義獨拔, 帝重之. 嘗述<生>頓悟義, 僧等皆設巨難, 帝曰: □若使逝者可興, 豈爲諸卿所屈?□[10] 時, <顔延之>著《離識論》, 帝命<嚴法師>, 辨其同異, 往返終日, 笑曰: □卿等今日, 無愧<支>□<許>之談也.□[11]

【1】句.

【2】<衡陽>太守<何承天>與<惠琳>, 比狎著《達性論》, □訶<釋>敎, <永嘉>太守<顔延之>作《折達性論》, 往復再三, 乃止.

【3】沙門<惠琳>假服僧衣, 而毁其法, 著《白黑論》, 太子舍人<宗少文>信法者也, 作《難白黑論》以難之.

【4】<西晋>.

【5】<劉聰>滅兩<晋>入據<洛陽>, <司馬睿>渡<江>而都<建康>, 故曰渡<江>.

【6】《弘明集》具云: □<王>□<周>, 宰輔之冠盖; <庾>□<謝>, 人倫之羽儀; <□>及三王, 或號體絶, 或稱獨步; <郭>□<謝>□<戴>□<許>, 置情天人之際, 抗跡烟霞之表; 亡<高祖>兄弟, 以情識軌世; <王元琳>昆季, 以才華冠朝. 其餘, 靡不時俊.□

【7】<蘭>, <于法蘭>, <高陽>人, 道振三河, 名流四遠. <護>, <竺法護>. <開>, <于法開>, <蘭公>徒也, 善講諸經, 尤精醫術, <謝安>□<王文度>, 悉以友善. <潛>, <竺道潛>, 字<法深>, 理致深遠, 風鑑淸高. <深>, 時有名<法深>者, 亦以□英俊□稱. <遁>, <支遁>, 字<道林>, 與<謝太傳>□<王右軍>, 共結方外交. <崇>, <法崇>, 敏而好學, 又以□戒律□見稱. <邃>, <道邃>, <燉煌>人, 風鑑淸高, 內外該博, <法護>常稱: □<邃>有古人風, 爲大法棟梁.□

【8】《文言》云: □君子黃中通理, 正位居體, 美在其中.□

【9】<慧嚴>, <豫州><范>氏子, <羅什法師>門人; <慧觀>, <淸河><崔>氏子, 十歲以博見知名, 亦<羅什>門人.

【10】按《通》載, <宋><文帝>卽位九年, 法師<道生>著《頓悟成佛》等論, 明年正月, 隱□而化. 十二年, 帝詔求沙門能述<生法師>頓悟義者, 刺吏<庾登之>以<法瑗>□僧<弼>等聞焉, 召對顧問, <瑗>伸辨詳明, 尙之歎曰: □意謂<生公>之後, 微言永絶, 今復聞象外之談, 所謂天未喪斯文也.□

【11】<支遁>□<許詢>共在<會稽山>, 每論道, 莫不歡炘.

後漢書郊祀志[1]

志曰佛者, 漢言覺也, 將以覺悟群生也, 統其敎, 以修善慈心爲主, 不殺生類, 專務淸淨, 精進者, 爲沙門, 漢言息心, 剔髮去家, 絶情洗慾, 而歸於無爲也, 又以人死, 精神不滅, 隨復受形, 所行善惡, 後生皆有報應, 所貴行善, 以練其精神, 練而不已, 以至無生, 而得爲佛也, 身長一丈六尺, 黃金色, 項中佩日月光, 變化無常, 無所不入故, 能化通萬物而大濟群生也, 有經書數千卷, 以虛無爲宗, 包羅精粗, 無所不統, 善爲宏□勝大之言, 所求在一體之內, 所明在視聽之表, 歸依玄微深遠, 難得而測故, 王公大人, 觀生死報應之際, 無不□然自失也, 魏書云, 其佛經, 大抵言生生之類, 皆因行業而起, 有過去當今未來三世也, 其修道階次等級非一, 皆緣淺以及深, 籍微以爲著, 率在於積仁順, □嗜慾習虛靜, 而成通照也.[2]

【1】袁宏作郊祀志. 漢書曰: 帝王之事, 莫大於承天之序, 承天之序, 莫重於郊祀, 故聖王盡心極慮以建其制, 祭天於南郊, 就陽之義也. 其志中亦記初知有佛語.

【2】東坡居士曰, 此殆中國, 始知有佛時語也. 雖似淺近, 大略具足矣.

杭州淨慈寺守一法眞禪師掃地回向文

以此掃地功德, 回向法界衆生, 色塵淸淨, 塵淸淨故, 眼根淸淨, 根淸淨故, 眼識淸淨, 聲香味觸法, 亦復如是, 又願一世界淸淨, 乃至盡法界虛空界, 皆悉淸淨, 同諸如來光嚴住持, 圓覺伽藍淸淨覺地, 永斷習氣, 淨穢二邊, 凡聖垢染, 一塵不立, 如是願淸淨, 智亦復淸淨.

隋州大洪山靈峯寺十方禪院記 6-4

<元祐>[1]二年九月, 詔<隋州><大洪山><靈峯寺>, 革律爲禪, <紹聖>[2] 元年, 外臺始請移<洛陽><少林寺>長老<報恩>[3]爲住持. <崇寧>[4]改元正月, 使來求《十方禪院記》, □書曰: □<大洪山>在<隋州>西南, 盤基百餘里, 峯頂俯視, <漢>東諸國林巒丘嶺猶平川也. 以耆舊所聞攷之, 洪或曰胡, 或曰湖, 未詳所謂. 今以地理攷之, 四山之間, 昔爲大湖, 神龍所居, 洪波洋溢, 莫測涯□. 其後, 二龍鬪□, 開層崖, 湖水南落. 故, 今負山之鄕, 謂之<落湖管>, 此<大洪>所以得名也. <唐><元和>[5]中, <洪州><開元寺>僧<善信>, 卽山之<慈忍大師>. 師從<馬祖>, 密傳心要, 北遊<五臺山>, 禮文殊師利, 瞻覩殊勝, 自慶菩薩. 有緣發願, 爲衆僧炊□[6]三年, 寺僧却之, 流涕嗟慽, 有老父曰: □子緣不在此, 往矣行焉, 逢隨[7]卽止, 遇湖則住.□ 師卽南邁, 以<寶曆>二年秋七月抵<隋州>, 遠望高峯, 問鄕人曰: □何山也?□ 鄕人曰: □<大湖山>也.□ 師默契前語, 尋山轉麓, 至于湖側, 屬歲亢旱, 鄕人<張武陵>具羊豕, 將用之以祈于湖龍, 師見而悲之, 謂<武陵>曰: □雨暘不時, 本因人心黑業所感, 害命濟命, 重增乃罪. 可且勿殺, 少須三日, 吾爲爾祈.□ <武陵>亦異人也, 聞師之言, 敬信之. 師則披榛□石, 得山北之巖穴, 泊然宴坐, 運誠冥禱, 雷雨大作. 霽後數日, <武陵>迹而求之, 師方在定, 蛛絲冪面, 號耳□體, 久之方覺. <武陵>卽施此山, 爲師興建精舍, 以二子給侍左右, 學徒依嚮, 遂成法席. <太和>[8]元年五月二十九日, 師密語龍神曰: □吾前以身代牲, 輟汝血食. 今捨身餉汝, 汝可享吾肉.□ 卽引利刀, 截左膝, 復截右膝. 門人奔馳, 其<慈忍>膝不克斷, 白液[9]流出, 儼然入滅, <張氏>二子, 立觀而化. 山南東道, 奏上其狀, <唐><文宗>嘉之, 賜所居額, 爲<幽濟禪院>. <晋><天福>中,[10] 改爲<奇峯寺>, 本朝<元豊>元年,[11] 又改爲<靈峯寺>, 皆以祈禱獲應也. 自師滅至今三百餘年而<漢>□<廣>□<汝>□<汾>之間十數州之民, 尊嚴奉事, 如赴約束, 金帛粒米, 相尾於道. 貨强法弱, 僧<範>乃革. 前此, 山峯高峻, 堂殿樓閣, 依山製形, 後前不倫, 向背靡序. <恩老>至止, 熟閱形勝, 闢道南入, 以正賓主, □崖壘澗, □□補□, 嵯峨萬□, 化爲平頂. 三門[12]堂殿, 翼舒繩直, 通廊大□, 疏戶四達. 淨侶雲集, □爲叢林, <峨嵋>[13]之<寶燈瑞相>□<淸凉>[14]之<金橋圓光>, 他方詭觀, 異境同現. 方其廢故而興新也, 律之徒懷土而□□. 會, 予謫爲郡守, 舍禪律而證之曰: □律以甲乙, 禪以十方, 而[15]所謂甲乙者, 甲從何來? 乙從何立? 而必曰□我, <慈忍>之子孫也□, 今取人於十方則<忍>後絶矣. 乙在子孫, 甲在<慈忍>; 乙在<慈忍>, 甲在<馬祖>; 乙在<馬祖>, 甲在<南嶽>; 乙在<南嶽>, 甲在<曹溪>. 推而上之, 甲乙乃在乎菩提<達摩>□西天<四七>, 所謂甲乙者, 果安在哉? 又而所謂十方者, 十從何生? 方從何起? 世間之法, 以一生二, 一二爲三, 二三爲六, 三三爲九. 九者, 究也, 復歸爲一, 一九爲十, 十義乃成, 不應突然無一有十. 而所謂方者, 上爲方耶? 下爲方耶? 東爲方耶? 西爲方耶? 南爲方耶? 北爲方耶? 以上爲方則諸天所居, 非而境界; 以下爲方則風輪所持, 非而居止; 以東爲方則<毘提訶>人, 面如半月;[16] 以北爲方則<鬱單越>人, 壽命久長;[17] 以西爲方則<瞿耶尼洲>, 滄波浩渺;[18] 以南爲方則<閻浮提洲>, 象馬殊國.[19] 然則, 甲乙無定, 十方無依, 競律競禪, 奚是奚非?□ 律之徒曰: □世尊嘗居<給孤獨園>□<竹林精舍>, 必如太守言, 世尊非耶?□ 余曰: □汝豈不聞? 以大圓覺爲我伽藍, 身心安居平等性智. 此非我說, 乃是佛說.□ 於是, 律之徒默然而去. 禪者曰: □方外之士, 一甁一鉢, 涉世無求, 如鳥飛空, 遇枝則休, 如龜遊海, 値木則浮, 來如聚梗, 去如滅□, 不識! 使君, 甲乙之乎? 十方之乎?□ 予曰: □善哉! 佛子. 不住內外, 不住中間, 不住四維上下虛空, 應無所住而住持, 是眞十方住持矣.□ 尙何言哉, 尙何言哉!□

時, <崇寧>元年正月上元日, 記.[20]

【1】<宋><哲宗>年號.

【2】又<哲宗>年號.

【3】<黎陽><劉>氏子, 未冠擧方略, 擢上第. 後, 厭塵, 乞謝簪纓, 爲僧, 嗣<投子><義靑禪師>.

【4】<徽宗>年號.

【5】<憲宗>年號.

【6】取其進火謂之□, 取其氣上謂之炊.

【7】隋.

【8】<文宗>年號.

【9】《四諦論》云: □菩薩行慈, 血變成乳, 如慈母育子, 以慈愛心故, 生子有乳, 自然流出.□

【10】<後晋><高祖>年號.

【11】<宋><神宗>年號.

【12】<梵>刹, 外建三門, 夫三者, 乃空無相無作三法, 謂之三解脫門. 令一入此門, 卽當達此三法, 今之人, 入是門者, 果能達此否? 愼毋口則談空, 行則着有, 故曰: □君子以空進其德, 小人以空肆其欲.□ 入空門者, 須諦審焉. 見《天樂鳴空集》.

【13】山名, 在<蜀>, 眞普賢住處.

【14】山名, 在北<五臺山>是也, 眞文殊住處.

【15】汝也, 下同.

【16】東毘提訶, 亦曰弗派提. 此云勝身, 形如半月, 壽五百歲.

【17】北鬱單越, 亦曰拘盧洲. 此云勝洲, 形如方座, 壽一千歲.

【18】西瞿耶尼, 亦曰瞿陀尼. 此云牛貨, 形如滿月, 壽二百五十歲.

【19】南閻浮提, 亦曰贍部洲. 此云勝金, 形如車箱, 壽一百歲.

【20】正月十五日, 上元; 七月十五日, 中元; 十月十五日, 下元.

唐修雅法師聽誦法華經歌 13-5

山色沈沈松煙□□,	空林之下盤陀之石.

石上有僧結跏橫錫,	誦白蓮經從朝至夕.

左之右之虎跡狼跡,	十片五片異花狼藉.

偶然相見未深相識,	知是!

古之人?今之人?	是曇彦?是曇翼?[1]

我聞此經有深旨,	覺帝稱之眞妙義.

合目瞑心仔細聽,	醍□滴入焦腸裡.[2]

佛之意兮祖之髓,	我之心兮經之旨.

可憐彈指及擧手,	不達目前今正是.

大矣哉! 甚奇特,	空王要使群生得,

光輝一萬八千土,	土土皆作黃金色.

四生六道一光中,	狂夫猶自問彌勒.

我亦當年學空寂,	一得無心便休息,

今日親聞誦此經,	始覺驢乘非端的.

我亦當年不出戶,	不欲紅塵沾步武,[3]

今日親聞誦此經,	始覺行行皆寶所.

我亦當年愛吟□,	將謂冥搜亂禪定,

今日親聞誦此經,	何妨筆硯資眞性?

我亦當年狎兒戱,	將謂光陰半虛棄,

今日親聞誦此經,	始覺聚沙非小事.

我昔曾遊山與水,	將謂他山非故里,

今日親聞誦此經,	始覺山河無寸地.

我昔心猿未調伏,	常將金鎖虛拘束,[4]

今日親聞誦此經,	始覺無物爲拳拳.

師誦此經經一字,	字字爛嚼醍□味,

醍□之味珍且美,	不在脣[5]不在齒.

只在勞生方寸裡.

師誦此經經一句,	句句白牛親動步,

白牛之步疾如風,	不在西不在東,

只在浮生日用中.

日用不知一何苦?	酒之腸飯之腑.[6]

長者揚聲喚不回,	何異聾? 何異□?

世人之耳非不聰,	耳聰特向經中聾,

世人之目非不明,	目明特向經中盲.

合聰不聰合明不明,	□□上下[7]浪死虛生.

世人縱識師之音,	誰人能識師之心?

世人縱識師之形,	誰人能識師之名?

師名醫王行佛令,	來與衆生治心病.

能使迷者醒, 狂者定, 垢者淨, 邪者正, 凡者聖.

如是則非但天恭敬, 人恭敬, 亦合龍讚詠, 鬼讚詠, 佛讚詠.

豈得背覺合塵之徒, 不稽首而歸命?

【1】<曇彦>, 未詳. <曇翼>, 前身爲雉, 在山中, 有僧<法志> 結庵山中, 誦《法華經》, 雉聞經聲, 侍立聽受, 如是十年. 一日, 憔悴, <法志>撫之曰: □汝雖羽族, 而能聽經, 苟脫業軀, 必生人道.□ 明朝遽殞, 卽□之. 及夢, 童子拜曰: □我卽雉也. 因師聽經, 今生<王>氏家爲男子, 右腋雉□猶在, 可驗.□ 後, <王>氏設齋, <志>踵門, 兒曰: □我和尙, 來也!□ 後, 出家, 因名<曇翼>, 授與蓮經, 不遺一字.

【2】焦者, 熱也, 卽三焦也.《醫經》云: □上焦, 在心下胃上口, 主納而不出; 中焦, 在胃中脘, 不上不下, 主腐熟水穀; 下焦, 在膀胱上口, 主出而不納. 三焦, 水穀之道路, 氣之所始終也.□ 腸者, 大腸□小腸,《釋名》□腸, 暢也, 通暢胃氣也.□

【3】六尺曰步, 三尺曰武.

【4】《智論》云: □譬在囹圄, 桎梏所拘, 雖復蒙赦, 更繫金鎖. 人爲愛縛, 如在囹圄, 雖得出家, 更着禁戒, 如繫金鎖也.□

【5】唇.

【6】腑, 六腑也: 小腸, 胃, 膽, 大腸, 膀胱, 命門. 腑, 亦作府, 以其受盛故, 謂之府. 胃, 水穀之府; 小腸, 受盛之府; 膽, 淸淨之府; 大腸, 行道之府; 膀胱, 津液之府; 命門, 量腸之府, 卽三焦也. 又膽, 積精之府.

【7】□□, 井上汲水輪木也. 此言增減劫爲名也, 劫之增減上下, 如彼輪轉木也. 一增一減劫, 計一千六百八十萬年, 此名□□劫, 計二十□□劫, 爲三萬三千六百萬年.

梁皇捨道事佛詔[1] 12-4

<梁><高祖><武皇帝>, 年三十四登位, 在政四十九年, 雖億兆務殷而卷不釋手, 內經外典罔不措懷, 皆爲訓解數千餘卷而儉約自節, 羅綺不緣, 寢處虛閒, 晝夜無怠, 致有布被□莞席□草□□葛巾. 初臨大寶, 卽備斯事, 日惟一食, 永絶辛□, 自有帝王, 罕能及此. 舊事<老子>, 宗尙符圖, 窮討根源, 有同妄作, 帝乃躬運神筆, 下詔捨道, 文曰: □維<天監>三年四月八日, <梁國>皇帝<蘭陵><蕭衍>, 稽首和南十方諸佛□十方尊法□十方聖僧. 伏見經云: □發菩提心者, 卽是佛心, 其餘諸善, 不得爲喩, 能使衆生, 出三界之苦門, 入無爲之勝路.□ 故, 如來漏盡, 智凝成覺, 至道通機, 德圓取聖, 發慧炬而照迷, 鏡法流以澄垢, 啓瑞迹於天中, □靈儀於象外, 度群迷於慾海, 引含識於涅槃, 登常樂之高山, 出愛河之深際, 言乖四句, 語絶百非. 應跡娑婆, 示生<淨飯>, 王宮誕相, 步三界而爲尊, 道樹成光, 遍大千而流照. 但以機心淺薄, 好生厭怠, 自期二月, 當至雙林, 爾乃湛說圓常, 且復潛輝鶴樹,[2] <□王>滅罪,[3] <婆藪>除殃,[4] 若不逢値大聖法王, 誰能救接. 在跡雖隱, 求道無虧. 弟子, 經遲荒迷, 耽事<老子>, 歷葉相承, 染此邪法, 習因善發, 棄迷知返, 今捨舊醫, 歸憑正覺. 願使未來世中, 童男出家, 廣弘經敎, 化度含識, 同共成佛. 寧在正法之中, 長淪惡道, 不樂依<老子>敎, 暫得生天. 涉大乘心, 離二乘念, 正願諸佛證明, 菩薩攝受. 弟子<蕭衍>和南.

【1】<梁><高祖>, 姓<蕭>名<衍>, <蘭陵>人. <漢>相<蕭何>二十四代孫, 法名<冠達>.

【2】娑羅, 此云堅固, 八根合爲四株, 故號曰雙林. 佛臨涅槃時, 慘然變白, 其色如鶴, 故云鶴樹. 僧<亮>云: □樹高五丈許, 上合下離, 其花甚白, 其實如甁, 香美具足.□

【3】<摩竭陀國><頻婆王>之子<阿□世>, 殺父心悔, 以熱惱故, 遍體生瘡, 臭不可近. 種種世藥, 難以療之, 耆婆勸王見佛, 王卽詣佛前, 慙愧悔罪, 佛入月愛三昧, 放光照之, 毒瘡卽愈, 亦罪消滅.

【4】《方等陀羅尼經》云: □爾時, <婆藪>從地獄出, 將九十二億罪人, 來詣娑婆世界, 十方亦然, <文殊>語<舍利弗>言: □此諸罪人, 佛未出時造不善行, 經於地獄.□ 因於華聚, 放大光明, 承光而出.□ 婆□天, 藪□慧, 云: □何天慧之人, 地獄受苦?□

緇門警訓續集終

奉先沙彌玄津電算入力

부록 : 신수대장경일부 추가

) 편자주:이하, 신수대장경에는 수록되어 있으나 성총본《치문경훈》에 없는 글임

<신수 권5 전체>

□ 終南山宣律師賓主序

夫損己利他者, 蓋是僧家之義也, 害物安身者, 非爲釋子之理也, 有賞善罰惡之能, 斷時非不平之事, 若是先人後己契諸佛之慈心, 如或爾死活乖六和之妙行, 爲主者□存仁義, 感十方衲子之雲臻, 若乃私受人情, 招千里惡名之遠播, 爲賓者懷恭執體有義, 而到處安身, 苟取狂圖無義, 而隨方惹怨, 今者幸生中國, 得賴空門脫萬丈之火坑, 抛千重之□網如囚出獄似鳥開籠, 履布金積善之場, 住七寶無殃之地, 天龍恭敬神鬼欽崇, 非桑蠶而着好衣, 不耕田而飡美饌, 何須結怨□利非理, 圖財求蝸角之虛名, 閉人天之坦路, 取龜毛之小利, 穿地獄之深坑, 積恨結於今生, 受波□於後世, 縱使滿堂金玉牽纏自己愚身, 直饒羅綺盈箱鬪亂子孫, 業重少求, 儉用免逼迫於心田, 知足除貪, 播馨香於意地, 或住梵刹, 或□雲堂, 莫論他非但省己過, 若有才高之者, 把三藏以硏窮, 志淺之流, 覽五乘而課誦, 切莫口行慈善□裡刀□, 面帶笑容心藏劍戟, 貪者不恤老者不憐, 忘慈親鞠養之深恩, 乖師長提携之厚德, 如斯用意退十方檀越之信心執假迷眞, 惹四海英賢之譏□, 是以丁寧勸諭仔細精專, 聞之者破我慢之高山, 覽之者塞昏迷之巨海, 皆希□信普願回心, 只宜來世勝今生, 莫遣今生勝來世, 奉勸大衆疾須覺知, 大限臨頭悔之莫及.

□ 東山演禪師送徒弟行脚

大凡行脚須以道心爲重, 不可受現成供養, 等閑過日, 須將生死二字貼在額頭上, 每日十二時中裂轉面皮, 討箇分曉始得, 若只隨群逐隊打□過日, 忽然死了, 閻羅老子打算飯錢, 莫道我不曾說與爾來, 若是做工夫, 須要時時檢點刻刻提□, 那裏是得力處, 那裏是不得力處, 那裏是打失處, 那裏是不打失處, 若如此檢點做工夫時, 定有到家時候, 有一等辦道人, 經又不看佛又不禮, □上蒲團便打□睡, 及至醒來胡思亂想, □下蒲團便與人說雜話, 若是如此辦道, 至彌勒佛下生時, 也未有入手底時節, 須是猛着精采, 提一箇無字, 晝□夜□與他□□, 不可坐在無事甲裏, 又不可在蒲團上死坐, 須要活弄, 恐雜念紛飛起時, 千萬不可與他□□轉鬪轉多, 有人到這裡不識進退, 解免不下成風成顚, 壞了一生, 宜向紛飛起處經經放下, 轉身下地行一遭, 又上蒲團, 開兩眼□兩拳, 竪起脊梁, 依前提起所□話頭, 便覺淸□, 如一鍋沸湯□一杓冷水相似, 若如此做工夫, 日久歲深自有到家時節, 工夫未入手不可生煩惱, 恐煩惱魔入心, 若覺得力不可生歡喜, 恐歡喜魔入心, 種種禪病說之不盡, 如衆中有老成道伴, 千萬時時請益, 若無將前輩, 祖師敎人做工夫語言看一遍, 如親見相似, 如今向此道者難得其人, 千萬努力, 向前望汝早早打破漆桶歸來, 與老僧□背, 偈曰, 瞻風撥草離家時, 一念途中善護持, 近日叢林風味別, 脚頭到處着便宜.

□ 漢顯宗開佛化法本內傳 12-1

□ 石屋珙禪師送慶侍者回里省師

汝師年老中山寺,	朝暮無人可瞻侍,

不歸掃□執巾甁,	師資禮法合也未,

汝母兼又年紀高,	除汝一人更無二,

望斷秋風未見歸,	倚門日日長垂淚,

離師棄母入山來,	所圖畢竟成何事,

安貧樂道固所難,	住箇茅菴豈容易,

也要種竹栽松,	也要□山掘地,

也要雲水搬柴,	也要□蔬灌芋,

也要行道諷經,	也要攝心除睡,

藜羹□飯塞飢瘡,	淡□薄粥通腸胃,

人生皆爲口體忙,	我亦未免形骸累,

自家心地如未明,	業識茫茫無本據,

水邊林下暫經過,	吾汝皆非久居計,

月江和尙有書來,	勉汝歸寧有深意,

開緘未讀便抽身,	不負來音全孝義,

有言孝爲百行先,	在俗在僧誰不然,

侍師奉母名敬田,	何須入衆幷□禪,

忽然思靜又嫌喧,	短策不妨閑往還.

□ 結制小□

佛祖門風將委地,	說着令人心膽碎,

扶持全在我兒孫,	不料兒孫先作弊,

紛紛走北向奔南,	昧却正因營雜事,

滿目風埃滿面塵,	業識茫茫無本據,

縱饒□搭在僧堂,	直待版鳴歸被位,

聚頭寮舍鼓是非,	收足蒲團便□睡,

癡雲□□性天昏,	石火交煎心鼎沸,

暫時寂寂滯輕安,	一向冥冥墮無記,

百丈淸規不肯行,	外道經書勤講義,

因果分明當等閒,	罪福昭然渾不懼,

或遷一榻一間房,	放逸總由身口意,

頭上瓦脚下□,	身上衣口中味,

一一皆出信心檀越人家施,	未成道業若爲消,

□心幾箇知□愧,	今日三名日四,

閒處光陰盡虛棄,	一朝老病來相尋,

閻翁催請死符至,	從前所作業不忘,

三塗七趣從玆墜,	袈裟失却復再難,

鱗甲羽毛披則易,	看他古之學道流,

直忘人世輕名利,	煮黃精□紫芋,

飯一□水一器,	爲療形枯聊接氣,

石爛松枯竟不知,	洗心便作累生計,

物外淸閑一味高,	世上黃金何足貴,

劫空田地佛花開,	香風觸破娘生鼻,

選佛場中及□歸,	圓覺伽藍恣游戱,

玆因結制夜小□,	不覺所言成此偈.

□ 上堂

六月七月天不雨,	農家曉夜忙車水,

背皮焦裂脚底疼,	眼花無力欲悶死,

公人又來逼夏稅,	稅絲納子要盤費,

大麥小麥盡量還,	一日三飡不周備,

思量我輩出家兒,	現成受用都不知,

進道身心無一點,	東邊浪宕西邊嬉,

三箇五箇聚頭坐,	開口便說他人過,

及乎歸到暗室中,	背理虧心無不做,

莫言墮在異類中,	來生定作栽田翁,

前來所說苦如此,	那時難與今時同,

古德訓徒有一語,	對人天衆拈來擧,

緇田無一□之功,	鐵圍陷百刑之苦.

□ 中峯和尙遺誡門人

佛法無爾會處, 生死無爾脫處, 一報之身如風燈, 石火念念, 如救頭然, 尙無爾了辦處, 着甚死急, 平地上討許多忙亂, 貶得眼來, 早已四五十歲了也, 爾喚甚□作佛法, 任爾以百千聰明, 一一把他三乘十二分敎, 乃至一千七百則陳爛葛藤, 及與百氏諸子, 從頭解註得盛水不漏, 總是門外打之, □說時似悟對境還迷, 此事向道無爾會處, 爾轉要會轉不相應, 爾莫見如□說, 便擬別生知解, 直饒向千人萬人□不入處, 別有生機, 總不出箇要會的妄念, 惟有具大信根, 向己躬下眞□實悟, 乃能荷負, 爾若作荷負想, 依舊沒交涉, 故古敎謂, 假使滿世間, 皆如舍利弗, 盡思共度量, 不能測佛智, 如今有等人拾得橘皮, 自認爲火, 到處高談闊論主張, 一路道我會佛法要人恭敬有甚得便宜處, 幻者三四十年, 向此事上着到展轉, 於佛法二字尙不相應, 所以日夜懷□, 安敢濫膺師位, 尋常遇甘言厚幣, 不□毒箭入心累, 避之而不可, 此蓋多生緣業所致, 乃虛妄本非道力使之然也, 每見道流沒要緊, 遇些子不順意事, 一點無明恣縱業識, 狂心毒行, 平地上□陷人, 喚作我持公論, 殊不知從無量劫來, 被此等公論結縛無明, 未曾有一事以公論而會道念, 且今日所持底公論, 爾還知多少人在爾背後, 掩鼻之不暇, 生死無爾脫處, 自家一箇生死大事, 粘皮綴骨念念無間, 無量劫來百千伎倆, 一齊弄盡, 只是此心不肯休歇, 徒向千佛萬祖, 累發重誓逗到今日, 撞在三衣下喚作道流, 奈何依舊識□, 目前不破動便生心起念, 莫非滋長生死結縛, 忘却最初出家本志, 似與□熱亂, 得千生萬生, 徒長業輪於理何益, 好敎爾知衆生結縛濃厚, 無爾奈何處, 爾若無力, 處衆但只全身放下, 向半間草屋冷淡枯寂, □食□衣且圖自度, 亦免犯人苗稼作無□人, 所以知佛法無爾會處, 生死無爾脫處, 旣會不得, 又脫不得, 但向不得處, 一□□住, 亦莫問三十年二十年, 忽向不得處, 驀爾授透, 始信余言之不相誣矣.

□ 誡閑

世人未有不以閑散爲樂, 而共趣之逆問其故, 乃曰, 昔嘗以榮辱是非, 累日與事物相交馳, 心志勞而形體□, 以至結於情想接於夢寐, 靜而思之人生幾何, 不得一日之安, 雖富貴奚益也, 由是一切棄之, 思欲行歌坐忘觀靑天白雲, 以自放浪於事物之表, 或有避父師之訓, 厭身世之勞望治生, 如避水火, 必欲拔塵遠俗以遂其間, 余曰, 忙固勞形役慮也, 閑則坐消白日又何益於理哉, 二者皆欣厭之情妄耳, 故聖人有動靜二相, 了然不生之旨, 正不必厭此忙而欣彼之閑也, 余將直言之, 夫人欲學入世間之道, 苟不服勤勞役, 則事無貴賤皆無由成, 然悟世間虛妄, 欲究聖賢出世之道, □不忘飡廢寢, 則根無利鈍, 又何從而得之, 故雪山大士捨身命如微塵數, 事知識如恒河沙, 積劫□今歷試諸難, 蓋欲示後學者知道之不易聞也, 故入世間則忠於君孝於親, 悉盡其義不可不忙, 出世間則親師擇友, 朝□暮□以盡其道, 又不可不忙, 旣盡其義, 又盡其道, 將見體如泰山之不動, 心等太虛之無爲豈一閑字可與同日語哉, 或入世不能盡其義, 出世不能盡其道, 惟孜孜以安閑不擾爲務, 而不肯斯須就勞者, 故聖人斥之爲無□人, 凡有識者安肯負此無□, 而復嗜閑於□散之域也, 余故書此, 以爲投閑者之誡

. 無字: □內備?

□ 千□長禪師示衆

□禪爲□一, 持戒爲□二, 作福爲□三, 禮誦爲□四,

旣作出家兒, 須行四種事, 不可縱汝心, 不可恣汝意,

不可懶汝身, 不可昏汝智, 諦觀苦與樂, 痛念生與死,

莫憂衣與食, 莫貪名與利, 時中惺惺着, 胸中蕩蕩地,

行坐合淸規, 動靜依先制, 常近善知識, 常遠惡朋輩,

若能信我言, 成佛極容易, 若不信我言, 出家徒勞耳,

是百姓光頭, 是脩羅聚會, 是地獄抽芽, 是丑生群隊,

快脫袈裟來, 快出山門去, 且自做俗人, 莫與我同住.

□ 天衣懷禪師室中以淨土問學者

若言舍穢取淨厭此欣彼, 則是取舍之情衆生妄想, 若言無淨土, 則違佛語, 修淨土者當如何脩, 衆無語, 復自答云, 生則決定生, 去則實不去, 又云, 譬如雁過長空, 影沈寒水, 雁絶遺踪之意, 水無留影之心.

□ 大智律師警自甘塗炭者

世之學佛者, 其始莫不皆曰爲生死事大, 及乎聲利所動世緣所汨, 則生死大事置而弗論, 或爲人□擊, 則□辭託跋不能自決, 或云, 此不須問, 或云, 不必用知, 或云, 符到奉行莫作計較, 或云, 隨處受生出入自在, 或云, 且生不高不下之家復男子身, 或云, 把定精神見善惡相不得隨去, 或令預候之時, 或敎臨終奪陰, 或云, 百骸潰散一物長靈, 或云, 形散氣消歸於寂滅, 如是種種臆度矯亂, 皆不出凡夫外道斷常二見, 逮乎四大解分病苦所道, 識神無主隨業輪廻, 決無疑矣, 假令定日剋時坐脫立化, 世德可致未足爲奇, 斯由不見十六觀經, 不知九品生相, 不信彌陀願力, 而堅侍所具自甘塗炭, 豈不爲之悲哉.

. 大事이듯?

□ 永明壽禪師戒無證悟人勿輕淨土

問曰, 但見性悟道便超生死, 何用繫念彼佛求生他方, 答曰, 眞修行人應自審察, 如人飮水冷煖自知, 今存龜鑑以破多惑, 諸仁者當觀, 自己行從見性悟道受如來記, 紹祖師位, 能如馬鳴龍樹否, 得無□辯才證法華三昧, 能如天台智者否, 宗說皆通行解兼脩, 能如忠國師否, 此諸大士皆明垂言敎深勸往生, 蓋是自利利他, 豈肯誤人自誤, □大雄讚嘆金口丁寧, 希從昔賢恭□佛勅, 定不謬誤也, 仍往生傳所載, 古今高士事跡顯着非一, 宜勤觀覽以自照知, 又當自度臨命終時, 生死去住定得自在否, 自無始來惡業重障定不現前, 此一報身定脫輪廻否, 三途惡道異類中行, 出沒自由定無苦惱否, 天上人間十方世界, 隨意寄託定無滯□否, 若也了了自信得及, 何善如之, 若其未也莫以一時貢高, 却致永劫沈淪, 自失善利將復尤誰, 鳴呼哀哉, 何嗟及矣.

慈雲式懺主三衣辯惑篇

佛制法衣但三, 一曰安陀會, 二曰鬱多羅僧, 三曰僧伽梨, 此三法衣定是出家之服, 非在家者所披, 僧祇云, 三衣者賢聖沙門標識, 非俗人所爲, 智論云, 佛聖弟子住於中道故, 着三衣, 外道裸形無恥, 白衣多貪重着, 雜阿含云, 修四無量者, □剃髮服三法衣, 而出家也, 據斯以知定非俗服, 世云, 梵網經有通俗着者, 人見彼經廣列王臣道俗, 盡得受戒, 應敎身所着袈裟等言, 便令士女受菩薩戒者着七條衣, 觀彼經文, 未必全爾, 袈裟正□爲染, 或□臥具, 據□染者□是通制, 道俗受戒須服壞色, 恐其染同特艶, 乖於法制, 乃云, 應敎身所着染, 皆使壞色, 或有風俗不可盡制, 而出家菩薩必須染壞故, 復文云, 比丘應與俗服有異, 何曾通俗着七條衣, 或□臥具者, 南山云, 三衣總名, 梵網經云, 披九條七條五條袈裟, 卽其文也, 若爾者, 又何妨袈裟之語別在出家, 亦卽文云, 比丘皆應與俗服有異, 尋天台及藏法師章□, 俱作染壞義釋, □無通俗三衣之說, 雖方等經中通俗脩懺入道場時許着三衣, 但是單縫不許却刺, 佛言, 此三衣者一名單縫, 二名俗服, 荊溪師云, 若却刺者卽是大僧受戒之衣, 是故此衣應須別造, 世有借出家人衣, 深爲未可, 故知雖三衣非出家服<出輔行記>, 信其梵網若已許着, 方等何故要須單縫, 乃至阿含佛令取阿難鬱多羅僧, 與婆四□女着等, 此出自聖意暫爾赴機, 滅後下凡須依定制, 一切戒律涅槃重宣最後之言, 方爲□定, 三衣許俗彼經無文餘, 或云, 攘災免厄許與小片, 至如戱女暫□獵師假披, 或云, 得四寸而飮食斯充, □一片而羅刹不□, 蓋顯三衣之功用, 非虛四民之受戒, 出家閑邪之人尙昧持衣之軌, 在塵煩雜之衆, 寧知奉法之儀, 南山云, 若受用有方則不生罪戾, 必領納乖式, 便自陷深愆, 一生無衣覆身一死, 自負聖責何慮無惡道分, 觀斯之言自坐深過, 忍將非法誤累在家, 更有愆妄不能緘默, 多見道俗競□絡子, 濫觴久矣, 滋彰近矣, 且三衣五納制聽二典, 絡子名狀出自何文, 誤以三衣破片而廻作者, 比丘衣損□合補治, 令不失受持, 豈容披其破片, 更立異名, 何殊遭賊失衣比丘乎, 或云, 院內執作暫□無妨者, 安陀會, 正是院內之衣, 何不着耶, 至於俗家弟子, 若免災厄不應常□袈裟之片, 若許常□, 何不全許三衣, 而但許一片耶, 南山引僧祇龍着袈裟免金翅難, 乃云, 必不順敎則所被無力, 袈裟違敎尙云無力, □今絡子特新裁染, 公然製造, 若名若體, 全是非法, 驗知披□得罪無福, 今略書三種違敎之咎, 庶幾讀之, 宥過無大必改爲善, 一者絡子名體都無所載, 制聽二敎一切所無, 旣乏五功濫□三賤, 違敎之責冥報非虛, 二者制聽二敎, 唯佛一人, 自菩薩聲聞述而不作, 今旣自制絡子, 仁者便是佛耶, 三者隋外道輩非佛者流, 南山云, 以雜色線縫於衣上作條幅者, 是外道法, 結偸蘭遮, □乎造非法衣, 殊乖先制, 非外道輩斯何人哉, 幸願四方道人行大乘者, 讀文尋竟莫守己情, 擔麻棄金殊非智者, 革弊從正斯則達人, 應知無上佛乘解無道俗, 傳持之軌誠在律儀, 涅槃扶律談常正在於此律範, 若壤法假誰傳, 豈生爲人不護眼目, 斷常住命, 非□陀羅耶, 昔靜靄法師値周武行虐, 自恨不能護法出家奚爲, 乃坐石奮刀遍身剖肉引腸□樹, 以手捧心而卒, 鳴呼古賢護法其若是乎, 我等旣學未能, 宜法制莫致毁損, 殃墜自他矣.

大慧禪師答孫知縣書 (신수 권8-15)

蒙以所修金剛經相示, 幸得隨喜一遍, 近世士大夫肯如左右留心內典者, 實爲希有, 不得意趣則不能如是信得及, 不具看經眼則不能窺測經中深妙之義, 眞火中蓮也, 詳味久之不能無疑耳, 左右□諸聖師□譯失眞, 而汨亂本眞, 文句增減違背佛意, 又云, 自始持誦卽悟其非, 欲求定本是正舛差, 而習僞已久雷同一律, □得京師藏本, 始有據依, 復考繹天親無着論頌, 其義□合遂泮然無疑, 又以長水孤山二師皆依句而違義, 不識左右敢如是批判, 則定嘗見六朝所譯梵本, 盡得諸師□譯錯謬, 方始泮然無疑, 旣無梵本, 便以臆見□削聖意, 則且未論招因帶果, 毁謗聖敎墮無間獄, 恐有識者見之却如左右, 檢點諸師之過, 還着於本人矣, 古人有言, 交淺而言深者招尤之道也, 某與左右素昧平生, 左右以此經求印證, 欲流布萬世, 於衆生界中種佛種子, □一等好事, 而又以某爲箇中人, 以箇中消息相期於形器之外, 故不敢不上□, 昔淸□國師造華嚴□, 欲正譯師訛舛, 而不得梵本, 但書之于經尾而已, 如佛不思議法品中, 所謂一切佛有無邊際身, 色相淸淨普入諸趣, 而無染着, 淸□但云佛不思議法品上卷□三葉□十行, 一切諸佛舊脫諸字, 其於經本脫落, 皆注之于經尾, 淸□亦聖師也, 非不能添入及減削, 止敢書之于經尾者, 識法者懼也, 又經中有大琉璃寶, 淸□曰, 恐是吠琉璃, 舊本錯寫亦不敢改, 亦只如此, 注之經尾耳, 六朝□譯諸師非皆淺識之士, □譯場有譯語者, 有譯義者有潤文者, 有證梵語者, 有正義者, 有唐梵相校者, 而左右尙以爲錯譯聖意, 左右旣不得梵本, 便妄加□削, 却要後世人諦信不亦難乎, 如論長水依句而違義, 無梵本證, 如何便決定以其爲非, 此公雖是講人, 與他講人不同, 嘗□琅□廣照祥師, 因請益瑯□首楞嚴中富樓那問佛淸淨本然云何忽生山河大地之義, 瑯□遂抗聲云, 淸淨本然云何忽生山河大地, 長水於言下大悟後方披襟自稱座主, 蓋座主多是尋行數墨, 左右所謂依句而不依義, 長水非無見識, 亦非尋行數墨者, 不以具足相故得阿□菩提, 經文大段分明, 此文至淺至近, 自是左右求奇太過, 要立異解, 求人從己耳, 左右引無着論云, 以法身應見如來非以相具足故, 若爾如來雖不應以相具足見, 應相具足爲因得阿□菩提, 爲離此着故, 經言, 須菩提, 於意云何, 如來可以相成就得阿□菩提, 須菩提, 莫作是念等者, 此義明相具足體非菩提, 亦不以相具足爲因也, 以相是色自性故, 此論大段分明, 自是左右錯見錯解爾, 色是相緣起, 相是法界緣起, 梁昭明太子謂莫作是念, 如來不以具足相故得阿□菩提, 三十二分中以此分爲無斷無滅分, 恐須菩提不以具足相, 則緣起滅矣, 蓋須菩提初在母胎卽知空寂, 多不住緣起相, 後引功德施菩薩論, 末後若相成就是眞實有, 此相滅時卽名爲斷, 何以故, 以生故有斷又□人不會, 又云, 何以故, 一切法是無生性, 所以遠離斷常二邊, 遠離二邊是法界相, 不說性而言相, 謂法界是性之緣起故也, 相是法界緣起故, 不說性而言相, 梁昭明所謂無斷無滅是也, 此段更分明, 又是左右求奇太過, 强生節目耳, 若金剛經可以□削, 則一大藏敎凡有看者各隨臆解, 都可□削也, 如韓退之指論語中□字爲晝字, 謂舊本差錯, 以退之之見識, 便可改了, 而只如此論在書中何也, 亦是識法者懼爾, 圭峯密禪師造圓覺□□, 密於圓覺有證悟處, 方敢下筆, 以圓覺經中一切衆生皆證圓覺, 圭峯改證爲具, 謂譯者之訛而不見梵本, 亦只如此論, 在□中不敢便改正經也, 後來□潭眞淨和尙撰皆證論, 論內痛罵圭峯, 謂之破凡夫□臭漢, 若一切衆生皆具圓覺而不證者, 畜生永作丑生餓鬼永作餓鬼, 盡十方世界都盧是箇無孔鐵鎚, 更無一人發眞歸元, 凡夫亦不須求解脫, 何以故, 一切衆生皆已具圓覺, 亦不須求證故, 左右以京師藏經本爲是, 遂以京本爲據, 若京師長本從外, 府州納入, 如徑山兩藏經, 皆是朝廷全盛, 時賜到, 亦是外州府經生所寫, 萬一有錯, 又却如何改正, 左右若無人我, 定以妙喜之言爲至誠, 不必泥在古今一大錯上, 若執己見爲是, 決欲改削, 要一切人唾罵一任□板印行, 妙喜也只得隨喜讚歎而已, 公旣得得遣人以經來求印可, 雖不相識以法爲親故, 不覺□□□□相觸□, 見公至誠所以更不留情, 左右決欲窮敎乘造奧義, 當尋一名行講師, 一心一意與之□詳敎, 徹頭徹尾, 一等是留心敎網也, 若以無常迅速生死事大己事未明, 當一心一意尋一本分作家, 能破人生死□窟者, 與伊着死工夫□□, 忽然打破漆桶, 便是徹頭處也, 若只是要資談柄, 道我博極群書無不通達, 禪我也會, 敎我也會, 又能檢點, 得前輩諸譯主講師不到處, 逞我能我解, 則三敎聖人都可檢點, 亦不必更求人印可, 然後放行也, 如何如何.

(만든 글자)

0. 初入廛□時人不 - 廛□

1. 欽慕渴□印乎名聞 - □印

2. 衆學法□悤有八例 - □悤

3. 長佛二□桀 - □桀(동일 문장內 6자)

4. 諸書之□悤要 - □悤

5. 酒店市廛□屠膾 - 廛□

6. 不悟兮枉受立令立幷 - 立令 立幷

7. 梵語畔日弟 - 日弟

8. 住持老僧□公門求 - □公

9. 高峯□□一 - □□

10. 萬別公案言肴訛 - 言肴

11. 能木斥敎義 - 木斥

12. 入水槽中□耽水 - □耽

13. 唵口□折羅惱 - 口□